
s puta po biblijskim zemljama 



































































Silvije Grubišić 


PRIPOVIJEST 

O 

BIBLIJI 


S PUTA PO BIBLIJSKIM ZEMLJAMA 


Drugo izdanje 


CHICAGO 


1979. 






Izdanja Hrvatske Biblije 


Prava 

pridržaje 

pisac. 


4848 South Ellis Avenue 
Chicago, 60615 — U.S.A. 


Navodi iz Starog Zavjeta prijevodi su 
piščevi iz Hrvatske Biblije prema iz¬ 
vornicima: na hebrejskom: Biblia 

Hebraica, R. Kittel — P. Kahle, Stuttgart, 
1937; na grčkom: Septuaginta, ed. Alfred 
Rahlfs, Vl-a, Stuttgart. 

Navodi iz Novog Zavjeta uzeti su iz drugog 
izdanja: Novi Zavjet, dr. fra Ljudevit 
Rupčić, Sarajevo, 1967. 


Published by the Croatian Franciscan Press 
4851 S. Drexel Boulevard 
Chicago, Illinois 60615, U. S. A. 


Tisak Croatian Franciscan Press, 
Chicago 


Posvećuje 
Dobročiniteljima 
Dobroieljiteljima 
Čitateljima — 
Hrvatske Biblije 


















Pročelnu stranicu izradio Barclay Studios, Chicago prema izvornoj izradbi 
Prvom izdanju g. Ive Krešana, New York, 1968. 


SADRŽAJ 


UVOD 

1 

IZ NEW YORKA U TEL AVIV 3 — 14 

Skok u prošlost — Hodočašća vršena u dobi i Starog i Novog Zavjeta — Prvo iz¬ 
nenađenje na putovanju — Povrh Italije i Sredozemnog mora — S hodočasnicima na 
blagdan Tjedana — Na tlu Svete zemlje. 


2 

BOG USPOSTAVLJA VEZE S LJUDIMA 15—46 

Na putu u Jeruzalem i dalje na jug — Susret s Izraelcima — Kako onda, tako i danas 

— Stranac među starozavjetnim vjernicima — Najglavnija baština iz starine — 
Probuđeni zanos za Sveto Pismo — Potreba biblijske kritike — Sveto Pismo - djelo 
Božje — U gradu patrijarha — Neugodan doživljaj — Spomen na patrijarhe čuva 
samo Biblija — Temelji nove uljudbe — Na Mrtvo more — Pred prizorom strave i jeze 

— Najjeftiniji ručak — Raj za pjesnike — Staro u životu novih naraštaja — Oživjeli 
jezik — Noć na Mrtvom moru — Na Masadu — Sodoma i Gomora - slika grijeha — 
Gdje su gradovi bili? — Kako su gradovi postradali? 

3 

KAD JE SUNCE STALO ... 47 — 56 

Opjevani grozd — Svježi grob Hrvata na drevnom Mojsijinu brdu — Redak 
najčudnijih tumačenja — Iskopine svjedoče o Jošui — Što reći o Jušuinu ratovanju? 

4 

U ZEMLJI FILIŠTEJACA 57 — 65 

O pradomovini Filištejaca — Dalmacija i Kreta jedna drugoj nisu preko svijeta — 
Spomen na Filištejce još živi — Palestina nazvana po Filištejcima — Što o Filištejcima 
z namo? — U dodiru s Izraelcima — Nestanak Filištejaca. 


IV 


5 


DOBA PISANJA STAROG ZAVJETA 67 — 87 

Napredak i izumi — Uloga proroka — Jahve ili Baal? — Druzi — Prvi krik slobode — 
Najstariji biblijski sastavak — Prvo izdanje svetih knjiga — Kod Samaritanaca — 
Natrag k prorocima — Prvo sustavno izlaganje vjerskih istina — Novi glas u staroj 
sredini. 


6 

GOSPOD S VAMA! 89 — 99 

Povezanost dvaju Zavjeta — Božje ime: Jahve — Subota u židovskom Jeruzalemu — 
Na Sionu — Narod Knjige — Kršćanski Jeruzalem — Tri bazilike: tri kršćanske istine 
— Oproštaj s Izraelom. 


7 

OD BETLEHEMA DO NAZARETA 101 — 114 

Žalosna priča bazilike Rođenja — Ovdje ... — Spilja: stan Božjeg Sina Priča i 
zbilja o Zvijezdi Mudraca — Iz Betlehema bježe — Noć u Hebronu — Nazaret — Za 
Isusova boravka u gradu — Na posjetu kod subrata Franjkovića. 

8 

ZAPLETAJI 1 RASPLETAJ 115 — 132 

Sijač Riječi po prvim njivama — Peto evanđelje — Mjesto mira, rat — Susret s drugim 
Hrvatom — Govor na gori — Zapletaj biva zapleteniji — Drevni i Novi Galilejac — 
Kroz grad masoreta — U kraju kršćanske tragedije — Div se kupao na suncu 
Svetišta Muke najbrojnija — Moje muke u mjestu Isusove Muke Lica u Muci 
Krist, Vazmeno Janje, žrtvovan. 


9 

KRŠĆANSTVO NASTUPA I SVOJE KNJIGE PIŠE 133 — 185 

Kukavice postaju junaci — Uskrsnuće je kršćanska istina Ptaznina Groba doka/ 
Uskrsnuća — Crkva počinje — Mjesto najsvetije: slika najžalosnija — Tragom prvih 
osnivača Crkve — Putem Milosrdnog Samaritanca — Prvi grad na svijetu — Neka se 
svatko od vas krsti! — Šaul-Pavao — U zemlji prvog evanđelja — Posljednji okršaj s 
Ogom — Poslije mnogo godina našao sam odgovor — Baalbek, otsijev rimskog 


V 


carstva — Istočne obale Mediterana neodjeljive od Biblije — Neprežaljeni propust — 
Pavao počinje propovijedati — Grad kralja Arete — Sjećajte se naših duša! — Tko bi 
svijetu ugodio! — Prvi crkveni sabor u Jeruzalemu — U zemlju faraona — Događaji iz 
knjige Izlaska — Prokop, koji kontinente spaja — 1 Kairo se je Bibliji odužio — Jedno 
od Sedam čudesa — Čvrsta vjera u život s onu stranu groba — Dvije uspomene s Cipra 

— Mala Azija, velika opreka — U zavičaju Svetog bogoslovca — Pjesnik na lađi iz 
Smirne — Autobusom u Troju — Troja: voditeljica arheološke znanosti — U slavnom 
mjestu najslavniji poziv — Jezik novozavjetnih knjiga — Sveučilište starog svijeta — 
Nedjeljno jutro u Ateni — Na zapad, ili na jug? — Sjećanja na jednu žučjivu raspravu 

— Europsko evanđelje — Odbačen? — Drevni križ u novom sjaju. 


10 

BIBLIJA KNJIGA 177 — 181 
Biblija stvara knjigu — Prevađanja — Hrvatski prijevodi. 


NAMJESTO NEOBJAVLJENIH POGLAVLJA 182—183 
ABECEDNI POPIS SPOMINJANIH OSOBNIH IMENA 184— 187 


Vi 



ČITANA I SRAVNJIVANA DJELA I ČASOPISI 


Ancient Israel, Roland de Vaux, O.P.. McGraw-Hill, New York, 1961. 

Ancient Near Eastern Texts, J.B., Pritchard, Princeton University Press, 1955. 

The Anger of Achilles, Homer’s Iliad, Robert Graves, Doubleday, New York, 1957. 
Arhaeology and the Old Testament World, John Gray, Nelson, New York, 1962. 
Arhaeology and the Religion of Israel, W. F. Albright, The John Hopkins Press, 
Baltimore, 1965. 

Arhaeology in the Holy Land, K. Kenyon, F.A. Praeger Press, New York, 1960. 

The Arhaeology of Palestine, W. F. Albright, Penguin Books, Baltimore, 1961. 

The Art of Warfare in Biblical Lands, Yigael Yadin,, McGraw, New York, 1963. 

Atlas of the Bible, L.H. Grollenberg, O.P., Nelson, 1957. 

Baalbeck, Philippe Sayegh, Moustapha Ibrahim E1 Jammal & Fils, Baalbeck, Liban 
Before the Bible, Cyrus A. Gordon, Harper & Row, New York, 1962. 

The Bible, A Modern Jewish Approach, B. J. Bamberger, Schocken Books, New 
York, 1963. 

The Bible and the Ancient Near East, G. E. Wright, Anchor Books, Garden City, Nevv 
York, 1965. 

Bible in Current Catholic Thought, John L. McKenzie, S.J., Herder, 1962. 

Bible in the Light of Modern Science, Bertham Hessler, Franciscan Herald Press, 
Chicago, 1960. 

The Bible, Word of God in Words of Men, Jean Levie, S.J., P.J. Kennedy, Nevv York, 
1958. 

Biblical Arhaeology, G Ernest Wright, The Wetminbster Press, Philadelphia, 1957. 

The Biblical Arhaeologist Reader, G. Ernest Wright and David N. Freedman, Anchor 
Books, 1961. 

The Biblical Period from Abraham to Ezra, W. F. Albright, Harper, Nevv York, 1960. 
The Birth of the Torah, E. Zerin, Appleton, Nevv York, 1962. 

Catholic Biblical Encyclopedia, Steinmuehler, J. Wagner, Nevv York, 1959. 

A Catholic Commentary on Holy Scriptures, Thomas Neslon and Son, Nevv York, 
1947. 

The Conscience of Israel, Bruce Vavvter, C. M., Sheed & Ward, Nevv York, 1961. 

The Day Christ Died, Jim Bishop, Harper, Nevv York, 1957. 

The Dead Sea Scriptures, Th. H. Gaster, Anchor Books, Doubleday, Garden City, 

N. Y., 1964. 

Decisive Battles of the Bible, J. B. Lippincott, Phjiladelphia, 1962. 

A Dictionary of Life in Bible Times, W Corsvvant, Oxford University Press, London, 
1960. 

Digging for History, E. Bacon, The John Day, Nevv York, 1961. 

Documents from Old Testament Times, D. Winton Thomas, Harper, Nevv York, 1958. 
Early Christianity, Anne Frementle, Mentor Book, 1953. 

The Early Church and the Nevv Testament, Irene Allen, London, 1951. 

The Egyptian Museum, Sate Tourist Administration, 1963. 

Ancyclopaedia Biblica, London: Adam & Chs, Black, MCMX1V 
Encyclopaedia Britanica, 1960. 

The Encyclopedia of the Jevvish Religion, Holt, Rinehart, Nevv York, 1965. 


VII 


Encyclopedic Dictionary of the Bible, van den Born, Nevv York, 1963. 

Exodus, Martin Noth, The Westiminster Press, Philadelphia, 1962. 

From the Stone Age to Christianity, W. F. Albright, Doubleday, Garden City, 

Nevv York, 1957. 

Genesis, E. A. Speiser, The Anchor Bible, Doubleday, Nevv York, 1964. 

Genesis, G. Von Rad, The Westiminster Press, Philadelphia, 1952. 

Gibeon, J. B. Prichard, Princeton University Press, 1962. 

The God of Exodus, James Plastaras, C.M., The Bruce, Milvvaukee, 1966. 

The God of Israel, J. Giblet, Desclee, Nevv York, 1961. 

The Gold of Troy, Robert Payne, Funk & Wagnalls, Nevv York, 1959. 

Guide to Egypt, Hermann Ziock, Cairo, 1965. 

Guide to the Holy Land; Fr. Eugene Hoade, O.F.M., Franciscan Press, Jerusalem, 
1962. 

Handbook of Biblical Chronology, Jack Finegan, Princeton University Press, 1964. 
Hebrevv Man, L. Kohler, Abingdon Press, Nevv York, 1953. 

Hebrevv Origins, T. J. Meek, Harper, Nevv York, 1950. 

History of the Old Testament, Dr. Paul Heinisch; transi. W. G. Heidt, The Liturgical 
Press, St. Paul, 1952. 

The Holy Land, Francis X. Weiser, S.J., The Liturgical Press, St. Paul, 1965. 

Holy Places, Jean Danielou, Longmans, London, 1957. 

The Holy Places of the Gospels, C. Kopp, Herder & Herder, 1963. 

The Iliad and the Odyssey, Simon & Schuster, Nevv York, 1956. 

Inside Africa, John Gunter, Harper, Nevv York, 1955. 

The Inspired Word, L. Alonso Schokel, Herder, Nevv York, 1965. 

Interpreter’s Bible, Abingdon, Nevv York. 

The Interpreter’s Dictionary of the Bible, Abingdon, 1963. 

Introduction to the Bible, Pierre Grelot, Herder, 1967. 

Introduction to Hebrevv, M. Greenberg, Prentice-Hall, 1965. 

Israel Guide, Zev Vilnay, Sole Agency, Jerusalem, 1964. 

The Israel Museum, Jerusalem 

Israel’s Concept of the Beginning, H. Renckens, S. J., Herder, Nevv York, 1964. 

Man in the Old Testament, W. Eichrodt, SCM Press, London, 1961. 

The Middle East, Hachette, Pariš, 1966. 

Moses, Martin Buber, Harper, Nevv York, 1946. 

The Nocturnal Magic of the Pyramids, Gaston Bonheur, Hachette, Pariš, 1961. 

The Old Testament, Student Outlines, Boston, 1960. 

The Old Testament Against its Environment, G. Ernest Wright, SCM Press, London, 
1962. 

The Old Testament and Modern Study, Oxford, 1952. 

Our Living Bible, Michael Avi-Yonah, Mc Gravv, Nevv York, 1962. 

The Outspoken Ones, H. Van Zeller, O.S.B., Sheed & Ward, Nevv York, 1965. 

Oxford Bible Atlas, Herbert, G. May, R. W. Hamilton, Oxford University Press, 
London, 1962. 

Palestinian Judaism in the Time of Jesus Christ, J. Bonsirven, S. J., Holt, Nevv York, 
1964. 

A Path through Genesis, Bruce Vavvter, C. M., Sheed & Ward, Nevv York, 1961. 

The Pentateuch, Alexa Suelzer, Herder, 1963. 


VlH 


Pictorial Biblical Encyclopedia, Gaalyahu Cornfeld, The Macmillan New York, 1961. 
Prophecy and Inspiration, Paul Synave, Desclee, New York, 1961. 

The Prophets, Abraham J. Heschel, Harper, New York, 1962. 

The Religion of Ancient Israel, George A. Barton, A.S. Barnes, Nevv York, 1961. 

The Religion of Israel, H. Renckens, S. J., Sheed & Ward, New York, 1961. 

Searching the Scriptures, J. J. Dougherty, Doubleday, Garden City, New York, 1959. 
The Secret of the Hittites, C. W. Ceram, Alfred A. Knopf, Nevv York, 1956. 

Studies in the Weekly Sidra, Jevvish Agency, Jrusalem. 

A Summary of Catholic History, Nevvman C. Eberhardt, Herder, 1960. 

Themes of the Bible, Jacques Guillet, Notre Dame, 1960. 

Theology of the Old Testament, Dr. Paul Heinisch, The Liturgical Press, St. Paul, 
1965. 

They Wrote on Clay, Edvvard Chiera, Phoenix Books, University of Chicago Press, 
1962. 

The Thought of the Prophets, Israel Mattuck, Collier Books, Nevv York, 1953. 

The Tombs of St. Peter and St. Paul, E. Kirschbaum, St. Martin’s Press, Nevv York, 
1959. 

Turkey, Hachette, Pariš, 1960. 

The Two-Edged Sword, John L. McKenzie, S. J., Bruce, Milvvaukee, 1965. 

Voices in Stone, Ernest Doblhofer, The Viking Press, Nevv York, 1961. 

Yahweh, R. W. Gleason, S. J., Prentice-Hall, 1962. 

Bible et Terre Sainte, Pariš 
Bilan du Monde, Louvain, 1960. 

Egypte, Petite planete, Pariš 

Essai sur le Pensee Hebraique, Claude Tresmontant, Cerf, Pariš, 1962. 

Josue, Connaitre la Bible, Desclee De Brouvver, 1960. 

Initiation Biblique, A. Robert et A. Tricot, Desclee et Cie, Pariš, 1954. 

Itineraires Bibliques, Editions du Cerf, Pariš, 1966. 

Jesus en son Temps, Daniel-Rops, Pariš, 1944. 

La Terre Sainte, Jerusalem 

Le Don d’une Conquette, Georges Auzon, L’Orante, Pariš, 1964. 

Les Anges et Leur Mission, Jean Danieloy, Chaventogne, 1953. 

Les Plus VieuxTextesduCarmel, Ed. du Seuil, Pariš, 1961. 

LesSamaritains, H. Wasef Kahen, Nabluse, Jordan, 1965. 

Vocabulaire Biblique, Delachaux et Niestle, Pariš, 1956. 

Analysis Philologica Novi Testamenti Graeci, Max Zervvick, S. J. Romae, Sumptibus 
Pontificii Instituti Biblici, 1960. 

El hombre de hoy ante la Biblia, L. Alonso Schokel, S. J., Juan Flors, Barcelona, 
1964. 

Estudios de Poetica Hebrea, L. Alonso Schokel, S. J., Juan Flors, Barcelona, 1963. 
Historia de la Iglesia Catolica, Edad antigua, B. Llorca, Madrid, MCMLX 
Padres Apologistas Griegos, D. R. Bueno, Madrid, MCMLIV 

Viaje al Pais del Antiguo Testamento, L. Alonso Schdkel, S. J., Aldus, Santander, 
1956. 


IX 


Diario di viaggio, Eteria, ed. Paoline, Alba, 1966. 

Gli scavi di Nazaret, P.B. Bagatti, O.F.M., P. Francescani, Gerusalemme, 1967. 
La Bibbia Apocrifa, Massimo, Milano 1962. 

La Terrasanta, Carlo Gasparri, ed. Arte e Fede, Roma. 

Le Antiche Divinita Semitiche, J. Bottero, Istituto di studi Orientali, Roma, 1958. 
Seimila Anni e un Libro, G. S. Wegener, Marietti, 1964. 

Vita di Gesu Cristo, Giuseppe Ricciotti, Arnoldo Mondadori, 1965. 


X 


NEKOLIKO RAZJAŠNJENJA 


v ećim je tuđih riječi i izraza dodano značenje u samom štivu; onima, kojim to 
manjka, dodajemo ovdje. Tako: J 


stranica 13.: lingua/ranca, latinski: prvotno: mješavina govora: talijanskog, grčkog, 
francuskog i španjolskog; kasnije: mješovit govor za sporazumijevanje 
naroda različitih jezika. 

stranica 17.: hošanna , hebr., prvotno: Oh spasi!, poslije poklik radosti: Živio! 
stranica 18.: Terra soneta, lat.: Sveta Zemlja; na istoj oboediencia, posluh; tako: 
redovnička isprava za put. 

stranica 21.: košer, hebrejski: prikladan, tako: hrana prema propisima, 
stranica 23.: Divino aff/antešpiritu... lat.: Kad je božanski Duh nadahnjivao; početne 
rijeci Papine enciklike. 

stranica 24.: Elohim, heb.: Bog; na istoj: Jahve, heb.: Stvoritelj 
stranica 26.: bakšiš, arapski: mito, poslije dar. 

stranica 36.: teravnjak, kovanica prema hebrejskoj: tanur: lonac napunjen užarenim 
ugljevljem; inače: peć. 

stranica 36 .: Ijubavčice prema hebrejskoj riječi: dudaim od korijena: d-d, što znači: 

ljubav; tako biljka, kojoj u hrvatskom nije bilo imena, 
stranica 38.. par excellence, francuski: izvrsno; u pravom smislu, 
stranica 38.: kanon — od hebrejske riječi: kanah: trstika, tako mjerilo, aršin; onda 
pravilo. 

stranica 44.: mirabile dictu, latinski izraz; u hrvatskom: pravo čudo ili slično, 
stranica 63.: tyrannos, grčki: gospodar, upravitelj, poslije silnik. 

kratica .: H. B. — Hrvatska Biblija 


Neuračunanih stranica sa slikama ima 69. 
Na tim stranicama ima slika 101. 


“Više mole kazati jedna slika nego tisuću riječi" — vele Kinezi . 


Koncem svibnja tisuću-devet-stotina-šezdeset-šeste pošao sam na putovanje u 
biblijske zemlje. U njima sam proveo mjesec dana. Bio sam većinom na putu. Vidio 
sam mnogoštošta nova i zanimljiva. Put mi je dozivao u pamet zbivanja, koja su se 
odigrala u onim zemljama u drevnoj starini. Ostao sam ushićen doživljajima onih 
dana. Nekima sam se zaista okoristio. Važnije sam događaje bilježio. 

Kad sam se povratio doma, prijatelji su mi govorili, da putovanje opišem. 
Spočetka sam se nećkao. A onda, godinu dana kasnije, ipak sam počeo pisanjem. 

Jesam li kasno počeo? 

Možda. 

Unatoč tome, što sam htio reći, rekao sam i objelodanio 1968. 

Knjiga je, međutim, izišla u siromašnoj odori šapirografirano, u stencilskoj 
izradbi. Bilo je dosta čitatelja, koji su žalili, što knjiga nije objavljena tiskom. 
Posebno su željeli vidjeti knjigu, objavljenu tiskom i to pismeno izrazili dr. Dragutin 
Kamber, dr. Ante Livajušić i dr. Franjo Nevistić. 

Tako, potaknut ocjenama knjige u hrvatsko-američkom tisku pokušam naći 
nakladnika u Domovini Hrvatskoj. 1 zaista, upravitelj jednog od većih tiskarskih 
poduzeća u Zagrebu pisaše mi: »Vaš putopis... y Pripovijest o Bibliji*... Smatram... 
po svojoj originalnosti i stilskoj svježini neobično zanimljiv i vrijedan. Želio bih ga 
izdati... «Tako mi je pisao u prvoj polovici 1971. No u Zagrebu su se već morali 
predosjećati zloglasni zaključci kraja one godine, i do ugovora s onom tiskarom nije 
nikad došlo. No došlo je bilo do potpisa ugovora s drugom tiskarom. Ovaj put s 
jednom sarajevskom. Dok sam pripremao rukopis za domovinsko izdanje, međutim, 
nastupila je ciča zima već poslije Hrvatskoga proljeća , te je tiskara u Sarajevu jed¬ 
nostavno ugovor prekršila. Kad je upravitelj tiskare u Sarajevu upitan: Zašto krš', 
ugovor? Odgovorio je: — Zbilja želiš znati? Zbog piščeva imena. 

Ni pet ni šest, tako. 

Zbog manjka novčanih sredstava i ograničenog tržišta hrvatske knjige u 
inozemstvu i svi su drugi pokušaji tiskanja knjige ostali samo pokušaji. 

Došavši ponovno u samostan Sv. Ante u Chicagu, u neposrednu blizinu Hrvatske 
franjevačke tiskare, opskrbljene novim suvremenim strojevima, koji omogućuju i 
siromašnom piscu, uz njegov vanredan trud, podmiriti tiskarske troškove, prihvatio 
sam prijedlog upravitelja fra Karla Zovke i odlučio knjigu opet izdati. 

U ovom je novom ruhu nudim hrvatskom čitateljstvu, posebno pretplatnicima, 
dobročiniteljima i dobroželjiteljima Hrvatske Biblije. 

Njima, čitateljima Biblije u povremenim svescima, a i svima, koji čitaju svetu 
knjigu, njezin postanak i razvoj, o čem upravo naša Pripovijest prede, bit će, koliko- 
toliko, jasniji. 

Chicago, veljače, 1979. 


Pisac 


1 

IZ NEW YORKA U TEL AVIV 


skok u prošlost 


Kad je naš zrakoplov konačno izletio s međunarodnog uzletišta Kennedy u Nevv 
Yorku i ispružio se u vodoravan položaj, zaplovio je ravno na istok. Pod sobom smo 
gledali samo prazno more, a gore, visoko nad nama, bliještilo je žarko sunce. No 
naskoro smo umakli suncu. Ono je nastavilo svojom putanjom, da se do nekoliko 
časaka objesi povrh newyorških nebodera i građanima objavi podne. U cigla četiri 
sata izgubili smo sunce i onda, u tren oka, uletjeli u mrklu noć. Tada smo već bili nad 
Europom. Meni je ono bio najkraći dan u životu, a ipak sam onda prevalio najdulji 
put u najkraće vrijeme. Letjeli smo u Pariz brzinom od jedno tisuću kilometara na 
sat. 

Bilo je 21. svibnja. Onda se sjetim, da je istog nadnevka, prije 39 godina, Lind- 
bergh prvi put oduška preletio preko Atlantika. 1 njemu je i polazna i dolazna točka 
bila ista. No dok je Lindberghu trebalo 33 i pol sata da prevali put, mi ćemo za 
nepunih šest sati stići u Pariz. S Lindberghom se u njegovu jednomotorcu nalazila 
samo mačka, a u sali našeg gorostasnog zrakoplova bilo je 150 putnika. Sjećam se, 
kako je profesor zemljopisa nama trećoškolcima u gimnaziji na Širokom Brijegu 
zanosno govorio o uspješnom pothvatu odvažnog Američanina. Tada je spomenuo, 
da ćemo mi,njegovi đaci, imati priliku prevaljivati Atlantski ocean brže nego Lind- 
bergh. Moj je profesor zbilja bio vidovit. Toliko je čovjek već napredovao u svojim 
tehničkim izumima! I stalno napreduje. Do pet-šest godina, recimo, redovitim 
putničkim zrakoplovima, još većim i raskošnijim, stizat će se iz Nevv Yorka u Pariz 
još brže, valjda za dva-tri sata. Prije konca ovoga stoljeća naši će današnji zrakoplovi 
ispasti iz prometa, a mjesto njih doći će novi. 

Da, čovjek napreduje; skraćuje vrijeme; sužuje prostor. 

No onog dana, dok sam buljio kroz prozorčić u onu crtu, gdje se je nebo slijevalo s 
morem, mene ni blizu nisu zanimali čovječji suvremeni izumi, koliko me je zanimala 
čovječja prošlost, njegova najdavnija prošlost. Kao što mnogi posjetitelji dolaze u 
grad Nevv York da vide čudovišta, po kojima je Nevv York poznat: njegove nebodere i 
viseće mostove - jamačno dosad najzorniji dokazi napretka u tehnici - i kad se pred 
njima nađu, ostaju zapanjeni. Tako ima ljudi, koji žele doznati: Kakovi su bili prvi 
ljudski stanovi; kad je čovjek izišao iz jama i počeo praviti kolibice za se i svoju 
obitelj? Kakovi su bili mostovi, preko kojih je čovjek prelazio preko rijeka u drevnoj 
starini? U jednu riječ: Ima ljudi, koje zanimaju suvremena otkrića davno iščezlih sela 
i gradova baš kao što su mnogima zanimljivi današnji velegradovi sa svojim 
Čudovištima. Jer, prošla su vremena, kad se moglo reći, da je Babilonska kula jedna 
bajka. Danas znamo, da su ljudi baš u onom kraju, gdje Biblija postavlja svoju Kulu , 
zidali visoke hramove zvane: zigurati, davno prije zidanja priramida u Egiptu. 
Znamo, da su ljudi počeli dostizati prve stupnjeve uljudbe oko rijeka: Eufrata, 
Tigrisa, Nila i Jordana. Morali su ove rijeke prelaziti. Ali: Kako? Divimo se 
američkoj spremi, kojom je premošten morski tjesnac Verazzano, ali je to posljednje 
čudo tehnike. No, kakovi su bili prvi mostovi? Kad su splavove preko rijeka 
Smijenila užeta; kad su opet užeta zamijenili mostovi od greda i dasaka. Nigdje u 
prirodi nema skokova, pa tako i u ljudskom napredovanju moramo predmijevati 
r azvoj. 

Na mnoga pitanja o čovječjoj prošlosti danas imamo jasne odgovore. Zato smo 
zahvalni stručnjacima, koji su skinuli veo s drevne prošlosti ljudskoga roda, i u 
svojim djelima razvoj k napretku objasnili. Najednom mi dođu na pamet neka 
njihova imena: Winkelmann, Niebuhr, Akerbland, Young, Champollion, Albright, 
Wright, Kenyon. 

Uto se naš zrakoplov zaleti u oblak. Uzalud mi je bilo naprezanje išta ugledati. 
Pogledu mi nestane i one crte između neba i mora na dalekom istočnom obzorju. Za 
čas opet, kao da neka nevidljiva ruka povuče zavjesu, naš zrakoplov izbi na čistinu, i 
pred nama se rastvori nebeska pučina. Pričini mi se u taj čas, da prijeđoh preko 
granice starih svjetova. Zatvorim oči i pustim se mislima... Bilo mi je kao da se 
krećem u oblasti davno iščezlih naraštaja i slušam njihove glasove: Život, kojem se ti 
tako veseliš, nekad, davno, i u nama je strujao. Naše okamenine to svjedoče. One su 
dokaz našeg jučerašnjeg življenja, kao što je i tvoj život dokaz sutrašnje smrti... 
Navriješe mi pitanja: Kad su se ljudi pojavili na zemlji? U kom se je kraju svijeta 
zbio taj važan događaj? Još ne znamo točno. Možda je prošlo milijun, možda samo 
pola milijuna godina, otkako su prvi ljudski naraštaji prohodali zemljom. A gdje? 
Primjećujem uz ovo drugo izdanje: Ljudski kostur, nađen u Abisiniji 1974., an¬ 
tropolozi iz Clevelanda, Amerika, proglasili su u siječnju 1979. starim tri milijuna. 
Hoće li njihov zaključak znanost prihvatiti, još ne znamo. No danas ima malo koji 
učenjak, koji ne bi držao, da je prva kolijevka ljudskoga roda bila u zemljama, što ih 
zovemo: Srednji istok. Istina, francuski isusovac Teilhard de Chardin misli, da se je 
ljudstvo najprije pojavilo na afričkom kopnu. Ali današnja otkrića govore uv¬ 
jerljivije, da je u krilu Azije, negdje na Srednjem istoku, odnjihan prvi ljudski 
naraštaj. Zanimljivo je, da Biblija u Knjizi Postanka veli, da su ljudi selili s istoka. 
Stranu, koju je Izraelac gledao pred sobom, kad bi se okrenuo prema suncu, zvao je: 
kedem istok; tamo se je Izraelcu nalazio naš Srednji istok. 

Iz onih su se krajeva ljudi postepeno selili dalje. U zemljama Bliskog istoka bila 
im je prva znamenitija postaja. Tamo su otkriveni ljudski tragovi, koji su stari barem 
tri stotine tisuća godina. Potječu iz Starog kamenog doba. Najstarije čovječje oruđe i 
oružje, što je dosad otkriveno, bilo je od kamena. Ostaci su pronađeni u Palestini. 

Tako, koliko je sutra, bit ću u kraju, u kojem je čovječja stvaralačka moć došla 
najprije do izražaja. Kao dijete sa sela pred prvim odlaskom u grad, osjetim se 
ushićen i pun čežnje. 

Dok sam tako snatrio, u našem je zrakoplovu nastupilo ručeno doba. Jedna je 
poslužiteljica gurkala kolica prolazom kroz sredinu i nudila pred-objedna pića, dok 
su druge, jednako uslužne, raznašale putnicima već spremljene objede, smiješak i 
nepomućenu radost svojih mladih života. U tili čas i preda mnom je stolić bio izvučen 
i prostrt, a onda se na njemu nađe široka plitica, natrpana različitim jelima. Svako je 
bilo u posudi za se. Jedva sam uspio izmoliti molitvu, kad mi sunu misao u glavu: Da 
je koja od ovih zdjelica bila u upotrebi u Mladom kamenom dobu kod koje obitelji 
negdje uz Egejsko more. Onda, nekako, dopala ruku kojeg žitelja u opjevanoj Troji 
za njezina prvog naselja, kako bi važnu pripovijest danas znala pričati! Čudio sam se 
toj pustoj želji, ali svejedno, nisam se mogao otresti misli. Proslijedio sam maštanjem 
dalje. Kad je bilo porušeno prvo naselje Troje, i žitelji, ukoliko bi glave spasili, 

razbjegli se kojekuda, a zdjela, zaboravljena, ostala negdje u kutu kuće svoga 
vlasnika. Tu, recimo, bila zatrpana. Sačuvavši se tako prvom naletu, osigurala bi dug 
život. Nad njom bi, naime, uskrslo drugo, pa treće i četvrto naselje i tako redom, dok 
ih se za dugih vjekova što su uslijedila ne bi izredalo svih devet. Kad je krajem 
prošloga stoljeća Troja otkopana i pretražena, tako da nije ostao nepometen ni jedan 
kutić iz prvoga naselja; svaka lopata zemlje bila je brižno prosijana; ništa, što su 
pravile ljudske ruke, nije izmaklo nezapaženo, i ovu bi zdjelicu našlo budno oko 
pretraživača; bila bi ispitana i potanko opisana. Konačno bi bila pohranjena u 
staklenku kojeg muzeja, da stalno pripovijeda svoju dugu, zanimljivu pripovijest. 

Da nijedna posuda, kojom sam se onog dana služio, ne će imati ovakovu sjajnu 
povijest, jasno je. Ali s druge strane, istina je, da su baš zdjele, vrčevi, lonci, kotluše, 
pehari, svjetiljke, uopće posude kućanstva, postavile temelje arheološkoj znanosti. 
Evo kako: Ljudska uljudba otpočinje lončarstvom. Ono je pravljeno od krhkog 
gradiva, obične ilovače. Koliko je god proizvodnja kućnog posuđa jednostavna, 
toliko je svakom kućanstvu potrebna. Jednostavnost i potreba stvarala je uvijek nove 
oblike. Jedna je vrsta bila u upotrebi jednog određenog vremenskog razdoblja, druga 
opet drugog. Neke su se posude sačuvale čitave, druge razbijene; od nekih je ostao 
samo kakav komadićak. Jedne su bile obojene, druge bezbojne; na nekima su nađene 
ispisane riječi različitim jezicima i različitim pismenima. Kad bi se ustanovilo 
značenje pisane riječi, lako se je ustanovilo, kome dobu pripada. No i bez toga, svaka 
je posuda, pa makar da je do nas došla stučena u sitne komade, uvijek vjerno svje¬ 
dočanstvo svoga vremena oku, koje je zna ispitati. Gdje, naime, pomanjka pismena 
potvrda, dob se ustanovi pomoću drugih pomagala: usporedbom građe, oblika i 
mjesta, u kom je pronađena. 

U grobovima, grobnicama, kućama, hramovima, palačama starih naroda nađeno 
je bezbroj takovih ostataka. Kako su godine vladanja egipatskih vladateljskih kuća 
utvrđene, služe sigurnim polazištem računanja godina starosti. U arheologiji se one 
zovu apsolutna kronologija. Ukoliko se dob ne da tako odrediti, u mnogo slučajeva u 
pomoć priteče novo otkriće zvano u engleskom jeziku Carbon , ugljik 14. Sredstvo je 
pronašao Američanin dr. Libby u Chicagu 1944. Temelji se na činjenici: živa tvar, 
svako biće: čovjek, životinja i biljka, za života upijaju radioaktivnost. Kad prestanu 
živjeti, to počelo izlučuju iz sebe postepeno. Tako, kad se nađe neki predmet, 
posebnom se spravom izmjeri količina radio-aktivnosti, kojom predmet još 
raspolaže, i onda se odredi, koliku je količinu već izgubio. Prema tome se ustanovi 
starost dotičnog predmeta. Sredstvo, istina, još nije posve usavršeno, ali u mnco:o 
slučajeva, osobito pri određivanju starosti predmeta od drveta, što se već u uga ' 
pretvorilo, uvelike pomaže učenjacima arheologije. 

Znanost, koja proučava i ustanovljuje povijesne događaje po nađenim pred¬ 
metima, što su ih ljudi pravili u starini za svoju upotrebu, zovemo arheologijom ; a 
učenjake, koji se bave arheologijom, zovemo arheolozima. Dosta je ovo mlada 
znanost. Počela je zapravo otkopavanjem Pompeja i Herkulana prije kojih dvjesta 
8° ina. A kad je učenjak o egipatskim starinama, Flinders Petrie, koncem prošloga 
lon> JCĆai otkopao drevno mjesto el-Hesi na jugu Palestine te ustanovio vrijednost 
0 arstva za istraživanje života drevnih pokoljenja, arheologija je stekla sve 
^znake prave znanosti. No prvo sustavno otkopavanje mjesta iz starine, razlikovanje 
°jeva i naslaga, što su nastajale stoljećem poslije stoljeća, provedeno je u 

Homerovoj Troji. Slavno se je mjesto nalazilo u sjevero-zapadnoj Maloj Aziji. 
Nijemac Schliemann, po zvanju novinski dopisnik, zanosio se za starinama. Tvrdo je 
vjerovao u istinitost stihova u Ilijadi. Bilo je suvremenika, koji su mu se smijali 
držeći, da Troja nije nikad ni opstojala. On ipak uzme lopatu na rame i jednog jutra 
1870. osvane na humku, što je bio obrastao raslinstvom kao i svaki drugi u onoj 
okolici. Počne kopati. Nije se prevario: Troja je bila pronađena, arheologija 
oblikovana, stari se svjetovi oteli zaboravi. 

Od onda se vrše otkopavanja diljem svijeta, i dosta toga možemo naučiti o životu 
starih naroda. Arheološka vrela nisu presušila, niti je naše znanje potpuno. To ne će 
biti, sve dok postoji mogućnost nalaska samo jednog komadića kakva lončića negdje 
u zemlji, kako je jedan lijepo rekao. 

Međutim, biblijske zemlje vrlo su dobro istražene i do nekih se sigurnih zaključaka 
došlo. Tako: ognjišta, na kojima je odložena prva vatra čovječje uljudbe i prosvjete, 
nalaze se u Palestini. Onamo su ljudi najprije počeli proizvoditi hranu sijanjem žita; 
onamo su najprije sazidali grad; onamo je pismo, iako, po svoj prilici, izumljeno u 
Mezopotamiji, najprije došlo u opću upotrebu. Imena iz Biblije: Karmel, Nazaret, 
dolina Jordana, mjesta su, u kojima se je arheološka znanost susrela s počecima 
čovječjeg uspona. Je li slučaj, nužna posljedica uzročnog zbivanja, ili Božje čudo, što 
je Sveto Pismo, dosad nenadmašivo djelo bilo gdje na zemlji, nastalo baš u onom 
kraju? Dok su ga u cijelosti napisali, moralo je proći nekih tisuću godina. Prva je 
stranica napisana prije kojih tri tisuće godina. Zaista, stara knjiga, ali unatoč starosti 
još uvijek najčitanija knjiga. Ljudi je još slične nisu uspjeli stvoriti nigdje na zemlji, 
usprkos svom dugom boravku. 

Sad sam, evo, na putu posjetiti zemlje, u kojima je najprije oblikovana Božja 
riječ; u zemlje, gdje je Biblija nastala. Proći ću krajevima, kojima su hodili pisci onih 
knjiga i ispuniti želju, što se u meni porodila ima deset godina. Pogledat ću mjesta, 
što su ih arheolozi otkrili i o njima objavili mnogo svojih djela. Stoga predosjećam, 
da će mi ovo putovanje pružiti užitak, kakva još nisam iskusio. 

hodočašća vršena u dobi i starog i novog zavjeta 

Ne veselim se ja svome putovanju samo radi toga, što ću hodati tragovima staroga 
svijeta i steći novo iskustvo među stranim narodima, nego još više što ću imati priliku 
posjetiti mjesta, gdje je Bog s ljudima razgovarao, Spasenje im obećao i gdje je Bog- 
čovjek konačno spasenje izvršio. Sveta su to mjesta Božjemu puku. Tim su uvijek 
smatrana, i vjernici su k njima hodočastili kroz sva minula stoljeća, kao što 
hodočaste i danas. 

Prije odlaska stavio sam bio u ručnu torbu nešto štiva da se donekle upoznam s 
mjestima, koja kanim posjetiti. Izvučem jedan časopis. Pisac u jednom duljem 
članku o hodočašćima u Svetu Zemlju zove je Petim evanđeljem. Svoj članak počinje 
posjetom svetih žena k Isusovu grobu onog prvog vazmenog jutra. Iako navodi 
mnogo kršćanskih hodočasnika od vremena sv. Jerke i Melita, sardijskoga biskupa iz 
2. stoljeća pa dalje sve do pape Pavla Šestoga, 1964., obradba mi se predmeta ne čini 
potpunom. Ni riječi nije spomenuo o hodočasnicima u Svetu Zemlju prije Kristova 
vremena. A i ona su hodočašćenja kršćanska baština, kao što je i Deset Božjih 

zapovijedi. U prvim knjigama Starog Zavjeta propisuju se tri hodočašća u Jeruzalem 
svake godine. Vjerski život Izabranog naroda najjače se očitovao baš pri 
hodočašćima u sveta mjesta. Zato su stoljećima evala svetišta u različitim krajevima 
zemlje: u Šekemu, Šilou,Betelu, dok kasnije nije sve usredotočeno u Jeruzalemu. Oko 
tih svetišta nastajale su predaje, što su ih kasnije pisci pokupili i uključili u svoje 
svetopisamske knjige. Mojsije zahtijeva, da faraon otpusti narod, e da može 
hodočastiti tri dana hoda u pustaru. Putevi su pravljeni, da se hodočašća mogu 
obavljati. Šamuelov otac Elkana čeznutljivo je iščekivao vrijeme da se zaputi u Šilo 
na hodočašće i blaguje u obiteljskome krugu. Josip Flavije, čuveni židovski pov¬ 
jesničar, spominje, kako bi se prigodom hodočašća o blagdanu Vazma u Jeruzalemu 
zaklalo više od četvrt milijuna janjaca. Možda u brojci pregoni, pretpostavljala bi 
koja tri milijuna hodočasnika, ali svakako se vidi, da je hodočašćenje u sveta mjesta 
igralo veliku važnost u životu starozavjetnih vjernika. Prigodom blagdana Sjenica 
molile su se posebne molitve za kišu. Tada su se počinjali zasijavati jesenski usjevi. 
Ali bi se molitve obustavile za petnaest dana poslije blagdana, da se pruži prilika 
hodočasnicima s rijeke Eufrata stići kući za suha vremena. 

Iz starih kršćanskih vremena, četvrto stoljeće, potječe dnevnik pobožne redovnice 
Eterije, rodom iz Španjolske, u kojem iznosi, kako je posjetila sve krajeve od Egipta 
preko Palestine do Male Azije. No najznamenitiji hodočasnik onih vremena bio je 
naš zemljak sv. Jerko. On na jednom mjestu čak kori propušćanje hodočašćenja u 
Svetu Zemlju pa veli: Oskudijevaju vjerom i znanjem oni, koji ne posjećuju 
Jeruzalem. Tako je bilo shvaćanje njegova zlatnog vremena. Oči moraju vidjeti čari 
zemlje, kojoj je Krist duša. 

Hodočašća k svetim mjestima bila su najbrojnija u 10. i 11. stoljeću. Tada je 
vjerski žar obuzimao kršćanski svijet. U 1064. godini bamberški biskup predvodio je 
hodočašće od 7.000 duša. Barem u stanovitoj mjeri, i Križarske vojne bile su vođene 
radi istih razloga. Papa Urban Drugi podijelio je potpun oprost onima, koji 
hodočaste u Svetu Zemlju. 

Tako, iako u manjoj mjeri, svijet i danas hodočasti u sveta mjesta. Neki idu s 
Biblijom u ruci poput redovnice Eterije, da što bolje učvrste svoju vjeru; putuju od 
mjesta do mjesta, ispituju, sravnjuju i zaključuju. Drugi, skrušeni, u bogoljubnosti 
svojih srdaca, prihvaćaju i pobožne priče, što su spleli dugi vjekovi oko onih mjesta i 
vjeruju bez daljnjega istraživanja. No i jedni i drugi klanjaju se Vječnoj Riječi, koja 
je ondje u vremenu postala čovjekom. 

Toliko o tome. 

Na jednom mjestu u psalmima časoslova za subotu plovidba morem poslužila je 
psalmistu da dokaže potrebu molitve. Ovako sam preveo onu kiticu 

Oni, koji morem brodovima plove 
trgovinu vode po širokim vodama 
vidjeli su djela Gospodnja, 
njegova čudesa na pučini. H. B. 

Bude to onda, kad oluja zaurla, brod se uzljulja i smrt zaprijeti. U takvim 
okolnostima mornarima ne preostaje drugo nego se uteći Gospodinu, Jahvi, i od njeg 
očekivati spas. Bog zaista stiša more, psalmist nastavlja, i valovi se umire. Tada 
Mornari spoznaju Božju svemožnost. 

O Božjoj svemožnosti onoga dana mene je uvjeravalo sve: morska pučina i 
nebeska visina. Zbilja se u zrakoplovu skrušeno moli i za se i za druge. 

Na europskom se kopnu ugledaju svjetla. Bili smo povrh Engleskog kanala. 
Nekoliko časaka poslije Čuli smo: Pripašite pojaseve! Daleko pred nama blijedo je 
svjetlo raspršavalo noćni mrak. Što smo se svjetlu bliže primicali, noći kao da je 
nestajalo. Znali smo da se primičemo Parizu. Milijarde se je svjetiljaka ujedinilo, ne 
bi li noć rastjeralo. U taj osvjetljeni prostor naskoro uleti i naš zrakoplov. 

Čas zatim sišli smo u Pariz. 


prvo iznenađenje na putovanju 

U Parizu sam se zaustavio, jer je sutra osvitala nedjelja. Želio sam biti siguran, da 
ću naći koju crkvu, slaviti sv. misu ili bar u misi sudjelovati i tako zadovoljiti svojoj 
kršćanskoj dužnosti. Računao sam, da će to biti mnogo lakše u zemlji prvorođenice 
Crkve, nego onamo gdje su propisi Starog Zavjeta još na snazi. Zato sam ranim 
jutrom pošao k crkvi, što se nalazila najbliže mome hotelu. Išao sam uskom ulicom, 
niz koju se s obje strane širila kitnjasta stabla. Na mahove bi se očuo cvrkut ptice. 
Inače je bilo tiho i mirno. Čudio sam se, što nisam viđao prolaznika. U bilo kojem 
američkom gradu u nedjeljno jutro na ulici ne ćete biti sam; svijet ide k misi. 
Međutim, u Parizu nije tako. Ulice su bile napuštene kao da je neka nepredviđena 
pošast sve pomorila. Moje je iznenađenje bilo još veće, kad sam crkvu našao 
zaključanu. Kušam jedna pa druga vrata, ali se nisu otvarala. Kako nigdje nikoga 
nije bilo da pitam: zašto je crkva zaključana? pođem k drugoj, za koju sam također 
davno čuo i znao otprilike, gdje se nalazi. Nađem i ovu zatvorenih vrata i s pročelja i 
sa strana. Ova mi pojava nije mogla u glavu. Opazim u blizini jednog čovuljka s 
naherenom francuskom kapicom na glavi, približim mu se i zapitam: 

»Zašto je crkva zatvorena?« 

»Još nije osam sati«, odgovori. »Crkve se u Parizu ne otvaraju ovako rano«. 

Posljednjih nekoliko godina čitao sam o kojekakvim novim pokušajima u 
Francuskoj crkvi: o svećenicima, koji se pretvaraju u tvorničke radnike; o pokretu 
tradicionalista, koji odbijaju prihvatiti nove bogoštovne promjene, ali za ovu 
novotariju nisam nikad prije čuo. Crkve su u New Yorku otvorene već u pet sati 
izjutra: u jednoj, što se nalazi u susjedstvu moje Hrvatske crkve, misa se nedjeljom 
slavi u dva sata ujutro da se pruži prilika glumcima i posjetiteljima kina sudjelovati u 
misi i onda ići na počinak, zadovoljivši prije syojoj kršćanskoj dužnosti. U Parizu ni 
poslije sedam sati ne mogu naći otvorenu crkvu. Sretnem se s nekim turistom iz 
Njemačke. 

»Što ovo znači, velečasni?« pita u čudu. »Pokušavao sam na tri mjesta, ne bih li 
gdje sudjelovao u misi, žuri mi se prispjeti na uzletište.« 

Kažem mu, što sam čuo. Pogleda na sat, sažme ramenima i ode. Ostao je jamačno 
bez svete mise one nedjelje. 

Vrludao sam dalje. Zamjerim jednu upravnu ulicu i opružim njom. Podalje 
opazim neku gospođu. Išli smo jedno drugom u susret. Sabirem riječi, koje ću joj 
upraviti. Na francuskom sam dugo godina ponešto čitao. Ali, čitati je jedno na 
stranom jeziku, a drugo je govoriti. Ipak smognem cijelu rečenicu pa joj upravim. 

prvo, što mi reče, bilo je: »Ja sam Hebrejka.« Svojim koštunjavim malim stasom 
dozva mi u pamet sliku dobre starice Naomi, kad ju je tuga obrvala, poslije gubitka 
muža i sinova na Moapskoj ravni. Nikakve joj snage tijelo nije pokazivalo, ali je ipak 
govorila razgovjetno, te sam je bez teškoće razumio. U njezinu je susjedstvu bila 
crkva St. Dennis. Davši mi upute, zaželi mi sretan put u Tel Aviv. Zaželim i ja njoj 
Božji blagoslov na putu u njezin Betlehem, kad god onamo zaželi poći. 

Konačno sam misu slavio. Bogu hvala! 

Da sam proslijedio ravno u Tel Aviv, jamačno ovog iznenađenja ne bih doživio. 
U Tel Avivu imaju dvije katoličke župe. No nisam znao. 

Prije polaska iz New Yorka zagovorio sam mjesto iz Pariza u Tel Aviv. Imao sam 
poći sutradan. No obećanje mjesta bilo je uvjetno: ako bude koje mjesto prazno, 
dobit ću. Ako ne bude, treba mi čekati ili drugdje tražiti. Zovnem putnički ured. Sva 
su mjesta već bila rasprodana. Zovem druge zračne pruge. Jedna po jedna odgovori, 
da mjesta nemaju. Konačno zovnem izraelski ured. Na njihovu je zrakoplovu bilo 
jedno mjesto prazno. Zrakoplov je odlazio još onog popodneva. To mi se i htjelo. U 
Parizu nisam imao većih poznanstava da ih obnavljam; vremena još manje da nova 
stječem, a ionako mi se žurilo skupi grad ostaviti čim prije. S komšijom Milom 
Bobanom, trebalo mi se, istina, opet navečer sastati, ali znajući, da je on razborit 
mladić, javim mu da žurno moram otići. Tako zagovorim mjesto na izraelskoj pruzi. 
Imali smo se dići u tri sata popodne. Ali kad se čovjeku pripeti jedno, jedva ikad 
prođe da ne dođe još Štogod neočekivano. Tako je bilo i meni onog dana. Najavljeno 
zakašnjenje od pola sata proteže se na cijeli sat. Putnici se u čekaonici uzvrpoljili. 
Zvučnici razjašnjuju zakašnjenje: Na zrakoplovu treba nešto popraviti. Gledamo 
kroz prozor. Velika lađa ležala je kao ranjen orao. Mehaničari su se vrtjeli oko 
njezina trupla sprijeda i vršili potrebne popravke. »Šaa ahat joter«, spusti se 
obavijest niza zvučnik povrh naših glava. Obavijesti su davane na hebrejskom, onda 
na francuskom i zatim na engleskom. Onaj put glas zašuti. Onda će neka gospođa: 

»Što no reče?« 

»Čekat ćemo još sat vremena« ponovim joj. 

»Dobro! Imamo barem nekoga, koji razumije ovaj jezik«, doda. 

Nije gospođa znala, da je ono bila prva rečenica, koju sam shvatio iz živih usta. Da 
je bila imalo dulja, ne bih joj mogao poslužiti za tumačitelja. 

Ali koliko je svijet smanjen! Gospođa, koja me ono pitaše i sa mnom se poslije 
upusti u razgovor, bila mi je susjetkinja: ni kilometar daleko od Hrvatske crkve u 
New Yorku ima svoj stan. No trebalo nam je doći u Pariz i upoznati se. Tako, dok 
suvremeni napredak s jedne strane svijet zbližuje, s druge ga opet udaljuje. Po 
velikim gradovima živimo kuća uz kuću, vrata uz vrata, ali se ne poznajemo. 

El Al bilo je ime naše zračne lađe. Riječi znače visoko gore. Zbilja se je vrlo brzo 
digla ona lađa u nebeske visine, a da nisam ni primijetio. Nešto sam mrčio u 
bilježnici, kad netko poviče: Alpe! Bile su nam na sve strane. Pogled je bio 
veličanstven. Vrhunac do vrhunca, gordiji od gordijega, bjelio se u snijegu. Tu i tamo 
n ad provalijom krilio se vunast oblak, kao da je htio našim očima sakriti dubinu 
Ponora i jeze. Američki književnik, Mark Tvvain, piše na jednom mjestu o Alpama: 

što sam ikad vidio uzvišeno i veličanstveno, maleno je i neznatno, kad se 
ls Poredi s Alpama. Zbilja i oko običnog putnika ne može ne zapaziti bar nešto od 
epskih ljepota. Vrhunci su parali nebesa; dolje niže sterale se Šume i gubile u zelenilu 

livada. Ispod njih se prostirale oranice, dolinama se nizala naselja, sela i gradovi 
sretne Švicarske. 

Alpe su dosta kasno izrasle na našoj Zemlji. Zemljoznanci računaju, da je 
oblikovanje vrhunaca završeno tek prije IO milijuna godina. Zaista kasno, ako se 
uzme u obzir, da je Zemlja stara skoro pet milijarda godina. Kasno su Alpe unišle i u 
povijest. Prvi put ih spominje Hanibal, kad ih je u 3. stoljeću prije Krista prešao sa 
svojim slonovima. No po njima su pasla stada i krda davno prije onog vremena. Ime 
Alpe znači: ispaša. Kako snijeg pred ljetnim suncem uzmiče prema vrhu, pojavljuju 
se zeleni pašnjaci, i čobani onda gone svoju stoku gore na pašu u alpe. Slično, kako 
su radili stočari po krajevima Južne Hrvatske goneći svoju marvu početkom ljeta na 
planinu. 


povrh italije i sredozemnog mora 

Jedan mali dio Italije prošao sam pješke prije ravnih trideset godina. Putovao sam 
plodnom Toskanom i vidio joj vinograde i žita, što su baš onih dana dozrijevala. 
Toliko bih uspomena mogao izazvati iz onih dana! U samostanu je živjelo što nas 
bogoslova, profesora i drugog samostanskog osoblja do devedeset. U samostanu se 
strogo opsluživale tri korizme: dvije franjevačke i treća Opće crkve. Za večeru bismo 
dobili: dvije suhe masline, ili dvije suhe smokve s par kapljica ulja. Čaša vina nije 
nikad izostala. To je bilo sve. No tjelesno gladovanje zasićivala je dobrodušnost i 
gostoljubivost prijateljskih talijanskih fratara. Prema kolegi ocu Vladi i meni bili su 
zaista prijateljski. U jednom smo se ipak uvijek razilazili: u raspravama o talijanskim 
granicama prema istoku. Neki su od njih, osobito mlađi učenici Mussolinijeve škole, 
bili pogubno krivo upućeni. Mislili su, na primjer, da se u Dalmaciji više govori 
talijanski nego hrvatski. Ispravljali smo ih. Kako se zavaravanjem mladeži nanosi 
grdna šteta cijelom narodu! Pušiti mi je bilo slobodno, ali sam sam trebao nabavljati 
duhan. Samostanski budžet nije uopće predviđao troškove pušenja. Pješačeći, mjesto 
vozeći se autobusom riješio sam svoje veliko pitanje pušenja. 

Ali, kako se mogu baviti ovim uspomenama u ovoj neposrednoj blizini Domovine! 
Tamo, dolje lijevo, proteže se Jadran... Hrvatska. Prošlo je punih 28 godina, otkako 
sam se s njom oprostio. Od tada mi je Hrvatska bila na srcu i po danu i po noći. 
Njezina radost kao i njezini bolovi bili su i moji svih ovih godina. Najbolnija je ona 
ljudska žalost, kojoj se ne može zgledati kraja. U takovu se upadne, kad se ostavlja 
Domovina, a ne zna se dana, kad će se opet u nju povratiti. Pravo je rekao Silvio 
Pellico: Biti prisiljen ostaviti domovinu, uvijek je žalosno. Zato i naš pjesnik Putnika 
vapi: 

U tvom polju daj mu groba, 

Tvojim cvijećem grob mu kiti! 

Istu je misao izrazio i patrijarh Jakov, kad je zaželio biti pokopan u spilji Mak' 
peli; izrazio ju je i njegov sin Josip riječima: »Ponesite odavde gore i moje kosti f<( 
Naoči, Josipu y bilo mnogo bolje u Egiptu, nego u zemlji Kanaanu, iz koje je bio 
odveden nasilu; ^dje, uostalom, nije dugo ni živio. Ali, svejedno, čeznuo je za 

zemljom svojih dječačkih uspomena i nada... 

Nama prognanicima 20. stoljeća, međutim, ne preostaje ništa drugo nego čeznuće i 
bol... Onaj, koji baš želi, da mu mrtve kosti počivaju na rodnoj grudi, treba ih sam 
prenijeti onamo u živu tijelu. Vladajmo svojom glavom pa ćemo ipak nekako izdržati, 
tako nekako preporučuje Pellico. 

Evo nas povrh Sredozemnog mora. Jedna engleska spisateljica, Ellen C. Semple, 
zove Sredozemno more talionicom naroda i uljudbe. Ono je more to bilo od 
najstarijih vremena. Iz središta s rijeka Tigrisa i Eufrata na istoku, iz Male Azije na 
sjeveru i iz Egipta na jugu stjecale su se kulture pradavnih naroda na istočne obale 
Mediterana i odande, kao na valovima, raznašane su dalje, na zapad, da iz njih 
uzraste sve ono, što danas zovemo Zapadna kultura. Grčki pisac Tukidid, pet stoljeća 
prije Krista, napisa, da se ništa vrijedna na svijetu nije dogodilo prije njegova 
vremena. Kako se je prevario! Danas znamo, da je evala šumerska kultura u južnoj 
Mezopotamiji tri tisuće godina prije njegova vremena. Tko su bili Šumerci 
arheologija još nije sigurno ustanovila, ali da su Šumerci bili na visokom stupnju 
kulture, svjedoče brojna otkrića. Klinčastim pismenima pisana šumerska književnost 
potječe iz polovice četvrtog tisućljeća prije Krista. Šumerski se je jezik učio po 
školama na istočnim obalama Sredozemnog mora u 15. stoljeću prije Krista. Mari, 
Ur, Larsa, bila su žarišta šumerske kulture. Ta su mjesta davno obasjala zemlje na 
istočnim stranama Mediterana. A kad su ugasnula, zasjala su nova u cvjetnim 
gradovima u Babiloniji i Akadu, pa onda po moćnom kraljevstvu Hitijaca u 
središnjoj Maloj Aziji. Ujedinjenjem opet Egipta, koncem četvrtog tisućljeća, 
kulturni val s juga počeo se je razlijevati obalama na istoku, gdje su već dvije tisuće 
godina prije Krista cvali gradovi: Ugarit, Biblos, Tir, Jopa i drugi. U putopisu 
Egipćanina Sinuhe iz 18. stoljeća prije Krista veli se, da se u Palestini govori i 
egipatskim jezikom. Nekoliko stoljeća poslije akadski je govor postao lingua franca 
po Mezopotamiji, Palestini i sve dolje do Egipta. Za to svjedoči faraonov arhiv u 
Amarni. Obalni krajevi istočnog Mediterana već u najstarijim vremenima bili su 
most, preko kojeg je prolazila trgovina iz Mezopotamije i Egipta. Tako su postali 
stjecišta visokih kulturnih dostignuća u drevnoj starini. Ljudi onih krajeva nisu samo 
prihvaćali i gajili stečevine drugih naroda, nego su i sami dolazili vlastitim naporima 
do novih i korisnih iznašašća. Jednim od njihovih izuma i danas se svijet služi. To je 
abecedno pismo. Nastalo je u današnjoj Siriji, odakle su ga Grci prenijeli i namrli 
ostalom svijetu. 

Svojim zemljopisnim položajem ovi su krajevi bili osobito prikladni nacrtu 
Otkupljenja. Zato ih je Bog odabrao za narod, kojim je odlučio izvesti djelo ljud¬ 
skoga Spasenja. Kad su potomci patrijarha vođeni u ropstvo u tuđe zemlje za dugih 
stoljeća, sa sobom su nosili vjeru u jedinog Boga; s njom su upoznavali druge narode, 
rneđu koje su zapadali i tako utirali put povijesnom Jednoboštvu, čega su samo oni 
bili nositelji. Asirski kralj Senaherib hvasta se, da je samo godine 701. prije Krista 
odveo u sužanjstvo iz Izraela 200.150 duša. Iako brojka nije pouzdana, Čini se 
Previsokom za ono doba, ali i prepolovljena govori rječito. Sličnih je raseljavanja 
židovskoga naroda bilo mnogo u njihovoj dugoj povijesti. Ona su stvorila Diasporu , 
raspršenje Židova po svijetu, Što će kasnije, pri širenju Crkve, djelovati blagotvorno. 
Na prvu Duhovsku nedjelju, čitamo u Djelima apostola: Boravili su u Jeruzalemu 

pujoini Židovi, koji su došli od svih naroda pod nebom, i bili očevici utemeljenja 
Crkve. Tim je Crkva stekla biljeg općenitosti , katoličanstva, već prvoga dana svoga 
osnutka. 


s hodočasnicima na blagdan tjedana 

Kako su Židovi u starini hrlili u zemlju otaca iz različitih zemalja svijeta u 
povorkama pustarom, a morem brodovima da prisustvuju blagdanu Tjedana , tako 
stižu danas zrakoplovima. Blagdan Tjedana ima izrazito zemljoradničko, težačko, 
obilježje. Trebalo je, da prođe pedeset dana od žetve ječma do žetve pšenice, kad bi se 
Gospodinu, Jahvi u ime zajednice prinosila dva pšenična kruha. To je, dakle, Pedeseti 
dan, kad mi kršćani slavimo svetkovinu Duhova. Kasnija židovska predaja splela je 
oko ovog blagdana objavu Nauka na brdu Sinaju, što se tim blagdanom danas 
uglavnom i slavi. U suvremenom hebrejskom jeziku blagdan se zove Šavuot. Ove će se 
godine, 1966., početi slaviti do tri dana, 25. svibnja. Tako, putnici u ovom zrakoplovu 
idu da se nađu u Jeruzalemu prigodom toga slavlja. Gledam ih i slušam razgovore. 
Čuju se jezici: engleski, francuski, jidiški, njemački i hebrejski. Nemoguće mi je ne 
izazvati sliku onog prvog Duhovskog jutra, kad su hodočasnici, o kojima govore 
Djela , slušali prve kršćanske propovjednike i razumijevali ih kao da su govorili 
jezicima zemalja, iz kojih su oni došli. Ondje je bilo na djelu Božje čudo. Ne mogu 
primijetiti na putnicima posebnih oznaka, po kojima bi se raspoznavali pripadnicima 
židovske rase. A koliko se o tom govorilo i pisalo posljednjih godina! Ovo je svijet 
običnog sredozemnog naličja. Nešto sitnijega stasa i crnomanjaste puti. To je jedino 
obilježje. Sumnjam, da bi malo tko mene izlučio one večeri iz društva mojih suputnika 
kao pripadnika drugog narodnog stabla. Ne, nema na zemlji čistokrvne rase. Vrtio 
vremena davno je izmiješalo rase. Možda nema naroda na cijeloj kugli zemaljskoj, 
koji je nastao od toliko različitih rasa kao židovski narod. Za to imaju i pismeni 
dokazi. Patrijarh Jakov oženio se djevojkama Aramejkama; Josip se oženio 
Egipćankom; Mojsije Etiopkinjom; Davidova prababa Ruta bila je Moabkinja i tako 
redom dalje. Jednako se je miješanje ponavljalo kroza svu njihovu povijest. Od 
vremena useljenja u zemlju Kanaan pa do danas Židovi su bili izloženi miješanju s 
drugim narodima kao nijedan drugi narod. Na jednoj mojoj župi u Americi imao sam 
prijatelja, koji je sa židovstva stupio u katoličku Crkvu. Jedne večeri našao se u 
gostionici, gdje se moglo dobiti hrane prema propisima židovskih hrandbenih običaja. 
Opazio moj prijatelj kako gosti zaista naručuju najviše košer. Bili su odreda vjernici 
Starog Zavjeta. Onda će reći svome znancu, s kojim je za stolom sjedio: »Čini mi se, 
da smo mi dvojica jedini ne-Židovi večeras ovdje«. Tako možemo reći: Opsluživanje 
Starog Zavjeta, neprihvaćanje njegovog ispunjenja u Novom glavna je oznaka 
pripadništva židovskom narodu. 


na tlu svete zemlje 

Gluha je, međutim, noć sve bila obavila svojim svilenim plaštem. Čuo se samo 
razgovor putnika i mlazni pogon zrakoplova, što se mutno iza nas gubio. Gore su 
visoko treperile zvijezde na vedrom nebu. Za koji čas stupit ćemo na tlo, koje je tako 
davno bilo pozornicom velikih ljudskih zbivanja i konačno Božjeg Utjelovljenja. Bit će 
to blizu mjesta Lide, gdje je sv. Petar ozdravio uzetog Eneju. Tu je glavno sletište- 

uzletište današnjeg Izraela. Stari su Egipćani to mjesto zvali Retenu, što su izgovarali 
Letenu. Od toga je došla hebrejska riječ Lod — ime današnjeg uzletišta. Egipćani su 
tim imenom bili okrstili cijelu krajinu uz istočnu obalu Sredozemnog mora. Tako se 
ovaj kraj, uz drugo, može ponositi i s više različitih imena. U Starom Zavjetu zove se 
redovito zemlja Kanaan ; Židovi su je zvali svojom Obećanom zemljom ; za nas je 
kršćane Sveta Zemlja , Kristova domovina, dok je u zemljopisu i povijesti najčešće 
poznata pod imenom Palestina. To je svoje ime dobila po narodu, koji se u nju doselio 
oko 1190. godine prije Krista. Odakle je taj narod izbio u Palestinu, učenjaci još nisu 
načistu. Ima ih, koji misle, da je onaj davni narod stigao u Palestinu iz današnjih 
hrvatskih zemalja. No, pripovijest je to sama za se, i ne bih je želio ovdje načimati. Bit 
će prigode, ako Bog da. Strpite se zasad. Za večeras je i meni dosta. Povrh toga, 
nalazim se pred ulazom, o kom će ovisiti moje daljnje putovanje. Moram se dobro 
sabrati i spremiti za susretaj s činovnikom dolje na zemlji. Naime, dok sam prije 
odlaska iz Nevv Yorka pravio nacrt puta i vadio putne isprave, mnogi su mi govorili, da 
mi treba najprije ići u arapske zemlje; uvjeravali su me, da me nijedna arapska zemlja 
ne će pustiti preko svoje granice, ako prije posjetim Izrael nego koju od njih. 1 Sveti 
otac papa Pavao Šesti, uostalom, na svom hodočašću spustio se je najprije u Aman, 
glavni grad države Jordana. Međutim, htio sam započeti svoje putovanje ovim 
krajevima. Biblijska pripovijest ispripovjedana je bezbroj puta s ovog i onog gledišta. 
Ja sam je želio slijediti vremenskim redom; od postaje do postaje, kako se je 
odigravala, ukoliko mi god to bude moguće. Domovina prvih lica u Bibliji jest 
današnji Izrael; u njem je otpočela biblijska pripovijest; u njem je napisano najviše 
knjiga. Zato sam pošao onamo najprije usprkos nagovaranjima u putničkim uredima 
u Americi. Kad sam ostao uporno pri svojoj, rekoše mi u jednom uredu: Postoji samo 
jedna jedina mogućnost, kojom ćeš moći nastaviti put, a to je: Zamoli činovnika u 
Lodu, da li na putnicu ne stavlja žiga izraelske države. Nekad to učine kojem putniku a 
nekad i ne učine. Bojao sam se namjerili na kakva, koji me ne će htjeti uslišati. To me 
je malo mučilo. Naskoro sam se uvjerio, da je moj strah bio suvišan. Jedva svoju želju 
izrazih činovniku, on me odmah shvati: mjesto na putnicu, udari ulazni žig na komadić 
papira i dade mi ga s napomenom, da ga povratim pri napuštanju države Izrael. To je 
bilo sve. Igrao sam na tu vjerojatnost i dobio. Tim mi je odlanulo. Iznesem prtljagu 
van i stavim na zemlju, a onda se malo udaljim od zgrade. Bio sam sam. Nikakva glasa 
nisam čuo osim upaljivanja motora na autima i limuzinama, koje su odvažale putnike 
u grad. Nikad mi se nebo nije učinilo onako blizu. Zvijezdama je bilo načičkano. 
Gledajući ih, lako mi je bilo razumjeti, što su stari Izraelci ostajali zapanjeni pod 
svojim vedrim nebom, zvijezdama gusto okićenim. Tako su brojne, tako svjetle i čiste! 
Nedaleko odavde jedne je noći Bog Jahve zavjetovao zavjet Abrahamu, čitamo u 15. 
poglavlju Knjige Postanka: Pogledaj prema nebu i prebroj zvijezde, ako ih možeš 
prebrojiti... Toliko će biti tvoje potomstvo. U učenju sv. Pavla, izraženo u Poslanici 
Rimljanima, Abraham je duhovni otac sviju, koji vjeruju u pravoga Boga. U tom 
smislu njegovo je potomstvo zaista neizbrojivo kao i zvijezde. Koliko je god onaj čas 
bio pogodan za razmišljanje o ispunjenom Božjem obećanju, vrijeme mi nije 
dopuštalo zadržavati se. Bilo je blizu ponoći, trebalo mi se požuriti i potražiti kakvo 
vozilo, koje će me odvesti u grad na konak. No kratka i usrdna zahvala Bogu na 
osobnom pripadništvu Abrahamovu duhovnom potomstvu kao i na pruženoj prilici 
Poći stazama, kojima je otac Abraham hodao, nije naravno, izostala. 

BOG USPOSTAVLJA VEZE 
S LJUDIMA 


na putu u jeruzalem i dalje na jug 

Jedva sam čekao jutro, moje prvo u Svetoj zemlji. No u manjim svratištima ne 
možete poslove svidjeti i račun podmiriti nego u određeni sat. Tada se istom nađe 
gazda za svojim stolom. Takvo je bilo svratiste u Tel Avivu, u koje me je kasno u 
noći odvezao vozač s uzletišta. Rekoh mu, da me vodi u hotel osrednje cijene. Cijena 
je zbilja bila osrednja, ako ne i ispod. U jutro opazim, da je jedno okno na prozoru 
bilo razbijeno i zakrčeno tankom daskom od jelovine. No na takove nedostatke ne 
svraćate pozornost, kad jedva čekate izići van i poći za svojim poslom. 

Onog sam jutra želio poći čim prije. Želio sam se čim prije zaputiti u sveti grad. 
Silazim niz ponešto škripave stepenice i smišljam jutarnji pozdrav gazdi, koji se 
nalazio za svojim stolom u hotelskom predsoblju. U današnjem Izraelu redoviti je 
pozdrav Salom! Biva: Mir! Tako se obično riječ prevodi, ali joj je značenje šire i 
mnogo dublje: Sreća te pratila! Bog bio s tobom! ili slično. Možda se je franjevački 
pozdrav: Mir i dobro! značenju: Šalom! najbliže približio. Stari je to biblijski poz¬ 
drav, kojim se obilno služi i Novi Zavjet. 

Tim i ja pozdravim gazdu, i on ozdravi: Šalom! Kad nastavim: 

»Želim podmiriti svoj račun«, gazda pogleda u me i otvori: 

»Čujem, gospodine, da govorite srpski« 

Govorio % je razgovjetno i točno, ali kao da nisam vjerovao svojim ušima. Nađem se 
iznenađen, izgubljen. Ovdje u tuđoj zemlji i što očuh! Ipak se snađem i odgovorim. 

»Oprostite, gospodine, ne govorim srpski, nego hrvatski; ali i srpski razumijem.« 
Nato on saže ramenima. Ništa nije rekao. Gazda je bio od Novoga Sada. Doselio u 
Izrael prije desetak godina i ondje se nastanio. Iz moje američke putnice, koju sam 
noć prije ostavio na njegovu stolu, doznao je ime moje rodne zemlje i napravio svoj 
krivi zaključak o mome materinskom jeziku. Inače je bio ljubezan i dao mi upute za 
put u Jeruzalem. 

Naskoro se nađem u limuzini. Vozač ju je svojski nastojao provesti kroz gusti 
jutarnji promet. Na dulje mahove to mu nije polazilo za rukom. Tel Aviv je novi 
grad. Cionisti su ga utemeljili istom 1909. Ne znam, ima li ijedan drugi grad na 
svijetu, koji se je brzo razvio kao Tel Aviv. Sa starom Jafom broji ne mnogo manje 
od pola milijuna žitelja. Središnji i obalni dio grada blista bogatstvom; novim 
višekatnim zgradama, visokim hotelima i apartmanima američkoga stila; širokim 
ulicama, ukrasnim alejama krošnjatih stabala, palmama i svakovrsnim tropskim 
raslinstvom i cvijećem. Ulica, međutim, koju je naš vozač odabrao da čim prije izbije 
na glavnu cestu za Jeruzalem, išla je poprijeko, pa iako je bila jednosmjerna, promet 
je u njoj zastajao. Mimoišavši nekako jedan teretnjak, pomislih: Sad će bez smetnje 
pojuriti i iz grada izići. Ali hoćeš! Uspori sporom hodu. Pogledam naprijed. Pred 
nama je posred ulice stupao natovaren magarac. Išao je sigurnim i odmjerenim 
korakom, rekao bih skoro, dostojanstveno. Ništa ga nije brigalo; sve mu je bilo 
ravno kao i onaj asfalt, na koji je pažljivo spuštao svoja kopita. Uza nj je vukao 
nogu za nogom njegov gonič. Šofer nije uopće nastojao proći ga. Netko od putnika 
reče: 

»Svirajte, da se ukloni!« 

»Oprostite, gospodo, ali to je magarac! Njemu se ne svira«, uzvrati šofer i ne 

okrećući se. »Treba strpljivo za njim, njegovim korakom.« 

Zaista smo imali priliku učiti se strpljivosti. 7"o je magarac! zvonilo mi u ušima. 
Njemu se ne svira. Koliko razlike u tom izrazu ovdje i kod nas na Zapadu! Ovdje je 
magarac poštivana životinja. Svoje poštovanje magarac je zaslužio. Malo je koje 
drugo stvorenje zadužilo svijet u ovim krajevima kao što ga je vjekovima zaduživao 
magarac. U stara vremea, dok još nije pripitomljen konj i deva, sve je svijetu bilo 
magarac. Na njem se jahalo, na njem se teret gonilo; njim se oralo, a on je s malim bio 
zadovoljan, tako da su ga i siromašne obitelji mogle uzdržavati. Biblija spominje 
magarca na više od stotinu mjesta. U pradavna vremena magarcem se vodili i ratovi. 
Kad je konj preuzeo ratničku službu, magarcu su ostali samo korisni domaći poslovi. S 
vremenom je magarac postao znak mira. Prorok Zaharija navijestio je davno, da će 
Mesija dojahati u Jeruzalem na magarcu. To je proročanstvo Isus ispunio na Cvje¬ 
tnicu. Evanđelist Matej veli: Dovedoše magaricu i magarče, stave na njih svoje 
ogrtače, i Isus sjede na ogrtače. Tako je Mesija dojahao u Jeruzalem., dok mu je puk 
klicao, kako se je klicalo kralju nakon izborene pobjede; Hošanna! Sinu 
Davidovu!... Hošanna! Hošanna! tebi, Kriste! i ja sam u sebi ponavljao. 

Napokon doguramo do jednog raskršća i okrenemo desno, cestom na jugo-istok. 
Duljina je puta iz Tel Aviva do Jeruzalema jedno 70 km. Kraj je brežuljkast. Još 
sunce nije uspjelo osušiti zelenilo, čim se je tlo zaodjenulo za proljetnih kiša. Da će 
naskoro nestati trave i cvijeća, lako je bilo vidjeti. Mjesec dana još do ljeta, ali je 
žega već postajala nesnošljivom. Šta će istom biti, kad sunce zapeče i nastavi peći 
dugih pet mjeseci, za kojih, posve je sigurno, ne će pasti ni kapi kiše! Tada će se 
zapažati život samo u kojem većem stablu, u ovim hladovitim eukaliptusima, koji su 
sađeni uz cestu, presađeni iz daleke Australije; po smokvama, maslinama, na lozi, 
limunu i po stabalcima naranče. Svega se toga viđa uz put u obilnoj mjeri. 
Obrađenost tla svjedoči za naporan rad marljivoga žiteljstva. Ove su krajeve počeli 
napučivati istom u najnovije vrijeme. 

Ovo je, dakle, zemlja, za koju Sveto Pismo na više mjesta govori, da teče 
mlijekom i medom. Mora da je ta pohvala bila privlačiva ušima Izraelaca, dok su 
tragali za hranom po krutoj pustari. No današnjem posjetitelju sa Zapada treba 
tumačiti, da je izraz imao samo uvjetno značenje. Onaj, koji zaboravi, da je Palestina 
služila za raskrsnicu puteva svijetu iz Azije i Afrike, ne će moći razumjesti: Zašto su 
za nju vođeni ratovi od najstarijih vremena; onaj, pogotovu, koji ne bi znao, da je 
služila pozornicom, na kojoj se je odigralo ljudsko Spasenje, nikako ne bi shvatio: 
Zašto je toliko prirasla ljudskom srcu? Ta nikakva posebna ljepota ovu zemlju ne 
krasi. 

Samo smo se na Čas zaustavili u mjestu Ramla. To je jedino mjesto, što su ga u 
cijeloj Palestini utemeljili Arapi, nekad u 8. stoljeću poslije Krista. Kršćanska predaja 
veli, da je nekad na onome mjestu stajao gradić Rama ili Arimateja , rodno mjesto 
Josipa, koji je s Nikodemom pripremio Isusovo tijelo za pokop. U srednjem je vijeku 
služilo za postaju kršćanskim hodočasnicima na putu u Jeruzalem. To je donekle i 
danas. 


Za Rim kažu, da svi putevi vode u nj. Za Jeruzalem se može reći isto. Još više. U 
knjigama, koje se izdaju za vodiče hodočasnicima, udaljenost svakog mjesta mjeri se 

od Jeruzalema. Nije to zato, što je Jeruzalem glavni grad nove židovske države niti 
zato, što je jednom bio stolni grad moćnog izraelskoga kraljevstva, nego zato, što je 
to sveti grad. Sveti je ono grad Izraelcima, kršćanima i muslimanima. Svjedočanstvo 
je vjere u jedinoga Boga, i hodočasnik koji se u Jeruzalem zaputi, ne može ne 
pomisliti na značenje svetog grada koliko kršćanima, toliko opet Židovima i 
muslimanima. U psalmima je nazvan Majkom , jer smo svi u njem rođeni. Bio gdje 
bio, vjernik Židov ne zaboravlja svoga Grada i kad’se god moli, prema njemu se 
okrene. Musliman opet vjeruje, da je prorok Muhamed posjetio Grad u noći svoga 
uzlaska na nebo. Prema Kuranu, u njem je Djevica Marija dočekala anđela Gabriela, 
kad joj je naviješćivao Isusovo rođenje. Nama je kršćanima sveti grad , jer je u njem 
izvršeno djelo ljudskog Spasenja; jer je ondje Duh Sveti sišao na Apostole; jer je 
sjedište naše Crkve Matice. 

U viđenjima proroka, zajedničkom riznicom svih triju jednobožačkih vjera, 
Jeruzalem je slika općeg mira. Taj Opći mir nastupit će pod vladanjem Mesije, kad se 
ponovno pojavi na koncu svijeta. Kao oštar nož, zareže činjenica, da je mir samo 
čežnja, daleka, daleka stvarnost. Pogotovu za Jeruzalem. Grad mira prometnuo se u 
najočitiji dokaz krvavog ratovanja među narodima. Skoro dvadeset godina 
Jeruzalemom se stere groza pustoši, o kojoj govori sv. Marko. Zidovi porušenih kuća 
sablasno strše i uzaludno mole već dva desetljeća, da ih tkogod bar sa zemljom 
sravni. No nitko im se ne smije ni približiti. Nalaze se u pojasu ničije zemlje. To je 
granica između izraelskog i jordanskog Jeruzalema, uzduž koje s obje strane vojnici 
stražu straže s nabitim puškama. Takova je sudbina čovjeka, kad prezre poruku 
svetog grada Jeruzalema. 

Kako je nastao naziv grada, ne zna se. U starini je bio poznat pod imenom Urusalim; 
gdjegod opet Jebus. Tako su grad zvali Kanaanci. Židovi su ga nazvali Jerušalem; 
izgovarali Jerušalajim. Naš izgovor “ Jeruzalem” ne čini mi se opravdanim, ali 
općenito prihvaćen, usvojen je u ovom drugom izdanju. 

Nisam se namjeravao dugo zadržavati ovaj put u Jeruzalemu. Imao sam pismo od 
kustosa Svete Zemlje iz Washingtona, kojim me je preporučio gvardijanu samostana 
u izraelskom dijelu. To je glasoviti kolegij Terra sancta. U njem sam se želio sm¬ 
jestiti; dobiti kojeg subrata za pratioca; napraviti nacrt putovanja po Izraelu i tako 
obaviti posao. Prebacivši prtljagu iz limuzine u običan taksi, brzo se nađem u 
dvorištu kolegija. Časne Sestre iz neke talijanske družbe tu vrše službu. Iako sam bio 
u običnom građanskom odijelu, Sestra-vratarica nije ni pogledala moju obedienciju , 
pusti me unutar i otpremi k ulazu u franjevački samostan. Gvardijana nije bilo doma 
onog časa. O. vikar zaželi mi dobrodošlicu, ali doda, da nema u samostanu nego 
cigla jedna soba na raspolaganje gostiju. Nisam želio oduzeti tu jedinu sobu kojem 
potrebnijem gostu pa samo zaželim ostaviti u kojem kutu svoju prtljagu. Uto dođe i 
otac gvardijan. Po narodnosti bio je Američanin. Prisili me, da se smjestim u 
gostinjsku sobu, ali mojoj molbi: da mi dade kojeg brata za pratioca, nije mogao 
udovoljiti. Jednostavno nije nikoga imao u zalihi. U samostanu žive samo tri člana; 
stariji ljudi; sva su trojica svećenici i vezani dužnostima, dušobrižništvom. Drugo mi 
nije preostajalo nego sam tražiti mjesta, koja sam kanio posjetiti. Imao sam 
Pregledan zemljovid pa velim: U ruke Božje! Uzdat ću se u se i u svoje kljuse. Mjesto 
kljuseta, iznajmit ću auto pa put pod noge. Stoljećima prije Josip je išao u potragu za 

svojom braćom u ovoj zemlji pa ih je našao, propitkivajući se. Pitat ću i ja. 

I tako, popodne pođem po gradu da nađem tvrtku i iznajmim auto. Izraelski dio 
Jeruzalema novi je grad po svemu pa i po žiteljstvu. Većina govori engleski. Od 
četvorice ljudi, koje sam pitao za ulicu i zgradu, kamo mi je trebalo doći, samo jedan 
nije razumio engleski. Kad sam zgradu pronašao, moja je putnica bila dostatno 
svjedočanstvo dobiti auto. Ništa u ime naplate unaprijed nisu tražili. Na autu nije 
bilo automatskih promjena za pogon. Taj mi je manjak spočetka smetao. Osobito 
uzbrditim gradskim ulicama. Ali kako sam se učio voziti auto gonjajući teretnjak, i 
tome sam s vremenom doskočio. Istina, trebalo je malo vježbanja. Na moje iz¬ 
nenađenje, prometa je bilo mnogo više nego sam očekivao. Bilo je popodne radnog 
dana, radnici su odlazili s posla. Kao i po Americi, mnogi radnici posjeduju vlastito 
auto; njim dolaze na posao. Osim toga, bilo je par dana do blagdana Tjedana, pa su 
studenti s Jeruzalemske univerze i vojnici iz mjesnih vojarni iskorištavali dopust i 
odlazili svojim kućama. Ulice su krivudaste i preuske za prolaženje bržih vozila. Dok 
bih ja nagodio ručnicom, što je stršila iz poda na treći stupanj brzine, za mnom bi se 
nanizao odulji rep auta i teretnjaka. U nekoliko navrata očule su se i trublje iza mene 
kao onda u Jerihu. Samo što je Jeriho ipak pao, dok bih ja uvijek navalu izdržao sve 
do vrha. Onda su istom vozači uspijevali da me prođu. Tada bi vidjeli po tabli na 
autu, da je u rukama stranca te bi prolazili bez ikakve prijetnje i galame. Konačno 
sam i ja izišao van grada, cesta je bila ravna i upravna; ja stekao nešto vještine te 
opružim prema Beer-Šebi. 


susret s izraelcima 

Od Jeruzalema do Beer-Šebe ima 124 km. Cesta vodi krajem punim biblijskih 
uspomena. No nisam se nigdje htio zadržavati; dan je već bio na izmaku, pa sam želio 
za vidjela naći konačište i spremiti se za sutradan. Voziti po Izraelu prazan auto, nije 
moguće. Ososbito uoči blagdana. Na svakom kilometru netko će vas pokušati 
zaustaviti. Zamolit će vas, da ga povezete. Sjecćajući se, što se sve događa u Americi 
neopreznim vozačima, koji u takovim okolnostima stanu - još mi je u glavi par 
žalosnih pripovijesti o svećenicima, koje su bezdušni putnici , varalice ubili nakon što 
su ih u svoja auta primili — pa se spočetka nisam ni osvrtao na uzdignute ruke putnika 
uz cestu. Na jednom mjestu, međutim, naiđem na četvero njih. Stali baš na cesti. Nije 
bilo druge, nego zaustaviti i vrata im otvoriti. Odmah se vidjelo, da su ono dobra 
čeljad. Troje ih je bilo studenata, a četvrti je bio vojnik. Kad sam im kazao, odakle 
sam, bilo im je drago. Priznao sam im, da sam neke putnike mimoišao. Našto mi 
rekoše, da se u Izraelu očekuje pridići putnika, koji to traži,ako u autu ima mjesta. 
Osobito vojnika! njega mimoići, bila bi prava sablazan. Tako sam se i ja od tada 
vladao i malo sam kad bio sam. Do Beer-Šebe ih se sa mnom izmijenilo barem tucet. 
Njihovim sam se društvom dobro okorištavao. Davali su mi upute, kako stići ka kojem 
mjestu; gdje se može naći konačište i t. d. Malo koji putnik da nije govorio engleski. 
Gdjegod bih opet zaželio, da međusobno razgovaraju hebrejski, ne bih li shvatio koju 
riječ. Bože, što je teško išlo! U Petoknjižju na hebrejskom ima nekih 87 tisuća riječi. 
Buljio sam u njih pune ri godine; po rječnicima ih tražio i na hrvatski pretakao. Zbog 
isporedbe samo, navodim, da Petoknjižje u hrvatskom prijevodu ima oko 112 tisuća 
riječi. Razlog, što ih ima toliko više u hrvatskom, kao, uostalom, i u svakom 
suvremenom jeziku, stoji u tom, što hebrejski ima mnogo složenica i što se odlikuje 

točno određenim izražajem. Usprkos naprezanju, shvatiti razgovor svojih suputnika, 
ne bih uspijevao. Tek bih gdjegod razabrao koju riječ. Sjećam se, da sam isto iskusivao 
s engleskim, kad sam stigao u Ameriku. Činilo mi se, da svatko namjerno brzo govori, 
kad meni želi nešto reći. 

Moj posljednji suputnik one večeri bio je jedan mladi Arap, izraelski vojnik. 
Engleski nije znao, a ni hebrejski mu nije išao glatko. Njemu je arapski bio 
materinjski jezik. Meni je arapski bio posve nepoznat. Namjerio sam se bio prije 
nekoliko godina na neku staru arapsku gramatiku, pisanu talijanski. Počeo bio učiti, 
ali nisam imao strpljivosti ni jednom je pročitati. Pismena mi nisu mogla u glavu; 
izgledala mi kao djetinje šaranje. Stoga sam učenje toga jezika pustio kraju. Unatoč 
nesporazumijevanju jedan drugog, nisam mogao ne biti svjestan nazočnosti onog 
vojnika. Sjedio je uza me sprijeda. Bio je čoban po Negebu, prije nego je nastupio 
vojsku. Roditelji su mu živjeli u južnom dijelu grada Beer-Šebe. Dovedem ga kući i 
uz Šalom!...Šalom! rastanemo se. Vojnik je bio sitan i skoro crne puti. 

kako onda , tako i danas 

Rastavši se s mladićem, pade mi na um ona topla pripovijest iz Knjige Postanka. 
Još je uvijek poučna za razumijevanje odnosa između Židova i Arapa. Ovo je ta 
pripovijest: 

Starac Abraham poslao upravitelja svojih dobara, Eliezera u svoj grad Haran, da 
dovede njegovu sinu Izaku djevojku za ženu. Karavanu je opremio s velikim 
bogatstvom. Poslušni je sluga otputovao i Rebeku namakao. U međuvremenu 
Abraham je već bio svijetom promijenio. Izak je poslije toga otputovao na svoje 
imanje na južnim stranama. Imanje se njegovo nalazilo negdje u ovoj blizini, 
nedaleko današnje Beer-Šebe. Izak je imao mnogo razloga da se onih dana upušta u 
tugaljivost. Majka mu je, dobra Sara, godinama već ležala u spilji Makpeli. Sad ga, 
eto, ostavio i otac. Bio je sam u ovom divljem kraju. 

Jedne je večeri Izak šetao pred svojim šatorom. Pogled mu se gubio u praznoj 
pustari. Najednom je spazio karavanu. Ono mu je sluga dovodio Rebeku za ženu. 
Izak je Rebeku odmah zavolio; ona mu je bila sva utjeha u njegovoj tuzi. 

Dugo su godina živjeli zajedno, ali nisu imali djece. Napokon je Jahve uslišao 
Izaka. Rebeka je začela bliznace: Ezava i Jakova. Ali u majčinoj utrobi već djeca su 
se sukobljavala, nogatala: 


Dva su svijeta u utrobi tvojoj , 

Dva naroda iz tvojega krila... 

Bit će podijeljena. 

H. B. 

Tako je pisac, tisuću godina prije Krista, uočio podijeljenost između Židova i 
Arapa. A nema sumnje, takova je podvojenost vladala i prije. Svjestan te činjenice 
Pisac naglasuje, da je podvojenost došla do izražaja već u majčinoj utrobi. Prema 
njemu su Edomci, kasnije nazvani Idumejci, potekli od Ezava, a Izraelci od Jakova. 
Edomci se nisu mogli odhrvati navalama drugih naroda iz pustare, potomaka prvog 
Abrahamova sina Išmaela; s njima su se izmiješali i kao narod nestali. Na pozornicu 
s u stupali drugi narodi iz zabitnih krajeva prostrane pustare. Sve su to mladice iz 

istoga semitskoga panja, ali je suparništvo, gloženje i krvavo ratovanje ispunilo 
stranice njihove povijesti. Tako je među njima i dandanas. Kao i svagdje drugdje, i 
ovdje se obistinjuje davno potvrđena kruta stvarnost: Jao ti ga pobijeđenima! U ratu 
od 1948. Zidovi su bili pobjednici, pa je nekih 700 tisuća Arapa napustilo područje 
današnjega Izraela te prebjeglo u državu Jordan i pogranične krajeve Egipta. Tamo i 
danas žive u skrajnoj bijedi. Kad sam o njima zapitkivao svoje suputnike, odgovarali 
su mi: Mi ih nismo gonili; pobjegli su sami prije konca rata. Onima, koji su ostali 
kod nas u zemlji, ništa se nije dogodilo. Ako vrše svoje građanske dužnosti, uživaju i 
prava kao punomoćni građani. Tako su govorili oni. U izraelskoj sam zemlji proveo 
kratko vrijeme te ne bih mogao zaći u bilo kakove pojedinosti ovog bolnog pitanja. 
Napominjem tek, da me susret s onim vojnikom Arapom, čiji su roditeliji ostali u 
Izraelu, nije razuvjeravao o izraelskim tvrdnjama. 


stranac među starozavjetnim vjernicima 

S desne strane, par kilometara pred ulazom u Beer-Šebu, opazim nov hotel. 
Sagrađen je u obliku američkih motela , svratišta za motoriste. Zgrada je spolja posve 
jednostavna. U tom je bila kao i svaki lijepi američki motel. Bude li njima sličila i 
iznutar, velim, bit će dobro. Na vratima je stajalo samo na engleskom: Pustarsko 
svratiš te. Prava oaza u onoj pustari! Pri dnu judejskih brda, u garavom krajoliku, 

oji mi je već oči umarao, sterala se zelena livada, ispresjecana redovima šarolikog 
cvijeća, grmova i vitkih palma. Tu se svratim na konak. 

Siđem u blagovaonicu večerati. Kad sam zalagao nešto u Jeruzalemu o podne za 
objedom sam se malo obrukao pa rečem u sebi: Pamet u glavu! Ovdje se nešto slično 
ne smije dogoditi. U Jeruzalemu sam naime naredio komadić mesa. Poslije mi 
donijeli kavu. Zatražim uz kavu i mlijeka. Poslužnik me pogleda, malo se nasmije i 
kaza: J 

»Košer! Mlijeka ne možete dobiti.« 

Onda se sjetim starog propisa, dvaput naglašenog u Knjizi Izlaska: Ne kuhajte 
kozleta u mlijeku njegove majke! Ta zabrana potječe iz vremena, kad su se Izraelci 
doselili u Obećanu zemlju. Zapali su bili među Kanaance, koji su spremanjem nekog 
jela od kozletme, kuhane u mlijeku, izražavali neko svoje sujevjerje. Da Izraelci ne bi 
prionuli za isto sujevjerje, jednostavno im se zabranilo pripremanje takovog jela. 
Kasnije su učitelji Nauka protumačili: za istim se objedom ne smije uživati meso i 
mlijeko. Tako, za svaku sigurnost. Ta je, eto, zabrana i mene pogodila; popio sam 
kavu bez mhjeka i očitovao svoje neznanje. Večeras, velim, ništa se slično ne smije 
dogoditi; ničim ne smijem pozornost na se svratiti. 

Kad nu! U blagovaonicu ponio atlas, koji sam još u New Yorku odabrao za put. 
M-jerio sam daljine od mjesta do mjesta i nešto čitao, dok su mi donijeli naručenu 
večeru. Salonom je brujio jedan lijep klasičan komad. Za svim su stolovima gosti 
sjedili i međusobno razgovarali. Meni je samu bio dodijeljen stolić nasred 
blagovaonice. Najednom se oču na engleskom, američkog izgovora, glasno i jasno: 

»Pozor! molim. Netko je izgubio ove fotografije«. 

Na ulazu u blagovaonicu stajala je gospođa i u ruci držala, visoko povrh svoje 
glave dvije-tri fotografije. Bile su to moje fotografije. Na jednoj snimci vidio sam se 
u odijelu američkog svećenika, kad izlazi na ulicu, a na drugoj sam bio u teško 

BOG STVORITELJ 
Miehelangelo, Sikstinska kapelica, Rim. 

DESET BOŽJIH ZAPOVIJEDI 

Izdane u 13. stoljeću prije Krista: Ja sam 
Gospodin Bog tvoj... Nemoj imati drugog boga , 
osim mene... 












ČUVAR I OPLODITKU 


U vjerovanju drugih naroda slarih vremena krilonja kao ovaj, peludom sa Slabla života 
rada... Iz Asurnazirpalova hrama, 9 stoljeća prije Krista. Danas u Parizu, Louvre. 


oplođuje i 


IlAt.ARA I IŠMAKI. U PUSTARI 
Rcrnhrandl. crtež 












ABRAHAM ZAMAHUJK NOŽKM 
Rembrandl, crtež 


U dubini od 394 m ispod morske površine; zasićeno solju 25 posiolaka: voda je 
gorka, uljava i smrdljiva; ni školjaka, ni puževa, ni riba nema: od iskona nad njim 

caruje prokletstvo. 
















JAME KtJMRANSKIII SPISA 


S.amzavjelm redovnici pohranili su u lonce i sakrili u jame po hrđinama sa zapadne sirane Mrtvoga mora 
• je sp.se, većinom prepisane knjige Slaroga Zavjeta, nekad u 2. stoljeću kršćanskoga doba. Spisi su 

otkriveni prije trideset godina. 



S\ 17AK IZAIJINE KNJ|(,E IZ KUMRAN JAMA 


ukrašenoj odori, dok sam obavljao obred vjenčanja bratića Jerke i nevjeste Mile u 
Chicagu. Slike ispale iz atlasa na pod, i gospođa ih našla. Gosti uprli očima u slike i 
napeto gledaju. Bile su obje u bojama. Gosti s obližnjih stolova mogli su lako 
razabrati rimski kolar o vratu na jednoj fotografiji, a na drugoj dugu bijelu košulju, 
preko koje je bila prebačena misnica, izvezena svilenim nakitima. Nema sumnje, slike 
su im lako mogle dozvati u pamet Arona, kad bi se obukao u svoje kićene haljine 
prije ulaska u Šator prebivališta, ili kakovu sliku o davno nestalim naraštajima, što se 
još može naći samo u muzejima. Ustanem i gospođi se primaknem pa kažem: 

»Hvala lijepo, gospođo! Fotografije su moje!« 

Ona me omjeri od glave do pete kao da se htjela uvjeriti o mojoj tvrdnji. Onda mi 
slike pruži. U sličnim zgodama mene uvijek oblije crvenilo. Ne znam, zašto. Onaj mi 
put navre sva krv u obraze. S jednog se stola čulo: 

»C‘est un pretre catholique!« S drugog opet: »That’s a priest!« Svećenik je to! Bio 
sam valjda jedini arijac u cijeli prostranoj dvorani. 

najglavnija baština iz starine 

Tako mi donekle prisjede i večera. Izađem onda u dvorište. Pustarom se spuštala 
noć. Nikoga nije bilo u umjetno-kupališnom jezercu. Laki povjetarac, mek kao svila, 
njihao se granama palma. Da nije bilo svjetiljaka oko svratišta i zvijezda na nebu, 
noć bi bila jednaka Početku , kad je zemlja bila gola pustoš... i tama nad površinom 
pučina... onog prvog biblijskoga dana, o kom govori početak Biblije. Prigoda je bila 
ko stvorena za sabranost i razmišljanje, pa sam se pitao: Zašto sam ovamo došao? 
Zašto sam se otisnuo preko bijela svijeta? O jest, važna je Sveta Zemlja za 
arheološku znanost; mila je srcima pobožnih hodočasnika, ali oba ova razloga imaju 
svoje opravdanje radi nečeg drugog: radi Svetog Pisma. Na koncu, ono je i mene 
nagnalo, da pođem u ove daleke krajeve, gdje je Sveto Pismo sastavljeno i konačno 
napisano. U čemu je ta njegova neodoljiva snaga i važnost? Nije u tome, što je Sveto 
Pismo knjiga, pisana davno; puna različitog štiva, ugodna za čitanje, nego je ono 
važno zbog sadržavja i nauka; zbog obveza, što ih stavlja na čovjeka. Ispunjeno je 
uputama i zapovijedima, koje je Bog dao ljudima. Ono je Božja riječ; objava Boga 
čovjeku. Ova je zemlja bila pozornica Božje objave; pisci, koji su je u knjige 
pohranili, bili su ljudi, članovi Izabranog naroda. K njima je Objava od Boga stizala; 
oni su je primali, čuvali i ostalom svijetu namrli. Zavjet Boga Abrahamu, obećanje: 
da će od njegova koljena izaći Otkupitelj; Mojsino oblikovanje Abrahamovih 
potomaka u narod s vjerom u jednog Boga na brdu Sinaju; postavljanje novih 
temelja ljudskom društvu na ljubav; Ljubi svoga bližnjega kao samog sebe! dvije su 
glavne okosnice, nove zasade čovječanstva, izražena prvi put na stranicama Svetog 
Pisma; njima je počeo prvi preporod svijeta; one su utrle put, kojim je konačno 
pošao Sin Božji; Otkupljenje izveo i svijet preporodio. 

Tako je vjera u Boga i Ljubav prema bližnjemu glavni sadržaj Svetog Pisma. Ovo 
dvoje temelj je i ljudske sreće. 


probuđeni zanos za sveto pismo 

Od vremena, u kom je Sveto Pismo napisano, ljudi nisu mogli ostati ravnodušni 

prema njemu; ono je sialno izazivalo. Jedni su po njemu živjeli; drugi su, ne mogavši 
ga mimoići po ušavali isporediti ga s običnim knjigama. U prošlom je stoljeću Sveto 
ismo !zis o posebno na glas. Ono je bilo doba nijekanja svega svrhunaravnoga. 

uHprVnfiT 610 1Sm ° U . u neklm kru S° v ima, osobito u Njemačkoj, bilo na prvom 
udam. Otkrivanjem starih svjetova, koncem prošloga i početkom našega stoljeća po 
emljama Biblije, međutim, ljudima se počeše otvarati oči. 1 oni, koji su doonda lako 
pre azi i preko Biblije, bih su prisiljeni u njoj vidjeti nešto novo, neobično. Od tada je 
zanimanje za Sveto Pismo poraslo. Po zapadnim zemljama Europe, osobito među 
protestanuma, a zatim i u Americi, osnivala se društva, sabirali doprinosi za 
arheološka istraživanja, za rješavanje zagonetke Svetoga Pisma. Prvi svjetski rat 
pomeo je te radove, ah je zato u Drugom ratu i neposredno poslije njega zanimanje, 
koje je do tada svijetom vladalo pretvorilo se u pravi zanos. Prvi poticaj onih dana 
pružila je enciklika Pape Pia Dvanaestoga. Bilo je kao da su riječi Papinoga pisma 
Divino aff/ante Špiritu od 1943. ponovno otvorile i katoličkoj javnosti bogatu riz¬ 
nicu, koja je mnogim katolicima za dugih vjekova bila zatvorena. Uvjereni protestant 
. najveći arheološki auktoritet, William Fox Albright, Papinu je encikliku nazvao 
povijesnim dokumentom. 

Baš kad je poziv Pape, da se stručnjaci svojski dadnu na proučavanje Svetoga 
isma, počeo donositi plod, dogodilo se nešto drugo, u čemu su mnogi gledali prst 
Bozj'. Naime: četiri godine poslije objavljivanja Enciklike, svijet dobije potvrdu, da 
je Riječ Božja, usprkos svim prepisivanjima i opasnostima iskrivljivala za dugih 
vjekova, ipak stigla u dvadeseto stoljeće zdrava, točna. Tu je željenu potvrdu pružio 
pronalazak starih rukopisa u jamama povrh Mrtvog mora, stotinjak kilometara na 
sjeveroistok od ovoga mjesta, gdje se nalazim ovog časa. Tim su otkrićem sumnje u 
glavavama bile raspršene. Briga, kojom su biblijske knjige čuvane i predavane 
daljnjim naraštajima, konačno je bila priznata od svih. U očima stručnjaka učitelja i 
tumačitelja sumnja je nestalo; istina je bila objašnjena, Vjera utvrđena. 

Sad Je trebalo nove poglede na Bibliju proširiti među široke slojeve, populizirati ih, 
štono njec. I za to se našao čovjek, koga bi se jedva moglo zagodnijim zamisliti za 
takav posao. Bio je to Nijemac VVerner Keller, koji je posao obavio svojom vrlo 
zanimljivom knjigom, u engleskom prijevodu The Bible As History , po čemu sam je 
nazvao Biblija kao povijest. U djelu je pisac lakim jezikom i na vrlo uvjerljiv način 
predočio čitatelju svijet biblijskih vremena; biblijski događaji postaju živi, i čitatelj se 
neizbjezivo prenosi u vrijeme njihova zbivanja. Knjiga obuhvata događaje od 
vremena Abrahama i njegova iseljenja iz Ura do porušenja Jeruzalema, 70. godine 
poslije Krista, sve je tu opisano, sve u život povraćeno 

sialno'^' 31 Zan ° Sa r™ BibMji ’ k ° ji je ' ada Svijet zahvali0 - J° š jenjao; naprotiv 
a b a . VeClm ; obu h\aimjim . osnažujućim. U Americi možete naći cijelu Bibliju u 
svakoj sob, u nekim hotelima. Gosti je čitaju prije spavanja i kad jutrom ustaju. 
Obični svjetovnjaci s Biblijom u ruci drže propovijedi po ulicama milijunskih gradova. 

Ne cu reci, da američki svije, živi po Bibliji više nego i drugi po kršćanskim zemljama, 
ah se moia priznati, da je Biblija u Americi vrlo živa. Tim se Amerika zaista doimlje. 
Osobno u usporedbi sa slanjem Biblije kod nas. Naša tisuegodišnja kultura podbacila 
je na ovom podiucju. Sve dosad nemamo izvorni prijevod cijelog Svetog Pisma - 
Ovo je pisano prtje najave izdavanja Biblije u Zagrebu. - Zemlja Hrvatska može se 
ponositi, da je na njezinu tlu uzrastao prvi prevoditelj Biblije na latinski, sv. Jetko, 
o s iuge sirane treba priznati, da su Hrvati u zadnjim redovima na ljestvici 

kršćanskih naroda, koji se obogaćuju Svetim Pismom. Uza siromaštvo i manjkanje 
sredstava, potrebnih za izdanje djela kao što je Biblija, treba spomenuti, da je ovom 
propustu, barem u stanovitoj mjeri, pridonosilo gledanje nekih katoličkih krugova na 
Bibliju. Čudno se je držanje uvriježilo prema Bibliji u katoličkim redovima poslije 
Tridentinskoga sabora. Kako su protestanti zabacivali Predaju , izvor vjerskoga 
učenja, a oslanjali se samo na Sveto Pismo, tako su se opet mnogi katolici, da se što 
više razlikuju od protestanata, oslanjali na Predaju i njom se, uglavnom, 
zadovoljavali. 


potreba biblijske kritike 

Zamahu, međutim, koji je stvorilo Sveto Pismo, ne smije se slijepo pustiti. Sveto 
Pismo treba čitati pažljivo, u svjetlu novih otkrića: služiti se dobrim tumačima, da se 
Svetim Pismom pravo okoristi. Vrijeme, naime, u kojem je Biblija pisana, mnogo se 
je razlikovalo od našeg doba. Kao što mi mislimo u duhu svoga vremena, tako su 
jednako i pisci Biblije na mnogo stranica ostavili utjecaj, otisak duha svoga vremena. 
Tako, pravo shvatiti poruke i učenje Svetog Pisma, potrebno je poznavanje onih 
vremena; način pisanja i značenje izraza, što ih upotrebljavaju pisci onih odmaklih 
vremena. U tom nam pomažu stručnjaci svojim razlaganjima. Drugim riječima 
potrebna je kritika Svetog Pisma. Riječ kritika kod nekih ima samo negativno, 
ponizujuće značenje; njima je to riječ, kojom se nešto potcjenjuje. Međutim, prvotno 
i pravo značenje kritike jest: lučenje, razlučivanje, postavljanje na pravo mjesto. U 
tom je smislu ovdje riječ upotrijebljena; u tom smislu opstoji prava književnost 
kritike Svetog Pisma. 

Stručnu kritiku Biblije započeli su katolici. Najprije je zapelo oko jednom fran¬ 
cuskom redovniku iz družbe oratorijanaca, Rikardu Simonu, da neka mjesta Svetog 
Pisma treba drukčije shvatiti, nego se čini na prvi mah. Njemu, na primjer, nije 
moglo u glavu, da je Mojsije, koga se uporno držalo piscem prvih pet biblijskih 
knjiga, i to u cijelosti, mogao opisati svoju vlastitu smrt, kako čitamo na kraju 
zadnje knjige Petoknjižja. — Židovski su pismoznanci o tom mjestu bili dosljednjijii 
držeći, da je Mojsijinu smrt opisao Jošua. — Ovakova mjesta u Bibliji Simon je 
počeo podvrgavati kritici u najboljoj namjeri. No krugovi, u kojima se je Simon 
kretao, nisu prihvaćali njegovih zaključaka, i Simona je to stajalo staleža, u kojem je 
Bogu služio. Protiv njegovih nastojanja: provesti zdravu kritiku Svetog Pisma, digla 
se kuka i motika. Glasoviti propovjednik i biskup Bossuet bio je jedan od najvećih 
protivnika Simona. Stotinu godina kasnije drugi Francuz, jedan katolički liječnik, 
Astruc, čitajući Stari Zavjet u izvorniku, primijećivao je dvostruk naziv za Boga 
Elohim pa Jahve ; zapažao je nadalje ponavljanje opisa pojedinih zgoda te zaključio, 
da i Petoknjižje potječe od različitih pisaca. Svoje mišljenje iznese u jednoj knjižici, 
koju objavi bezimeno 1753. Sakrije čak i ime izdavatelja. Bojao se čovjek vike. Sve 
od onih vremena Sveto je Pismo podrvrgavano noževima kritike, ali često puta 
noževima neodgovornih ljudi. 

Ne može se i ne smije se nijekati: Ima odlomaka u Bibliji, koji izazivlju 
razmišljanje; traže rješenje, i preko toga se ne može jednostavno prijeći; zagonetka se 
mora odgonetnuti. Kad se takovim zagonetkama pozabavimo, te ih odgonetnemo, 

čudimo se, da su uopće bile zagonetke. Uzmimo za primjer drugi dio 31. retka u 
poglavlju 47. Knjige Postanka. Patrijarh Jakov nalazi se na smrtnoj postelji. Pred 
njim je njegov ljubljeni sin Josip. Jakov ga moli, da njegove mrtve kosti ponese sa 
sobom, kad se bude vraćao u Svetu Zemlju iz Egipta, gdje se prizor odigrava. Josip 
to obećaje, i redak završava: Izrael, kod uzglavlja na krevetu, duboko se nakloni. U 
novom Zavjetu, u poslanici Hebrejima, poglavlje 11., redak 21., govori se o istom 
prizoru, ali se ondje veli duboko im se pokloni, oslonivši se na vrh svoga štapa. Štap i 
krevet dvije su posve različite stvari. Očita proturječnost, zar ne? Kako je do ovakove 
proturječnosti došlo? Kako se može odstraniti? Ta jedan je Bog, isti nadahnitelj, Duh 
Sveti, začetnik i Starog i Novog Zavjeta. 

U poglavljima, što ih kanimo obraditi, nastojat ćemo odgovoriti barem na koje 
slično pitanje. 


sveto pismo — djelo božje 

Zasad neka bude dosta ovo: Sveto je Pismo djelo Božje. Kad bismo to nekom 
trebali dokazivati, mogli bismo ovim riječima: Ovdje u ovom kraju, što se stere 
između Mrtvog i Sredozemnog mora — prvo može služiti usporedbom stanja 
ondašnjeg svijeta u odnosu prema Bogu: veze su između Boga i svijeta bile istrgane, 
mrtve; drugo je opet bilo spona između triju kopna: Azije, Europe i Afrike; oko ovog 
mora živjeli su narodi, koji su počeli dozrijevati za ponovno uspostavljanje veza 
između Boga i ljudi — tako je Bog odabrao ovaj kraj, da u njem počne davanjem 
Objave svijetu; odakle će se dalje širiti. Svoju je Objavu Bog počeo s Abrahamom. 
Ovdje, baš u ovoj pustari, jedne večeri, krajem 20. stoljeća prije Krista sklopio je Bog 
s Abrahamom Savez, koji smo dojučer u hrvatskom zvali Zavjet. Tada je Bog obećao 
Abrahamu, da će njegovi potomci zaposjesti ovu zemlju, iako je u to vrijeme 
Abraham bio starac i bez djece. Ovaj se je događaj zbio, dok još nisu bili porušeni 
gradovi Sodoma i Gomora, to jest krajem Srednjeg brončanog doba, dok je u Egiptu 
još cvalo Srednje kraljevstvo, za vladanja Dvanaeste kraljevske kuće, kada je na 
faraonovu prijestolu sjedio Senusret Drugi; jedno 150 godina prije vladanja 
Hamurabija u Mezopotamiji, Babilonu; nekih 600 godina prije porušenja Troje. 
Abraham je Bogu povjerovao i postao središnje lice Staroga Zavjeta. Bog je nastavio 
daljnjim davanjem svoje Objave Abrahamovim potomcima. Objava se čuvala, 
prepričavala i uvijek bila živa među Izraelcima. Tijekom vremena ispoljila se, 
uglavnom, dva središta starozavjetne predaje: jedno u sjevernom dijelu zemlje, 
drugo u južnome. Oko ovih središta djelomično se predaje počele pisati. Skoro tisuću 
godina poslije primanja početaka Objave, po Božjem nadahnuću, i knjige se počele 
pisati. Glavni je sadržaj tih knjiga bio povijesni; u njima se govori o susretu Boga s 
Izabranim narodom. Uporedo s ovim knjigama počelo se stvarati i knjige drugih 
književnih grana, lako su i drugi suvremeni narodi proizvodili svoja književna djela - 
mnogo je tih djela i sačuvano, mogu se i danas čitati — nijedno se od njih ne može 
mjeriti svojim sadržajem sa Svetim Pismom. Peto stoljeće prije Krista bilo je osobito 
plodno pisanjem; ljudski um onih vremnena dosegao je vrhunac proizvodnjom 
lijepog i uzvišenog. Zato svjedoči knjiga Job i djela klasične Grčke. Kao što se svijet 
u svjetovnoj mudrosti još služi logikom grčkih mudraca onog vremena jer čovjeku 
još nije uspjelo stvoriti nešto bolje — tako, u duhovnoj mudrosti, u ćudorednim 
zakonima, u poimanju Boga i odnosima ljudi prema Bogu, prianja uz načela, koja su 

postavili pisci Staroga Zavjeta. Rođenjem Isusa Krista Božji Zavjet Abrahamu 
ispunio se. Knjige, koje o tom govore, zovemo Novim Zavjetom. Tako svih knjiga, 
manjih i većih, u čitavoj Bibliji imamo 72. Sve skupa tvore najglavniju ljudsku 
baštinu iz starine: Sveto Pismo ili Bibliju. 

u gradu patrijarha 

Pogled na zemljovid Bliskog i Srednjeg istoka objašnjava postanak Beer-Šebe. 
Mjesto je raskršće puteva. Onuda su prolazile karavane sa sjevera na jug i s juga na 
sjever; onuda je išao svijet s obala Mrtvog mora na obale Sredozemnog mora i dalje u 
Egipat. Bile su to povorke, najprije trgovaca na magarcima. A kad su poslije, valjda 
u 12. stoljeću prije Krista, i deve unišle u promet kao domaće životinje, Beer-Šeba je 
postala još poznatije svratište. U početku je to bio običan han, koji se po vremenu 
razvio u grad. Mjesto obiluje s mnogo izvora vode, a voda je u onom pustom kraju 
dragocjenija od zlata. Izmoreni putnici i ožednjele životinje na onim su se izvorima 
osviježavale i konačile. Ime gradu dolazi od dvosložne riječi beer šeba. Prvi dio riječi 
znači studenac , dok za značenje drugog nismo sigurni: ili dolazi od broja sedam ili 
riječi zakletva. Knjiga Postanka pripovijeda, kako se je Abraham na onome mjestu 
izmirio s kraljem Abimelekom iz nedalekog Gerara. Kad je Abimelek priznao 
Abrahamu pravo na bunar, Abraham mu je dao na dar sedam ovaca. Svoj 
međusobni ugovor potvrdili su zakletvom. Kasnije je Abraham tu posadio jedan 
pitomi trn. Tako smo preveli riječ ešel. Urednici Biblije u Zagrebu promijenili su 
pitomi trn u tamarisk. Sumnjam u opravdanost promjene. Tih se stabala viđa i danas 
u onim krajevima. Izrastu do srednje veličine i puni su bodljika. Mislimo, da ga u 
hrvatskom jeziku najbolje označuje: pitomi trn. No dobro. Tu je Abraham zazivao 
ime Jahvino; tu je njegov sin Izak podigao žrtvenik, na kom je prinosio žrtve janjaca 
Bogu, s kojim seje njegov otac najprije upoznao. I patrijarh Jakov razapinjao je svoj 
šator u okolici Beer-Šebe. Odande se zaputio u zavičaj svoga djeda, kad mu je došlo 
vrijeme ženiti se. 

Tako je Beer-Šeba igrala važnu ulogu u životu patrijarha. Kad biste se danas našli 
u gradu, lako bi vam se bilo sjetiti svega toga. Grad je pun uspomena iz starih 
vremena. Beduini dogone u nj svoja stada na pazar, kako su radili odvajkada. Kad 
vidite jednog od njih kao da gledate kojeg patrijarha. Svojom se nošnjom ne 
razlikuje od nošnje, u koju su se oblačili Abraham, Izak ili Jakov. Glava mu je 
zamotana u pokrivač, što mu se pruža niz pleća. Pokrivač mu na glavi drži povoj 
preko Čela, svezan na zatiljku. Duga košulja, skopčana čvrsto pod vratom, spušta se 
do gležanja; o bokovima je opasan pojasom. Na košulju je obukao ogrtač s dugim 
rukavima. Na nogama su mu sandale; katkada s čarapama, a katkada bez njih. O 
osobnim mogućnostima ovisi: hoće li mu odijelo biti od šarolikih boja, izvezeno 
nakitima i sašiveno od skupocjenih svilenih tkanina, ili će biti od jednostavnog 
Platna, koji put i od obične kostrijeti. Građa se beduinove odjeće može mijenjati, ali 
kroj, uvjetovan prilikama kraja, ostao je nepromijenjen kroz sva stoljeća: Tijelo 
treba zaštiti od žarkog sunca, od vjetra, Što duha pijeskom i od noći, koje znaju biti 
y rlo hladne. Arapska poslovica veli: Jedi radi vlastitog užitka, ali se odijevaj na 
nžitak drugih. Mada je beduinska nošnja čudna zapadnjaku, beduin se njom ponosi. 
Takav je dojam na me učinio jedan gorostas, koga sam našao onog jutra na ben- 
z >nskoj postaji u Beer-Šebi. Tu on čeka turiste i nudi im se uz mali bakšiš za slikanje 

sa svojom devom. Bio je valjda više od dva metra visok. Dugi crni brci sakrivali mu 
ono malo lica, Što se otimalo šalu, dok mu se bijela brada u valovima spuštala niz 
prsa. Koji put bi bradu rukom pogladio, a onda se isprsio u svoj visini kao da je htio 
reći: Divi se dok imaš kome! 

Današnja se Beer-Šeba razlikuje u mnogočemu od stare. Kako je postala upravnim 
središtem za južni dio izraelske države, u gradu su podignute mnoge nove zgrade; ulice 
su asfaltirane; mjesto seje rasprostranilo. Nalazi se u pustari bez brda, bez rijeka, bez 
jezera bilo s koje strane. Tim je opet grad izgubio svoj starinski izgled. U starim 
vremenima naime gradovi su bili opasani zidom da se brane lakše od napadača. Kako 
je zid bilo teško podići, to se je nastojalo da zidovi opsegom budu što kraći. 
Nezaboravni Jeriho zapremao je jedva kojih tridesetak dunuma površine. No porast 
pučanstva zahtijevao je zidanje novih kuća. Zato se je prostor iskorištavao što se god 
dalo bolje. To je opet dovodilo do prenatrpanosti i bezuličnih gradova. 
Ostalo bi samo ono malo prostora iznutar uz vrata. Redovito, koliko bi zahvatala 
kapija pri zatvaranju. Tu su se građani sastajali da pretresaju potrebe svoga grada; tu 
su starješine krojile pravdu onima, koji su morali na sud. Tako je nastao izraz, često 
spomenut u Svetom Pismu: Sjedeći na gradskoj kapiji ili slično. No u Beer-Šebi je 
danas najveća razlika: obilje vode. Ulazeći jednom u grad, morao sam zatvoriti 
prozore na autu. Jedan dječak s jedne strane ulice, drugi s druge igrali se cijevima za 
vodu. Prošao sam ispod dva mlaza bistre vode, što su ih oni bacali s jedne na drugu 
stranu ulice. Očito, ondje više ne vlada oskudica vode, kako je vladala u starim 
vremenima. Dovedena je sa sjevera, iz pričuva oko Nazareta. 

U jednom sam francuskom časopisu čitao o molbi za sabiranje doprinosa, kojima se 
kani podići katolička crkva u gradu Beer-Šebi. Našao sam mjesto, gdje će se crkva 
graditi i broj ulice, gdje je trebao biti privremeni stan svećenika. Nikoga nije bilo 
doma'. U gradu su nađeni ostaci kršćanske crkve iz 5. stoljeća. Stajala je nedaleko 
Abrahamova studenca. Tako danas zovu jedan bunar, iz kojeg se još uvijek crpi 
hladna voda. Je li to onaj povijesni Abrahamov bunar, teško je dokazali. Svakako je 
vrlo star. To dokazuju izdubene pruge u kamenu, načinjene trljanjem užeta, kojima se 
vuku vodari iz bunara. Jednaku sam sreću imao, kad sam htio pogledati novi gradski 
muzej. Onog je dana bio zatvoren. Tako nisam imao priliku pogledati arheološke 
nalaske, koji se u njem čuvaju. U okolici Beer-Šebe vrše se iskopavanja od 1951. Jedno 
dva kilometra na jugo-istok otkopano je naselje iz Kalkolitskog doba. To je razdoblje 
između Mladog kamenog i Brončanog doba. U ovom su kraju ljudi u nj stigli u čet¬ 
vrtom tisućljeću prije Krista. Otkopani su podzemni stanovi svijeta, koji je živio po 
jamama, iskopanim pod živcem kamenom. Nalasci se čuvaju u mjesnom muzeju. 
Nađeno je zanimljivih predmeta. Na slikama sam vidio nekoliko zdjela, izdubenih u 
crnom, bazaltnom živcu kamenu. Drži se da je na tom mjestu prvotno stajala Becr- 
Šeba. 

Još jedna dirljiva pripovijest iz Biblije odigrala se je negdje oko ovog mjesta. 
Čitamo u Knjizi Postanka: 

Rano ujutro Abraham uze kruha i mješinicu vode pa 
dadne Hagari; stavi to na njezina ramena s dječakom , 
te je otpusti. Vrludala je amo-tamo po beer-šebskoj 
pustari. Potrošivši vodu iz mješinice, ostavi dijete pod 

jednim grmom, a sama se odmače i sjede nasuprot, 
daleko koliko se lukom može baciti. U sebi je govorila: 
*Ne ću gledati, kako dijete umire. * Sjedeći tako, udari 
u jecanje. 

H. B. 

Abraham je otpustio Hagaru na zahtjev svoje žene Sare. U Sari se je taj zahtjev 
porodio zbog zavisti. Prema ondašnjem ženidbenom pravu, koje je bilo na snazi u 
Abrahamovu zavičaju u Mezopotamiji, mužu je bilo dopušteno oženiti se drugom 
djevojkom, ako mu prva žena nije rađala djece. Po nagovoru Sare, Abraham se je 
poslužio tim pravom i oženio se Egipćankom Hagarom, Sarinom sluškinjom. Kad je, 
međutim, i Sara stekla sina, nagovorila je Abrahama, da otpusti Hagaru, tako da 
samo njezin sin Izak postane nasljednik očeve imovine. Sveti će se Pavao kasnije 
poslužiti ovom pripoviješću da objasni: kako su kršćani, a ne oni, koji ustaju u 
obranu starozavjetnih zakona, nasljednici Božjih obećanja. Pripovijest o Hagari 
kazuje nam, nadalje, u kakvom se je jadnom stanju nalazila žena onih vremena. U 
društvu, koje je dopuštalo višeženstvo, bila je skoro bespravna. Malo po malo prava 
žene bila su priznavana, kako je rastao vjerski osjećaj i spoznaja. Veliki zakonodavac 
Hamurabi, jedno stotinu pedeset godina kasnije, nastojat će uvesti jednoženstvo u 
babilonskoj državi. 

neugodan doživljaj 

No natrag Hagari i Išmaelu. Bog je čuo, nastavlja Hagarina pripovijest, plač 
dječaka i od smrti ga spasio, pokazavši majci jedan bunar. Išmael je odrastao i 
nastanio se u Paran-pustari. Nalazi se daleko na jugu, kamo nisam kanio ići, nego 
pođem na zapad. Uska asfaltirana cesta probijala se dragama. Mjestimično izrovana 
od naglih zimskih kiša. Nikoga ne susrećem; ništa ne čujem; nema ni ćuha vjetra; 
nema mušica ni komaraca da se razbijaju o zaštitni prozor sprijeda auta. Tek se po 
koji smrekov grm šćućurio na pješčanom tlu. Teško je vjerovati, da je ovaj kraj ikad 
bio naseljen. A jest. Američki arheolog Nelson Glueck dokazao je, da je Negeb od 
2.000.do 1.600. prije Krista bio napučen naseljima. U ovom dijelu pustare iščezavaju 
Judejska brda, a počinje Negeb. U hebrejskom jeziku Negeb znači suh kraj. Kako se 
nalazi na jugu Svete Zemlje, u Bibliji često naznačuje jednostavno: jug. Odavde do 
obala Sredozemnog mora otkopano je više naselja. Biblija spominje Gerar, u kojem 
je dulje vremena živio patrijarh Izak. To je možda današnji Tel Jemneh. Samo 
nekoliko kilometara odavde nalazi se Tel el-Farah, koji je bio opasan zidom dvadeset 
tri stope širokim. Pod njim su Hiksi izgubili svoju posljednju bitku, kad su* ih 
Egipćani konačno protjerali, poslije 150 godina njihova vladanja Egiptom. 

Osjećam se kao u kakvu zapuštenu groblju; u carstvu mrtvih. 

Izbijem konačno iz jedne drage. Preda mnom puče sva golemost pustare. Nije to 
bila kakva ravan, ali nije bilo ni većih brda da sprječavaju pogled. Ništa navlastito 
nije zadržavalo oči; za mnom se valjao brežuljak za brežuljkom, jedan pješčan kao i 
drugi; ovaj gol kao i onaj, preko kojega sam netom prešao. Kružeći očima sad desno, 
s ad lijevo opazim na jednom obronku s desne strane stado ovaca i koza. Malo 

podalje stajalo je dvoje magaradi. Prava idila. Prizor mi se učini zgodan za jednu 
fotografsku snimku. Zaustavim se. Objesim aparat o vratu i pođem prema stadu, 
malo uza stranu. Jedno stotinu koračaja još i bit ću dosta blizu. Najednom očuh 
viku. S vrha brijega dva beduinska mladića trče prema meni. Čujem, viču, ali ništa ne 
razabirem. Nije bilo druge, i ja vatru tabanima i opružim prema autu. Srećom bio 
sam ostavio vrata nezaključana; uskočim, upalim brže-bolje motor i bjež’ naprijed. 
Mladići se zaustave. Vidio sam gdje se prijete uzdignutim šakama. Što su htjeli? Ne 
znam. Bilo me je strah. U putopisnim djelima po ovim stranama ne pripovijeda se 
samo o jednoj zgodi, kako je netko otišao u pustaru i iz nje se više nije vratio. Nije ni 
davno bilo, 1938., kad je zaglavio mladi engleski arheolog James Starkey kod 
Hebrona. u pol bijela dana. Ubili ga Arapi. Španjolski isusovac L. Schokel 
pripovijeda opet u svom putopisu po Svetoj Zemlji, kako su životom nastradala dva 
svećenika kod Jeriha, kad su se jedne večeri bili malo udaljili od svoga svratišta. 
Njihove su ubojice bile pronađene i javno obješene u Amanu. Sam sam se nalazio u 
kraju, gdje u blizini nije bilo ni žive duše, pa su mi ovi nesretni slučajevi došli u 
glavu. Nisam se mogao otresti straha. Ako se moram vratiti istim putem, što će ih 
smetati da kamenjem pristru cestu i prisile me stati i s njima se suočiti? Za drugu 
cestu natrag nisam znao. Što ću činiti? Vozim naprijed. Konačno opazim na lijevo pri 
jednoj draži nekoliko zgrada. Bila je ono neka tvornica. Nisam siguran, što je 
proizvodila. Možda užeta i konope od neke agave, što uspijeva po dragama Negeba. 
Stanem uz cestu i smišljam strategiju. Voziti više naprijed, nema smisla. Preda mnom 
je pojas Gaze i egipatska granica. Tamo mi se još ne ide. Prema zemljovidu, 
otkrijem, mogao bih stići natrag u Beer-Šebu zaobilaznim putem i sa sjevera i s juga. 
To mi se čini dugo i suvišno. Tim više Što još ovoga popodneva želim stići na Mrtvo 
more. Zato odlučim počekati neko vrijeme. Moji će beduini valjda na me zaboraviti; 
pomislit će: otišao je nekamo u nepovrat. Tako ću se, s pomoću Božjom, vratiti istim 
putem i produljiti na istok. Iskoristim priliku i obavim neke dnevne molitve. Malo se 
gdje može sabrano moliti kao u pustari. Za to postoji sva sila pismenih dokaza. 
Toliko je pobožnih duša u starini odlazilo u pustinju da može mirno moliti. A ako se 
osjeća potreba molitve zbog kakve neprilike, moli se osobito usrdno. O tom sam se i 
sam uvjerio. 

Pogledam gume na autu; pogledam, što kaže kazaljka o gorivu. Benzina je bilo 
dosta; gume tvrde ko kamen. Nađem pogodno mjesto i okrenem auto te povezem 
natrag. Vozio sam brzo. Stignem pod stranu, gdje je bilo stado. Projurim, što je auto 
brže moglo. Idila je stala nepomućena. Takova je ostala iza mene, ali bez snimke na 
mome filmu. Kasnije sam pripovijedao o zgodici svojim suputnicima po Izraelu i 
pitao: Zašto su se onako beduini na me bili usplahirili, kad sam ih htio slikati? 
Rekoše mi, da beduini ne dopuštaju nikom snimati na fotografski aparat bilo njih 
bilo njihovo stado. Sujevjerni su. Bog im pamet prosvijetlio! Prizor mi je ostao živo 
u pameti; još ga se i danas sjećam. Pri strani stado bijelih ovaca i crnih koza. 
Cupkaju šture travke, što su se još održale poslije proljetnih kiša; hoće, da ih otmu 
suncu, koje bi ih ionako spržilo za koji dan. Malo dalje dvoje kulataste magaradi 
griska, što već nađe izraslo na onom ispitom tlu. Prizor je otvoren očima svakog 
prolaznika. Kad bi ga kakav umjetnik želio prenijeti na platno, lako bi to mogao 
učiniti. Pa što za to? Ali, neka im bude! 

spomen na patrijarhe čuva samo biblija 

Zbog onog slučaja nije mi se mililo dalje tragati za starim iskopanim naseljima. 
No da sam ih i sve pregledao, ni u jednom ne bih našao ni traga o našim patrijarsima. 
Arheolozi po zvanju svako su naselje pomno pretražili, ali se nisu namjerili na bilo 
što, što bi govorilo o Abrahamu, o Izaku ili Jakovu. O njima govori samo Biblija. 
Jedini spomen na Abrahama, na primjer, za koji stručnjaci drže, da potječe iz 
nebiblijskih izvora, jest 14. poglavlje Knjige Postanka. Misli se, naime općenito, da 
je onaj sastav izvorno napisan van kruga biblijskih pisaca, a kasnije ga sastavljači 
Geneze uvrstili na svoje stranice. Mišljenje se temelji na činjenici, što se jezik u 
onome poglavlju razlikuje od jezika u ostalom dijelu knjige. Osim toga, ondje 
Abrahama zovu: Hebrejem. No i ovaj sastav sačuvan nam je samo u Bibliji. Drugdje 
još nikakav spomen na patrijarhe nije pronađen ni u jednom otkopanom mjestu u 
Palestini. — Za ovo izdanje mogu dodati: U nedavno otkrivenom drevnom gradu 
Ebli, u Siriji, našli su arheolozi oblik imena, za koji drže, da znači isto, što i 
Abraham. — Drugo ništa nije pronađeno ni u pismohranama susjednih kraljevstava, 
iako je nađeno mnogo spisa, što potječu iz istog vremena, u kojima je živio patrijarh, 
Otac naše Vjere. Zar ovaj propust nije čudnovat? U gradu Mari, na rijeci Eufratu, 
nađeno je nekih 20.000 ploča i pločica, ispisanih u 18. stoljeću prije Krista, ali ni 
riječi o Abrahamu i drugim patrijarsima. Postoje takozvani Kapadocijski izvori u 
mnogo tisuća spisa, opet ništa; o njima nema ni riječi ni u babilonskom kraljevskom 
arhivu, iako sadrži na tisuće pismenih isprava iz 19. stoljeća. Isto vrijedi i za Nuzi- 
spise kao i za spise iz Ras-Šamre, starog Ugarita u današnjoj Siriji, pa za egipatsko 
štivo, sastavljano u vrijeme, dok su Abraham, Izak i Jakov posjećivali Egipat. Na 
pločicama egipatskih faraona govori se o najneznačajnijim događajima onih 
vremena, no o patrijarsima ni riječi. U mjestu Beni-Hasan nađena je čak u jednoj 
grobnici umjetnička slika iz 19. stoljeća prije Krista. Na njoj se vide posjetitelji, 
trgovci s antimonom , prahom za poljepšavanje očiju, gdje dolaze iz Azije. Ime 
predvodnika ove skupine od 37 osoba sačuvano je svijetu i danas: zvao se Abišar. 
Sačuvana su isto tako imena pisara i faraonova nadzornika. To su: Nefer-Hotep i 
neki Keti. Jamačno nijedan od ove trojice ništa ni blizu značajno u životu nisu učinili; 
ali ih se svijet, eto, imenom sjeća, jer je na onoj slici ovjekovječeno. A naša tri 
patrijarha bila su na usnicama milijuna u svim prošlim vjekovima kao što su i danas, 
pa se ipak nigdje u suvremenim spisima ne spominju njihova imena, nigdje osim u 
Bibliji. 

Zašto to? Kako možemo objasniti ovaj propust? 

Arheologija nam stavlja pred oči: 

Koliko je god istina, da van-biblijski izvori šute o patrijarsima, s druge strane opet 
utvrđena je činjenica: Život se partrijarha, kako nam ga predočuje Biblija, posve 
podudara s prilikama života na Bliskom istoku u jednom određenom vremenu. Bilo 
je to: kraj 20. i početak 19. stoljeća prije Krista. — Danas se zna, da je obalni dio 
Palestine u ono doba bio napučen, dok su gorski krajevi bili nenaseljeni, i po njima 
se je stoka mogla slobodno uzgajati. 1 baš ondje, na onaj povor, što se stere od 
Šekema na sjeveru do Beer-Šebe na jugu, Biblija smješta odvijanje događaja iz života 
Abrahama, kasnije sina mu Izaka i unuka Jakova. Prema Bibliji, Abraham bi stjerao 
svoju stoku pred zimu u južne krajeve i u njima proboravio do ranoga proljeća, a 
onda bi se povlačio na sjever. Bilo je godina suše i glada. Zato su sva tri patrijarha 

silazila u Egipat, u potragu za hranom, lako u egipatskim pismohranama nema 
spomena o njihovu dolasku, ima o njihovim drugovima i suvremenicima, pa lako 
možemo razumjeti, da su u Egipat silazile i naše patrijarhe. O njihovim posjetima 
Egiptu Biblija zbilja i govori na više mjesta. 

Zgode i običaji iz života patrijarha u svjetlu arheoloških otkrića danas su nam 
jasni. Kad, na primjer, Knjiga Postanka govori, kako se Abraham tuži, što nema 
djece, te će mu nasljednik biti stranac, neki Eliezer iz Damaska, ploče iz pismohrane 
u Nuzi govore o istom predmetu. Roditelji bez djece mogu nekog posiniti, da se za 
njih stara, dok su živi; da ih dostojno pokopa, a onda naslijedi njihovu imovinu. 

Ili: čim se može opravdati postupak Jakova prema Ezavu, kako nam ga opisuje 
27. poglavlje iste knjige? Na prvi mah čini nam se običnom prijevarom. Toliko su 
ljudi uložili truda, da opravdaju Jakova i Rebeku. Išlo je teško, nikako. Ni sv. 
Augustin nije u tome uspijevao pa je, gotovo prkosno, rekao za ono mjesto Nije laZ, 
nego tajna! Teškoća je, međutim, nastala, što se polazilo s krive pretpostavke. 
Naime: prvorođenac imao je uvijek pravo prvorodstva. Sad se zna, da tako nije bilo 
u patrijarškim vremenima. Patrijarhe su se u određivanju svoga nasljednika držale 
hurijskih običaja. Prema onim običajima otac je, osobito u času smrti, mogao 
imenovati bilo koga svoga sina nasljednikom. Izak se je očito poslužio tim pravom 
imenovavši mlađeg Jakova. Za Jakovljevo pravo na prvorodstvo među Židovima se 
uvijek znalo, predaja ga je trajno čuvala. No tijekom stoljeća zaboravilo se na 
Hurijce i njihove običaje. Kad je pisac Knjige Postanka skupljao gradivo o Jakovu, 
ni sam nije znao za razlog, po kojem je on stekao pravo prvorodstva. Zato je ono 
poglavlje iskitio umjetnom pričom, s koje je konačno arheologija skinula veo tajne i 
oprala Jakova i Rebeku. 

Jednako nam treba razumjeti Abrahama i Izaka, kad su nagovorili svoje žene, da 
se među Egipćanima izjave za njihove sestre. Kod Hurijaca je bio običaj, da muž 
svoju ženu i posestri. To je činio pred zakonom. Tim je žena stjecala veći ugled u 
društvu onih dalekih vremena. Tim su se pravom poslužili Abraham i Izak, kad su se 
našli u Egiptu. Stoga su njihove žene mogle opravdano reći, da su i sestre svojim 
muževima. Tako stvarno nema prijevare ni u poglavljima: 12., 20. i 26.-om Knjige 
Postanka, gdje se uvodi čudan pojam za naše uši: žena-sestra. Ušima jednog 
Egipćanina taj naziv nije zvučio strano. Među njima se zvalo i zaručnicu sestrom. U 
knjizi Velepjesnu tako zove dragi svoju dragu, U vrijeme pisanja knjige zaboravilo se 
i na egipatske običaje. 

Ovako barem objašnjuju stručnjaci, poimenice prevoditelji američkog izdanja 
Biblije Anchor. 

Povratimo se k početnoj misli: Ako se u arheološkim iskopinama nije naišlo na 
imena patrijarha, jednako se nije naišlo na bilo što, što bi opovrgavalo biblijske 
pripovijesti o njima. Naprotiv, slika, koju su o njima narisali nadahnuti pisci, 
potpuno se uklapa u opću sliku prilika u svijetu u patrijarškim vremenima. 
Prešućivanje njihovih imena, dosta je lako shvatiti. Patrijarhe su bili doseljenici u 
Palestinu. Držali su se postrani od ondašnjih kulturnih središta i bavili se svojim 
poslima; bili svijet za se; u svemu sebi dostatni; velike gazde i šejkovi nad brojnom 
skupinom. U spomenutom 14. poglavlju veli se, da je Abraham sabrao 318 momaka 
u svojoj zadruzi, kad se dao u potjeru da izbavi sinovca Lota. 

temelji nove uljudbe 

Dio poslova patrijarha posve se razlikovao od poslova ondašnjeg svijeta. Njihov je 
glavni posao bio: izgrađivanje vjere u jedinoga Boga. Pojam: jedan Bog bio je 
nečuven za ono doba; mnogobožačkom svijetu propovijedanje o tom Bogu bilo bi 
neshvatljivo. Donedavno je pokogod držao, da je egipatski faraon Iknaton, vladao u 
14. stoljeću prije Krista, došao i sam do poimanja jednog božanstva, dok je u zemlju 
nastojao uvesti štovanje Sunca pod nazivom Sunčev kolut. No sad stručnjaci uv¬ 
jeravaju, da je Iknaton tražio, da podanici i njemu iskazuju božansko štovanje. 
Patrijarsima je, međutim, Bog bio osoban, svrhunaravan; Bog, koji nadilazi sve, Što 
oči vide i um zamišlja; iako je Stvoritelj svega. Ne smije čovjek ostati ravnodušan 
prema njemu, svome Stvoritelju: Dužnost je čovjeka opsluživati Božje zapovijedi; 
provoditi ćudoredan život. To Bog traži od ljudi. Budući da je Abraham poslušao 
Boga, Bog ga je nagradio obećanjem: Svi će se narodi zemlje blagoslivati tvojim 
potomstvom. Konačno izvršenje ovog Božjeg obećanja u djelo je provedeno 
dolaskom Spasitelja, Novim Zavjetom, zapečaćenim smrću Kristovom. Drugim 
riječima: Što je Stari Zavjert najavljivao, u Novom se je ispunilo. Ispunjenje nužno 
pretpostavlja obećanje. Prema tome čitava Biblija samo je jedna knjiga; jedino u 
svojoj cjelovitosti otsijeva djelom Božjim. Kad je dijelimo na: Stari i Novi zavjet 
dioba ne znači više nego i pregrada u kući. Takova se pregrada, uostalom, stavlja 
nakon što se kuća sagradi; ona je za kuću sporedna, jer kuća na njoj ne počiva, nego 
na svojim uganonim kamenima. Kad bismo usporedbom proslijedili dalje, mogli 
bismo reći: I Biblija, kao i zgrada, počiva na svojim ugaonim temeljima, koji su 
postavljeni na događajima, što su se odvili u četiri mjesta: Beer-Šebi, na brdu Sinaju, 
u Betlehemu i u Jeruzalemu. I to ovim redom u vremenu. Ovdje je, dakle, počela 
Povijest ljudskoga spasenja; ovdje je stavljen prvi temelj sve bogoslovne nauke 
Starog i Novog Zavjeta; ovdje je najprije posijano sjeme, iz kojeg je izrasla sva 
judeo-kršćanska uljudba. 


na mrtvo more 

U mislima na događaje, što su se tako davno odigrali u ovom kraju, a ipak tako 
živi u sjećanjima i životu svijeta, nađem se s druge strane grada Beer-Šebe. Cesta vodi 
na istok, kroz područje beduina. U arapskom beduin znači pustara. Uz cestu se vidi 
pokoje beduinsko naselje. Beduini žive pod šatorima, što me potsjeća na naše cigane, 
dok su zemaile razapinjali svoje čadore ispod sela. Ona zemljišta redovito su 
pripadala svim seljanima i služila za ispašu njihove stoke. I beduini žive, uglavnom, 
od uzgajanja deva i marve. Podijeljeni su na plemena. Nad svakim je plemenom 
njegov šejk. U cijelom Negebu bit će oko 15.000 beduina. Cesta skreće na jug, dublje 
u pustaru. Na drugoj strani jutros vidio bih po koji grm, šćućurenu smrekovinu, a 
ovuda nema ni toga. Samo koja vriština, što tužno cvili na žarkom suncu. Pukotine 
Paraju tlo. Sunce biva sve to žešće kao da hoće još ovoga popodneva rastopiti i 
kamenje. Nešto bih založio i čega se napio, ali uz put nigdje nema svratišta. Moram 
Čekati. I prorok je Ilija nekoć ostavio Beer-Šebu zaboravivši jesti. On je bježao od 
kraljice Jezebele. Dan hoda od grada poželi smrt. Bilo mu dodijalo živjeti. Skoro mu 
se ne treba čuditi. U ovoj pustari nema puno razlike između života i smrti. No Bogu 

je još trebalo Ilijino revnovanje za opsluživanje njegova Nauka među Izraelcima. 
Uvijek su bili spremni zaboraviti na svoga Jahvu. Da Iliju spasi od smrti, Bog je 
poslao anđela, da mu odnese kruha i vode. Snagom one čudesne hrane Ilija je stigao 
na brdo Sinaj. Na ovom se mjestu u Bibliji Sinaj zove Horeb. Tu je Ilija doživio 
susret s Bogom. Ja putujem prema Mrtvom moru. Pri pomisli na događaje, koji su se 
zbili na njegovim obalama, zaboravljam na čudo iz llijina života, a donekle i na glad. 
Namjerit ću se valjda na kakovo turističko svratiste i naći nešto za jelo. Uostalom, na 
putu sam u jedan kibuc. U njem će se sigurno nešto naći. 

Prošavši mjestance Dimonu, zaustave me dvojica vojnika i zamole, da ih povezem. 
Govorili su engleski školskim naprezanjem. Išli su u Elat, grad u zaljevu Akaba. To 
je najjužnija točka izraelske države i jedna od njezinih žila kucavica. U ratu od 1948. 
Izraelci su se tu najposlije udomili. Danas mjesto čuvaju kao zjenicu oka. Tu je Izrael 
opkoljen s tri arapske zemlje: Egiptom, Jordanom i Saudi Arabijom. Sve mi to 
vojnici tumače i pozivlju me, da mjesto posjetim. Kažu: ako se želite dolje nastaniti, 
ne ćete plaćati poreza. Vlada oprašta građane Elata od plaćanja poreza, da primami 
što više žitelja. U Bibliji se mjesto spominje kao jedna od postaja, gdje su se Izraelci 
zaustavili, kad su bježali iz Egipta. 

Uto stignemo na rasrkšće. Vojnici će tu čekati drugo prevozno sredstvo, kojim će 
stiči k svome cilju. Bilo mi ih je žao. Nikakva stabla, da se poda nj sklonu u hlad, a 
sunce pripeklo sve oči skaču. U sunčanom bliještavilu ranog popodneva jedva sam 
primijetio dvije osobe. Sjedile su na kamenju. Glave su im bile zamotane kao da je 
ciča zima. Tako se svijet ovuda brani od sunca. Čim sam auto zaustavio, da vojnici 
iziđu, potrču k meni. 

»Možete li nas povesti?« pitaju. 

»Samo izvolite!« Bio sam se već privikao na slične zamolbe. Nagnem se da otvorim 
prednja vrata s desne strane, kako sam radio i u drugim prigodama, kad je sprijeda 
bilo mjesta. One, međutim, uniđu nazad i posjedaju. 

»Meni je ime Nica« reče jedna. 

»A meni Alicija«, druga će. Bilo mi je jasno, zašto mjesto sprijeda ostade prazno. 
Žene na Istoku i danas ostaju u pozadini; pravo odgojene ne žele se istrčavati ni u 
čemu. Iako su žene u suvremenom Izraelu u mnogočemu izjednačene muškarcima, 
silom prilika djevojke čak služe vojsku kao i muškarci s nešto kraćim rokom, ipak 
nastoje ostati, gdje god je moguće na svojem davno zacrtanom mjestu: nazad. Tu im 
je bilo mjesto u Hramu, a tu je i danas po sinagogama. Alicija je bila rodom iz 
Rosaria u Argentini. Došla u Izrael učiti hebrejski jezik. Određeno je vrijeme radila u 
kibucu i tako se izdržavala. Nica je bila isluženi vojnik i studentkinja na sveučilištu u 
Jeruzalemu. Iskoristile su prigodu blagdana Tjedana i pošle na Masadu, vjersko i 
narodno proštenište Židova. 

»Ne zamjerite,« progovori jedna, »sad ćemo se naglo spuštati u najdublju 
provaliju na zemlji. Usporite! Cesta je vijugava i strma; morat ćete stalno držati nogu 
na kočnicama.« 

pred prizorom strave i jeze 

U čas se auto uspe na vrh. Stadoh ko ukopan. Odande se cesta obarala. Nikad se 
pred sličnim prizorom nisam nalazio. Bio je strahovit! To je najbolji izraz. Vozeći 
auto, prevalio sam više od pola milijuna kilometara, ali se nikad nisam osjetio 
prisiljen stati nenadano i kočnicu čvrsto pritisnuti kao onda. Spontano sam utrnuo 
motor i povukao ručnu kočnicu. Drugdje na zemlji ovako se nešto ne može vidjeti, t& 
na čitavoj Zemlji ovo je jedinstvena pojava. Da nije vode dolje na dnu provalije, 
najbolje bi sličilo jezovitim slikama s Mjeseca. Kao iz kotla nad vatrom, pušile se 
strmine Moapskih brdina nad Mrtvim morem. Da nisam znao, da je ona ravna ploha, 
koju sam gledao, površina vode, ni po čem ne bih mogao zaključiti, da zbilja to jest. 
Nije bila plava, nego bjelkasta; valovi se njom nisu njihali, nego je mirovala kao da 
je od stvrdnutog olova. Drugdje ćete povrh klisura vidjeti, kako se orao nadvija, ili 
ćete čuti iz kojeg grma cvrkut ptica. Ondje se ništa ne čuje; ništa se ne giba. Gledate 
samo gole ljuti, što se na suncu cvare. 

Ima mnogo naziva, kojima su zvali onu kotlinsku vodurinu: Slano more , pa 
Asfaltno; Lotovo i slično. Naš zemljak sv. Jerko, prvi ga je prozvao Mrtvim. To u 
istinu i jest, i po tom je danas najopćenitije zvano. Svetac je možda ove vode 
uspoređivao s morem svoje mladenačke dobi, kad je gledao plavi Jadran; slušao mu 
vječne valove; gledao more puno života. Našavši se ovdje, sve mu je izgledalo 
oprečno: mrtvo. Zato ga je i nazvao Mrtvim. I tu se je naš zemljak pokazao na 
mjestu. 

Saberem se i pođem nizbrdo. Gotovo okomito. Volan zaokrećem sad lijevo, sad 
desno, jer to traži cesta. S kočnica nogu ne dižem. Jao si ga onome, tko bi ih 
popustio! Takove krivudaste ceste ima jedan kilometar. SpustiŠvši se niz jedan 
zaokretaj, vidimo ploču Razina mora. Spustili smo se, dakle, ispod površine 
Sredozemnoga i Jadranskog mora. Još nekoliko stotina metara nizbrdice i nađemo se 
na Arapskoj ravni. Tako se zove kraj, koji se proteže od južnoga kraja Mrtvog do 
Trstičnoga, prije Crvenog , mora. Ovo je dno svijeta. Tristadevedeset-četiri metra 
ispod morske površine. Stojimo pred tablom, ispisanom; hebrejski, engleski i 
francuski, na kojoj piše: Ovdje je nekoć stajala Sodoma. Riječi napunjaju novim 
strahom. Srdžba je Božja ovdje nadjačala njegovo neograničeno milosrđe. Oko nas 
sve miruje, a opet od svega strahujete. I užarena brda vam prijete. Vrućina je 
nesnosiva. Želite ono malo propuha, što će ga auto kretanjem stvarati. Zaokrećemo 
lijevo i vozimo na sjever. Mrtvo je more dugo 78 km, a gdje je najšire iznosi jedva 18 
km. Skoro je jednako kao i Ženevsko jezero. No ovo se razlikuje od svakog drugog i 
mora i jezera. U nj se slije više od šest milijuna tona svježe vode iz Jordana i drugih 
rječica ispod brda sa zapada i istoka, ali toliko vode dnevno ishlapi. Ono što ostane, 
zasiti se solju do 25 postotaka. Gorka je, uljava i smrdljiva. Kušao sam je. Srećom, 
želudac mi je bio prazan. U njoj riba ne može živjeti. Čim koju ribu Jordan izbaci pri 
svom ušću, za nekoliko časaka već ugine i — mrtva — zasvjetluca na površini. Plivač 
ondje ne može potonuti. Bilo ih je, koji su kušali zaroniti, ali ima slučajeva, da su 
takovi, doslovno: slomili vratove. Toliko su teške sastavine Slanoga mora! Drukčije 
gledana, voda je bistra. Kroz nju se može vidjeti kao i kroz oprane prozore. Stojeći 
na obali, možete brojiti, čim je sve dno pokriveno: kamenčićima kao zrnca na 

krunici, kamenčićima kao lješnjaci, kao bademi, orasi i jabuke. To je sve; nikakve 
školjke, nikakva morskog puža. Kao da od iskona nad onom vodom caruje 
prokletstvo. 

Put skreće od obale i drži se Judejskih brda. 1 ona strše, ravno otsječena, poput 
zida. Idemo prema kibucu. — Kibuci su skupna poljodjelska poduzeća. Na njima 
svijet radi dragovoljno pred državu. Za to dobiva prehranu, stan, odjeću i novca u 
vrijednosti jedno stotinu dolara na godinu. U zemlji ima mnogo kibuca. Ovaj, kojem 
mi idemo, nalazi se u drevnom mjestu Ein-Gedi. 

Oko mi zape za jedno krošnjato stablo. Moje mi suputnice rekoše, da se zove šitah 
Tko prevađa Stari Zavjet, riječi se mora sjetiti. Na toliko se mjesta spominje! 
Prevoditeljima zadaje priličnu glavobolju. Zato je neki ostave neprevedenu sitim 
kako se nalazi u izvorniku u množinskom obliku. Da je barem ostave u jednini! 
Drugi je prevode akacija. To nije pravo. Ovo stablo uopće ne spada u taj rod, nego u 
rod mimoze. Čim izraste iz zemlje, račva se. Najviše sliči drači, što raste po južnim 
krajevima Hrvatske. Zato smo prevodili u Petoknjižju za Zagrebačku Bibliju pitoma 
drača. Građa je od njeg tvrda i jaka, osobito laka, a lako ne gnjije. Ima ga u dolini 
Jordana i po Sinajskoj pustari. Stari su ga Egipćani upotrebljavali za gradnju svojih 
brodova. No drvo je u starini odigralo svoju najčasniju ulogu pruživši građu za 
pravljenje Zavjetnog kovčega. Urednici Zagrebačke Biblije i ovdje su promijenili moj 
naziv u bagren. Uopće ne znam, kako izgleda bagrenovo drvo. Zato ne izričem suda o 
ovoj promjeni. Iveković svrstava bagren u vrstu akacije. Ako on ima pravo, onda je 
promjena i ovdje nagore. 


najjeftiniji ručak 

Bilo je poslije dva sata popodne. Kuharice su u kibucu baš prale suđe. Uniđemo 
unutar i pitamo: 

»Biste li nam mogle dati nešto za jelo?« Iz jednoga je lonca još nešto dimilo. Bio 
je to nekakav gulaš , ali bez mesa. Židovi ne troše niblizu mesa, koliko mi. Sto je 
nama meso, to je njima riba. U blagovaonicama po hotelima i za doručak imate velik 
izbor različite ribe. Ako stranac, posebno Amerikanac, zatraži mesa, dat će mu, 
ukoliko mesa imaju. Onog sam puta dobio dubok tanjur skuhanih tikava, mahuna, 
rajčica i još nečeg, Čemu ne znam imena. Kruha, naravno. Opojnih pića ne služe po 
danu u kibucu. Mjesto njih, ima raznih soda i vode. Račun je iznosio ciglih trideset 
centi u američkoj valuti, i to za sve nas troje. Malo mi je kad ručak išao onako u 
slast. 


raj za pjesnike 

Ovo je, dakle, opjevani Ein-Gedi! Mjesto je zbilja pravo nadahnuće pjesnicima. U 
Velepjesnu zaručnica veli za svog zaručnika: 


Rukovet je rascvjetale cipre 

Moj mi dragi s vinograda u Ein-Gedi. H. B. 

Nigdje još ne vidjeh življih i slikovitijih boja na raslinstvu. Loza se prelijeva 
dubokim zelenilom; plotovi se mjestimično rumene, a mjestimično bijele od cvijeća. 
Zajedno ondje raste: i loza, i palma, i balzam-grmovi. Predaja veli, da je kraljica od 
Sebe donijela Salomonu mladice od balzama, i tu ih Salomon najprije posadio. 
Grožđa je već bilo zrela, a bilo je istom 24. svibnja. Između bujnih redova loze 
radnici su raznašali sanduke za berbu grožđa. Trganje je trebalo početi za koji dan i 
obrati grožđe za izvoz. 

Uspnem se poviše na jedan brežuljak i gledam. Pogled mi se gubi na poljani od 
soli; proteže se dolje prema obali Mrtvoga mora. Ne primijećujem, gdje svršuje tlo, a 
gdje počinje obala. Granica je daleko koja četiri kilometra. Povrh svega treperi žarko 
sunce. Po ravni vlada posvemašnje mrtvilo, a ovdje oko mene sve cvjeta i buji od 
života. Vrelo hladne vode, po čemu je mjesto dobilo ime Ein-Gedi znači Vrelo 
kozlića. Vrelo uvjetuje ovo bogato raslinstvo. Tlo je vrlo plodno od drage, koja za 
zimskih i proljetnih kiša snosi mulj i zemlju s brda te je razlijeva po ovoj uvali. 
Nekako se ne mogu oteti dojmu sličnosti s dragama naših kraških krajeva. I one 
naglo slete s brda, valjaju drvlje i kamenje; razlijevaju se po njivama, ostavljajući 
katkada iza sebe pravu pustoš. 

Ova je dolina bila naseljena još u Kalkolitsko doba. Arheolozi tvrde, da je čovjek 
ovdje najprije podigao žrtvenik Bogu i na njem prinosio krvne žrtve. Svakako, ovdje 
je nađen najstariji žrtvenik. Mjesto, gdje je stajao otkopano je. Okruglo je kao kakvo 
gumno. To su biblijski bamot. U pradavna se je vremena po Palestini uza svako 
naselje nalazilo slično mjesto za prinašanje žrtava. Oko njih se okupljao svijet kao 
što se okuplja danas na naše derneke. Bamot-svetišta nastajala su oko izvora vode; 
oko kakva velika stabla na osami; negdje na otvorenu polju. Još se točno ne zna, što 
riječ znači. Neki je prevode uzvisice , visine. Ne mislim, da je takvo prevađanje pravo. 
Slijepo slijedi prijevod Vulgate. Takovih se je svetišta otkrilo i po dolinama i po 
ravnicama. U mnogo slučajeva bile su to obične grudine, umjetne gomile. Mi smo 
naziv u Petoknjižju, a i u drugim knjigama preveli žrtvovalište. No ne sjećam se ili 
sam riječ sam skovao, ili sam je negdje našao. Znam, međutim, da sam morao, 
prevodeći Knjigu Postanka napraviti dvije nove riječi žeravnjak i Ijubavčice. Obje su 
primljene u Zagrebački prijevod Biblije, pa im želim: dug vijek! 

Kad su se Židovi naselili po Palestini, usvojili su običaje Kanaanaca i prema njima 
iskazivali štovanje svome Bogu — Jahvi. Kako se je kasnije to štovanje izrodilo u 
zlorabljenje, i jahvizam izjednačivan poganskom mnogoboštvu, proroci su žestoko 
ustajali protiv bamot-žrtvovališta. Napokon je revni kralj Jošija u 7. stoljeću naredio 
rušenje tih svetišta. Od onda je bogoštovlje kod Židova bilo usredotočeno u 
Jeruzalemu i vođeno od ovlaštenih svećenika. Tako čitamo u Bibliji. No ono, što nas 
osobito zanima ovoga časa i što bismo željeli istaknuti, jest: Ljudi su od najstarijih 
vremena podizali žrtvenike i na njima prinašali žrtve, jednako kako čine i danas, iako 
u drugom obliku. To je ono najsigurnije, čim je povezan ljudski rod. Naš kršćanski 
°ltar, korijenski dolazi od istoga značenja; latinski a/tare. 

U davna vremena kad nije bilo svećenika po zvanju, bogoštovne je čine obavljao 
otac obitelji; u ime svoje, svoje obitelji i njezinih članova. Na to nas i danas potsjeća 
naziv otac koji pridajemo svećeniku oslovljujući ga Otac taj-i-taj. Na jedan ili drugi 
način, čovjek je dakle vazda iskazivao štovanje Bogu. To dokazuje i ovaj žrtvenik iz 
Pradavnih vremena. 

U oazi Ein-Gedi onog je dana sve bilo skladno, sve na svome mjestu; sve osim 
jedne čudne voćke. Bila je to Sodomska jabuka. Ona me je prilično razočarala. 
Voćka je to pogledu vrlo zamamljiva. Raste uz plotove. Stablo sliči stablu jabukovu. 
Kad mu plod dozori, više je narančast, nego crven. Uberem onu jednu jabuku. 

»Nemojte zagristi!« netko poviče. Poslušah, ali se ne mogoh posve oduprijeti 
napasti, nego plod počnem guliti. Čim kora puče, kao da netko sasu šaku luga po 
meni. Prah se rasprši, a u ruci ostade prazan mjehurić. Pomislih: sigurno sam se 
namjerio na trulu, pa uberem drugu...treću. Sve su bile jednake: Sodomska jabuka 
rađa samo trulošću. Nisam ja sam koga je prevarila. Rimskom su piscu Tacitu 
pripovijedali o njoj, pa je i on o onoj jabuci zabilježio čudnu pojavu. I mnogi drugi 
pisci onih krajeva govore o njoj. Neki u pojavi toga jadnog ploda gledaju živo 
svjedočanstvo kazne ovoga kraja zbog opačina Sodome. Jedan skandinavski 
botaničar iz 18. stoljeća stručno je proučavao ovaj plod pa je ustvrdio, da samo oni 
plodovi sa stabla Sodomske jabuke istrunu, u kojem se zalegu neki otrovni kukci. 
Činjenica je, međutim, da je truo svaki plod. Prema tome njegovo tumačenje sve ne 
može zadovoljiti. Drugo se do danas nije našlo. 

Nije ovo jedini slučaj, kad se lijepo ime jabuka pridaje nečem neopravdano. 
Predaja je nastala, da je i onaj plod, u koji je, po nesreći, Eva zagrizla u Zemaljskom 
raju, bio jabuka. Stoga umjetnici koji put predočuju Evu s jabukom u ruci. Ali imaju 
krivo. U toplim krajevima, gdje Biblija postavlja Edenski vrt, jabuka ni danas dobro 
ne uspijeva, a u starim vremenima onamo nije bila ni poznata. Predaja o tobožnjoj 
Evinoj jabuci među kršćanima na Zapadu, nastala je, po svoj prilici, krivim 
prevađanjem latinske riječi malum , koja znači jabuka , ali i loše, zlo, opako. To je 
bilo povodom vjerovanju, da je Eva ubrala svoj prokleti plod s jabuke. Židovski 
tumačitelji govore o Evinu grožđu, dok u Istočnoj crkvi tumačitelji tvrde, da je to 
morala biti smokva, kad su, vele, Adam i Eva ionako sebi skrojili pregače od 
smokova lišća. 


staro u životu novih naraštaja 

Sunce je još sjalo povrh golih vrhunaca Judejskih brda. Bilo je vremena pogledati i 
Davidovo vrelo. Uz ime kralja Davida vežu se mnoge uspomene ovoga kraja. Po 
jamama, što zjaju između ovih klisura, David se je sakrivao, kad ga je Šaul progonio 
s tri tisuće svoje momčadi. Šarolika skupina turista vrvjela je uskom stazom na 
njegovo vrelo, pa joj se pridruži i naše društvance. Provlačimo se kroz klance uz 
potok, što skliže malo niže. Stazica je obrasla trstikom i gustim grmovima. Sam je 
izvor vrlo slikovit, čaroban; pravi vodopad, ne baš posve neznatan. Negdje u utrobi 
brda nalazi se šupao prostor, u koji se od nekuda slijeva voda. Silan pritisak 
glomazne pećine vodu pritište, istiskuje kroz otvor između dviju litica; nastaje 
vodopad, koji zaglušuje uši i stvara oblak, što stalno kišom rosi. Malo dolje niže 
žubori potok; zaodjeven bogatim ruhom zelenila i cvijeća, valja se niz brdo i nestaje 
negdje u suhom, slanom tlu. 

Upozoruju me, da je na visoravni povrh vodopada otkopano još jedno drevno 
žrtvovalište. Treba se penjati 180 m, da se k njemu dođe. Ne mogu se oteti, pa idemo. 
Nikad ne ću požaliti onog truda. Trebalo se je držati čvrsto rukama da se održi na 
nogama, ali je bilo vrijedno popeti se na vrh usprkos svoj muci. Ono je žrtvovalište 

LONCI 



KUMRANSKIH SPISA 


TINTARNICA 


JMRANSKIH SPISA 



















STUP SOLI 

Tobožnja spodoba Lolove žene uz jugo¬ 
zapadnu obalu Mrtvog mora. 


NEKADAŠNJI POLOŽAJ SODOME 


BRDO NEBO 

S njegova je vrha Mojsije gledao Svetu Zemlju. 


CfIBEON 

I/ Ciibeona su se zaputili poslanici Jošui. 













Ondje, na osami u hladu čempresa jedini je 
grob — grob Hrvata fra. Jerke MJhaića, koji 
resi križ s franjevačkim pozdravom: 

Mir i Dobro! 

Mjesečnik LA TERRE SAINTE, J^rusalem, 
Novembre 1963 pisaše: 

Le nom de cet humble frere franciscain reste 
uni a ceux des collines de Siaga et Mouhaiet 
acguises par ses soins a la Custodie. 



NADGROBNI SPOMENIK 

fra. Jerke Mihaića, 
stjecatelja Mojsijina 
brda u kršćansku imovinu. 



OSTACI FILIŠTEJSKOG HRAMA 



FILIŠTEJSKA ZDJELA 













SAMSONOVA ŽENIDBA 


ISPISANE OPEKE, STARIJE OD 5000 GODINA 
Gornje su opeke izbile na svjello otkrivanjem Eble u Siriji u našim danima. 



NACRT GRADA NIPURA, NA PLOČI 

Šumerski grad otkriven prošlog stoljeća s kojih 60.000 ispisanih ploča. Nipur je 
bio naseljen još u 5-tom tisućljeću prije Krista. 









VELIKA PLOČA IZ DOBA PATRIJARHA ABRAHAMA 
Ispisana klinčastim pismom, šumerskim i/umom. 


bilo opsegom manje, ali zato slikovitije. Opasano je cerovim stablima, a do njega je 
izvirala hladna voda. Mjesto je bilo upravo ko stvoreno za prinašanje žrtava. Na 
jednom mjestu nađena je hrpa kostiju, što su sa žrtvenika skidane i u zemlju 
zakopavane. Danas su okamenine šljuka i lopatica sitne marve. Tri kilometra 
sjeverno odavde proteže se jordanska granica. S one strane granice, u državi Jordanu, 
nalaze se Kumranske jame, u kojima su nađeni glasoviti Spisi s Mrtvoga mora. To je 
najbliže što sam im se primakao. No vidio sam dosta Kumranskih odlomaka u 
Jeruzalemskom muzeju. Slovo po slovo toliko su marljive ruke onih redovnika 
napisale i prepisale. Od svih njihovih spisa najvažnijim smatraju knjigu Izaije 
proroka. Naoči spisi izgledaju kao požutjelo lišće za kasne jeseni; krhki, neki su 
izlomljeni kao satrveno hrastovo lišće poslije dugog puhanja bure. Samo vješto oko 
može ih čitati i odgonetnuti svaku riječ, što na sitnim komadićima piše. 

»Što no pjevaju onamo?« pitam. 

»Pjesmu iz Knjige« odgovore. Kad Židov kaže Knjiga bez druge oznake, 
razumijeva Bibliju. 

»Iz koje knjige« 

»Šir ha-Širim «. Prema drugim prijevodima, i kod nas se je ustalio naziv za ovu 
svetopisamsku knjigu: Pjesma nad pjesmama. Prema duhu hebrejskoga jezika, 
međutim, naziv znači: Pjesma u pravom smislu riječi, nenadmašiva pjesma, pjesma 
par excellence. Zato mislimo, da bi joj naziv u hrvatskome trebao biti Velepjesan. 

Knjigu sam i sam kušao prevesti. — Zaista sam je i preveo i izdao u drugom 
svesku Hrvatske Biblije, 1974., i ondje je nazvao: Velepjesma. — Tumače mi 
pojedine stihove, što ih je mladež prepijevala. Sjećam ih se. Ova knjiga nosi sobom 
dosta neriješenih pitanja. Nekima je zagonetno: Zašto je uopće unišla u Sveto Pismo? 
Ime se Boga u njoj ne spominje ni u jednom obliku. Očiti smisao pjesama je upadno 
jasan. To su pučke popjevke. Budući da govore o ljubavi među dvoje mladih, 
zaručenih, lijepim jezikom i slikovitim poredbama, konačno je zbirka, poslije mnogih 
rasprava i natezanja, osigurala sebi mjesto u biblijskom Pravilu, Kanonu. 

Židovski tumačitelji su općenito primjenjivali sadržaj knjige na ljubav Boga prema 
Izabranom narodu. Kršćanski učitelji opet u njoj vide ljubav Krista prema svojoj 
Crkvi. Zbog ovog slikovito-prenesenog tumačenja, mistici i kod Židova i kod 
kršćana, kao sv. Ivan od Križa, uvelike su je cijenili. Suvremena židovska mladež, 
međutim, najčešće prepijeva stihove iz ove knjige. Tako su isto radili i prijašnji 
naraštaji. Trideset devet knjiga Staroga Zavjeta židovsko je sveto pismo: ono je srž 
njihova vjerskoga i narodnoga života. 

Neki stručnjak crkvenog korskog pjevanja dokazivao je, da postoji velika sličnost 
između naših crkvenih napjeva i pjevanja u negdašnjem Jeruzalemskom hramu. Ne 
sjećam se više, kako je on to dokazivao. Jedno sam ipak umaptio. U potvrdu svoje 
tvrdnje navodio je ovaj slučaj: U brdovitom kraju na jugo-zapadnoj strani arapskog 
poluotoka, negdje na području današnjeg Jemena, živjela je jedna židovska 
naseobina. Revno je čuvala običaje iz drevnih vremena. Uspjelo joj je netaknuto 
sačuvati mnogo narodnih osebina. Pučki napjevi ove naseobine potsjećaju, tvrdi on, 
na naše crkveno pjevanje. Godine 1949. oko 50.000 Židova iz Jemena preselilo je u 
Izrael. Ima li veze između našeg crkvenog pjevanja i pjevanja, Što se je vodilo u 
Hramu u Jeruzalemu? Ako da, u kolikoj mjeri? 

oživjeli jezik 

No u jednoj bliskoj povezanosti iz drevnih vremena sa životom suvremenih 
žido / skih naraštaja ne mogu se postavljati nikakvi upiti. To je jezična veza. Jer, 
jezik koji se je u onoj zemlji govorio prije trideset i pet stoljeća, govori se i danas. 
Poviaćanje u život starog hebrejskog jezika jedinstvena je pojava u svijetu. Istina, i 
za g'čki se jezik može reći, da je preživio mnogo stoljeća i još živi. Ali današnji se 
grčk toliko izmijenio, da bi grčki puk teško razumijevao svoje pređe, recimo, iz 
klasčnog doba grčke književnosti. U stanovitoj mjeri i biblijski hebrejski se u 
koječemu promijenio, poglavito svojom nutarnjom građom, od suvremenog 
hebrejskoga, ali današnji govor židovskoga naroda svojim vanjskim oblikom isti je 
kao i govor Proroka. U tom je jedinstvenost njegove pojave. Povraćenje u život u 
zemljama istočne Europe u 19. stoljeću; u onom dobu, koje zovemo prosvjetljenim. 
U tem je najviše zasluga stekao Ben Jehuda. Cionistički pokret, koji se tada bio 
raznahao, uskrsnuli hebrejski presadio je na hebrejsko palestinsko tlo, gdje se je 
odnvih primio; puk ga je prihvatio svojim jezikom. Od tada opet žive, razvija se i 
svije uvjerava, da se mnogo toga može postići, ako se hoće. Bilo mi je očito, da 
žido'ski narod hoće i ljubi svoj jezik. U onoj je skupini bilo dosta turista iz različitih 
zemdja, no i pjesme koje su pjevali i jezik, kojim su govorili, bio je iz biblijskih 
vrenena. Urođenici drugog jezika ne znaju, ako ga u Školama ne nauče; njihov je 
materinski jezik stari hebrejski. Možda ne ono narječje, kojim su govorile patrijarhe, 
nege više jezik iz vremena kad je najbujnije evala židovska književnost; kad je 
napijana glavnina knjiga Staroga Zavjeta. Bilo je to doba moćnog kraljevstva, za 
Davda i Salomona, i onda u godinama poslije Babilonskoga sužanjstva. 

noć na mrtvome moru 

Kaže se: Mrak pada... Noć se spušta... Ne znam, koliko opravdanja imaju 
ovalovi izrazi, kad se njima opisuje iščezavanje dana i nastajanje noći po drugim 
krajnima. Ali, za dolinu Mrtvoga mora ne može se reći, da u nju mrak pada, ili da 
se p) njoj noć spušta. Ondje mrak niče iz zemlje i mora, širi se i raste prema 
vrhincima brda. Vrhunci su se još mogli nazrijevati, dok je dolinu tama već bila 
osvcjila. Učas je nastala noć, mrka, posvemašnja noć. Toj sam se pojavi nemalo 
čudi). Onda sam je shvatio: Što se južnije nađemo, prijelaz između dana i noći biva 
krać, osjetljiviji. Ondje u dubini preko tisuću metara, sunčana svjetlost gubi svoju 
snagJ mnogo brže. Sutona, tako reći, nema. 

Eblazak sam noći srdačno pozdravio. Uželio sam se bio počinka. Rano ujutro bili 
smonaumili penjati se na Masadu. Zato će trebati iskoristiti svaki čas spavanja. Naći 
krev-t u onoj pustari, nije lako. Pri podnožju brda nalazi se nov han. Dosta je 
prosran i snabdjeven krevetima, ali za blagdana nikad dosta dreveta. To turisti znaju 
pa st opskrbe spavaćim vrećama, kad idu u ove strane. Ja nisam imao spavaće vreće. 
Zato me preporuče gospođi upraviteljici svratišta. Dugo su razgovarali. Očito su 
moje pratilice morale moljakati i nešto obrazlagati. Shvatio sam samo riječi: iz New 
Yor^a... katolički svećenik. Konačno, osiguraju mi krevetić u jednoj sobi s druga tri 
mladća. Legnem odmah poslije večere. Učas zaspnem, čim se po krevetu pružim, 
iakoje bio tvrd ko daska. Kad su kasnije došli mladići unutar, probudili su me. S 


1 njima zađem u razgovor. Sva su trojica bila rođena u Izraelu. Takovi se zovu Sabrae. 
Nadimak sabra za urođenike dolazi od biljke iz roda kaktusa. Nosi plod, koji se jede. 
No da se do ploda dođe, treba muke; debelu koru treba zguliti. A kako iz kore rastu 
bodljike, često se čovjek okrvavi. Tako se slikovito prikazuje život u današnjem 
I Izraelu: slatko je življenje u vlastitoj zemlji, upravo kao i plod slatke sabre, ali traži 
I trud i naprezanje. Teškoću su osobito iskusivali urođenici prvog naraštaja, kad je 
naziv: Sabra nastao. — Mladići, s kojima sam spavao, bili su tvornički radnici. 
Govorili su s velikom ljubavi o svojoj domovini i napretku, što ga očekuju. 

»Ne živimo mi ovdje još ni blizu kao vi u Americi, ali svejedno kročimo naprijed. 
Neka nas samo puste na miru«, — govorili su — »mi ćemo biti zadovoljni«. — Bilo 
mi je milo slušati njihovo nadanje u bolje dane. 

Znao sam, da se negdje dolje u brdinama Arabije nalazi glasovita postaja Kadeš- 
Barnea, gdje su Izraelci na bijegu iz Egipta proveli najdulje vremena za 40 godišnjega 
lutanja pustarom: gdje je umrla Mojsijina sestra Mirjama. Ondje se narod stalno 
bunio protiv braće Mojsije i Arona i plakao: 

Zašto ste nas izveli iz Egipta da nas dovedete u ovo 
nesretno mjesto; mjesto, u kojem nema ni žita, ni 
smokava, ni loze, ni šipaka. Nema ni vode, da pijemo. 

Mojsije se uteče Jahvi, i Bog ga usliša. Po naredbi Gospodnjoj Mojsije sazove 
čitav zbor na okup te progovori: 

Čujte, buntovnici! Hoćemo li vam izvesti vodu iz ove 
pećine? 

H. B. 

Nato udari svojom palicom po pećini, čitamo dalje, »te voda provali u obilju.« Tu 
se je Bog zaprijetio Mojsiji i Aronu, da oni ne će uvesti narod u Obećanu zemlju. 

Prije nego se zaputim na sjever, želio sam potražiti to mjesto pa zapitam svoje 
susobare: 

»Koliko ima odavde do Kadeša? Vodi li k njemu cesta?« 

»To nas pitate!« uspravi se jedan mladić na svome krevetu. »Pitajte svoga 
Eisenhower-a. On je tu našu svetinju predao Egipćanima.« Govorio je ljutito, sve se 
krevet tresao. Bilo mi je žao mog bivšeg predsjednika. Pokušah razuvjeriti mladića u 
njegovim tvrdnjama: 

»Američki predsjednik« velim, »samo je izvršitelj zaključaka, što ih donese 
Kongres. Ako u vašem slučaju ima krivnje, za nju nije odgovoran Eisenhower, nego 
Senat i Zastupnička kuća; u svakom slučaju, ne sam on.« 

Onda nastavim poslije kraće stanke: 

»Predsjednika Eisenhower-a osobno poznam. Prije dvanaest godina primio je 
jednu hrvatsku skupinu u audienciju. Bio je ljubezan i vrlo suosjećajan s našim 
hrvatskim težnjama. Uvjeren sam, da ima veliko srce i da bi bio najsretniji, kad bi 
svaki narod živio u svojoj zemlji, slobodan i u blagostanju. No često puta događaji 
zahvate mah, jure brzim tijekom i uz najbolju volju ne mogu se svratiti u pravu 
kdlotečinu. Gledajte ove dr&ge. Kad bujicom proteku, tko ih može zaustaviti, da ne 
poplave obrađene njive i upropaste vinograde? No jednom i preplavljene grudinama 

stijena, marne ruke uspijevaju ih očistiti i opet obraditi.« 

Ili od mojih riječi, ili od umora u sobi je nastao mir. Za koji čas čulo se samo 
spokojno disanje iz triju mladenačkih grudi. 


na masadu 

U četiri sata bio sam već na nogama. Sat prije bio sam budan. Oko svratišta čula 
se vika. Mislio sam, da dolazi neka nova skupina turista. Ali ne! To su se prenoćnici 
spremali na Masadu. Žurili su popeti se na vrh prije sunca. Kao mravi iz mravinjaka, 
skupina za skupinom izvlačila se iz svojih vreća i odlazila uzbrdo. Ovdje-ondje čulo 
se tiho pjevuckanje. Poslije sam doznao, da su molili psalme. Ne znam, koje su 
psalme molili. Osamdeset-osmi bio bi svakako prikladan. Taj se moli, kad se čovjek 
nađe u kakvoj teškoći. 


Gospodine, k tebi vapijem za pomoć, 
neka molitva moja k tebi zorom dođe,... 

H. B. 

Svakom hodočasniku, koji se kani penjati na Masadu zaista treba pomoć s neba, 
da uzmogne prevaliti onu strminu, što pred njim prkosno strši. 

Moji suputnici kao da su navalu na nju odgađali. Konačno ih nađem u parku. 
Posjedali po kamenju; od kamenih ploča složili stol i na nj prostrli doručak. Moramo 
se prije malo okrijepiti. Doručak bio: konzervirana riba, malo kruha, nešto sirove 
mrkve i zelenih rajčica. Drugdje ih zovu kavade. Ni kave, ni mlijeka, ni vode za 
lijeka. 

»Svaku tekućinu, koju biste sad u se salili,« tumače mi, »ionako biste izgubili u 
znoju prije pola puta. Stoga je bolje ništa ne piti.« 

Bio sam njihov gost pa sam šutio, premda me obrazlaganje nije uvjerilo. Posebno 
ne pomanjkanje šalice kave. Najzad, i mi se dignemo i pođemo uz brdo, na Masadu. 

Židovima je Masada ono, Što su Termopile Grcima ili nama Siget s našim Nikolom 
Zrinjskim. Nalazi se, otprilike, na polovici Mrtvoga mora, nasuprot poluotoku 
Jezičcu. Strmina, uz koju se s ove strane treba penjati, nešto je kraća od pola 
kilometra. Ali se staza zbog vijuganja proteže na tri kilometra. Na vrhu se nalazi 
dosta prostrana ravan. S nje se brdo obara u duboku provaliju i sa sjeverne i s južne 
strane. Zato se lako brani od napadača. Herod Veliki na ovoj brdskoj visoravni 
podigao je tvrđu i sazidao svoje raskošne dvore. Dvostruk ga je strah na to natjerao: 
Bojao se Židova, koji su ga se, kao stranca, željeli otresti. Još više, bojao se egipatske 
kraljice Kleopatre. Danas je neshvatljivo, da je u onim vremenima mjesto mogao 
urediti raskošno, kako ga je bio uredio. Snabdjeti onoliko zgrada na onolikoj uzvisini 
vodom, izgraditi ne samo kupatila u svim zgradama prema rimskom običaju, nego i 
izdubsti u kamenu umjetno jezerce za plivanje i kupanje, čovjeku jednostavno pamet 
staje. No Idumejac Herod, poznat strastvenim graditeljem, sve je to izveo. Siledžija, 
kakav je bio, nije žalio krvi svojih podložnika. A kad nešto krvca zida... kakolino bi 
rekao naš Kranjčević, zida se naširoko i visoko. To je onaj isti Herod, koji je 
sagradio veličanstven Drugi hram u Jeruzalemu. 

Smrću Herodovom Rimljani pretvore Masadu u svoju vojničku posadu. Bilo je to 
66. godine poslije Krista. Te godine Židovi podignu ustanak protiv Rimljana. Od 
tada počinje junačka pripovijest, kojoj je Masada bila pozornicom. Zabilježio ju je 
povjesničar Josip Flavije. Po zvanju je bio svećenik. Sam je bio stupio u redove 
pobunjenika za slobodu i bio četnički predvodnik, ali, zarobljen, pridružio se 
Rimljanima i promijenio svoje prezime Ben Matitiahu, u Josip Flavije. Židovski je 
ustanak stišan godine 70. padom Jeruzalema. No Masada se još nije dala. Dvije 
godine kasnije u njoj se nalazilo 967 osoba: muževa, vojnika, žena i djece. Do 15.000 
rimskih vojnika utaborilo se podno brda. Zapovijed je bila: Masada se mora osvojiti! 
Opkoljeni gore na visoravni pouzdavali su se u nepristupačnost vrha. Ili, u najgorem 
slučaju, uspiju li se Rimljani uspeti k tvrđavama, računali su, da će ih prisiliti na 
uzmak okruglim stijenama, što su ih u tu svrhu nagomilali s obje strane uz obje 
kapije. Ako se provalnici ispod njih pojave, po njima će pustiti to obrambeno 
kamenje. Rimljani su se, međutim, uspijevali penjati pomoću svojih ratnih sprava, 
ali ne na mjestima, gdje su ih opsjedani očekivali. Napokon Židovi uvide, da su bitku 
izgubili. Tada zapovjednik Eleazar sazove sve preda se i podastre svoj naum: Ne 
damo se živi! Slobodni smo rođeni i slobodnom ćemo voljom umrijeti! Izaberu 
desetoricu, koji će poubijati sve druge; jedan će opet od njih ubiti ovih devet, a 
poslije se sam nabosti na vlastiti mač. Tako je i bilo; tako je Masada unišla u povijest 
svijeta ovom jezivom pričom. 

Četiri je stotine godina odbijala od sebe svakog posjetitelja. Živjela je samo u 
tužnom sjećanju Židova. U petom stoljeću na njoj se nastane neki kršćanski 
pustinjaci. Danas, pošto je Masada otkopana — radovi su završeni tek godinu godinu 
dana prije moga posjeta — vide se ostaci crkve onih kaluđera; bila je u obliku križa; 
a nekoliko koračaja dalje vide se i ostaci sinagoge. Jedna i druga pripovijeda svoju 
slavnu pripovijest: Na ovoj goleti ljudi su nekoć veličali svoga Stvoritelja; zbog svog 
vjerskog žara ovdje su ostavili svoje kosti. 

Sličnih pripovijesti ima jamačno i kod drugih naroda. Meni ovaj čas pred očima 
lebde slike o junačkoj pogibiji Leonide, Eleazara i našeg Nikole Zrinjskoga. 
Ispoređujem ih. U Termopilima izdaje Leonidu četa Tebanaca, i on gine sa svojim 
izbor-junacima. Ovdje na Masadi dolazi do izražaja velika misao: Bolja smrt, nego 
robovanje! Mnogo ih gine da izbjegnu ropstvu. No Nikola Zrinjski juriša ponosno u 
borbu, ne bi li obranio Domovinu; srlja u smrt da kida lance. Za Domovinu mrijeti, 
kolika je slast! Od tada to postaje naš najznačajniji rodoljubni poklik. Kao da čujem 
potresne zvuke, kojima ga je popratio neumrli Zajc. 

Termopile...Masada... Siget... Svako mjesto ima svoju slavnu pripovijest. 
Sigetska je slavnija od sviju... 

sodoma i gomora: slika grijeha 

Žitelji su Sodome bili vrlo opaki; sami grješniei protiv Gospodina. 

Knjiga Postanka, 13:13 

Velika je vika na Sodom u i Gomoru, da je njihov grijeh pretežak. 

Knjiga Postanka, 18:20 

Sunce je na zemlju izlazilo, kad je Lot stizao u Soar. Upravo toga 
časa Gospodin zapljušti s neba na Sodo mu i Gomoru ognjem. 
Uništi one gradove, cijelu ravan, sve žitelje gradske i sve raslinstvo 
na zemlji. A Lotova se žena obazre i pretvori se u stup soli. 
Sutradan rano izjutra Abraham požuri na mjesto, gdje je stajao 
pred Gospodinom, upravi pogled prema Sodo mi i Gomori i cijeloj 
ravni u dolini i vidje, kako se diže dim nad zemljom kao dim iz 
kakve klačine. 

Knjiga Postanka, 19:23-28 

Vi lim F. Albright uspio je riješiti pitanje smještaja Sodo me, 
Gomore i Soara. Ustanovio je, da su sada, u svoj vjerojatnosti, 
pod plitkim vodama na južnom kraju Mrtvoga mora. 

Biblical Archaeology, G. E.Wright. 

Nema dokaza, da se današnja Sodoma, na jugo-zapadnoj obali 
mora, nalazi blizu mjesta biblijskoga grada. 

Britanska enciklopedija, sv. 7. 

Za proučavanje vjerske umjetnosti po hrvatskim gradovima u srednjem vijeku, 
Sarajevo nudi dvije slike iz 14. stoljeća. Jedna prikazuje blaženu Djevicu Mariju, a 
druga Lotovu ženu na bijegu iz Sodome. Prvu nisam nikad vidio, ali sam čitao, da se 
nalazi u jednoj crkvi u Sarajevu, dok sam otisak druge slike našao u priručniku za 
turiste po Izraelu. Prizor je na ovoj slici jeziv. Visoka kula, kakvih se i danas može 
vidjeti u Sarajevu, s vrha se počela rušiti. Po njoj pada vatra iz visine. Na drugom 
kraju slike prikazuje se Lotova žena; pred njom je dvoje djece; Lotova ih žena gurka 
rukama, da požure, dok sama ne zna, što bi činila. Na licu joj se očituje borba: bi li 
natrag ili ne; da barem pogleda iza sebe? Napasti se nije oduprla, i, eno, sablasno, u 
ljudskoj spodobi ostavlja sebe u stupu soli. Tim je prizorom osvijetlio meni nepoznati 
židovski umjetnik zbirku pripovijesti Haggada , što se prepričavaju među židovskim 
narodom. Pouka, koju je htio utuviti: Bog traži poslušnost; neposlušnost prema 
Bogu je grijeh. Grijeh za sobom povlači kaznu. Tako je starozavjetna pripovijest o 
Lotovoj ženi davno služila za primjer grijeha neposlušnosti. Sveti će Luka reći: Sjeti 
se Lotove žene! da znaš, kako su strašne posljedice grijeha neposlušnosti. 

U omjeru s bogatstvom riječi u živim jezicima, stari je hebrejski vrlo siromašan. 
Ako nisam krivo upamtio, ima ih svega oko pet tisuća. Međutim, u izrazima za grijeh 
biblijski je jezik vrlo bogat. Riječi, koje Biblija upotrebljava, uvijek su predmetni, 
stvarni izrazi. Kao takove, pisci ih žele povezati uz događaje, koji su bili u ustima 
svijeta njegovih vremena. Gubitak Zemaljskoga raja prouzročio je grijeh oholosti; 
zbog zavisti Kain ubija brata Abela; Potop nastaje zbog nećudorednog života onih 
naraštaja; Babilonsku kulu zida neukroćeni ljudski ponos. I tako redom. Još se jecaji 
nad jednom tužnom pripovijesti o grijehu nisu ni stišali, a već se čuju drugi. U knji¬ 
ževnosti drugih naroda onih vremena o grijehu nema govora uopće. Pogotovu nema 
govora o pokajanju, čega je Biblija puna. Istina, i u egipatskoj i u književnostima 
drugih naroda osuđuju se nevaljalštine; onaj, koji ih počinja, nazivlje se ludovom, je r 
unosi nered u svijet, ali se ljudski prijestupci ne osuđuju kao čini, protivni volji 
Božjoj. U Svetom Pismu, naprotiv, čovjek je tek nešto manji od Božanstva, reći će 
psalmist, dok Knjiga Postanka veli za nj: Na sliku svoju čovjeka Bog stvori. Ka° 

takav, čovjek je dužan živjeti s Bogom i čuvati neizobličenom Božju sliku u sebi. 

Odraz Božje slike u čovjeku nije samo u čovječjoj duši, kako će neki učiti kasnije 
prema dvojnom shvaćanju čovjeka, što je nadošlo pod dojmom učenja grčkih pisaca, 
nego je to sličnost cjelokupnog čovjeka s Bogom. Ovo proizlazi jasno iz pripovijesti o 
stvaranju čovjeka. Bog stvara čovjeka, da ovisno o njemu upravlja drugim stvo¬ 
renjima na zemlji; da gospodari zemljom kao što Bog gospodari nebom. Čovječja 
ovisnost o Bogu zahtijeva poslušnost čovjeka prema Bogu. Kad god posluh ustupi 
mjesto neposluhu, rađa se grijeh; grijeh narušava odnose čovjeka s Bogom- 
Stvoriteljem. Zato je na svijetu zlo; a zlo je kazna za grijeh. 

Pripoviješću o Sodomi Biblija prvi put postavlja jedno kažnjeno mjesto zbog 
grijeha njegova žiteljstva u blizinu, pred oči Izabranog naroda. Neka vazda zna, kako 
je grijeh stvaran; kako posljedice grijeha ne iščezavaju kao što ne iščezava ni 
Sodomsko brdo niti onaj stup soli, u koji se pretvorila neposlušna Lotova žena. Oba 
ova naziva i danas su sačuvana, i s južnih obala Mrtvoga mora živo svjedoče o 
nesreći, što je zadesila, nekoć cvjetne gradove, Sodomu i Gomoru. — Gomora je 
grčki izgovor imena nestaloga grada. U hebrejskom kao i u drugim šemitskim 
jezicima naziv se je izgovarao, otprilike Hamorah. 

Sveto Pismo obiluje etiološkim tumačenjima, to jest: objašnjivanjem predmeta po 
učinku na uzrok. Tako se tumači, da je nastao naziv: Stup Lotove žene. Strši u strani 
povrh otvora Sodomske jame. Nedaleko odande i danas se vadi sol, kao što se vadila 
i u starim vremenima. No sodomska je sol tvrda i reska. 

Potresna pripovijest o Sodomi, Gomori ostala je živom i kod Židova, i kod 
kršćana, i kod muslimana. Da su gradovi opstojali, nema nikakve sumnje. O njima 
svjedoči živa predaja, što je išla od usta do usta, iz koljena u koljeno. Sjećanja na 
događaje, pamćenje i pripovijedanje o njima kod Istočnjaka je osobito razvijeno. U 
jednom svome djelu Albright spominje, da je bilo slučajeva, gdje su pojedinci znali 
na pamet cijelu Bibliju i čak Mirabile dictu! veli Albright i Talmud, a muslimanski 
vjernici opet svoj Kuran. Tako nam je lako pojmiti, kako je mogao ostati u živom 
sjećanju kod kasnijih naraštaja nezaboravljivi doživljaj Abrahama, kad je sutradan 
pogledao s nekog vrhunca, nedaleko od Hebrona i vidio dim povrh porušenih 
gradova kao dim iz kakve klačine. Izvornik zahtijeva riječ klačina, a ne peć, kako 
neki prevode. 

Konačno je pripovijest o nestanku gradova unišla u Bibliju, da bude trajnom 
opomenom kažnjavanja grijeha. 


gdje su bili gradovi? 

Odgovor su na ovaj upit tražili mnogi arheolozi. Danas se općenito drži, da je 
pitanje riješeno: Bili su na južnom dijelu Mrtvoga mora. Zbog stalnog dizanja 
površine vode, ruševine su s vremenom pokrivene morem, i ne očekuje se, da će se 
ikad više otkriti. 

Odgovor, istina, ne zadovoljava svakoga, a još je manje zadovoljavao istraživače 
prijašnjih godina. Neki su držali, a neki drže i danas, da su se unesrećeni gradovi 

nalazili u dolini Jordana, na sjever od Mrtvoga mora. Gore je otkopano staro naselje 
Gasul, za koje neki misle, da bi tu trebalo tražiti Sodomu. Vozeći natrag uz obalu 
mora na jug, pitanje se i nama namećalo. Mojim je suputnicama na pitanje davala 
odgovor ploča: Ovdje je nekoć stajala Sodoma. Poslije sam se namjerio na raspravu 
prof. J. P. Harlanda. Gospodin je sveučilišni profesor u Americi, North Carolina. 
On zastupa, i to vrlo uvjerljivo, isto mišljenje. Ovdje ga donosimo u glavnim 
točkama. Navode drugih pisaca također donosimo prema njegovu engleskom 
prijevodu. 

Grčki zemljopisac Strabo, umro 19 godina poslije Kristova rođenja, pišući o 
krajevima uz Mrtvo more, spominje, da među svijetom ondje kola mišljenje o 
trinaest naseljenih gradova u onom dijelu zemlje. Sodoma je bila glavni grad. Mjesto, 
gdje se Sodoma nalazila, Strabo smješta na jugo-zapadni dio mora. Tamo je 
postavlja i povjesničar Josip Flavije. O Stupu soli, u koji se pretvorila Lotova žena, 
Flavije veli, ja sam ga vidio; ondje i dandanas stoji. To je onaj isti bajoslovni 
brežuljak, koji svijet i danas tako zove. Sv. Irenej, lionski biskup iz 2. stoljeća, piše o 
istom predmetu pa kaže: Nije to više raspadljivo tijelo, nego stup soli, što ostaje 
zavazda. Povjesničar Tacit navodi u svom djelu, da se uz more nekoć nalazila plodna 
ravnica, na kojoj su se nalazili veliki gradovi. Predaja i kod Židova i kod muslimana 
govori o smještaju gradova na južnom kraju mora. U potvrdu toga mišljenja 
arheološki stručnjak Albright dokazao je, da je u starini teklo ispod istočnih brdina 
pet manjih rijeka i razlijevale se po ravnici. Svaka je mogla podržavati po jedan od 
tih pet gradova. Ruševine od četiri grada danas su pod vodom, dok se je položaj 
petoga, Soara, zameo. Ovaj se grad, po svoj prilici, nalazio pri jugo-istočnom uglu 
mora. 


kako su gradovi post rađali? 

Kako i kada su gradovi nestali? Koncem 20. ili početkom 19. stoljeća prije Krista 
gradove je zadesila neka strašna nesreća; bili su porušeni i onda u vatri izgorjeli. 

U onom su kraju potresi obična stvar. Jedan strašan potres, nastao kao kazna 
Božja zbog opačina žiteljstva, gradove je sa zemljom sravnio. Nadalje, kraj i danas 
obiluje nekom upaljivom tvari, sličnom asfaltu. Svi stari pisci o tom govore. Govore 
isto o zaudaranju zraka. Kad, na primjer, Strabo piše o neobičnim pojavama na 
Mrtvome moru, veli: Na površinu vode isred dubina ispliva asfalt u nepravilnim 
razmacima; ključa kao uzavrela voda... Tacit opet kaže: Ishlapljivanje iz jezera 
okuži tlo i otruje zrak naokolo; zato usjevi i voće propadaju. Tako su oboje, i zemlja 
i zrak, pogubni. Nema sumnje, da u ovim opisima starih pisaca o čudnim pojavama 
na Mrtvome moru treba razumijevati izviranje plinova. Arheolog Clapp piše u svome 
djelu 1936.: Obilje dokaza uvjerava, da su u južnom dijelu Mrtvoga mora u starini 
izvirali plinovi. 

Na temelju ovih svjedočanstava možemo zaključiti: Strašan potres gradove je sa 
zemljom sravnio; onda su provalili plinovi i zapalili se; od njih se je opet zapalio 
asfalt. Tako, u požaru, sumpornom ognju , kako kaže Biblija, gradovi su izgorjeli. 

Nikakva se traga od gradova nije našlo; potonule ruševine nalaze se pod vodom. 
Zna se, na primjer, da se je samo od 1892. do 1960. godine površina vode digla deset 
stopa. Tako je ravan, na kojoj su se gradovi nalazili, danas pod vodom. Ravan je 

prije zapremala skoro cijeli južni dio mora, od poluotoka Lisana, znači Jezičac, pa 
sve do današnje južne obale. Bila je duga kojih 35 km. Nad tom negdašnjoj ravni 
danas je voda, kako gdje, ali mjestimično više od dva metra duboka. 

Prof. Harland završava svoju raspravu: Mada je jedan dio ravni južno^ od Lisana 
bio potopljen u vrijeme nesreće, izgleda, da je zbog strašnih posljedica požara najviše 
kraj ostao nenaseljen. Naravno, da je posve moguće, da su se pojavili i vjerski razlozi 
te prouzročiti ozloglašenje kraja. Albright je stvar dobro sažeo: ‘Poslije su vazda 
južnu dolinu izbjegavala oba naroda; njima je ona služila strašnom opomenom 
ljudske izopačenosti i gnjeva razlućenog Boga. ’ 

Tako, Sodoma i Gomora, slika grijeha u Bibliji, leže pod vodom. Ali i iz vode 
govore rječito, kako su strašne posljedice zloće ljudske. Svoju propovijed drže skoro 
četiri tisuće godina. Neki je slušaju i k srcu primaju; drugi za nju ne haju. Takovih je 
bilo i kod Izabranog naroda, kome je propovijed namijenjena na prvom mjestu; a 
ima ih i kod drugih naroda svijeta, svih vremena i svih krajeva. 

Hoćemo li zdvajati radi ove stvarnosti? Ne treba. Božje je milosrđe veliko. Da se 
je u Sodomi našlo samo deset pravednika, zbog njih deset Bog je bio spreman 
odustati od svog nauma. A tko bi mogao izbrojiti sve one, koji mole danju i noću s 
prorokom Mihejom: 


Još jedanput: Smiluj nam se! 

Pogazi opačine naše; 

U dubinu mora pobačaj grijehe sve naše! H. B. 

Ostavljam obale Mrtvoga mora s dodanim pridjevkom o grdobi grijeha i kazni, 
koju za sobom povlači; ostavljam ih i molim: Smiluj nam se! ... Molim s tvojim 
prorokom, Bože, koji se je možda nad ovim vodama, izvršiteljicama tvoje kazne, 
nadahnjivao, dok je vapio: U dubinu mora pobačaj sve naše grijehe! 

Učini to, Bože, radi svojih pravednika širom svijeta... 

KAD JE SUNCE STALO . . . 


opjevani grozd 


Neki nam se vojnik pridružio i zamijenio me za volanom. Vozio je vrlo brzo. 
Žurilo mu se stići u svoju postaju na vrijeme. Činilo mi se, da auto skače s jednog 
brijega na drugi. Srećom, na cesti nije bilo prometa, tako mu nisam smetao održati 
svoje vojničko pravilo. Sam, oslobođen vožnje, pustim se mislima. Prenesem se u 
doba, kad su se Izraelci spremali na osvajanje Obećane zemlje. 

Nalazili su se dolje u Kadeš-Barnea. Mojsije je držao govor narodu: 

Eto, Gospodin, Bog tvoj, stavio je preda te zemlju. 
Ustaj! Zaposjedni je, kako lije rekao Gospodin, Bog 
otaca tvojih. Ne boj se!. 

Zato uzeh dvanaest muževa između vas, po jednoga iz 
svakoga plemena... Stignu do Eškol-dola i izvide 
zemlju. Onda naberu plodova zemlje... i amo dolje k 
nama donesu. A podnesu nam i izviješće te kazaše: 
Zemlja ,, koju nam Gospodin, naš Bog, daje, dobra je. 
Tumačenje nauka, 1:21-23 H. B. 

Izvidnička četa, o kojoj Mojsije govori ovdje, stigne do mjesta Hebrona. Nedaleko 
od Hebrona nalazi se dolina Eškol. Knjiga Brojidbe u pustari kaže: Tu odrežu 
mladicu s jednim grozdom,... na sohama su je među sobom nosila dvojica nekoliko 
šipaka i smokava. Kad sam prevodio ovaj odlomak, sjećam se, da sam imao teškoću. 
Neki naši prijevodi vele odrežu lozu , dok izvornik kaže mladicu. To svijet kod nas 
zove maca. Grozd je zbilja morao biti velik, mislio sam, kad su ga među sobom 
morala nositi dva čovjeka! No nosila su ga među sobom ne toliko zbog težine, koliko 
da se grožđe ne satare. Kad sam se našao na uzletištu u Lodu, vidio sam veliku 
umjetničku sliku nad izlazom, kuda se ide k zrakoplovima. Umjetnik je prikazao, 
kako dva čovjeka nose među sobom jedan velik grozd. Druga mi je teškoća bila: 
Kako nazvati onaj komad drveta, na čemu su ga nosili? Motkom ili čim drugim? 
Motka je duga i lako se savija bez ikakva tereta na njoj. Idući niz brda, provlačeći se 
koji put kroz klance, ne bi im bila od velike koristi. Zato sam uzeo riječ soha To je 
deblji komad drveta, kraći nego motka. Do sohe je lako doći. Otsječe se grana, očisti 
od grančica, i eto sohe gotove za upotrebu. Soha ne mora biti račvasta, kako kaže 
Broz-lveković. Svijet po Hercegovini veli: usići sohu na nekoga , kad hoće da izrazi 
velik gnjev, kojim se netko na nekoga obori. To je brza radnja, ne dopušta traženje 
kakva račvasta drveta. Ali usprkos ovome u našoj novoj Bibliji čitat ćete motka, a 
ne, kako sam bio preveo. Jednako je zadržana i riječ loza, mjesto mladica, što iz¬ 
vornik traži. Nadajmo se, da će se u kojem drugom izdanju ovo popraviti. Samo, ako 
tanka motka mogne izdržati svoj teret. Jer evo: Upravo, dok sam pisao o onom 
opjevanom grozdu, stiže mi časopis: Sveta Zemlja. Izdaju ga franjevci u Jeruzalemu. 
U broju kolovoz-rujan, 1967. na naslovnoj stranici nalazi se slika jednog krupnog 
fratra, gdje drži u svojim rukama sličnu mladicu loze. Na ovoj doduše ima cijeli niz 
grozdova. Teže pet kila i 800 grama. Ispod slike stoji: Grožđe od Hebrona. Nije to 
nikakva umjetnička slika, nego vjerna snimka fotografskoga aparata. Kako bilo onda 
u vrijeme Jošuino, tako i dandanas: hebronska okolica rađa velikim grozdovima. 

Na povratku iz Hebrona, noseći svoj grozd, Jošuine su uhode morale proći kojom 
od ovih dolina. Negdje smo mi morali prijeći preko njihove staze. Oni su išli na jug, 
da podnesu svoje izviješće. Na temelju njihova nalaska, Jošua je poveo vojnu i 
navalio na zemlju s južne strane. O tom je začuo kralj u Aradu pa pozvao druge 
kraljeve te su zajednički odbili Izraelce. Nekoliko ih zarobili. Nas je vodio put blizu 
novog Arada. Nalazio se samo koji kilometar na desnu stranu. Nekoliko kilometara 
dalje na zapad, isto s desne strane, nalaze se iskopine mjesta Tel Arada. Nije ni drugo 
mjesto ono, o kojem govori Biblija. Kako arheolozi moraju biti oprezni, da utvrde 
pravu činjenicu! Arad, koji je konačno Jošua osvojio, navalom na mjesto sa sjevera, 
bio je smješten jedno 14 km južnije. To se mjesto danas zove Tel Melhata. Otkopali 
su ga 1963. Tu su našli u jednoj stupi zrna pšenice, što su zbog nekog razloga ostala 
neistupana. Po svoj prilici, računaju stručnjaci, da je grad iznenada bio napadnut, 
nekad prije 5000 godina, i vlasnik, siromah, nije imao vremena posao obaviti, morao 
je bježati. Zrnje je sačuvano u dobrom stanju. Kako se je našem vojniku silno žurilo, 
nismo se svraćali pogledati to mjesto, gdje se vodila borba između izraelskih i 
kanaanskih četa. Prvi grad, u kojem ćemo se susresti s tim drevnim događajima, bit 
će Lakiš. U nj ćemo stići za jedno sat vremena. Jošuinoj vojsci trebalo je mnogo, 
mnogo više. Nakon neuspjelog pokušaja kod Arada, današnjeg Melhata, morali su se 
povratiti u svoj tabor u Kadešu. Tu je među pukom izbijala pobuna za pobunom. 
Starcu je Mojsiji trebalo nastupati sa svom vlašću; narod smirivati i u njem nadu 
podržavati. 

Kad su se konačno osjetili spremni za navalu, zaobiđu Mrtvo more s juga i nađu se 
na Moapskim ravnicama uz Jordan, blizu Jeriha. Posljednje stranice Petoknjižja 
pripovijedaju: 

Poslije toga ode Mojsije s Moapskih ravni gore na 
brdo Nebo, na vrhunac Pizge, nasuprot Jer ih u, gdje 
mu Gospodin pokaza svu zemlju... Potom mu 
Gospodin reče: ‘Ovo je zemlja, za koju sam se zakleo 
Abrahamu, Izaku i Jakovu ovako: Dat ću je tvome 
potomstvu. Dopustio sam, da je pogledaš svojim 
vlastitim očima, ali ti onamo ne ćeš prijeći'. 

I Mojsije, službenik Gospodnji, umrije ondje, u zemlji 
Moapskoj, po Gospodnjoj zapovijedi... Do dana 
današnjega nitko nije doznao za njegov grob. H. B. 

Konac Mojsijina zemaljskoga života obavijen je koprenom tajnosti. Čovjek je 
sigurno nikad ne će prozreti. Novozavjetna predaja kaže, da je Mojsiju pokopao 
arkanđeo Mihovil. U izvorniku, istina, stoji, da je bio pokopan u jednoj moapskoj 
dolini. No današnji arheolozi tvrde, da je mjesto pokopa moralo biti na vrhu brda 
Neba. 

Među Židovima kola mnogo lijepih pripovijesti o Mojsiji. No oni nikad nisu 
pridavali kakva osobnog štovanja njegovom svijetlom liku. On je njima uvijek ostao 
samo vjeran službenik Božji. To je zaista Mojsije bio na poseban način i na svoj 
poseban način Bog ga je uzeo k sebi. Prema Bibliji, Mojsije je najveći prorok; jedini, 
koji je s Bogom razgovarao licem u lice. Svi narodi Srednjega istoka časte Mojsiju 
kao velikoga Božjeg ugodnika. Katolički patrijarhat slavi Mojsiju svetkovinom na 4. 
rujna. Na Drugom vatikanskom saboru zaključeno je unijeti Mojsijino ime u Velike 

litanije svetih. 

svježi grob hrvata na drevnom mojsijinu brdu 

Moje najveće otkriće cijelog putovanja u vezi je s Mojsijom i mjestom njegova 
pokopa. Ne, nisam pronašao Mojsijin grob, nego grob jednog Hrvata na brdu, na 
kojem je Mojsije ukopan. Tim jedinim grobom okrunjen je vrhunac brda Neba, s 
kojeg je Mojsije upirao svoj pogled u Obećanu zemlju. Ovaj je grob iskopan tek prije 
sedam godina. Grob je to Bračanina fra Jerke Mihaića, franjevca, koji je nakon 
mnogo truda i diplomatske vještine uspio brdo Nebo upisati u kršćansku gruntovnicu 
stekavši ga u posjed Franjevačke kustodije Svetfe Zemlje. Koliko bi god arheolozi bili 
veseli, kad bi točno mogli utvrditi ono par metara zemlje, gdje je bilo položeno mrtvo 
Mojsijino tijelo, toliko je meni bilo milo, kad sam čitao o grobu fra Jerkinu, jedinom 
čuvaru ove zajedničke svetinje triju jednobožačkih vjera. Tolikim sam ponosom o 
tom govorio, gdje mi se god prilika pružila. 

Brdo se Nebo u Bibliji spominje jedino u vezi s Mojsijnom smrti. Nalazi se u nizu 
Moapskih brda, jedno 18 km istočno od ušća rijeke Jordana. Nadvisuje druge okolne 
vrhunce i pruža, osobito u jesen, kad popusti sunčano bliještavilo, krasan pogled na 
Svetu Zemlju. 

Kad je Mojsije umro, vlast je preuzeo Jošua. Završivši dane tugovanja nad njim, 
Jošua je poveo puk s Moapskih ravni u Obećanu zemlju. Do 4. stoljeća kršćanskoga 
doba o brdu Nebo nema više spomena. No tada je opet zasjalo u velikom sjaju. Bila 
su ono vremena, kad je kršćanstvo, konačno pobjedonosno, pjevalo pjesmu hvale 
Bogu po pustinjama i pustarama: Egipta, Arabije, Negeba i Judeje. Za svetim 
pustinjacima: Pavlom, Antonom, Makarijem pošlo je na tisuće muževa i žena, da 
svojim pokorničkim životima slave Boga. U jednoj samo biskupiji u Egiptu povijest 
piše o dvanaest tisuća djevica i deset tisuća muževa, koji su se povukli u osamljena 
mjesta, da provode pustinjački život. Iz Egipta se kršćansko pustinjaštvo proširilo pa 
Palestini. Sv. Hilarije bio je prvi, koji ga je presadio u krajeve oko Gaze. To se 
pustinjaštvo na tlu Palestine brzo pretvorilo u redovništvo. To jest: Prvotni su 
pustinjaci živjeli svaki za se u svojim jamama i potleušicama, nikakva ih zajednička 
pravila nisu vezala. No u Palestini su počeli živjeti zajedničkim životom, uređenim 
pravilima. Tu je početak kršćanskoga redovništva, redovničkog života, kakovim se i 
danas živi po samostanima. Takav jedan redovnički samostan sagrađen je na brdu 
Nebo u 4. stoljeću. Na svome putovanju po Svetoj Zemlji posjetila ga je blažena 
Eterija 395. Otkrivene iskopine svjedoče, da je u njem živjela velika i cvjetna 
redovnička zajednica sve do 7. stoljeća. Tada su je uništili muslimanski vojnici. 
Spomen se na nju ipak čuvao, i pobožni su kršćani žudjeli opet zaposjesti tlo, na kom 
je evala. 

Godine su i vjekovi prolazili, a Mojsijino brdo, nijemo, čeznulo je za ponovnim 
dolaskom svojih čuvara. 

Franjevačka kustodija Svete Zemlje odluči u prvoj četvrti našeg stoljeća pokušati 
doći u posjed tog svetog kršćanskog svetišta. Predviđane su velike teškoće; 
muslimanski beduini teškom mukom ustupaju kršćanima bilo koji komad zemlje, što 

oni drže. Povrh toga, u državi Jordanu, na čijem se području nalazi brdo Nebo, 
postoji zakon: Nikakva strana zajednica ne može u njoj kupovati zemljišta. No 
Kustodija je imala jednog okretnog člana, fra Jerku Mihaića, koji je bio tijesan 
prijatelj s djedom jordanskoga kralja Huseina. Fra Jerko je znao iskoristiti svoje 
dobre veze ne samo s njim nego i s drugim osobama na visokom položaju u zemlji, i 
zbilja, povede pregovore za kupnju brda Neba i brda Muhajeta. Njegovom zaslugom 
1932. Kustodija postane vlasnikom obaju brda. Franjevci su odmah počeli provoditi 
iskopavanja. Bila su ono prva arheološka iskopavanja u Palestini, započeta od 
redovnika-franjevaca. Naš fra Jerko bio je nadglednik radnika i skrbnik njihove 
prehrane. Utrošili su 278 radnih dana i na svjetlo iznijeli jedan od prvih kršćanskih 
samostana s krasnom bazilikom, koju su ruke umjetnika ukrasile mnogim slikama. 

Kad sam objavio ovaj odlomak u Hrvatskom katoličkom glasniku u Chicagu, 
spomenuo sam, da se o fra Jerki Mihaiću nije pisalo u našem tisku. Ondašnji urednik 
Danice, fra Ljubo Čuvalo, ispravio me je; on je sam o njem pisao u tjedniku Danici. 
Fra Jerko nije rodom s otoka Hvara, nego s Brača. — Ne zovemo fra Ljubu uzalud: 
Enciklopedija pamćenja na dvije noge. — Evo o Jerki još nekoliko podataka: Rodio 
se je u mjestu Pučišću, 13. ožujka 1873. Došavši u Svetu Zemlju kao mornar, stupio 
je u Franjevački red 1896.; svečane je zavjete položio 1900. U Svetoj se Zemlji fra 
Jerko uvijek priznavao Hrvatom. To je istaknuo urednik časopisa Sveta Zemlja. Fra 
Jerko je bio ponosan Hrvat. Pisao mi urednik poslavši neke podatke: Na njegovu 
francuskom pisaćem stroju nije bilo znaka za č, ć i š , ali bi ih fra Jerko uvijek točno 
označio rukom. Samo se hrvatskim znakovima Jerko uvijek potpisivao. Tako je 
radio i Ivan Meštrović. Lijepo upozorenje mnogima nama, osobito onima, koji 
dodaju h svojem prezimenu, ili ga drukčije iskrivljuju. — Fra Jerko nije bio svećenik 
kao ni Mojsije, nego jedan od onih samoprijegornih članova reda, koji redovito po 
samostanima nezapaženo snose teret dana; čiji posao nikad ne svršuje kao ni žene- 
domaćice. Umro je u bolnici u Amanu, 20. lipnja 1960. Iz zahvalnosti, što je 
Kustodiji pribavio toliko dugo željkovani posjed, starješine su mu ispunile želju, te ga 
pokopali na Mojsijinu brdu. Ondje, na osami u hladu čempresa, tijelo mu uživa 
pokoj. Fra Jerkin je grob franjevački jednostavan; resi ga križ, na kojem je uok¬ 
virena njegova slika s brkovima i bradicom. Ispod slike stoji: Časni brat Jerko 
Mihaić. Onda: Mir i dobro! Tako pozdravlja grob ovog Hrvata posjetitelje brda 
Nebo. 

No vrijeme je oprostiti se s grobom svoga domoroca. Neka počiva u miru i uživa 
zasluženu slavu u krugovima palestinskih arheologa — on, jedini Hrvat našega doba. 
Međutim, hajdemo mi dolje na Moapsku ravan. U taboru izraelskih vojnika sve je u 
žurbi, jer se očuo poziv na pokret: u rat i osvajanje Obećane zemlje. Veliki vođa 
Mojsije propisno je oplakan; njegov nasljednik Jošua, sin Nunov, izdao je nalog za 
prijelaz preko rijeke Jordana. 


redak najčudnijih tumačenja 

Pozniji naraštaji vole pripisivati junacima iz prošlosti svoga naroda i nemoguća 
djela, da ih što više uzveličaju. Knjiga Jošuina također obiluje pripovijestima, kojima 
je narod iskitio svoga junaka. Jošua je konačno, poslije mukotrpnog življenja po 

pustari, uveo narod u krajeve, gdje je mogao kuće zidati i obiteljska gnijezda savijati. 
Jedno čudesno djelo iz Jošuine knjige, poglavlje 10., redak 12. i 13., zadavalo je, a 
nekima zadaje i danas, veliku glavobolju: Kako je Jošua mogao ustaviti sunce na 
ophodu nebeskim svodom? Da to objasne, utjecali su se različitim tumačenjima. 
Jedni su čudesnu pojavu nazivali pomrčinom sunca ; drugi čudesnim zaobilaženjem i 
lomljenjem sunčanih zraka. Na taj način, ko biva, dan se produljio. Treći su opet 
govorili, da je cijelog prvog dana borbe pljuštila kiša i mlatio gr&d; stoga se boj nije 
mogao voditi. Onda je drugog dana, na Jošuinu molitvu, Bog kišu zaustavio, grad je 
prestao, nebo se razvedrilo, ratovanje se nastavilo, tako da je narodu izgledalo cijelo 
to vrijeme: jedan dan, samo produljen. U očima svijeta činilo se, da je sunce stalo. 
Kako ni prvo, ni drugo, ni treće tumačenje nije zadovoljavalo — mnogi i danas 
prihvaćaju jedno od ovih tumačenja! — došli su drugi pa rekli: Žestina okršaja 
vodila se o podne, kad je sunce bilo osobito pripeklo i borbu ometalo; tada je Jošua 
molio Boga, da zahladi; da sunce prestane slanjem svoje vrućine na bojište. To da je 
značenje usklika: 

Popostani, sunce, povrh Gibeona, 

I mjeseče, iznad dola Aija/ona! 

Sunce se zaustavi, a i mjesec stade, 

Dok se narod ne osveti nada svojim dušmanima. H. B. 

Upada u oči, kako sva ovakova tumačenja promašuju glavnu točku. Naime: Stari 
narodi nisu imali našega znanja o Suncu kao ni o drugim svemirskim tjelesima. Za 
njihove oči sunce je bilo velika svjetiljka, užareni lopar, koji se nad njima kreće od 
jutra do mraka. Shvaćanju onog svijeta nije bilo poznato, da je Sunce veće od Zemlje 
333 tisuće puta. Mnogo je naroda onih vremena držalo, da neko božanstvo, neka 
tajna sila, nosa sunce svodom. Stoga mu nije bilo teško zamisliti, da sunce može i 
stati neko vrijeme. Možemo se čuditi njihovu vrlo ograničenu znanju, ako to želimo, 
ali ne zaboravljajmo pri tome, da su ljudi tek nedavno uočili pravi odnos između 
Sunca i Zemlje. Kad se je Galileo usudio usprotiviti tek prije dvjesta godina 
službenom učenju , koliko je radi toga pretrpio. U krivicu mu se upisivalo, da se 
protivi učenju samog Svetog Pisma. Kao da je Sveto Pismo kakva astronomska 
knjiga! Ipak su mu naredili, da svakog tjedna, za tri godine, mora izmoliti 
Pokorničke psalme. O Sveto se Pismo ogriješio, pa neka molitvama iz njega 
zadovolji pokori! 

Navedeni stihovi o zaustavljanju sunca i mjeseca spadaju među pučke popjevke o 
vlastitim junacima. Ova dva retka nalaze se u pjesmarici Knjiga Pravednika, koja do 
nas nije uopće došla. Netko ih je skitio, da počasti Jošuu. A kad je pisac sastavljao 
svoju knjigu o njemu, u knjigu ih je uvrstio da pokaže, kakovu je časnu uspomenu 
Jošua ostavio među narodom. Svijetu se je činilo, kad je slušao o Jošuinoj pobjedi, 
da je onako sjajno nije mogao izvojevati u jednom danu. Onda mu je mašta 
priskočila u pomoć o produljenju dana. Nema, dakle, razloga gledati u stihovima 
nikakvo Božje čudo, nego običan, slikovit, pjesnički izražaj, kakav je prirođen 
istočnjačkim narodima. 

1 to ne samo njima. Ni našim pučkim pjesnicima ovakove slike nisu nepoznate. Evo 
jednog primjera. U nekom hercegovačkom selu, Sretnicama, nedaleko Mostara u 
požaru je izgorjelo 1938. dvadeset devet osoba. Seoski mladić Mirko Lesko opjevao 

je tu nesreću oduljom pjesmom, punom homerskoga izražaja. Na primjer: 


Miris stoji čovječjeg mesa, 

Modar plamen sijeva do nebesa. 

Ili: 

Dvadest devet složenih tjelesa, 

A žalost se vije do nebesa. 

Pa opet: 

Ciknu narod iza svega glasa, 

Sve usuzam, mokar do pojasa. 

A kad se je tužna povorka s mrtvim tjelesima uputila prema groblju, pjesnik cvili i 
izražava se kao i pisac Jošuine knjige: 

Žarko sunce na visoko stalo, 

I na ovu žalost proplakalo. 

Sprovodu sam i sam prisustvovao i znam, da onog dana sunca nije bilo uopće; bio 
je oblačan, tmuran zimski dan mjeseca veljače. No svejedno, pjesnik je izrazio svoju 
veliku tugu najvećom slikom, što se je namećala njegovoj pameti: zaustavljanjem 
sunca, baš kao što je istom slikom i starozavjetni pjesnik prije njega htio izraziti 
slavu svoga narodnog junaka. 


iskopine svjedoče o jošuinu pothvatu 

U Gibeonu su Izraelci ostvarili svoje glavno uporište u Svetoj Zemlji. Mjesto je 
smješteno na jednom povišem brežuljku, na sjevero-zapad od Jeruzalema jedno 14 
km. U arapskom se danas zove El-Jib. Obično je to danas seoce. Američanin James 
B. Pritchard počeo je mjesto otkopavati 1956. i svega ga otkopao za četiri godine. 
Svoje uspješne radove potanko je opisao u posebnom djelu. Potrošci oko 
otkopavanja iznose 50 tisuća dolara. Utrošio je 23 tisuće radnih sati samo za čišćenje 
silaza do vrela, odakle su se građani opskrbljivali vodom. Ništa manje nego 172 
stepenice, izdubene u litici, vodile su do vrela. To je bio potajni tunel , kojim se je 
građanstvo služilo, kad bi grad neprijatelj napao. Nađeno je, pregledano i proučeno 
200.000 komada i komadića razbijenih lonaca, ali se našlo i lijep broj i cijelih 
komada. Njegov je zaključak: Koncem 13. stoljeća i početkom 12. u gradu je moglo 
živjeti oko 5.000 žitelja. Nisu bili Kanaanci, nego Hitijci. Zato su rado stupili u 
pregovore s Izraelcima i s njima sklopili savez. Gibeon je u ono vrijeme bio vrlo 
napredan grad. Gajenje loze i prodaja vina bila je vrlo razvijena. Grad je raspolagao 
dobrim vinskim podrumima, koji bi i danas mogli biti upotrebljivi. Obične vinske 
posude mogle su držati oko 40 litara tekućine. Imali su dobre sprave za ključenje 
vina. Jedan podrum, izduben u živcu-kamenu u obliku badnja, držao je oko 5.000 
litara vina. Najzanimljivije je, što su podrumi u svim godišnjim dobima podržavali 
stalnu toplinu: 17.5 celzijusa. To je odgovaravajuća temperatura za dobro čuvanje 
vina. 

Iz takvog jednog podruma Gibeonci su nalili vino u stare mješine za poputbinu 

RAZVOJ ABECEDE 

Pisma; redom slijeva: sinajsko, kanansko-feničko, staro-grčko, novo-grčko, 
latinsko, suvremeno latinsko. 































































IZRAĐENI PAPIR 

Polječe iz 3. kršćanskog stoljeća; komad; 16 cm širok. 


SEFER — PRVA KNJIGA 
Samarilansko Petoknjižje, 11. stoljeće 










SAMARIJA, GLAVNI GRAD SJEVERNOG KRAUESTVA 
U doba proroka Ilije brojila 30.000 žilelja. 


GRAD GUSLA,—GEBAL NA SREDOZEMNOM MORU 
Udaljen od Bejruta na sjever 40 km. Grci ga pogrješno zvali Biblos , od čega naziv Biblija. 


ODLAZAK U PROGONSTVO 
Otisak s dvorskog zida kralja Tiglal-Pilesera, 8. stoljeće prije Krista. 


BRDO KARMEL I HAIFA 












MEGIDO ZA ZLATNOG DOBA: KRALJEVANJE DAVIDA—SALOMONA 

Zamišljen nacrt 


ASIRSKI RATNICI ZA NAVALE NA GRAD 
Otisak uklesan u 8. stoljeću prije Krista. 































BABILON, GLAVNI GRAD KRALJA NABLKODONOZORA 

Zamišljen nacrt: sprijeda rijeka Eufrat, premošlena; iza nje dvostruk obranbeni zid; iza 
zidova zigurat , biblijska Babilonska kula; zdesna Mardukov hram. 


svojim izaslanicima, kad su ih poslali Jošui, da ga odvrate od navale na njihov grad. 
lako su izaslanici na prijevaru Jošuu pridobili na svoju stranu, on je ipak svoj ugovor 
s njima poštivao, grad im nije osvajao, a građane je primio za svoje savezni e. 
Sigurna godina za taj događaj nije ustanovljena, ali se općenito drži, da se je to 
dogodilo oko 1220. prije Krista. 

Nedugo poslije toga Izraelci su proslijedili na jug, prema Laktšu. Onog popodneva 
dođemo pred taj drevni grad. Skrenemo s glavne ceste i nađemo se u jednom poljcu. 
Zasađeni i obrađeni brjegovi bili su nam na sve strane. Znali smo, da se na jednom 
od njih nalaze iskopine grada Lakiša. Vrtjeli smo se poljem neko vrijeme tražeći, 
kojim bismo brijegom udarili. Spazimo nekoliko dječaka pred jednom kućom. 
Pođemo prema njima. Bila su četvorica. Tri su bila cmomanjaste puti, urođenici, 
očito se vidjelo, četvrti je upadno bio bijela lica i gologlav; kratke gaćice sezale mu 
tek povrh koljena. Bio je šutljiv i zamišljen. Nije čudo. Bio je moj susjed iz New 
Yorka. Roditelji ga doveli u Izrael, kad mu je bilo osam godina. Tri već godine 
pokušava pustiti žile u novo tlo. Ali je ono za nj pretvrdo, pa mu sporo ide. Njemu su 
se po glavi motale ulice iz rodnog mu velegrada, načičkane kućama; ulice, kojima i 
danju i noću odliježe buka i halabuka, dok je u onoj dolini slušao samo blejanje 
ovaca i mukanje krava. 

Dječaci nas povedoše puteljkom uza stranu. Na vrhu su stršile zidine davno 
srušenog grada. Prije trideset i dva stoljeća uz istu su se stranu penjali Jošuini 
vojnici. Išli su osvojiti Lakiš. Mi idemo pogledati ruševine, koje su iza njih ostale; 
kušamo predočiti okršaj dviju neprijateljskih vojska na bojnom polju. Profesor 
arheologije na sveučilištu u Jeruzalemu, Jigael Jadin, smatra se svjetskim 
stručnjakom na vojničkom području u starim vremenima. Profesor kaže: Ni za jednu 
bitku nema pismenih podataka, u kojima bi se govorilo, kako se je bitka vodila. Ipak 
donekle možemo predočiti postupanje Jošuinih vojnika u ovoj bici. Prije svega, bili 
su vojnici vrlo izvježbani i uvjereni, da vojuju za slavu svoga Boga Jahve. Bili su 
koštunjavi i brzi na nogama. Stoga su lako izmicali strjelicama i kamenju, što su ih 
branitelji sa zidova na njih sipali. Odjeća im nije puno smetala. Na gornjem dijelu 
tijela imali su tvrdu košulju kratkih rukava; od pasa dolje visjele su gaće do iznad 
koljena; na nogama su nosili sandale. Svakom je na leđima visio tobolac, pun str- 
jelica. Na vršku su neke imale željezne, a druge kremene ubode. U rukama su držali 
napete lukove; drugi opet duga koplja. Uz ovu redovitu opremu, mnogi su imali i 
obične praće. Kamenja je, hvala Bogu, bilo na sve strane te ga nisu morali uza se 
nositi. Pomičući korak po korak, lukove su omicali, praćama zamahivali. Konačno 
su se našli pred kapijom i kroz nju provalili. O završetku borbe piše Jošuina knjiga: 

Gospodin predade Lakiš u ruke Izraelaca te ga Izrael 
zaposjedne drugog dana. Onda ga podvrgne oštrici 
mača: svako živo stvorenje, Stoje u njem bilo, kako je 
učinio i u Libni. 

Budući da se je Lakiš nalazio na važnom strategijskom položaju — na putu iz 
golog Negeba u šumovite krajeve - sličnu je sudbinu grad doživio više puta u svojoj 
dugoj povijesti. Asirski kralj Senaherib osvojio ga je 701. i izvojevanu pobjedu nad 
Lakišem ovjekovječio crtežom u svom dvoru u Ninivi. Danas se ta^ slika čuva u 
Britanskom muzeju u Londonu. Jednako je okrutno prema Lakisu postupio i 

babilonski kralj Nabukodonozor godine 592. prije Krista. Među arheološkim 
stručnjacima Lakiš se danas najčešće spominje radi svojih glasovitih poruka na 
pločama iz onih vremena. Nađeno ih je 21 u vrlo dobrom stanju. Ispisane su 
klasičnim hebrejskim jezikom u prozi. Ocrtavaju teške dane Izabranog naroda u 6. 
stoljeću prije Krista. Neka zna moj gospodar, piše neki Hošaja iz obližnjeg mjesta, 
zapovjedniku Joašu u Lakišu, da pazimo na znakove iz grada... No uzalud mu ih je 
bilo čekati: Nisu mu nikad stigli, jer je Lakiš i sve njegovo žiteljstvo za ovaj život već 
bilo svršilo. 

O završetku Jošuina vojnog pohoda na jug čitamo: 

Tako je Jošua pokorio čitavu zemlju: gorske krajeve, 
Negeb, ravnice i strane te sve njihove kraljeve. Nikoga 
na životu nije ostavio: svako je živo stvorenje udario 
prokletstvom, kao što je Gospodin, Bog Izraelov, 
naredio. 


što reći o jošuinu ratovanju? 

Svršivši posao u južnim krajevima, Jošua seje, valjda zbog zimskih kiša, povukao 
u Gilgal. Slijedeće godine poveo je vojnu na sjever, kroz Galileju i zauzeo je, a da nije 
morao rušiti nijedno mjesto osim Hazora. Taj se je grad nalazio 16 km sjeverno od 
Genezaretskog jezera. Bio je to najveći grad u Palestini onih vremena. Računa se, da 
je imao kojih 40.000 žitelja. Hazor je bio znamenito kanaansko središte. Židovsko 
sveučilište u Jeruzalemu provelo je u njem arheološka iskopavanja prije desetak 
godina. U gradu je otkriven velik hram, koji je imao svoje nadsvetište kao i 
Salomonov hram. Tu je također nađen jedan barjak. Nije to običan barjak od sukna 
ili platna, nego od tuča. Nosili su ga kanaanski svećenici u različitim vjerskim 
ophodima. Danas se čuva u muzeju u Jeruzalemu. Čovjek se snebiva od čuda 
gledajući taj čudni barjak. U sredini ploče urezan je kip božice; naga je; u obje ruke 
drži po jednu zmiju; nad glavom joj je urezan polumjesec; u polukrugu mjeseca opet 
ima zmija; ova se sprema ujesti; na dnu plohe isto tako; četiri zmije u svemu. Razlog 
za tolike likove zmija stoji u činjenici, što je zmija igrala važnu ulogu u životu 
Kanaanaca, a i drugih starih naroda. U egipatskoj pripovijesti o mornaru- 
brodolomcu zmija je njegov spasitelj i dobrotvor; nagrađuje ga bogatim darovima iz 
svojih neiscrpnih riznica; zmija hoda i govori. Kod Hitijaca se je smatralo zločinom, 
pri ubijanju zmije izustiti ime kojeg čovjeka. U Mezopotamiji, čak i među mudrim 
Šumercima, smatrali su zmiju najpametnijom životinjom. U prvotnom, zlatnom 
dobu, prema njihovu vjerovanju, zmija je hodala uspravno i savjetovala ljude. Ali 
otkako je prokleta, puže na trbuhu i hrani se zemljom. Zanimljivo je, da i početak 
trećega poglavlja Knjige Postanka daje naslućivati istu misao. Mnogi su narodi 
iskazivali zmiji božansko štovanje, dok je u čarolijama i vračanju zmija uvijek bila 
glavni junak. Pojava zmije u proljeće i svlačenje stare kože, vele stručnjaci, bio je 
razlog, što se je zmija dočepala visokog položaja u ondašnjem ljudskom društvu. U 
proljeće, naime, nastupa nov život u prirodi; sve se zaodijeva novim ruhom. U tom 
prednjači zmija, koja baš tada izlazi iz svojih legla i u velikom se broju pojavljuje po 
tlu onih krajeva. Ova je pojava zavela stare narode, da zmiju štuju kao božanstvo 
plodnosti i rađanja. To je opet urodilo razvratnošću i počinjanju najružnijih grijeha 

putenosti. Došlo se dotle, da su i hramovi posvećivani zmiji i postajali rasadišta 
bluda. 

Zađosmo u ove neke pojedinosti o zmiji radi posebnih razloga. Želimo, naime, 
istaknuti, kako je ljudstvo bilo nisko palo u svom bogoštovlju. To nam pomaže 
shvatiti zanos, koji je vodio Jošuine vojnike na vojne pohode. Prožeti vjerom u 
Boga, s kojim su njihovi očevi uspostavili Vječni savez, bili su spremni vojevati za 
njegovu slavu i ukloniti sve one, koji su smetali Božjoj slavi na zemlji. Takovim su u 
prvom redu smatrali Kanaance. U očima Izraelaca kanaansko je bogoštovlje bilo 
zločinstvo, zbog kojega su zasluživali smrtnu kaznu; zbog izopačenog življenja, 
Izraelci su bili uvjereni, da su Kanaanci izgubili pravo na posjedovanje zemlje. 

Prosuđujemo li postupke Jošuina osvajanja u svjetlu evanđeoskog načela o 
ćudoređu, naravno, nalazimo ih u opreci. Onoliko okrutnosti i krvoprolića u ime 
Boga prihvatiti ne možemo. No sudimo li o njima u duhu onog vremena, bivaju nam 
jasni. Ono su bila vremena vođenja svetih ratova. Bez rata Izraelci nisu mogli 
zaposjesti zemlju, koju im je Bog obećao. Čvrsto su vjerovali u svoje poslanje: Kad 
se nastane u svojoj novoj zemlji, onda će Bog Gospodin u njoj uspostaviti svoju 
vlast. Vođeni tom mišlju, vodili su ratove, kako su ih vodili i njihovi suvremenici. U 
pariškom muzeju Louvre-u čuva se kameni spomenik moapskoga kralja Meše. Na 
njem su ispisana pobjednička djela onog kralja iz 9. stoljeća prije Krista. Meša je bio 
onaj, koji je žrtvovao svog najstarijeg sina, da steče naklonost boga Kemoša. 
Spomenik pripovijeda, kako je Meša poubijao sve žitelje u jednom mjestu, a iz 
drugoga odveo 7.000 muževa, dječaka i žena i onda naredio, da ih sve pogube. Tako 
su se malo cijenili ljudski životi! Mnogi su narodi, uostalom, vodili svete ratove da 
prošire svoje vjersko naziranje i stoljećima poslije Jošuina doba. Izraelci, međutim, 
nisu poveli ni jednog rata, da obraćaju druge na svoju vjeru, nego da uščuvaju 
čistoću svoje vjere. Vjerovali su, da su Izabran narod za provađanje Božjeg nacrta u 
svijetu: izvađanje ljudskoga spasenja. Spasenje dolazi od Židova , veli evanđelist 
Ivan. Oblikovanje tog spasiteljskoga naroda izvršeno je u Sinajskoj pustinji. Od onda 
su se smatrali nositeljima Božjeg poslanja na svijetu. Da su mu se iznevjerili, nikad 
mu ljudska povijest propust ne bi oprostila, veli jedan protestantski tumačitelj 
Jošuine knjige. 

Da još pripomenemo: Unatoč različitom gradivu, što nam ga Jošuina knjiga 
pruža, ipak ima sve oznake dobro sastavljene knjige. Junak Jošua ostaje od početka 
do kraja središnje lice; on je onaj, koji je Izraelu osigurao za sva vremena lijepu 
zemlju. Arheološka istraživanja iznijela su, međutim, nekoliko činjenica na svjetlo i 
njima arheolozi nastoje objasniti uspjeli pothvat ovog vojskovođe. Najprije: Vojska, 
koju je Jošua vodio, mogla je brojiti tek nekoliko tisuća predanih i dobro izvježbanih 
momaka. I takova, nije u jednom naletu i sama mogla svu zemlju zauzeti. Činjenica, 
da su se Izraelci ipak čvrsto udomili u Palestini u vrijeme, o kojem Jošuina knjiga 
govori, prema arheolozima, stoji u ovome: Stanovit broj ljudi zaista se je uspio 
probiti s juga u onoj prvoj navali i u zemlji nastaniti. Kad je kasnije Jošua prodro sa 
sjevera, ovi su ga jedva dočekali i pridružili mu se. Drugo, dosta je svijeta, potomaka 
patrijarha, ostalo u središnjem dijelu Palestine i nije uopće silazilo u Egipat s domom 
patrijarha Jakova. Taj je svijet rado stupio u Jošuine redve pri osvajanju zemlje. 
Tako nam, eto, arheološka znanost priskače u pomoć, da shvatimo ove važne, ali 
ponešto i zamršene događaje u povijesti Ljudskog spasenja. 

U ZEMLJI FILIŠTEJACA 


o pradomovini filištejaca 

Kad bih išao redom, kojim sam pohađao pojedine zemlje, ovoj zgodici ne bi bilo 
ovdje mjesto. No donosim je ipak u vezi s ovim recima. 

Jednog sunčanog popodneva, polovicom lipnja stigao sam u grad Kandiju na 
otoku Kreti. Grad se danas zove Herakleion. Naš ga Kačić spominje u svojoj 
Pjesmarici. Kretu spominju i Djela apostolska u vezi s putovanjem sv. Pavla u Rim. 
Na otoku je u svoje vrijeme bio biskupom Pavlov prijatelj i suputnik sv. Tit. Za nj u 
svojoj Drugoj poslanici Timoteju sv. Pavao veli: Tit je otišao u Dalmaciju. Tako, uz 
ime sv. Tita Novi Zavjet veže Kretu i Dalmaciju. Drugi je, međutim, meni bio razlog 
putovati na onaj otok. Na Kreti se nalazi Knosos. To je najstariji grad na europskom 
tlu. Kolijevkom je europske uljudbe. Europejcu, koji se nađe u blizini ovog grada, ne 
bi valjalo mimoići ga. Još se važniji razlog moga posjeta Kreti nalazi u 10. poglavlju 
Knjige Postanka. Ono poglavlje donosi jedini popis naroda iz drevnih vremena, koji 
je do nas stigao. Iako je popis ograničen samo na bijelu i crnu rasu, prema tome 
nepotpun, osim što je i neznanstven, ipak ima svoje značenje za one, koji se bave 
životom starih naroda 

Za Kretu kaže 10. poglavlje Postanka: Odatle su došli Filištejci. Kad je prije par 
godina izdao u Tel Avivu jedno znamenito djelo za arheologiju Gaalyahu Cornfeld, 
priznati učenjak starinske znanosti, napisao je o Filištejcima: Općenito se drii t da su 
potekli s egejskih otoka , premda je W. F. Albright tvrdio , da su došli iz Dalmacije. 
Naišavši na ovu stavku prije nekoliko godina, nisam je mogao zaboraviti. Poslije sam 
doznao, da nije sam uvaženi Albright nekoć držao, da u Dalmaciji treba tražiti 
pradomovinu Filištejaca. Albright je, istina, pokolebao u svom mišljenju, dok drugi 
još drže, da u našoj Dalmaciji treba tražiti kolijevku ovog davno nestalog naroda. 

Ma je li moguće, pitao sam se, da su Filištejci bili narod s naših brda i iz naših 
dola? Ta oni su bili neko vrijeme posjednici Zavjetnog kovčega. Kod njih su bile 
Svete ploče, na kojima je Bog svojim prstom urezao Deset zapovijedi. Toliki su niz 
godina bili strah i trepet Izabranom narodu. Filištejci su konačno bili uzrok, što su 
Izraelci nad sobom postavili kralja; obratili se Gospodinu i tim se održali narodom u 
jednom od najtežih časova svoje povijesti. U povijesti Spasa Filištejci su, dakle, 
odigrali znamenitu ulogu. 

Odakle su došli na Kretu? 

Nisam očekivao naći svome pitanju odgovor posjetom onom otoku. No pružila mi 
se zgodna prilika te sam Kretu posjetio. Za sve vrijeme svoga boravka na njoj 
navraćalo mi se pitanje: Gdje je mogla biti pradomovina Filištejaca? Postoji li ikakva 
mogućnost, da je neka skupina naroda, odnekuda sa žala istočnih jadranskih obala u 
davna vremena zajahala valove i konačno se ustavila na obali s druge strane 
Sredozemnog mora? Jedan je dio pitanja o njima utvrđen: 5 Krete su došli Filištejci , 
veli Biblija; odatle u drevni Kanaan. Ali pitanja: Odakle su izbili na Kretu; jesu li 
mogli doploviti iz naših krajeva? Jesu li njihove lađe mogle preploviti onu daljinu? Je 
li starim narodima oko Jadrana Kreta, štono riječ, bila preko svijeta, još čekaju 
odgovor. 

dalmacija i kreta jedna drugoj nisu preko svijeta 

Penjem se kaldrmom po jednoj ulici u Kandiji. Dućani i izlozi i zdesna i slijeva. 
Natpisi su u grčkim pismenima; teški crteži križaju se ovako i onako kao da su 
istesani od obojenih cjepanica. Nitko mi ne smeta i čitam, onda idem dalje. Gore na 
velikoj zgradi, na lijevu stranu, isprsio se upadan natpis. Želim ga pročitati na glas, 
no ne vjerujem svojim očima. Jest! Jadranska plovidba ! Nešto me stegnu oko srca. 
Jadran mi je uvijek bilo najdraže more. Davno sam zavolio njegovo plavetilo i 
toplinu. No isto tako ne zaboravljam jedan brod one Plovidbe, u koji sam zakoračio 
na bijeloj Rivi, dok je Marjan, ucviljen, šutio. Onog svibanjskog popodneva brod me 
je odvezao u tuđi svijet, daleko od Domovine. Natpis me je smutio. Ubrzo se vratim 
u hotel. No misao: Kreta i hrvatska obala ipak nisu jedno za drugo preko svijeta, 
postajala mi je očitija. Kako sam sutradan očekivao mnogo hodanja po Knososu, 
pođem dosta rano u krevet. Moj se je hotel nalazio na morskoj obali. Prozor s moje 
sobe gledao je na sjever. Imao sam džepni radio, jedan od onih tranzistora , veličine 
paklića cigareta. Otvorim ga za slušanje svjetskih novosti. U tren mi dah stade... 
Moju mračnu sobu napuni hrvatska riječ. Čula se je razgovjetno. Zvonkim glasom 
radio-postaja iz Jurišićeve ulice u Zagrebu odašiljala je vijesti. Svaku sam riječ 
upijao. Na kraju je navjestitelj bacio jednu šalu, kojoj sam se grohotom smijao. 
Onda je završio: Šaljite šale na ovu postaju; dao je adresu. Od uzbuđenosti nisam je 
upamtio, zahvalio bih mu se, što me je ugodno iznenadio, mada sam u prvi čas 
mislio, da se je možda koji hrvatski duh zaletio u moju sobu. To me je još više uv¬ 
jerilo, da Hrvatska i Kreta ipak nisu predaleko jedna od druge. 

U svome dnevniku kod ove zgodice stoji: blagdan sv. Ante, 13. lipnja, 1966. 

Kad sam se naumio osvrnuti na Filištejce, listao sam po knjigama, ne bih li o 
njihovoj pradomovini nešto sigurno mogao ustanoviti. Do sigurna zaključka nisam 
mogao doći. Jednog dana rekoh sam sebi: Što se ne bih obratio na prof. Albrighta 
On ili itko zna odgovor. Albright se danas smatra najpozvaniji u cijelom svijetu 
odgovoriti na pitanja, što se tiču naroda na Bliskom istoku u drevnim vremenima. 
Neka sam od njegovih mnogih djela čitao. Ostalo mi je u glavi, da je Profesor na 
jednom mjestu pisao, kako su Filištejci na Kretu došli iz Dalmacije. Usprkos 
nastojanju, da to mjesto nađem, nisam ga mogao naći. A tko bi mogao proći kroz 
sva djela prof. Albrighta? U jednom zborniku, koji su izdali u njegovu počast 
zahvalni učenici, trebalo je čitavih 37 stranica da navedu sva njegova djela i rasprave. 
Gospodin je profesor na sveučilištu John Hopkins u Baltimoru. Zaposlen je, nema 
sumnje, ali se nekako odlučim i napišem mu pismo ovog sadržaja: 

Dragi moj gosp. profesore! 

Čitao sam prije par godina u jednom Vašem uvaženom djelu, da 
ste Dalmaciju označili kao prvotnu postojbinu Filištejaca. Budući 
da o Filištejcima i sam kanim nešto pisati u svom putopisu po 
Svetoj Zemlji, smatrao bih Vam se zahvalan i duboko zadužen, 
kad biste me mogli uputiti: U kojem od svojih mnogih djela 
raspravljate o Filištejcima? Bi li bilo previše, kad bih Vas zamolio, 
da se u nekoliko redaka potanje osvrnete na ovaj predmet. 

Kako nisam imao druge adrese, uputim pismo na sveučilište u Baltimoru. To, pa 
činjenica da su ljetni praznici bili u jeku, nisam bio siguran, da ću odgovor dobiti. 
Svakako ne brzo. Međutim, tjedan kasnije odgovor dođe. Evo ga od riječi do riječi: 

Dragi fra Grubišiću: 

Ne sjećam se, da sam spominjao Dalmaciju kao prvotnu 
postojbinu Filištejaca. No vjerojatno, da Vi imate pravo, jer je 
toga mišljenja bio i pokojni W. J. Pythian-Adams. Posve je 
moguće, da su se doselili odande, ali oćevidnost raste u prilog 
njihova doseljenja preko Cipra iz Male Azije. — Odani- W.F. 
Albright. 

Takovo je sadašnje mišljenje ovog velikog arheologa današnjice. 

Međutim, slijedimo našom pripoviješću. 

spomen na filištejce još živi 

Kraj Filištejaca prostirao se uz obale na istočnoj strani Sredozemnog mora od Jafe 
na sjeveru do Gaze na jugu. U unutrašnjost zemlje zasijecao je kojih 60 km. Tu su 
Filištejci gospodarili nešto više od stotinu godina, od svoga useljenja do konca 11. 
stoljeća prije Krista. Upravu su zemlje vodili iz pet gradova: Gaze, Ašdoda, Ekrona, 
Aškelona i Gata. U svakom od tih gradova stolovao je po jedan knez. Njegov 
službeni naslov bio je seren. To je filištejska riječ, koju nam je sačuvala Biblija. 

Prošao sam dobrim dijelom filištejske zemlje. Iskopavanja su vršena i još se vrše u 
mnogim mjestima, u kojima su oni nekoć živjeli. Jedno od mjesta, koje su Filištejci 
osvojili u svom prvom naletu u ove krajeve, bio je drevni grad Gezer. Nalazi se na 
polovini puta između Jeruzalema i Jafe. U njem je Englez Macalister vršio 
iskopavanja punih pet godina početkom ovoga stoljeća. Iskopavanja su u Gezeru 
nastavljana u više navrata. Ondje se kopa i danas. Kad sam se našao na iskopinama, 
stekao sam priličnu sliku o silnom poslu, koji arheolozi obavljaju, da nas obogate 
znanjem. Nadvirivao sam se na duboke, uske jarke; brojio sloj za slojem. Stručnjaci 
znaju, koji sloj pripada jednom, a koji opet drugom naraštaju; znaju, što nam je>koji 
ostavio od svoga doba. U Gezeru je, na primjer, nađena jedna ploča od miljevine, na 
kojoj su se ruke nekog učenika učile umijeću pisanja. Kad je učenik naučio sva slova, 
skitio je jednu kiticu, što je danas dragocjen izvor za proučavanje dnevnog života 
naroda njegovog doba. Prema engleskom prijevodu, njegova je pjesma: 

Dva mjeseca za berbu maslina; 

Dva mjeseca za sijanje žita; 

Dva mjeseca ozimnog sijanja. 

Mjesec jedan za plijen je lana; 

Opet mjesec žetve ječma; 

Onda mjesec sasipanja žita; 

Dva mjeseca rada oko loze; 

Zatim mjesec oko ljetnog voća. 

Dječak je valjda nastojao upamtiti red mjeseci; nešto slično našem pamćenju broja 

dana u pojedinim mjesecima prema zglobovima prstiju na ruci: ovaj mjesec ima 31, 
onaj 30 dana. Nalazak su prozvali Poljodjelski kalendar, potječe iz 10. stoljeća prije 
Krista. Napisan je u sedam redaka kanaanskim jezikom, narječjem sličnim klasičnom 
hebrejskom. Je li onaj dječak bio Kanaanac ili Filištejac? Tko bi znao? Filištejci su 
primili jezik zemlje brzo nakon svoga useljenja, pa je tako naš pjesnik mogao biti 
rođen i od filištejskih kao i od kanaanskih roditelja. Neka mu je velika hvala, pa bio 
od jednih ili drugih! Grad se Gezer spominje na više mjesta u Bibliji. Prva Knjiga 
Kraljeva pripovijeda, kako ga je faraon Šišak dao u miraz svojoj kćeri, kad ju je 
udavao za Salomona. 

Na brežuljku povrh iskopina stajali su šatori: stanovi arheologa i njihovih rad¬ 
nika. Onog dana nije nikog bilo na poslu; bio je blagdan. Smatram onaj dan posebno 
sretnim. Našao sam naime komadić ručice s jednog lonca. Koliko stoljeća broji iza 
sebe, ne znam. Potječe li s kojeg filištejskog lonca, ne znam ni to. Filištejsko 
lončarstvo pruža najjasnije dokaze njihovog posebnog narodnog obilježja i života; 
nalazi se u svakom mjestu, u kome su Filištejci živjeli. Odlikuje se pravom um¬ 
jetničkom izradbom. Njihovo je posuđe bilo tako ukusno rađeno, da bi i danas 
moglo ukrasivati naše kuće. Drugo, u čemu su Filištejci bili majstori, nadaleko 
poznati, bilo je njihovo kovanje željeznih predmeta. Dugo su godina bili jedini 
kovači željeza i čuvali brižno tu tajnu za se. Danas bismo rekli: imali su monopol na 
ovu kovinu. Dvanaesto stoljeće, doba, u kojem su Filištejci stupili na pozornicu, 
početak je Željeznog doba. 

Šteta je samo, što još nijedan njihov grad nije posve otkopan. Još manje temeljito 
ispitan. Stoga su valjda Filištejci i uspjeli sve dosad sačuvati svoju tajnu zapečaćenu. 
Ni nigdje drugdje ni u jednom otkopanom mjestu, nije arheolozima pošlo za rukom 
pronaći kraj, iz koje su se Filištejci doselili u Palestinu, odnosno na Kretu. 

Grad Aškelon nalazi se na obali Sredozemnog mora. Ne zanima me novi grad, 
koji su Židovi osnovali 1953. i naselili ga svojim bjeguncima iz različitih zemalja 
svijeta. Lijepe kuće s crvenim krovovima nižu se u lijepom redu. Masline i naranče, 
vrtovi, puni cvijeća, ulazi, ukrašeni starinskim mramornim stupovima, naveli su me 
te sam u dnevnik zabilježio: Divota! Na ulazu u grad stoje riječi proroka Sefonije: 

Postat će to vlasništvo doma Judina; 
na pašu će tamo svoja stada goniti. 

Izmeđ* kuća Aškelona navečer će počivati. 

Jer, Bog njihov, Gospod, dobrostivo će prema njima 
postupiti; 

Sretno im stanje povratiti. H. B. 

Prorok je jamačno, pišući gornje stihove, imao u vidu koja prijašnja vremena, ali 
njegove riječi pristaju dobro i današnjem bogatom izgledu novoga grada. 

Svojom poviješću stari je Aškelon još bogatiji. Njegove su stranice ispisane 
zgodama, koje pružaju podatke za povijest: Egipćana, Kanaanaca, Filištejaca, 
Izraelaca, Grka, Rimljana, Križara i Arapa. Grad se spominje u egipatskim 
Proklinjanjima. — Egipatska su Proklinjanja od osobite važnosti za arheologiju. 
Nastajala su ovako: Kad bi se negdje pojavio kakav neprijatelj, od kojeg bi 

zaprijetila opasnost Egiptu, Egipćani bi urezali ime toga neprijatelja na kakovu ploču 
ili lonac, potom bi taj predmet razbili, uvjereni, da su tim uništili i svoga neprijatelja. 
— Na takovom jednom predmetu iz 19. stoljeća prije Krista spominje se Aškelon. 
Kad su Filištejci u ratu pogubili kralja Šaula, David je oplakivao njegovu smrt i 
govorio: 


Nemojte pričati u Gatu, 
ne razglasujte aškelonskim ulicama; 
neka slavlje ne slavi ienskadija onih, 
koji nisu obrezani! 

Šamuel 11,1:20.,HB,svezak IV. 

U svim borbama za Palestinu Aškelon je igrao važnu ulogu, jer se nalazio na 
onom glasovitom putu, koji je bio poznat pod imenom Via mariš - Cesta uzduž mora. 
Njim je proveo svoje čete i Aleksandar Veliki na svom pohodu Egiptu. U njem je 
svojevremeno bilo sijelo Križarskih zapovjednika, nakon što su Križari osnovali: 
Kneževinu Aškelonsku. Te je kneževine nestalo u 13. stoljeću poslije Krista.Tada je 
grad sravnio sa zemljom sultan Bebars. Još ovo: Aškelon je bio rodno mjesto kralja 
Heroda, koji ga je ukrasio lijepim zgradama. 

Možda je to i bio razlog, što se je oko Aškelona splela priča o zakopanom blagu u 
njemu. U prošlom stoljeću priča se pripovijedala na sav glas po europskim zemljama. 
Jedna engleska plemkinja, Lady Stanhope, najmila radnike i započela otkopavanja. 
Željenog blaga nije našla, ali je dala povod za daljnja otkopavanja, koja ni danas 
nisu završena. 

palestina nazvana po filištejcima 

Pustimo, neka zakopano blago traže, koji u takove priče vjeruju, a mi se 
povratimo svojim Filištejcima. Povijest ih susreće u Egiptu godine 1194. prije Krista. 
Nekoliko godina prije toga izbila je seoba naroda u velikom zamahu. Ta je seoba, 
među ostalim, prouzročila komešanje, seljenje i otseljavanja preko mora nekih 
naroda na jugo-istoku Europe. Posljedice ove seobe bile su provale takozvanih 
Pomorskih naroda u Egipat. Faraon Ramses Treći s njima se sukobio u Delti Nila 
spomenute godine. O tom sukobu pripovijedaju egipatski izvori. U hramu, u mjestu 
Medinet-Habu, nasuprot Tebi, nalazi se opis one bitke. Egipćani su ispali pobjednici; 
oni Pomorski narodi bili su odbijeni od Egipta. Jedan od naroda na onom opisu zove 
se P-r-s-t. Riječ, naravno, nema nikakve veze s našom riječi. Egipatski je jezik pisan 
bez samoglasnika kao i drugi jezici onih vremena. Izgovor je riječi zvučio kao pelešti. 
Primijetite, da se glas r nije čuo, iako je pisan; toga glasa u starom egipatskom 
jeziku nije bilo. Sigurno znamo, da su Hebreji preveli tu riječ Pelešti. Narod Prst- 
Pelešti, odbijen od egipatskih obala, plovi dalje na sjevero-istok i zaustavlja se na 
obalama zemlje Kanaan. Kraj, koji su zaposjeli, Hebreji prozovu Pelešet. Od te 
riječi kasnije Rimljani skuju svoju prema grčkom izgovoru Palestina. 

Tim sam ispunio prvi dio svoga obećanja, što sam ga prije zadao. O drugom 
dijelu: Odakle su Filištejci doselili na Kretu? pokušajmo navesti ovdje, što se dosad 
doznalo ili se može nagađati. 

što o filištejcima znamo? 


U 19. pjevanju Odiseje Homer stavlja u usta svoga junaka, dok se predstavlja 
Penelopi, da potječe s Krete. Odisej nabraja narode, koji na Kreti žive. Ima ih pet. 
Peti se narod nazivlje: Pelazgi. Homer ovaj narod zove plemenitim. O Pelazgima su 
neki grčki povjesničari držali, da su se doselili u njihovu sredinu odnekud sa sjevernih 
strana. Mnogi stručnjaci naših dana dovode njihovo ime u grčkom jeziku u vezu s 
grčkom riječi pelagos , hrvatski more , dakle pomorski narod. To se poklapa sa starim 
egipatskim izvorima. A poklapa se i s 10. poglavljem Knjige Postanka: Filištejci su 
došli s Krete. Drugi stručnjaci naziv: Pelazgi dovode u vezu s ilirskim plemenom: 
Pelagonci. Za njih znamo, da su živjeli u krajevima, oko koji su nekoć bili dio 
Dalmacije. Ne raspolažemo s podacima, koji bi nas ovlastili poistovjetiti: Pelazge i 
PeJagonce s biblijskim Pelešti - Filištejci. No s druge strane: Ne postoji li upadna 
sličnost u nazivu? Prvi se suglasnici podudaraju. Za samoglasnike u mnogim riječima 
starih jezika nismo nikad posve sigurni. Zato: neka svatko povlači zaključak i slijedi 
svoje mišljenje o uvjerljivosti ovog izlaganja. Prof. Albright veli: Posve je moguće , 
da su doselili odande , iz Dalmacije...Toga je mišljenja bio i W. J. Pythian-Adams. 
Druga stavka dragog profesora: Očevid nos t raste u prilog njihova doseljenja u 
Palestinu preko Cipra iz zapadne Male Azije nuka da pripomenem, što sam našao 
napisano o Filištejcima ondje. Njihova nošnja, poglavito pokrivač na glavi, kapa, 
kakva se viđa na egipatskim spomenicima, nije nađena slična ni kod jednoga naroda 
Male Azije. Tako veli holandski pisac Born u svom glasovitom Biblijskom rječniku. 
Nastavlja dalje i kaže, da bi filištejski jezik mogao ne spadati u granu indo-europskih 
jezika. Zaključuje, da filištejska riječ seren i grčka tyrannos ima isto značenje i da 
potječu oh istoga korijena. Zna se, međutim, da je tyrannos posuđena riječ u grčkom 
jeziku. Ovdje bismo također željeli dodati, da se nije sačuvalo puno riječi iz 
filištejskoga jezika. Uza spomenutu nudimo još jednu koba, što znači šljem. Osim 
toga znamo, da su im se osobna imena svršavala na at kao Golijat. Francuski filozof 
Renan, koji se također bavio podrijetlom Filištejaca, držao je, da je njihov jezik 
indo-europski. Jezično pitanje, dakle, nije riješeno; jedino se dosad zna, da sličan 
jezik filištejskom još nije pronađen. 

Filištejsko je lončarstvo posve različito od lončarstva drugih naroda iz sredine, u 
kojoj su se kretali. Donekle slična lončarstva nađeno je samo na otoku Cipru. Nigdje 
drugdje. Mnoga su arheološka otkopavanja starih gradova provedena svuda po 
Maloj Aziji; provedena su dobrim dijelom i po kopnenoj i po otočkoj Grčkoj. Nigdje 
se nije našlo posuđa, kakovo su pravili Filištejci. Po krajevima, koje je obuhvatala 
stara Dalmacija, još se otkopavanja nisu provodila. Možemo li pomišljati: Ako se 
kad provedu, da ćemo naići na tragove Filištejaca? 

Dotle još ovo: Prema podacima znamo: Filištejci su stasom bili veći nego njihovi 
susjedi u Palestini. Golijat je bio njihov junak; tijelom pravi div. Bili su vrsni ratnici i 
vještaci u boju; potom vrlo odvažni. U mnogočem su bili slični gusarima, našim 
junačkim Neretljanima. Svojim su se junaštvom jedino mogli održati onoliko dugo, 
koliko su se održali na onom svom uskom području. 

u dodiru s izraelcima 


Uski pojas uz more s vremenom im je postajao sve nedostatnijim. Izraelci su opet 
nastojali uvući se u plodniji i ravniji kraj, što su ga Filištejci posjedovali. To je bio 
uzrok vječnih sukoba ovih dvaju naroda. Mnoge su stranice Biblije ispunjene opisima 
borba između Filištejaca i Izraelaca. Povijest židovskoga naroda najpoznatija nam je 
baš iz vremena ratovanja s Filištejcima. Osobito žučljive borbe vođene su sredinom 
11. stoljeća. Ono su bili crni dani u povijesti Izraelaca. Opjevani junak Samson bio je 
mrtav, jer je naivno vjerovao filištejskim ženama. No Bog se smilovao prošnjama 
svoga naroda i poslao mu Šamuela, dvanaestoga i posljednjeg suca. Šamuelu pođe za 
rukom ujediniti svih dvanaest plemena na otpor protiv Filištejaca. Do odlučnog 
okršaja dođe kod mjesta Afeka, nedaleko od obala Sredozemnog mora; odavde na 
sjever. U prvom sukobu pade do četiri tisuće Izraelaca. Strava obuze izraelski tabor. 
Onda se sjete Zavjetnog kovčega, koji se tada nalazio u svetištu Šilo, gdje ga je 
ostavio Jošua. Pošalju momke, da Kovčeg sa Zavjetnim pločama donesu k vojsci na 
bojno polje. Možda će im se Gospodin ipak smilovati, mislili su. Kad su vojnici 
opazili Zavjetni kovčeg u svojoj sredini, u njih se povrad pouzdanje; od veselih 
poklika treslo se tlo pod njihovim nogama, veli povjesničar. Dođe i do drugog 
okršaja. Toga puta pade u boju trideset tisuća izraelskih momaka. Filištejci tada 
osvoje i Zavjetni kovčeg. Odnesu ga u svoj grad Aškelon i pohrane u hram svoga 
božanstva Dagona. 

Kad su ujutro došli Dagonovi svećenici prinijeti žrtve, imali su što vidjeti: Dagon 
je ležao pred Kovčegom potrbuške. Usprave kip i postave na podnožje i obave žrtveni 
obred. Sutradan, na svoje veliko iznenađenje, opet nađu kip oboren. Još gore, 
polomljenih ruku je osvanuo. Ne, nije bilo sumnje, Gospodin, Izraelov Bog, je to 
učinio; od Dagona je jači. U strahu otpreme Kovčeg u Ekron. Građani Ekrona nisu 
htjeli kod sebe držati tog čudnog sanduka. Ne mogavši nigdje u svojoj zemlji naći 
mjesta za Zavjetni kovčeg, nakon sedam mjeseci dogovore se poslati ga natrag 
Izraelcima. Više od bojazni, nego iz poštovanja, naprave nova kola, na njih natovare 
Kovčeg, uz to prilože darove u zlatu; upregnu krave te potjeraju u izraelsko mjesto 
Bet-Šemeš. Radosni, Izraelci preuzmu svoju svetinju. 

Takova je pripovijest o filištejskom posjedovanju Zavjetnog kovčega, najveće 
starozavjetne svetinje. 

nestanak filištejaca 

Filištejski Aškelon još spava pod debelim naslagama, što su ih vjekovi naslagali. 
Silazim stazom, utrtom od ljudi, žena i djece. Ovuda su oni silazili na more. Staza je 
duboko udubena u pješčano tlo. Vodi do rta, gdje su Filištejci privezivali svoje lađe. 
Ovdje se je nalazila njihova glavna luka. Ovo je jedino mjesto na jugo-istočnoj obali 
Sredozemnog mora, donekle prikladno za pristajanje lađa. Sve je naokolo prekrito 
žutim pijeskom. 

Lijeno zapljuskuju valovi... Kao da bi željeli reći: Zalud u nas buljiš; zalud svojim 
pitanjem glavu razbijaš; mi odgovora nemamo. 

Ne, valovi odgovora nemaju. Ali onamo, daleko iza njih, na morskoj pučini, leži 
Kreta. Od nje su se jednom otisnule filištejske lađe i konačno ovdje pristale. Kreta 

sigurno zna filištejsku tajnu. Još je ljubomorno čuva. Možda će je jednom ipak 
kazati... Dotle možemo samo nagađati: Odakle su junaci naše pripovijesti stigli na 
onaj otok. Moglo je to biti s istočnih strana, s obala Male Azije. Mogli su na Kretu 
prispjeti i sa sjevera, odnekud s grčkoga kopna, ili s kojeg njenoga otoka. Ali isto 
tako i odnekuda iz sjevero-zapadnih krajeva, iz današnje hrvatske Dalmacije. Pače: 
Da je Dalmacija jednom bila i njihova dornovina, čini se zasad vrlo vjerojatno. 
Svakako, još ništa nije otkriveno, što bi to držanje opovrgavalo. 

Konačno je s pozornice Svete Zemlje nestalo junačkog filištejskog naroda. Zadnje 
poglavlje njihove povijesti počeo je pisati kralj David, negdašnji njihov vazal. Kao i 
svagdje, i ovdje se je obistinila ona: Čovjek snuje, a Bog određuje. Pobijeđeni, 
Filištejci su se sklonuli u nekoliko svojih gradova, da čekaju svoj konac. U tim su 
gradovima uz obalu potomci hrabrih Filištejaca doživljavali okrutnu sudbinu 
zarobljenih i postajali robljem osvajača iz Egipta, Asirije i Babilona. Najdulje se 
održala Gaza. U njoj su Filištejci ipak gospodarili sve tamo do pod kraj 7. stoljeća 
prije Krista. Trista i pedeset godina kasnije sa sjevera se valjala vojska Aleksandra 
Makedonca. Sve je pred njom padalo. No zadnji se Filištejci u Gazi, iako dobrano, 
prorijeđeni, odlučili sili oduprijeti. Dva su puna mjeseca odbijali od svojih pragova 
Aleksandrovu vojsku. Kad su konačno provalnici unišli u grad, jedne od onih, koje 
su našli na životu, poveli su sa sobom, a druge prodali u roblje po mjestima u 
unutrašnjosti. Tim je nestalo filištejskoga naroda s istočnih obala Mediterana. 

Nestalo ga je, istina, no spomen na njih živi posvuda u kraju, koji je nekoć bio 
njihov. Oči ga vide, ali srce još više. Čak se uspomena na njih proširila i mimo 
granice negdašnje njihove zemlje, da, po čitavom svijetu. Svjedoči to naziv Palestina 
- cijeloj Svetoj Zemlji Filštejci su ga zavazda namrli. 

5 

DOBA PISANJA STAROG ZAVJETA 


napredak i izumi 


Još sam imao dva dana na raspologanje za boravak u Izraelu. A onda sam morao 
proći kroz Mendelbaum-vrata i proslijediti svojim putovanjem. Skoro je jednako 
proći kroz kapiju židovskoga Jeruzalema u jordansku kraljevinu kao i kroz uska 
vrata, što prema sv. Luki, vode u nebesko kraljevstvo. Barem dva dana prije mora se 
najaviti izlazak i ulazak židovskim i jordanskim vlastima. Obično to čine konzulati 
zemalja dotične osobe. Zato sam se i ja prijavio američkom konzulatu. Dan prolaza 
kroz Mendelbaum imala je biti subota u četiri sata popodne. U ovo malo vremena, 
što mi je još preostajalo, želio sam posjetiti krajeve, kroz koje još nisam putovao. To 
je sjeverni Izrael. Ti se krajevi u mnogočem razlikuju od južnih. Tlo je bogatije, 
plodnije i obrađenije. Mjesto golih brda, viđate brežuljke i doline, obrasle raslinst¬ 
vom; zasađene voćkama i vinogradima; zasijane žitima. Od dragosti čovjek putuje 
tim krajevima. Čitav prostor nije previše velik, moći ću ga proći lako. No vremenski 
odsjek u povijesti Svetoga Pisma, koji bih u ova dva dana želio obuhvatiti, vrlo je 
dug. Trebat će mi trkom trčati da sliku bar donekle zaoblim. 

Tisućljeće, koje imam u vidu, bilo je doba pisanja Starozavjetnih knjiga. Možda 
bi bilo bolje reći: spremanje njihovih prvih izdanja. To počinje pod kraljevanjem 
Davida i njegova sina Salomona. Početak Davidova vladanja obično stavljaju u 
1.000. godinu prije Krista, a svršetak Salomonova vladanja u 922. Nakon stotinu i 
pedeset mukotrpnih godina ratovanja i osvajanja Obećane zemlje konačno je njom 
zavladao mir. Doonda je to bilo područje, što ga je naselilo dvanaest plemena. U 
upravnim pitanjima, više-manje, bile su to nezavisne jedinice. Sad se na tom 
području stvorila moćna država. To je ono zlatno doba , jedino u dugoj povijesti 
židovskoga naroda. Svijet je živio u blagostanju i miru. Uz moć, koja je osiguravala 
mir, blagostanju su pridonosili i neki drugi čimbenici, naoko neznatni, ali u stvari 
važni. Na prvom mjestu došlo se do pravljenja neke vrsti cimenta, možda još bolje, 
kreča. Kreč je omogućivao držanje vode po čartnjama. Tim je pitanje naseljavanja 
bezvodnih krajeva bilo riješeno. Svijet se je mogao razići po širem prostoru i 
obrađivati zemlju, gdje je je god bilo. Željezo, kojim su se dosada služili samo 
FiliŠtejci došlo je sad u opću uporabu u domaćinskim i poljodjelskim poslima; svatko 
je mogao namaknuti oruđa od ove korisne kovine za obrađivanje svojih njiva i vr¬ 
tova, vrtača i dolaca. Tako su žetve postale bogatije. Udomaćena deva omogućivala 
je prenašanje velikih tereta u daleka mjesta. Tim se je proširila izmjena proizvoda; 
razgranala se trgovina. Ukratko: svijet više nije morao trošiti sve vrijeme za proiz¬ 
vodnju hrane i uzdržavanje golih života; ostajalo je vremena za dokolicu i zabavu; za 
umjetničko i umno stvaranje. 

Najveći korak u duhovnom i umnom napretku onih vremena pridonijelo je 
pojednostavljeno pisanje. Davno je čovjek znao, kako uklesati svoju misao na 
kamen, urezati je u drvo ili zacrtati u ilovaču. Tisućljećima je to činio slikovitim 
znacima. Na primjer: kad je htio izraziti neku misao o čovječjem oku, nacrtao bi 
oko; ako je htio prikazati čovjeka u ožalošćenom stanju, učinio bi to crtanjem oka, iz 
kojeg suze kape. Egipćani su opet razvili pismo s posebnim znakovima. Svom su 
pismu uvijek dodavali nove znakove, tako da ih se nabralo punih 750. Slično su 
razvili svoje pismo, zvano klinčasto, Šumerci u Mezopotamiji. Iako vrlo korisno, 
ovako je pismo bilo teško naučiti pa su se njim služili samo pojedinci, službenici po 

kraljevskim dvorima i svećenici. Najednom ljudi dođu do novog izuma, je no ^ tavao ^ 
pisanja, u kojem je svaki glas označen jednim jedincatim slovom. To je a ece n 
pismo, kojim se i danas služimo. 

U povijesti ljudske uljudbe izum abecede smatra se jednim od najkorisnijih. Važan 
je izum abecede i u povijesti ljudskoga Spasenja. U doba sastavljanja prvih knjiga 
Biblije abecedno pismo se već bilo udomilo po Palestini. Još nismo sigurni, koji je 
narod najprije došao do njegova otkrića. Kod Grka je kolala predaja, da je abecedu 
izumio neki Kadmus. Arheolozi dovode ime Kadmus u vezu s hebrejskom riječi 
kedein , što znači istok. Bio bi to dakle neki istočnjak. Kasniji grčki pisci pripisivali su 
izum abecednog pisma Feničanima. Feničani su bili jedna narodna grana s 
kanaanskog stabla. Zapravo, naziv Feničanin znači isto, što i Kanaanac. Samo je to 
prijevod naziva na grčki, a označuje: skerletnu, grimiznu boju. Takva se boja 
dobivala od neke školjke po obalama Sredozemnog mora. Kanaanci, Feničani 
proizvodili su tu boju, pa su po njoj dobili svoje narodno ime. Feničani su stupili 
dosta kasno na svjetsku pozornicu. Ni stupanj prosvjete, do kojeg su se bili uspeli, ne 
uvjerava današnje stručnjake, da su oni bili izumitelji abecednog pisma. U 
iskopinama u Ugaritu nađene su ploče s abecedom od 30 slova. Ploče potječu iz 14. 
stoljeća prije Krista. S njima ćemo se kasnije susresti. Ugarit je u ono vrijeme bio 
naseljen različitim narodima; arheologija je ustanovila, da je u gradu Ugaritu živjelo 
barem šest različitih narodnosti. Tako, još ne znamo, kojemu bismo narodu pripisali 
u zaslugu ovaj veliki izum. Znamo pak, da je u doba pisanja Biblije pismenost među 
Židovima bila vrlo raširena. Pa bismo mogli reći: Ako židovski naraštaji nisu sud¬ 
jelovali u izumu abecednog pisma, svakako su ga objeručke prihvatili u doba pisanja 
Biblije i učinili ga popularnim. U Knjizi Sudaca pripovijeda se, kako je neki mladić 
podnio Gideonu ispisana imena starješina svoga mjesta; prorok Izaija govori o 
običnom pisanju; o nekom popisu, koje i dijete može sastaviti. Ovakovi izrazi pa 
spomenuti Gezerski kalendar nabacuju misao: i djeca su u ono vrijeme učila pisati. 
Bilo, kako bilo, međunarodni naziv alfabet , abeceda, naziv je iz šemitskoga jezika: 
alef, grčka alfa - vol; bet, bait - kuća, grčko beta dali su nam naziv alfabet. 

Događaji iz dnevnoga života, ispisani na komadićima lonaca, crijepovima i 
pločicama jezikom Biblije u mnogo slučajeva govore o predmedu, o kojem govori i 
Biblija. Jedan nalazak iz godine 1960. osvjetljuje to jasnim riječima. U tvrđavi 
Hašabjahu, dolje uz obalu Sredozemnog mora, nađena je ploča s 14 redaka. Nalazak 
pripovijeda tužnu pripovijest o jednom seljaku, težaku. Bilo je u vrijeme žetve. 
Seljaku je bilo naređeno, koliku količinu žita mora donijeti za podmirenje poreza. 
Seljak je žito donio i držao, da je svoj porez podmirio. Poreznik se nije zadovoljio 
količinom, što mu je donio. Zato je skinuo ogrtač sa seljaka. Jadni težak boji se 
hladne noći te dolazi u tvrđavu da se potuži višem časniku, ne bi li dobio natrag svoj 
ogrtač. No straža ga nije pustila unutar. U neprilici, seljak se obrati na mjesnog 
pisara i podnese svoju tužbu pismeno. Tako je njegova tužba i do nas došla. Slični 
nemilosrdni postupci bili su obična pojava. Stoga ih Biblija žigoše na više mjesta i 
nalaže: Ogrtač se mora povratiti njegovu vlasniku prije zalaza sunca. Ploču sam 
vidio i sam. Potječe iz vremena kralja Jošije, 7. stoljeće prije Krista. Bila je razbijena 
na šest komada, ali je ipak tako vješto sastavljena, da se da vrlo lako čitati, naravno 
stručnjacima. 

PROROK JEREMIJA OPLAKUJE PAD JERUZALEMA 






I 



• i -tp: V# p# 


Čt/y, IZRAELE! GOSPODIN JE NAŠ BOG , GOSPODIN JEDINO. 

Čvrsto prianjanje uz istine čuvalo je prognanike u Babilonskom sužanjstvu; prianjanje uz 
istine čuvat će i današnje prognanike Bogu i rodu. 



OMAROVA DŽAMIJA 

Stoji na mjestu, gdje je nekoć stajao Salomonov hram. Ispod: ruska pravoslavna crkva 

Sv. Marije Magdalene. 







PAUETKOVANJE ŽENA 
Slika je olisak iz grobnice starih Egipćana. 



MASLINICI LI OKOLICI BETLEHEMA 


Ovuda su se nekoć slerale Boazove njive, po kojima je paljetkovala Ruta, majka djeda kralja Davida 
Prema Novome Zavjetu, Isus je Krist Davidov potomak. 


J H V H—JAHVE: BOG STVORITELJ 



BETLEHEM 


U Isusovo doba Betlehem je bio malo mjestance. IJ nj je došla Ruta sa svojom svekrvom Naomi. 
Onda je ovdje došla Djevica Marija s Josipom. 




KIP CARA AUGUSTA 

U one dane izađe naredba cara Augusta da se 
popiše sav svijet. Rio je to prvi popis izvršen 
za Kvirinijeva upravljanja Sirijom. Sv. Luka, 
2 : 1-2 




Kod starozavjetnih vjernika ime je postalo neizrecivo. Sloga nadomješteno s: Gospodin. 




























ULAZ U CRKVU ROĐKNJA 



OVDJK. . . 

Zvijezda na podu označuje mjesto Isukrstova rođenja 







.;gi* 





OLTAR NAVIJEŠĆENJA ISUSOVA ROĐENJA 
Nalazi se u crkvi Naviješćenja u Nazaretu. Latinske riječi znače hrvatski: Ovdje se je Riječ utjelovila. 




Pisaći pribor ima također dugu povijest. Pisanje na kamenim pločama, osobito za 
kraće i važnije stvari, zapovijedi kraljeva, potrajalo je dosta dugo. Deset Božjih 
zapovijedi najprije je bilo uklesano na kamenu. Onda su u upotrebu došle ploče od 
ilovače. Pisanje na pločama služilo je za dopisivanje, potvrde i slično. Međutim, kad 
je trebalo pisati duge pripovijesti; izlagati nauku, pisati knjige , trebalo je naći nešto 
drugo, kakove duge plohe. Domišljatost ljudska i tome je doskočila: pronašao se 
papir. Uz rijeku Nil u Egiptu, uz Jordan i pokraj Sredozemnoga mora, gdje su živjeli 
Feničani, rasla je jedna trstika, zvana papirus. Ta se trstika na vrhu razgrana u duge i 
tanke grančice. Srčika joj je mesnata i bijela. S nje bi ogulili koru, onda je na tanko 
iskajišali po dužini; naslagali komad do komada, koliku bi širinu papira već željeli. 
Po ovako naslaganim komadima stavili bi druge poprijeko; pritiskali teškim pred¬ 
metom; namazali nekom tekućinom, što bi dijelove, nakon što*bi se osušili, držala 
čvrsto. Onda bi izglačali ravnim kamenom i tako dobivali papir za pisanje. Duljinu 
ovoga proizvoda odredili bi prema potrebi: napravljeni bi komad ili prerezali ili mu 
druge dodavali. Najdulji komadi, dosad nađeni, protežu se na desetke metara. Da bi 
se komad, ispisan, mogao čitati i čuvati, savili bi ga u smotak, svitak. Na njemu su 
pisali s desne na lijevu stranu, dakle obratno od našeg pisanja. Njihov način pisanja 
zahtijevao je smotak, držan u ruci. U hebrejskom se takav smotak zove sefer - knjiga. 
Nemojmo misliti, da je ono bio grub papir. Naprotiv, u mnogo slučajeva bio je ljepši 
nego mnogo vrsta papira, kojim se mi služimo. Nadasve, bio je čvrst i izdržljiv. Do 
danas ga se je sačuvalo mnogo primjeraka, osobito u Egiptu, gdje je podneblje 
osobito suho. U pravljenju papira Egipćani su bili pravi majstori, a još bolji trgovci. 
Oni su izvozili svoj papir u druge zemlje. Mjesto Giblos, jedno 35 km sjeverno od 
današnjega Bejruta u Lebanonu, imalo je veliku naseobinu egipatskih trgovaca. 
Odande su prodavali papir drugim trgovcima. Ali su Grci, kao i u nekim drugim 
slučajevima, iskrivili naziv Giblos u Biblos. S vremenom je pisaći pribor, što je 
dolazio iz mjesta Biblos stekao isti naziv. Židovi, koji su u Razasuću, Diaspori , 
govorili grčki, počeli su zvati imenom Biblos svoje Sveto Pismo. Istočni Crkveni oci 
okrstili su imenom tč biblia i Stari i Novi Zavjet. Pisci u Zapadnoj crkvi promijenili 
su grčki oblik množine u jedninu i riječ izgovarali u ženskom rodu: Biblia. Prema 
duhu našeg hrvatskoga jezika riječi smo još dodali slovo j i tako stekli naziv Biblija 
za cijelo Sveto Pismo. 

Kako je papir za pisanje postajao sve to skuplji, ljudi su došli na misao pisanja po 
koži. Kože od janjaca i kozlića osobito su prikladne. Osušene i priređene, služile su 
svrsi u nekim slučajevima bolje od papira. Iako je i ovaj pisaći pribor vrlo star, naziv 
pergamena stekao je istom u 3. stoljeću kršćanskoga doba na temelju izvještaja 
rimskoga pisca Plinija, koji je proglasio, da grad Pergamum u Maloj Aziji proizvodi 
najljepši pribor za pisanje. U svojim vjerskim obredima Židovi se još uvijek služe 
Svetim Pismom, ispisanim na svitcima od kože. 

Pero, možda bi bilo bolje reći pisaljka bila je obično od kovine, kadkad od srebra. 
Na vrhu držala nalazio se šiljak. Njim bi se zamakalo u crnilo, napravljeno od čađe, 
razmućene u vodi. Toj bi se tekućini dodalo još nešto ulja ili gume, smole. Na 
drugom kraju drška bila je oštrica za popravke i brisanje. Kad se je pisac Pete 
Mojsijine knjige htio zaprijetiti kaznom, što će snaći neposlušne, rekao bi: Njihovo 
ću čak ime izbrisati! Bez sumnje, na tu ga je misao ponukala oštrica na držalu 

njegove pisaljke. 

No vrijeme je da se maknemo naprijed. Pred nama je brdo Karmel i proroci; 
duhovna obnova naroda i pisanje njegove književnosti. 


uloga proroka 

Karmel je brdo rijetkih prirodnih ljepota. Stere se postepenom visinom s jugo¬ 
istoka prema sjevero-zapadu, gdje doseže visinu od 546 m. Onda se spušta prema 
morskoj obali. Kao u strahu od morskih valova, jednim se dijelom povuče u se te 
pravi zaljev za grad Haifu. S južne strane opet zaštićuje grad svojim rtom u visini od 
170 m. Cijelo je brdo obraslo raskošnim zelenilom. Njegovoj se ljepoti nije mogao 
oteti ni čovjek iz Starog kamenog doba. U spisima faraona Tutmesa Trećeg iz 15. 
stoljeća prije Krista Karmel se već zove svetim brdom. To označuje i njegovo ime 
Karmel. Znači: Božji vinograd ili možda još bolje: Božji voćnjak. 

Brdo je Karmel uvijek sebi privlačilo Božje ljude. Stoga se nisam puno čudio, kad 
sam u jednom popisu nabrojio trinaest vjerskih zavoda samih kršćana. A ima još: 
muslimanskih, naravno, židovskih i čak mlade sekte bahajaca. Sve su ove ustanove 
smještene u gradu Haifi i po obroncima Karmela. Svi zavodi uživaju jednaku vjersku 
slobodu. Zaslužni Karmelićanski red prvotno je ustanovljen na ovome brdu. 
Utemeljio ga je francuski križar sv. Bertold nakon osvojenja Svete Zemlje, povezavši 
zajedničkim pravilom grčke pustinjake, koje je ondje našao. U 13. stoljeću Red seje 
već proširio po Europi. Karmelićanska crkva, posvećena bi. Djevici Mariji pod 
nazivom Zvijezda mora , diže se baš na vrhu karmelskoga rta i služi mornarima svje¬ 
tionikom. Zanimljiv je postanak naziva zvijezda mora. Da sv. Jerko protumači ime 
Marija kušao je dovesti ime u vezu s dvije hebrejske riječi mar i jam , koje znače 
morska kap. U latinskom bi se jeziku to reklo stil/a mariš . Kad je kasnije neki 
redovnik prepisivao rukopis sv. Jerke, prvu je riječ pročitao stella, a ne stilla. Ste/la 
znači zvijezda. Tako smo, iako pogrješno, dobili naziv Zvijezda mora , koji je 
konačno unišao u Marijine litanije. Ovom se nazivu danas posvećuju crkve. Na otoku 
Šolti u Jadranu ima jedno mjesto, koje se zove Stomorska. I ovo je ime poteklo od 
naziva Zvijezda mora i s vremenom skraćeno u Stomorska. 

Brdo Karmel usko je povezano s prorokom Ilijom. Na Karmelu je prorok 
provodio dugo vrijeme. Na podnožju brda nalazi se čuvena Ilijina spilja. Zove se 
Škola proroka. Nije to bila nikakva škola u našem smislu nego mjesto, gdje su se 
skupljali sljedbenici proroka Ilije. Revnujući s Ilijom za Gospodnju slavu, započeli su 
duhovnu obnovu kod svoga naroda. Njihovo je nastojanje bilo povodom pisanju 
mnogih biblijskih knjiga. U hebrejskom se Ilijini sljedbenici zovu sinovi proroka. To 
je samo način izražavanja za označivanje pripadništva nekog pojedinca stanovitoj 
skupini. Slično značenje ima i riječ ben u jednini i bene u množini.To joj je značenje 
na mnogo mjesta u Bibliji. Proročke sinove mogli bismo jednostavno zvati pripadnici 
proročkog staleža. 

Proroka je bilo kod svih starih naroda. Na njihov jači zamah među Židovima 
nailazimo u 9. stoljeću prije Krista. Dok su proroci kod drugih naroda bili 
proricatelji budućnosti, kod židovskih je proroka ta služba bila od sporedne 

vrijednosti, osobito u isporedbi sa zadaćom, koju su oni izvršili u Povijesti spasa. 
Zapravo ni naziv proroci nije posve opravdan. U našem hrvatskom jeziku, kao i u 
svim novim jezicima, riječ prorok prijevod je grčke riječi profetes , koja ima 
dvostruko značenje proricatelj budućnosti, ali i proglasivač, navjestitelj; onaj, koji 
nešto javno objavljuje i širi, dakle: propovjednik. To su bili biblijski proroci: 
propovjednici, vjesnici Božje riječi. Smatrali su se poslani od Boga. A to i jest pravo 
značenje njihova prvotnog naziva u hebrejskom jeziku nabim , kako lijepo veli 
Albright. 

Prvak je među židovskim prorocima Ilija. Ime znači Jahve, Gospodin, je moj Bog. 
To je i bilo životno geslo prvog nositelja ovog imena. Ilija je bio Jahvin borac, 
neumoran i neustrašiv. Jedva bismo mogli zamisliti prikladniji lik od Ilijina za ono 
doba židovske povijesti. Narod je bio omlitavio u vršenju vjerskih zapovijedi; postao 
ravnodušan. Mnogi su prinosili žrtve kanaanskim božanstvima, Baalu osobito, kao i 
Jahvi, dok su se drugi bili posve odmetnuli od vjere svojih otaca. Tlačenje sirotinje 
bilo je na dnevnom redu. Zaista, zasada ma jahvizma prijetila je smrt. To se osobito 
zapažalo u Sjevernom kraljevstvu, gdje je Ilija uglavnom propovijedao. Zlo se više 
nije smjelo trpjeti. Da ga kod svoga naroda iskorijeni, digao se Ilija. Ni čemu se 
čovjek kod njega nije mogao oduprijeti: ni žestini njegove riječi ni vatrenom pogledu, 
niti njegovoj vanjskoj pojavi. Obukao bi se u haljinu od grube kostrijeti; o bokovima 
se čvrsto opasao kožnatim pojasom; u ruke bi uzeo svoj dugi kukasti štap pa na put. 
Propovijedao je, korio, pozivao puk, da se povrati na Jahvin put. Oglušenje pozivu 
povlači kaznu, grmio je Ilija po brjegovima, poljima i dolovima. 

U židovskoj predaji prorok Ilija zauzimlje jedno od prvih mjesta. Mnogo sam 
pripovijesti o njem čuo na putu u Karmel. Po jednoj predaji Ilija stalno putuje, rado 
pomaže one, koje zateče u kakvoj nevolji. Na svečanosti obrezanja za stolom se 
ostavlja za nj jedna stolica prazna, a prigodom slavljenja Vazma, Pashe, ispija se 
peta čaša u počast proroka Ilije. 

»Želite li posjetiti Muhraku?« pitaju me suputnici 

»Svakako!« odgovaram. 

Idemo vrhom brda Karmela. Cesta je vrlo loša, i auto drnda kao da skače s 
kamena na kamen. Gore je drugi karmelićanski samostan. Sagrađen je baš na mjestu, 
gdje je Ilija podigao svoj žrtvenik, na kojem je vatra s neba spalila žrtve. Prije nego 
gore stignemo, pokušajmo razmotriti događaje, koji su predvodili glasovito čudo. 

Jahve ili baal 

Na kraljevskom prijestolu u Samariji sjedio kralj Ahab. Vjere se svojih otaca nije 
bio odrekao, ali je postao vrlo popustljiv prema štovanju božanstva Baala. Njegova 
žena Jezebela bila je kći kralja od Tira i Sidona. Bila je žena samosvojna i nasrtljiva, 
lako udata za Izraelca, Jahvina štovatelja, postala je misionarkom Baala. To je bilo 
glavno božanstvo njezina rodnog grada Tira. Nazivlju je Macbetovica starih 
vremena. Bila je bezobzirna i okrutna. Takva, uspjela je nagovoriti muža Ahaba, da 
sagradi Baalu hram u svom glavnom gradu Samariji; da oko njega okupi nekoliko 
stotina Baaiovih proroka i uzdržava ih iz kraljevske riznice, na račun naroda. A nije 
zaboravljala ni svoju božicu Ašeru. Zauzimanjem Jezebele, i ogavni kult plodnosti 

bio je zahvatio maha među Židovima. Kruška pod krušku, jabuka pod jabuku, veli 
naš svijet; kakva majka, takva kći. I zbilja, kako je god predano širila 
idolopoklonstvo po Sjevernom dijelu kraljevstva Jezebela, istim je marom to 
nastavila njezina kći Atalija dvadesetak godina kasnije u Južnom kraljevstvu. 
Zasjednuvši na Davidov prijestol 842., za šest godina vladanja Atalija je bila 
neumorna širiteljica Baalova štovanja, dok je s druge strane pustila, da lihvarstvo i 
ugnjetavanje sirotinje bezdušnici provode po miloj volji. Dalje se nije moglo trpjeti, 
pa su se i dolje digli sveti ljudi — proroci — da stanu zlu na kraj. 

Borbu je započeo Ilija. Jednog se dana sastane s kraljem Ahabom. Nagovori ga, 
da sazove Izraelce na skupštinu na brdu Karmelu. Kao usput doda: Pozovi i Baalove 
proroke. Njih je bilo u Samariji 450. Svi će biti svjedoci Jahvine moći. 

Bilo je to treće godine nezapamćene suše u zemlji. Glad je pritiskivala svijet. O 
ovoj suši govori i povjesničar, Feničanin Menandar. On, istina, veli da je suša trajala 
dvije i pol godine. 

Uto stigosmo do karmelićanskoga samostana. Opasan je visokom zidnom 
ogradom. Pred kapijom vjesi velika gvozdena ručica. Potegnemo za nju, a onda se 
oglasi zvono. Zvonilo je negdje u utrobi samostana, muklo i mlitavo. Nekoliko 
časaka poslije pred nama se rastvori kapija. Jedan karmelićanin, pun brade i 
nasmijanosti, pojavi se pred nama. Začudio sam se, kad nam bez daljnjega upravi 
pitanje na talijanskom: Što želite? Nijedan od mojih suputnika nije govorio 
talijanski, a fratar se nije upuštao ni u jedan drugi jezik. Tako sam fratra imao 
isključivo sebi. Usred samostanskoga dvorišta bila je hrpa pšeničnih snopova. Još su 
bili neomlaćeni. Naviljci pšenice potsjećali su me na lomaču, što su Baalovi svećenici 
bili naslagali, da je užeže oganj iz neba. No vatra se s neba nije spuštala. Kar- 
melićanski je samostan vrlo velik, ali skoro prazan. Nekad je bio pun redovnika. 
Onda su u njem bila samo trojica: jedan svećenik i dva brata lajika. Današnja opća 
pojava u kršćanskom redovničkom životu. 

Uđemo u blagovaonicu, i otac karmelićanin donese na stol kruha, sira i vina. Moji 
se suputnici zgledavaju. Viđamo se prvi put, pa nam pokazuje toliku pažnju i 
gostoljubivost. Drago meni, Bože. Neka ovi starozavjetni vjernici vide, kako se mi 
crkvenjaci dobro pazimo, makar bili Europljani. — Otac mi se karmelićanin tužio o 
praznini njihova samostana. No u njihovu su zajednicu stupila ipak dva židovska 
mladića i postala svećenici. Onda doda: Židovi vrlo teško prelaze na katoličku vjeru. 
Kad se koji i obrati, teško se u svemu ikad priljubi posve našim pravilima. Sad mi je 
opet bilo drago, što moji suputnici nisu razumijevali našega razgovora. 

»Ovaj je samostan«, nastavio je naš domaćin, »podignut na spomen biblijskoga 
događaja, kad je naš zaštitnik sv. Ilija izborio pobjedu nad Baalovim svećenicima. 
Ovdje su oni uzalud zazivali svoga boga cijeli dan, da im sažga žrtvu. Iliju je Jahve 
uslišao; vatra je pala s neba. Tim je prorok dokazao, da je Jahve jedini Bog. Narod 
je priznao svoju zabludu i Jahvi se obratio.« U biblijskom opisu ovoga događaja 
upada u oči, da su i Izraelci i Kanaanci prinosili žrtvu na isti način. Izvojevavši Ilija 
pobjedu toga dana, poveo je sveti rat za Jahvinu slavu. Prve žrtve, koje padoše u tom 
ratu bijahu Baalovi svećenici. Prema predaji, narod ih je poubijao u dolini potoka 
Kišon-a, nedaleko odavde. 

Iziđemo na samostansku terasu. Pred nama je ležala Jezreelska ravnica, 
najprostranija u Izraelu. Obično je zovu dolinom. Sa sjevera je okružena galilejskim 
brdima, a s juga brdima Samarije. Gore, u sjevero-istočnom uglu brdo Tabor, 
obučeno u zelenilo, junački je odolijevalo zrakama vrućeg popodnevnog sunca, dok 
je dolje na istočnim stranama, kao strašilo, zjačilo golo Gilboe. Gilboe još ispašta 
kaznu, kojom ga je udario kralj David, kad ga je prokleo, jer su na njegovim 
obroncima pali izraelski junaci, Šaul sa svoja tri sina. Cvilio je tada David: 

O gilbojske brciine , 
rosa vas ne rosi/a, 
daždom se ne daždila , 
ne provrela vrelom iz dubina! 

Na vama je štit junaka potamnio; 
štit Šaulov uljem više ne svjetluca. 

Na temelju pročitane ugaritseke književnosti, preporučuju ispravak zadnjeg stiha 
kao gore, mjesto dosadašnjeg prevađanja riječima: polje i prvih poljskih proizvoda , 
što nema smisla u tom stihu. 

druzi 

Mislim, da je na mjestu reći i jedno-dvije i o narodu Druza. Nisam ih mogao 
mimoići, sve da sam i htio. Put je vodio kroz njihovo selo. Moji su mi suputnici o 
njima govorili kao o dobrom, ali čudnom svijetu. Dućani se njihovi nižu s obje strane 
kolnika. Načičkani su ručnim radovima: nakitima za muške i ženske, ogrlicama i 
menđušama, svakovrsnim rezbarijama, noževima i loncima; bubnjićima i sviralama; 
ćilimima i izvezenim platninama. Najviše mi se svidjela jedna deva, izrađena od 
tvrdoga drveta. Opremljena je za daleko putovanje pustinjom; o dugom joj vratu 
vjesi zvono. Kupio sam je i čuvam za uspomenu na marljive Druže. I muški i ženski 
svijet obučen je u crninu. Njom se Druzi lako raspoznavaju. Ipak to nije glavno, čim 
se Druzi razlikuju od drugih naroda. Njihova ih vjera obilježuje posebnom 
skupinom. Nisu ni muslimani, ni kršćani, niti vjernici Staroga Zavjeta, nego sve troje 
skupa. Vjeruju, da se je Bog više puta utjelovljivao, možda nekih 70 puta. Priznaju i 
utjelovljenje Isusovo; izrazuju poštovanje i Bibliji i Kuranu, ali se drže svojih knjiga, 
koje čuvaju u posvemašnjoj tajnosti. Među njima nema mnogoženstva. Vjerski im 
propisi dopuštaju prilagoditi se vanjskim opsluživanjem svakoj vjeri, koja se 
ispovijeda u sredini, gdje se nađu. Kad se, na primjer, koji od njih doseli u Ameriku, 
izjavi se: kršćanin iz Sirije. U Siriji i Lebanonu nalaze se njihova glavna naselja. U 
Palestini ih ima nekoliko tisuća; na brdu Karmelu im je glavno uporište. I inače se 
drže brdskih visina, jer su stoljećima bili proganjani. Postanak vuku iz 11. stoljeća 
poslije Krista. Tada je druško vjerovanje začeo neki kalif u Kairu. Zanimljivo, majka 
njihova osnivača bila je Ruskinja. 

Nađemo se na glavnoj cesti, koja vodi na istok uz podnožje brda Samarije. Polja 
su mu da žuta, ondje zelena, već prema tome ili je komad zasijan pšenicom, koja je 
bila ziela i dobrim dijelom požutjela, ili je zasađen vinogradima. Pšenica i loza glavni 
su izvoi piehiane žiteljstva; obrađivanje polja i sađenje vinograda vazda je bilo 

glavno zanimanje stanovništva ovoga kraja. Jezreelska dolina osobito je pogodna za 
sijanje žita. Ovuda je pšenica uvijek rađala u tolikoj mjeri, da se je i u doba kraljeva 
izvozila u Feniciju. I gajenje loze jednako je od davnine poznato. Po obroncima ovih 
brda i danas se nalaze badnji , izdubeni u kamenu za ključenje vina. Bile su to čet- 
verouglate naprave, dosta plitke. U njima se gnječilo grožđe po vinogradima bosim 
nogama. Nije stoga čudo, što Biblija na vise mjesta govori o pšenici, dok vino 
spominje ništa manje nego 141 put. Proroku Izaiji sav židovski narod jedan je Jahvin 
vinograd. 

prvi krik slobode 

Onog sam dana imao na umu jedan poseban vinograd, oko kojeg su se zbili važni 
događaji. O njem piše Prva Knjiga kraljeva, poglavlje 21. U suštini, ovo bi bila 
pripovijest o tom vinogradu. Jedno tridesetak kilometara odavde, dolje niz polje, 
nalazilo se mjesto Jezreel. U njem je kralj Ahab imao svoj dvorac, koji mu je valjda 
služio za ljetnikovac ili zimovalište. Njegova se je kraljevska palača nalazila u 
Samariji. U blizini dvorca u Jezreelu neki je seljak imao svoj vinograd. Seljaku je 
bilo ime Nabot. Oči Ahaba zapele za Nabatov vinograd i htio ga se, poštopoto, 
dočepati. U svim zemljama naokolo kraljevi su bili svemožni; svijet ih je smatrao 
namjesnicima božanstva i svaku im želju spremno ispunjao. Kraljevi su imali vlast 
nad životom i smrti svojih podanika. No među Izraelcima već u ono doba bilo je 
ljudi, koji nisu tako visoko držali do zemaljskih kraljeva; oni su znali, da je i kralj 
običan smrtnik. Kao takav, mora poštivati prava svojih podložnika. U biblijskoj 
pripovijesti o Nabotovu vinogradu te dvije misli došle su prvi put do sukoba. Ahab je 
želio zaposjesti tuđi vinograd; htio ga preorati i pretvoriti u vrt za povrće. Ponudi 
Nabotu drugi vinograd u zamjenu, ili, ako baš želi, dat će mu za nj i novac. Nabot 
nije htio o tom ni čuti. Kako bi se mogao rastati s komadom zemlje, što mu je otac 
namro! On je mora ostaviti svojoj djeci. Zato odbije kraljevu ponudu. 

Kraljeva žena, poganka Jezebela, nije mogla pojmiti, kako se netko može naći i 
usprotiviti kraljevoj želji. U njezinu se zavičaju kralj smatrao svemožan, božanski. 
Stoga zamisli paklensku zamisao. Nabota će jednostavno smaknuti. Optužit će ga, da 
je psovao Boga i kralja. Prema Mojsijinu zakonu, do kojega ona inače nije ništa 
držala, Nabot mora biti kamenovan. U tu je svrhu krivotvorila mužev potpis; sazvala 
starješine iz mjesta; pred njima se pročitala kraljeva optužba protiv Nabota. 
Pobrigala se te našla dva lažna svjedoka, koji su potvrdili: Nabot je hulio na Boga i 
na kralja. Jadni Nabot izgubi glavu, a kako je posjed tako smaknutoga pripao kralju, 
kraljevski se par dočepa željenoga vinograda. 

Nije Ahab dugo uživao krivo stečen vinograd. Našao se čovjek, koji se usudio 
spočitnuti mu počinjeno zlodjelo. Bio je to prorok Ilija. U ono se vrijeme Ilija 
nalazio sa svojim učenicima u školi proroka. No čuvši za zlodjelo u Jezreelu, u njemu 
uzavre krv. Ponukan nutarnjim Božjim glasom, požuri u Ahabov dvorac. Zamišljam, 
kako korača krupnim korakom ovim istim putem. S brda piri vjetar, zanosi 
njegovom dugom bradom. Ilija je nema kad poravnali; on je zaokupljen svojim 
mislima: Opačinu kao što je Ahabova i Jezebelina iz zemlje treba iskorijeniti! Mali 
svijet treba zaštititi od silnika. U Izraelu mora vladati pravda. Jahve to traži! 

»Počinio si umorstvo!« progovori Ilija kralju Ahabu. »Sad provodiš otimačinu. 
Ovo ti poručuje Jahve: Na mjestu, gdje su psi lizali Nabotovu krv, lizat če i 

tvoju. ..Izbrisat ču tvoje potomstvo i istrijebiti sve muško u Ahabovu domu...A psi će 
požderati Jezebelu na Jezreelskom polju.« 

Ne mili mi se ići u pojedinosti, kako se je Ilijino proroštvo na dlaku ispunilo. 
Divim se Nabotovu junačkom pokliku: Ne dam! Bio je to prvi izražaj ljudske duše za 
osobnom slobodom. Istina, bio je ugušen u krvi; nije odjeknuo ni s drugu stranu 
brda, ali svejedno ostao je zapisan u svetim knjigama i s vremenom, iako vrlo sporo 
kao i sve velike misli — svijet je obogaćivao učenjem o dostojanstvu čovjeka; o 
njegovu pravu na osobnu slobodu i konačno bio oblikovan u misao: Narodi nisu radi 
vladara, nego vladari radi naroda. 

U događaju na brdu Karmelu i u ovom na Jezreelskom polju Ilija nam se 
predočuje u potpunosti svoje životne zadaće: borca za Gospodnju slavu na zemlji i 
borca za pravdu među ljudima. To su ujedno dvije misli-vodilje, na kojima je 
uzrastao veliki Proročki pokret. Ilija je njegov prvak i u vremenu i u borbenosti. 

Vozimo polako dalje. Popodnevni povjetarac, siguran dnevni posjetitelj u polje, 
bio se spustio s brda i ublaživao popodnevnu žegu. 

najstariji biblijski sastavak 

Svaki humak, svaka njiva, svaki sklad na ovom polju bili su svjedoci događaja iz 
doba, kad su sastavljane stranice Starog Zavjeta. Palma, što se izvijala na polju u 12. 
stoljeću prije Krista, bila je svjedokom, jednog posebno važnog događaja. Uz njezino 
stablo sjedila je proročica Debora. Odatle je razašiljala glasnike, da pozivlju plemena 
na ustanak, u boj. Kanaanski vojskovođa Sisera bio je poveo vojsku. Htio uništiti 
židovska plemena, tek što su se bila nastanila u zemlji. Debora je bila junakinja Boga 
Jahve, i plemena se odazvaše njezinu pozivu. Nijedna druga ratna pobjeda u davnoj 
prošlosti židovskoga naroda nije pridonijela jedinstvu i narodnom održanju kao 
pobjeda, koju je izborila Debora nad Siserom. Zgoda je opjevana u pjesmi od 98 
stihova. Pjesmu smatraju književnim biserom. Spjevana je odmah poslije događaja, 
o kojem govori, u 12. stoljeću. Tako je jedan od najstarijih sastavaka, ako ne i 
najstariji, u cijeloj Bibliji. 


Zapjevat ću pjesmu Gospodinu, 

Psa/mi rat ću pjesmu Gospodu , Bogu Izrael ovu. 


S cesta nesta po voraka, 
Puteljcima putnici se daše. 
Za zidove sakri se Sloboda, 
Nestade je iz sredine Izraela. 


Iza rešetaka procvili Siserina majka: 

»Zašlo mu kola okasniše stići? 

Zašto li je topot konja pod njegovim kolima 
zakasnio?«... H. B. 

Ljepota se sastavka gubi, a izvorniku se nanosi nepravda, kad se pjesma donosi u 
prozi. 


prvo izdanje svetih knjiga 

Cilj nam je bio Megido. Pred njim se konačno nađemo. Ležao je odgrnut, 
spreman ispričati svu svoju prošlost. A Megido je pamti sve tamo od Mladog 
kamenog doba, kojih 4.000 godina prije Krista. Dvadeset se je različitih naselja na 
njemu izredalo. Zaprema svega trinaest akera zemljišta. Svaki je aker pun zgoda i 
nezgoda kao kakva sadržajna knjiga. Položaj je Megida razlog njegove važnosti. 
Smješten je na raskršću puteva sa sjevera na jug i sa zapada na istok: iz Egipta u 
Mezopotamiju i iz doline Jordana na Sredozemno more. Trgovačke karavane kao i 
vojske morale su proći kroz njegov tjesnac. Megido je nad tjesnacem stražu stražio. 
Zgodniji vojnički položaj teško bi bilo i zamisliti. Gospodar Megida bio je gospodar 
cijelog kraja. Tako su se za nj vodile bitke kao ni za jedan drugi grad na Bliskom 
istoku. Vojnička važnost Megida bila je poznata egipatskom faraonu Tutmesu 
Trećem, koji ga je razorio 1479. prije Krista, kad je kod njega svladao kralja od 
Kadeša s Oronta. Zidovi, koji su u to doba podignuti oko Megida i danas se vide. 
Važnost vojničkoga položaja Megida bila je poznata i njemačkom generalu Von 
Sandersu u Prvom svjetskom ratu. Tu se on bio ukopao sa svojom vojskom. Iz¬ 
nenada je na nj navalio zapovjednik Savezničkih četa general Allenby. I da Sanders 
nije pobjegao noću u samoj košulji, bio bi uhvaćen. Budući da je Megido bio 
pozornicom mnogih ratova, stariji su tumačitelji Svetoga Pisma držali, da je grad 
Megido imao na umu i sv. Ivan, kad je u Otkrivenju označio mjesto: Hamagedon kao 
posljednje bojište između sila Dobra i Zla na koncu svijeta. No noviji tumaći drže, da 
je pisac Otkrivenja imao na umu brdo Sion, a ne mjesto Megido. Tako će ovaj grad 
biti pošteđen barem od one zadnje borbe, t& ionako je prošao kroz mnoge. 

Megido je poznavao i svoje sretnije dane. Počeli su mu sa Salomonom. On ga je 
učinio sjedištem uprave za onaj kraj. Tako je Megido postao i trgovačko središte. 
Uporedo s tim, i žarištem uljudbe, kulture. Pismenost nije više bila povlastica 
službenih kraljevih pisara i pisaca, nego je zašla i u obične građanske redove. To 
nam svjedoče nalasci u Megidu. Nađeno je više pečata. Jedan, koji je pripadao 
nekom Šemi, od osobitog je značenja. Na njemu su urezane riječi biblijskim jezikom. 
Uz to je nađen i jedan komad ilovače sa stihovima iz eposa Gilgameš. Ondje, u 
Megidu, bio je donesen iz daleke Mezopotamije. Kad ovo znamo, nije nam teško 
zamisliti, da se u Megidu našlo ljudi, koji su čitali i prepisivali pojedine knjige iz 
Biblije. Dosta velik broj psalama bio je sastavljen već u 10. stoljeću. Prvo izdanje 
cijelog Petoknjižja, barem u glavnim obrisima, bilo je već napisano u vrijeme, kad je 
Megido proživljavao svoje zlatno doba. Veći dio Knjige Sudaca bio je također 
povjeren slovima i svitku. Ta prva izdanja knjiga Starog Zavjeta nalazila su među 
naprednim građanstvom Megida svoje prvo čitateljstvo. 

Tko želi potanje ispitivati iskopine Megida, može provesti na tom poslu mnogo 
dana. Ovo je mjesto, gdje je kopanje najdulje vršeno. Zapravo još nije pravo 
završeno, iako su prva kopanja počeli provoditi Nijemci 1903. Danas iskopavanja 
vrše Izraelci. 

Dan mi se primicao kraju, pa sam samo na brzu ruku prošao iskopinama. Ali sva 
kratkoća vremena nije me smela pobliže pogledati iskopine Salomonovih štala. U 
njima je Salomon držao svoje konje. Nekad su biblijski izvještaji o Salomonovoj 
konjici odbijani kao kakva bajka. Iskopane štale u Megidu, međutim, potvrdile su 
biblijske izvještaje u tančine. Samo na jednom mjestu moglo se je pod krov uvesti 450 
konja. Svaki je konj imao svoje jasle, svoje zasebno mjesto; konja od konja dijelila 
je pregrada od kamenih stupova. I zamislite: Stupovi su bili probušeni, tako da su se 
kroz njih mogle provući konjske oglavi; svaki je konj tako bio za stup privezan. Na 
stupovlju je počivao krov cijele zgrade. Zaista, iako za konje, zgrada je davala bogat 
izgled. Bajoslovno Salomonovo bogatstvo očitovalo se, eto, i u gradnji štala za konje. 
No njegova poslovična mudrost u tom je podbacila. Zbog ovakovih gradnja morao je 
navaljivati na puk velike poreze. Salomon je prvi u zemlju zaveo kulučenje. I kao da 
ga je pamet posve izdala, od nameta je oslobodio dva južna plemena: Judino i 
Benjaminovo. To je stvaralo još dublji jaz između sjevernog i južno dijela zemlje. 
Silom je uspio održati jedinstvo kraljevine do svoje smrti. Poslije se moćno 
kraljevstvo podijelilo na: Sjeverno i Južno. Od tada je sudbina dvaju kraljevstva bila 
različita, ali jednako teška. Sjeverno će živjeti svojim životom jedno dvjesta godina, a 
onda će ga godine 721. nestati. Njegov će puk tada biti rastepen širom svega svijeta. 
Ta se je nesreća duboko usjekla u dušu naroda. Ni mašta nije mirovala. Među 
današnjim Židovima postoji priča, da su američki Indijanci — što sve ne će razigrana 
mašta izmisliti! — potomci izraelskih plemena, kojih je nestalo one žalosne godine. U 
očima naroda iz južnih krajeva potomci sjevernih plemena nisu prolazili ništa bolje. 
Porugljivo su ih nazivali Kutijcima, prema mjestu Kuta u Mezopotamiji, odakle je 
Sargon doveo viši broj novodoseljenika na domove raspršenih Izraelaca. Kutijci su 
bili štovatelji nekog božanstva Nergala i nastavili njegovim štovanjem u svojoj novoj 
postojbini. Južnjaci su ih nazivali lavljim obraćenicima, jer da su se pobojali lavova 
pa prešli na jahvizam. Dobro se je sjećati ove pričice, da se shvati odnos između 
žiteljstva Sjevera i Juga. Slično seje očitovalo i u novozavjetnim vremenima. Skupina 
Samaritanaca, koja se je održala sve do naših dana, priča drugačiju pripovijest o 
svom postanku. Suvremena proučavanja njihove prošlosti, čini se, potvrđuju 
vjerodostojnost pripovijesti Samaritanaca. 

Za koji sat vožnje mogao sam onog dana stići među Samaritance. To sam svakako 
želio. No Samaritanci se nalaze na državnom području Jordana. Nije mi bilo moguće 
posjetiti ih onda. S njima sam se upoznao malko drugom zgodom. 

kod samaritanaca 

Malen je njihov broj. U popisu od 1965. ima ih svega 235 duša. Žive u Nablusu, 
blizu Šekema, drugog važnijeg grada patrijarha. Cijeli kraj pun je biblijskih sjećanja. 
Šekem je bio u doba pisanja Starog Zavjeta i kulturno i vjersko središte za svijet sa 
sjevera. Mnogo je stranica Svetog Pisma u njem napisano. Ima jedno 160 
Samaritanaca i na području Izraela. Žive u jednom selu blizu Tel Aviva. Međutim, za 
Bibliju je važna samo skupina u Nablusu. Ona je posjednica starog izdanja 
Petoknjižja. Naziv Peloknjižje potječe od Židova it egipatskoj Aleksandriji. Prvih pet 
knjiga židovske Biblije običavalo se zvati: petina Biblije. Kako ove knjige tvore i 
neku cjelinu za se, čuvale su se u jednom svitku. Odatle ime: Peloknjižje. Jedina 

sinagoga kod Samaritanaca središte je njihova i kulturnog i vjerskoga života. Uz nju 
imaju i vlastitu školu. Svog duhovnog vođu zovu Velikim svećenikom. Tako, kod 
njih se nalazi staro izdanje Petoknjižja. Ovo je izdanje vrlo znamenito za biblicističku 
znanost. Čuvar sinagoge čuvar je i svitka Petoknjižja. On jedini ima ključ. Htjeli smo 
staru knjigu svakako vidjeti. Morali smo dulje čekati, dok su pronašli Velikog 
svećenika i obavijestili ga o dolasku turista, koji žele vidjeti: Knjigu. Bio je vrlo 
ljubezan. Smatrao se počašćenim, kad smo mu rekli, da ga želimo uslikati s Knjigom. 

Izgubi se iza svilenih zavjesa dvorane i za čas se pojavi pred nama. Bio je pun 
strahopočitanja. U rukama je držao okovan svitak Petoknjižja. Svitak je dulji od 
metra. Na vrhu su stršila tri ukrašena drška. Oklop svitka se sastoji od tri dijela, koji 
se lako rastvaraju. Svećenik ga rastvori i pred nas stavi. Drevno je pismo svraćalo svu 
našu pozornost. Svako je slovo izrađeno velikom pažnjom u hebrejskoj abecedi. 
Dugo smo pismo motrili. Bliskost Božje Riječi i mi smo osjećali. Onaj primjerak 
potječe iz 11. stoljeća kršćanskoga doba. Vjeran je otisak konačnoga izdanja 
Petoknjižja. Današnjim su ga Samaritancima namrli njihovi davni pređi. 

U kojem je stoljeću nastao samaritanski izvornik, teško je reći. No budući da se 
dobro podudara s primljenim masoretskim izvornikom, mora se dopustiti, da je 
prepisivanje obavljeno u vrlo drevnoj starini. Moralo je to biti prije konačnog razlaza 
sa Židovima Južnog kraljevstva. Dakle u vrijeme, kad je Petoknjižje već bilo 
kanoniziram. Samaritanci ne prihvaćaju nijedne druge knjige Svetoga Pisma osim 
Petoknjižja. Znači, da je ono najprije bilo u cijelosti zgotovljeno i prihvaćeno za 
svetu knjigu. 

Samaritanci za se vele, da su potomci ono osam plemena sa sjevera. Nakon 
propasti njihova kraljevstva, asirski kralj Sargon Drugi izričito veli, da je odveo iz 
zemlje 27.290 osoba. Iz drugih izvora znamo, da je tada kraljevstvo moralo brojiti 
preko 60.000 duša. Stoga opravdano možemo zaključiti, da je uz nove doseljenike 
ostao stanovit broj urođenika. Biblija zbilja govori o ostacima Izraela. Poslije 
povratka iz Babilonskoga sužanjstva i za gradnje Drugog hrama u Jeruzalemu na 
starosjedioce po Samariji gledalo se prijekim okom. U njihovu se je vjerovanju 
nalazilo mnogo poganskih natruha. Kad su Samaritanci nudili pomoć za gradnju 
Hrama, odbijali su ih. Zato su oni sami sebi podigli hram na brdu Gerizimu 
početkom 4. stoljaća prije Krista. To je rađalo sve to većim udaljivanjem sjevera i 
juga. Skupina Samaritanaca držala se svojih vjerskih običaja i propisa. Tako je 
nastavila svojim vlastitim životom i poslije, kad im je Hirkan porušio hram u 2. 
stoljeću. Svakom promjenom vlade — toliko ih se je nad jadnim Samaritancima 
izmijenilo! — broj seje pučanstva smanjivao. U ustanku protiv Vespazijana zaglavilo 
ih je 12.000. Car Justinijan ih je skoro posve uništio. Neznatna manjina, koja je ipak 
ostala na životu, stalno je i poslije bila proganjana od muslimana. U knjižici, što je 
dijele posjetiteljima, stoji, da je jednom njihov broj bio spao ispod deset osoba. No 
unatoč svim nedaćama, koje su im nanosili dugi vjekovi, prijanjajući uza svoju 
knjigu, održali su se do dana današnjega, da budu živi svjedoci prvog sveska Starog 
Zavjeta, izdanog u doba, kad seje Biblija pisala. 

natrag k prorocima 

Bila je već noć, kad smo na povratku od Megida prešli na područje negdašnjeg 
Južnog kraljevstva. Davno je vrijeme izbrisalo granicu, ali nazivi mjesta u/ put, što 

bi svijeće s auta na čas osvijetlile, kazivali su nam, da smo u staroj Judeji. Jedno je 
stablo o tom posebno svjedočilo. Ugledate mu široku krošnju, nabijenu gustim 
lišćem. Iza zaokreta na cesti pred vas iskoči kao kakvo glomazno noćno strašilo. 
Stablo naši prevoditelji nekad zovu divlja smokva , a nekad — u istom izdanju — 
dud. Zaista stablo ima svojstava i od jednog i od drugoga, ali nikako ne opravdava 
dva naziva. Svojim lišćem sliči murvi, dudu, ali je plodom mnogo bliže smokvi. Ne 
držim, da je stablo istovjetno divljoj smokvi. Pitoma se i divlja smokva izgledom ne 
razlikuju. Da je po kojoj sreći skovan naziv prema šikma kao i u drugim jezicima, 
držim, da bi bilo najbolje. No sad svejedno. U starini je osobito stablo bilo poznato 
po plodnom rodu. Plodom s ovog stabla ovuda prehranjivao se siromašni puk. Da bi 
se pospješilo dozrijevanje ploda, proboli bi ga ili prorezali. Uz čobanovanje, tim seje 
poslom bavio prorok Amos. 

Misao povlači srodnu misao. Proroke smo davno ostavili. Našavši se u ovom 
kraju, Amos izazivlje ponovno razmišljanje o njima. Tekoa, rodno mjesto proroka 
Amosa, nalazi se dolje dalje na jednom brijegu, dok se je područje njegova 
propovijedanja steralo ovim pograničnim mjestima dvaju kraljevstava. Amos nije 
svraćao pažnju na političku granicu u zemlji; on je imao pred očima Božje 
kraljevstvo, njegov puk na zemlji. Zato, iako južnjak po rođenju, proveo je mnogo 
svoga života na sjeveru. Mane, na koje se je žestoko obarao, bile su: idolopoklon- 
stvo, guljenje sirotinje i društvovnu nepravdu uopće. 

Djelovanjem Amosa otvara se novo proročko razdoblje. Zovemo to razdoblje: 
doba proroka književnika. Trajalo je nešto više od dvjesta godina. U njemu je 
djelovalo 17 proroka, čija imena znamo. Pod imenom jednog stigla je do nas velika i 
debela knjiga, kao pod imenom Izaije i Jeremije, dok nam je pod imenom drugoga 
sačuvano tek po koji kraći odlomak. Od proroka Abdije imamo samo 21 redak. No 
svi su bili ljudi Božji, koji su izgarali za Jahvnu slavu i sreću svoga naroda. Pozivanje 
puka, da se obrati i povrati opsluživanju Saveza, što ga je Bog sklopio s njihovim 
pređima stalno je ozvanjalo iz usta proroka. Odbijanje Božjeg poziva donosi nesreću. 
Narod je, međutim, držao, da mu je dosta vanjsko opsluživanje Mojsijina zakona; 
držanje obreda i prinašanje žrtava. Jeremija se vrlo žestoko obara na takovo 
poimanje i naglasuje, da je više potrebno obrezanje srca. Bog te je izabrao , veli 
Izaija, ah Bog još ima posla s tobom kao i kovač s kovinom — kuša je u peći. Mnogo 
naroda nije voljelo slušati ovakove ukore, pa su proroke tvorno napadali i progonili. 


Polovicom 8. stoljeća prije Krista proroci su nazrijevali obrise narodne propasti. 
Nisu se prevarili. Asirci su već bili zaposjeli jednom napredno Sjeverno karljevstvo. 
Ni Južno nije moglo izbjeći svojoj propasti. Česta provaljivanja osvajača s istoka o 
tom su proroke uvjeravala. Veliki pjesnik, prorok Izaija, jednu takovu navalu, 10. 
poglavlje u svojoj knjizi, živo opisuje. Prema gledanju Izaije, navala je na Jeruzalem 
morala doći sa sjevera. Popravimo li u izvorniku drugu polovinu 27. retka, kako čine 
sva nova izdanja, opis bi bio ovakav: 

Onog će se dana zbiti: 

Njegov će se teret s tvog ramena skinuti , 
njegov će jaram vrat tvoj prestati tiši i ti: 



























Izaija nastavlja o danu Senaheribove navale: 


Amo gore od Rimo na dođe, 
prošavši kroz Migron, stiže u Ajal. 
U Mikmašu odloži prtljagu. 
Prođoše kroz klanac: 

»U Gebi ćemo noćiti« 

Ratna je u strahu, 

Šau/ova Gibea bježi. 

Viči i urliči, Galim-kćeri! 


Još danas će u Nobu stati, 
zaprijetit se šakom gori Sion-kćeri, 
jeruzalemskom brežuljku. 

Ali nu! Gospodar, Gospod Vojska, 
odsijeca grane velikom žestinom; 
visoki stasom leže položeni; 
šumsku je šikarft sasjekla sjekira, 
sam Lebanon u svom sjaju pada. 

Ovakav će biti prijevod Izaijine pjesme u VI. svesku Hrvatske Biblije. 

No primijetite, kako prorok u šest stihova u Senaheribovoj navali spominje šest 
imena mjesta na sjeveru od Jeruzalema. Znamo, međutim, da je Senaherib navalio na 
Jeruzalem sa zapada; njegovi su se vojnici penjali ovim brežuljcima, provlačili se 
istim dolinama. O ovom Senaheribovu vojnom pohodu govori i prorok Miheja. Zbog 
toga u ovom odlomku tumačitelji nailaze na teškoću: Kako obraniti proročanstvo, što 
se nije ispunilo? Jedan američki tumačitelj, koji je napisao vrijedno djelo o 
prorocima, veli: Proročko se gledanje ne odnosi na možebitne okolnosti, nego samo 
na bitnost predmeta. Bitno je u ovom slučaju, kaže, što je Senaherib navalu izveo, a 
to, što je došao sa zapada, mjesto sa sjevera, nije važno. Ovakovo tumačenje nikoga 
ne zadovoljava. Bolje su rješenje teškoći našli drugi, koji kažu: Senaherib je vodio 
barem dvije vojne na Jeruzalem. Tako, na primjer, veli Albright. O vojni ove 
spomenute godine govori se na tri mjesta u Starom Zavjetu. Možda je pri 
prepisivanju načinjena pogrješka, te su obje, i ona sa sjevera i druga sa zapada, do 
nas stigle pod istim nadimkom. Izdavatelji Jeruzalemske Biblije spominju opet, da je 
prorok, možda, naveo popis onih mjesta, jer su ga sjećala na neke prijašnje vojne. 
Bilo jedno, bilo drugo, Bog je tada priskočio u pomoć Izraelcima, te se je osvajač 
vratio neobavljena posla, kako je prorok gledao šumsku je šikaru sasjekla sjekira. 

Toliki je strah zavladao zemljom, posebno među građanstvom u Jeruzalemu, da je 
iste godine kralj Hezekija naredio bušenje cijelog brda, da osigura dolaženje vode u 
grad. To je onaj glasoviti podzemni kanal ispod Ofela. Kroza nj je dovedena voda u 
jezerce Šiloa, koje nam je poznato i iz Ivanova Evanđelja. K njemu je Isus poslao 
onog slijepca od rođenja da ispere oči, kad mu je otvorio vid. Kanal je dug više od 
pola kilometra. Tako je čvrsto napravljen, da i danas služi istoj svrsi. Bušen je s obje 
strane u isto vrijeme. Brzo je završen. Kad su se obje skupine radnika sastajale pod 
brdom, jedna je slušala udaranje alata druge skupine. Posao je uspješno završen bez 
posebnih sprava za mjerenje, kakove su, na primjer, bile na raspolaganju bušiteljima 
tunela ispod brda Blanc u Alpama. Onaj je tunel dovršen 1962. Pri susretaju radnika 

s talijanske i francuske strane ustanovljena je pogrješka od dvije-tri podlanice. Za 
radova su poginula četiri radnika. Za nas je, međutim, na ovome mjestu važno nešto 
drugo. Naime, nađen je natpis u jeruzalemskom tunelu, koji su ispisali sami radnici u 
hebrejskom jeziku i slovima, koja su onda bila u upotrebi kod običnoga svijeta. 
Radovi su na tunelu opisani prilično potanko. To nam opet svjedoči, da je pismenost 
među pukom bila razvijena. Isto svjedočanstvo pruža i Knjiga uputa za život, ili 
Izreke, kako ih zove Zagrebačko izdanje, gdje se veli, da ih je skupljao i prepisivao 
sam kralj Hezekija. Jedna je osobito mudra: 

Ako ti je neprijatelj gladan, jesti mu podaj, 

A ako je žedan, podaj mu piti! 

Tako ćeš mu zgrćati žeravu na glavu, 

A Gospodin će ti račun podmiriti. 

H. B. 

Mudrost ove poslovice nije umakla oku sv. Pavla, te je i on u svojoj Poslanici 
Rimljanima donosi gotovo od riječi do riječi. 

Sve od Davidova vremena na kraljevskom dvoru u Jeruzalemu bilo je ljudi, koji su 
se bavili pisanjem i sastavljanjem pojedinih dijelova svetih knjiga. Tim se poslom nije 
prestalo ni onda, kad je, tako reći, osvajač bio pred vratima. Pače posljednja četvrt 
7. stoljeća bila je osobito plodna. Ono su bile godine narodne obnove. Jedan, naoči 
neznatan događaj, bio je povodom za živo provađanje vjerske obnove. Naime: 
godine 621. vršeni su neki popravci na Salomonovu hramu. Tom prigodom Veliki 
svećenik Helcija nađe Knjigu Nauka. Mnogi su u tom vidjeli prst Božji: Poseban 
Božji poziv narodu, da se vrati opsluživanju starih vjerskih propisa. Mladi kralj 
Jošija dadne se svim žarom na provađanje vjerske obnove. Provodio ju je ne samo po 
Judeji, nego i po Samariji. Drugi muž, koji se također zdušno zauzimao za narodnu 
vjersku obnovu, bio je prorok Jeremija. Svećenik po zvanju; cijeli je svoj život ostao 
neženja da što predanije može služiti narodu. I služio mu je punih četrdeset godina; 
pisao, propovijedao i obraćao. Na prvim stranicama svoje knjige, poglavlje 3., 
Jeremija vapi: 

Brežuljcima vika se razli ježe, 
jauk tužan djece izraelske, 
jer življenje svoje iskvariše; 

Gospodina, Boga svoga, zaboraviše. 

Obratite se, odmetnula djeco, 

ja ću vas izliječiti od vašega odmetništva. 

H. B. 

Revnitelji opsluživanja Mojsijina nauka imali su pune ruke posla, da zemlju 
koliko-toliko očiste od idolopoklonstva, u koje ju je svalio Jošijin djed, kralj 
Manaše. Pisci onih vremena prikazuju ga najgorim kraljem, što je ikad zasjeo na 
Davidov prijestol. Iz proročkoga kruga na ovome poslu možemo još spomenuti 
djelovanje Setonije i Nahuma. Nahum se osobito žestoko obara na grijehe stranih 
vojnika, koji su navaljivali na njegovu domovinu. 

prvo sustavno izlaganje vjerskih istina 


Rad na vjerskoj obnovi onih vremena zrcali se u Petoj knjizi Mojsijina nauka. 
Prvi prevoditelji na grčki nazvali su je: Deuteronomij, drugi zakon. Taj je naziv 
knjige općenito prihvaćen, mada sadržaju knjige ne odgovora, osim što je i izvorna 
riječ, prema kojoj je naziv uzet krivo prevedena. Hebrejski naime izraz mišneh ha- 
ttorah ne znači drugi zakon , nego primjerak zakona, nauka. Propovjednici, oslanja¬ 
jući se na primljenu Božju objavu, u ovoj knjizi izlažu je u novom ruhu; potiču 
slušatelje, da je opet prigrle; kore ih za prekršaje; sokole i obećaju nagradu, budu li 
živjeli prema ovim zapovijedima. Šaljući rukopis u Zagreb 1967., bio sam knjigu 
nazvao: Nove zapovijedi. Urednici su naziv promijenili u: Ponovljene zapovijedi. 
Mislim da je i to oslanjanje na grčki naziv, te sam ga u 2. izdanju Petoknjižja Hr¬ 
vatske Biblije promijenio u Tumačenje Nauka. 

Ovo je prva knjiga Svetog Pisma, u kojoj se izlaže bogoslovlje jednim sustavnim 
redom. Učenje se u njoj usredotočuje na događaje iz prošlosti, iz pisane povijesti. 
Kao što je Bog spašavao naše očeve, navješćuju propovjednici, tako će spasiti i nas, 
ako se k njemu obratimo. Ono, što se je već dogodilo, treba pamtiti; utuvljivati u 
glave naraštaju za naraštajem; oslanjajući se na događaje, treba vjerovati i spasenju 
se nadati. Šesto poglavlje knjige ovo učenje osobito naglasuje: 

Čuj, Izraele! Gospodin je Bog naš - Gospodin jedino! Zato ljubi 
Gospodina, Boga svoga, svim srcem svojim, svom dušom svojom i 
svom snagom svojom! Riječi ove, koje ti danas nalaže/n, neka ti se 
urezu u srce. Napominji ih svojim sinovima. Govori im o njima, 
kad sjediš u svojoj kući i kad ideš putem; kad lijegaš i kad ustaješ. 
Pri veži ih na svoju ruku za znak, i neka ti budu kao zapis među 
očima! Ispiši ih na clovratnicima kuče svoje i na vratima 
svojim...A kad te sutra zapita tvoj sin: Što su te upute, zakoni i 
odredbe, što ih je Jahve, Bog naš vama propisao? Kaži svome sinu: 
Bili smo faraonovi robovi u Egiptu, ali nas je Gospodin izveo iz 
Egipta jakom rukom... Naredio nam je Jahve, da sve ove odredbe 
vršimo u strahopoštovanju prema njemu, Gospodinu, Bogu svome, 
da bismo uvijek bili sretni... 

Navedeni su reci vrlo važni u starozavjetnom bogoslovlju. Osobito prvi redak: 
Gospodin je Bog naš, Gospodin jedino! U Zagrebačkom izdanju naše Biblije čita se: 
Jahve je Bog naš, Jahve je jedan. Neka mi oproste, ali je na ovom mjestu promjena 
moga rukopisa posve pogrješna. Kako sam ga bio preveo, shvaćali su ga židovski 
bogoslovci, na primjer, Ibn Ezra. I NAB, američki katolički prijevod od 1970., 
prevodi ga isto kao što je bio preveden u mome rukopisu od 1967. 

U Knjizi Tumačenja nauka pisac stavlja u usta Mojsije riječi kao da ih je rekao 
sam Mojsije. Kojim pravom to čini? Kako nam treba to shvatiti? — Cijelo 
Petoknjižje smatralo se Mojsijinim djelom. Ono je dobrim dijelom zbirka zakona, 
zapovijedi i naredaba. Pri izdavanju zakona ljudi se služe posebnim izrazima. Tako 
kažu: Hamurabijevi zakoni, Napoleonovi zakoni, iako znamo, da su mnogi zakoni u 

njihovim zakonicima objavljeni, a da ih nisu napisali ni izdali ni Hamurabi ni 
Napoleon. Slično je postupio i onaj krug svećenika, kad je priređivao Petoknjižje za 
izdavanje. Bio je ono odreda skup svećenika, koji se povratio iz Babilonskoga 
sužanjstva. Na mnogo se mjesta veli: Reče Bog Mojsiji... Utoliko je Bog govorio, 
ukoliko su svi temelji nauka počivali na Mojsiji; svi su se zakoni i zapovijedi donosili 
u ime Mojsije, iako su to u mnogo slučajeva bili novi zakoni zbog novih okolnosti. 

Uostalom, na sve upite o postanku Knjige Tumačenja nauka još nemamo sigurnih 
odgovora. Ovo ipak znamo: Napisana je u 7. stoljeću; vrlo je važna za bogoslovlje 
Starog i Novoga Zavjeta. Na proglašivanju događaja, koji su se zbili u davnoj 
prošlosti, njihovu širenju i navješćivanju Blage vijesti temelji se naše kršćansko 
vjerovanje. Glavni bogoštovni čin kršćanskoga vjerovanja, sveta misa, obnavljanje je 
povijesnog Spasiteljskog događaja. 

Obnovom bogoštovnih obreda, što se provodi u našim danima, nastoji se učiniti 
shvatljivijom biblijsku bogoslovnu nauku. — Posebno rasvijetljenje pratilo sve, koji 
se tim poslom bave! Nema bogoslovlja bez biblijskoga bogoslovlja, rekao je papa Pio 
Dvanaesti. 

Noć je bila poodmakla. Jeruzalem je osvijetljen. Ulazimo u grad; ne osjećamo 
potrebu usporavanja auta. Ulicama se nije vidjelo žive duše. Mrtvi, subotni počinak 
vladao je gradom. Bez obzira koliko puta ulazite u Jeruzalem, svaki će vam put 
iskrsnuti pred oči koja nova misao iz njegove duge prošlosti. Onog sam puta mislio, 
kako je grad osvajao babilonski kralj Nabukodonozor; kako ga je sa zemljom 
sravnio; Hram porušio, a građane mu odveo u ropstvo. Povijest govori o dvostrukom 
Nabukodonozorovu opsjedanju grada, o dvostrukom odvađanju pučanstva u 
babilonsko sužanjstvo. Prvo je bilo godine 597., dvije tisuće trista osamdeset godina 
prije. Dan je bio tmuran, plačan, 16. ožujka. Nebo je izlijevalo svoje zadnje zimske 
kiše. Pred kapijom su stajali babilonski vojnici, probirali i bilježili sužnje za daleki 
put preko pustare i pustinje. Uzimali su samo one, za koje im se činilo, da će moći 
doputovati u daleku Babiloniju. Probrali su nekih sedam tisuća vojnika, među njima 
i mladog kralja Joakina, njegovu majku i ženu, mnogo dvorjanika i koju tisuću 
zanatlija i majstora. U svemu oko deset tisuća osoba, kako stoji na jednom mjestu. 
Najpoznatiji nam je sužanj toga dana prorok Ezekiel. Prorok Jeremija, očevidac 
žalosnoga događaja, veli, da je svih zarobljenika bilo: 3.023 osobe. Možda su u 
njegovu popisu spomenuti samo oni, koji su živi stigli u Babiloniju. 

Deset godina kasnije, 15. siječnja, babilonski su vojnici opet poplavili 
jeruzalemske doline i brjegove. To je bilo drugo opsjedanje. U njihovoj se sredini i 
ovaj put nalazio ratoborni kralj Nabukodonozor. Tako je Jeruzalem bio opsjednut i 
ove svibanjske noći one davne godine. Onda je u gradu sve bilo u mraku i u strahu. 
Po zidinama su bili vojnici na straži. Ozgo iz nebeskih visina treperile su zvijezde kao 
1 večeras. Opsjedanje je grada trajalo do 30. srpnja. Toga je dana Jeruzalem konačno 
Pao; Hram je bio spaljen, uništen. Od zarobljenika su tada sa sobom odveli samo 832 
osobe. Druge su na mjestu poubijali. Stanovit broj pučanstva, većinom težaka po 
selima, ostalo je u zemlji da nad njom jade jadi. 

Iako se i ovaj svijet koji put u Bibliji nazivlje ostatkom , nije to onaj ostatak, koji 
Proroci zovu ostatkom doma Izraelova — nositelj misli Otkupiteljstva, nego su to bili 
° n h koji su odvedeni u sužanjstvo. 


84 




























Taj dan Jeruzalema ostao je nezaboravan na stranicama Svetog Pisma. Opisuje ga 
prorok Jeremija u svojoj knjizi u 39. poglavlju. No pad grada i posljedice, koje su 
uslijedile, osobito su potresno opjevane u zbirci Tužaljke. Sastavljene su dijelom 
odmah poslije pada, a dijelom u nekoliko nastupnih godina. Neumrli Michelangelo 
ovjekovječio je u jednoj slici Sikstinske kapelice u Rimu ime proroka Jeremije kao 
pjesnika, koji je Tužaljke spjevao. Tako se je općenito držalo u vrijeme umjetnika i, 
više-manje, sve do nedavno. Danas, međutim, isključuju Jeremiju, a pjesme pripisuju 
ili jednom ili možda više nepoznatih pjesnika. 

Jedna pak pjesma, za koju se drži, da ju je spjevao netko od samih sužnjeva, 
zavrijeđuje radi živog opisa ojađene duše pjesnika, da je na ovom mjestu donesemo u 
cijelosti. Pokušat ćemo to u novom ruhu, u koje je obučena u HI. svesku Hrvatske 
Biblije. To je psalam 137. Evo ga: 

Pokraj rijeka onamo u Babiloniji, 

sjedili smo; 

na glas smo plakali, 

kad bismo se sjetili tebe, Sione! 

O jablane onuda, 

objesili bismo harfe svoje 

kad bi oni, koji su nas odveli u roblje, 

zatražili stihove pjesme, — 

mučitelji naši vesele popijevke: 

»Pjevajte nam koju pjesmu sionsku!« 

Kako bismo mogli pjevat pjesmu Gospodnju 
na tuđemu tlu! 

Ako te zaboravim, Jeruzaleme, 
desnica se moja osušila! 

Neka mi se jezik za nepce prilijepi, 
ne budem li sjećao se tebe, 
ne budem li, Jeruzaleme, 
na slavama glavu tobom kitio! 

U pamtit ćete Gospodina, Edomljani, 
za onaj jeruzalemski dan! 

Vi ste baš vikali: 

»Ogolite ga ’ 

Zgulite do temelja!« 

Djevojčuro Babilonijo, Pustošiteljice, 
koje sreće onom, koji ti vrati za zlo, 
što ga nama ti nanese! 

Koje sreće njemu, koji zgrabi, 
te razmrska tvoju djecu o liticu! 

Trnci nas prolaze, dok čitamo gornje stihove. Osvetničke želje, što ih psalam 
izrazuje, protive se učenju Evanđelja. No takova su bila vremena, kad je psalam 

JERUZALEM 


Pogled iz zrakoplova. Nadesno: Maslinska gora; Hezekijev vodovod; evanđeoski Siloah; draga Kedron; 
gore, mjesto Salomonova hrama. Nalijjevo: Hinon-dolina, zaobilazi Sion brežuljak; prema sjeveru: stari 
i novi grad — Siri se prema sjevero-zapadu. Prema popisu prije 25 godina broji 250.000 žitelja. 

Sretni bili , koji tebe vole! 


Jeruzalem vole: Biblijski i Kuranski vjernici. 


Ps. 122. 

složen. Prateći tijek Drugog vatikanskog sabora, čitali srno u jednom broju La civiltč 
cattolica, da se na zasjedanju čulo glasova, e da bi se psalmi zamijenili drugim 
molitvama u svećeničkom časoslovu. Gornji se psalam nalazi u Večernjici četvrtka. 

Kušnje Babilonskoga sužanjstva bile su poticaj pisanju mnogih knjiga, koje 
zovemo Poučnim. To su: velik broj Psalama, Upute, Predsjedatelj, Velepjesan i 
nekoliko drugih. Sve su, u obliku, u kom su do nas došle, napisane u dvjesta godina 
poslije sužanjstva. O pitanju: Zašto zlo na svijetu i osobne trpnje raspravlja potanko 
Knjiga Job, dok će pisac Drugog Izaije u svom djelu, što ga zovemo Knjiga utjehe 
razviti u sedamnaest poglavlja misao Otkupljenja po Zastupniku. Taj je Zastupnik 
Ebed Jahve , Jahvin sluga. On je pun blagosti i poniznosti; on će svojevoljnim tr¬ 
pljenjem donijeti svima Spasenje. 

Prorok, čije ime ne znamo, proriče pad Babilona i povratak Židova na očinska 
ognjišta. Iranski kralj Kir to zbilja provodi. Izraelci se vraćaju u Jeruzalem godine 
538. i daju se svim žarom na obnovu zemlje i gradnju Drugog hrama. Među njima je 
prorok Ezekiel, koji piše svoju knjigu, jednu od najtežih u Starom Zavjetu. Ezekiel je 
prvi nadahnuti pisac Starog Zavjeta, koji ističe osobnu odgovornost za vlastita djela. 
Misao je svoju prorok osobito razložio u 33. poglavlju svoje knjige. Nekako u isto 
vrijeme na jeruzalemskoj se pozornici javljaju Ezra i Nehemija. Neki nepoznati pisac 
opisuje njihovo djelovanje u dvije knjige. K tome, po svoj prilici isti pisac, sastavlja 
još dvije knjige Ljetopisa. Njima se završava Hebrejska Biblija. 

Pisanje se knjiga Starog Zavjeta, međutim, nastavlja dalje. Još će ih biti napisano 
sedam. Neke će od njih biti izvorno napisane hebrejskim, kao Knjiga Sirahova, 
jedina knjiga u Starom Zavjetu, čijeg pisca poznamo po imenu. Tako je hebrejskim 
bila napisana i Baruhova, a možda i Prva knjiga Makabejaca. O knjigama Tobije i 
Judite ne znamo ili su izvorno napisane hebrejski ili aramejski, dok su ostale dvije: 
Druga Makabejaca i Knjiga mudrosti, izvorno napisane grčkim jezikom. Ni jednoj ni 
drugoj ne možemo odrediti vrijeme pisanja. Obično se misli, da je među njima Knjiga 
Tobije najstarija, napisana negdje oko 200. godine prije Krista. Za njom su slijedile 
druge u duljem ili kraćem roku, tako da su sve knjige završene jedno stotinu godina 
prije Kristova rođenja. Mogli bismo spomenuti, da su ovog vremena bili napisani i 
oni dijelovi Knjige Daniela, kojih nema u Hebrejskoj Bibliji. Možda je Knjiga 
mudrosti napisana najkasnije, negdje u prvoj polovici zadnjega stoljeća kršćanskoga 
doba. 

novi glas u staroj sredini 

U Božjoj promisli Jeruzalem je odabran za izvađanje drame ljudskog Spasenja. 
Davno su se o tom čuli glasovi u ovom gradu. Glas jednog jeruzalemskog građanina, 
Proroka Izaije, osobito se raspoznaje. Izaija je bio ugledan građanin, pripadnik 
gornjeg, aristokratskog sloja. Kao takovom, vrata su mu se kraljevskog dvora lako 
otvarala. Jednog mu dana Bog naredio, da posjeti kralja Ahaza i njegove dvorane. 
Vremena su bila teška. Sirski kralj Razor i kralj Sjevernoga kraljevstva Peka silili su 
Ahaza, da stupi s njima u savezništvo protiv asirskoga kralja Tiglatpilesera. Ahaz je, 
naprotiv, držao, da će mu biti bolje sklopiti savez s Asircima. Izaija se usprotivio 
stapanju saveza i s jednim i s drugim. Zato je onog dana pošao nagovarati kralja i 
n Jegove dvoranike, da se pouzdaju u Božju pomoć, a ostave po strani savezništva sa 

strancima. No Ahazova je vjera u Gospodnju pomoć bila popustila. Nije se dao 
uvjeriti. Izaija je tada, podigavši glas, rekao: Zatraži kakav znak od Gospoda, svoga 
Boga, bilo iz dubina Šeola, bilo ozgo s visina u potvrdu mojih riječi. Kad je Ahaz i 
dalje odbijao, Izaija nastavi: Sam će vam Gospod dati znak: Začet će, eto, Djevica i 
roditi sina. Nadjenut će mu ime: Immanu-El — S nama je Bog. 

Isti je to Rođenac, čiji je dolazak na svijet prorok Natan navijestio kralju Davidu 
koju četvrt tisućljeća prije, kako je ovjekovječeno u Drugoj Šamuelovoj knjizi 
riječima:... ja ću postaviti za tvog nasljednika tvoj vlastiti izdanak ...ja ću učvrstiti 
njegov kraljevski prijestol zavazda. 

Tako će najavljeni Izaijin znak biti ispunjenje Nade u Immanuelu, opipljivoj 
Božjoj nazočnosti u svijetu, što su neprekidno obećavale knjige Staroga Zavjeta. A 
sve knjige Novoga Zavjeta napisane su upravo zbog ispunjenja starozavjetnih 
proročanstava o dolasku Imanuela. 

Na putu smo, evo, u mjesto Imanuelova rođenja. 

GOSPOD S VAMA! 


povezanost dvaju zavjeta 

Prije nekoliko godina nađem se u Chicagu u domu jednog liječnika. Liječnik je bio 
jedan od Hrvata mlađega naraštaja, koji su se posljednjih godina nastanili u onoj 
američkoj gradurini u lijepom broju. Nauke je završio na Hrvatskom sveučilištu u 
Zagrebu. Pozvao me, da mu krstim dijete. Za večerom, koju je tom zgodom priredio, 
bio je još jedan njegov prijatelj, rodom Talijan, po zvanju isto liječnik. Njih su 
dvojica vodili neku raspravu iz svoje struke. Meni je predmet bio nepoznat, pa sam 
samo slušao. Najednom se domaćin obrati meni pitanjem: 

»Čim se vi, velečasni, posebno bavite?« 

Kako pitanja nisam očekivao, nađoh se u maloj neprilici. Čim bi se jedan fratar u 
samostanu mogao posebno baviti? Nisam držao, da bi ijedna od mojih sitnih 
dužnosti mogla poslužiti predmetom razgovora. Svakako, većeg izbora nisam imao. 
Stoga odgovorim: 

»Prevodim Stari Zavjet.« U taj sam posao trošio sve svoje slobodno vrijeme, dok 
sam onda živio u samostanu Sv. Ante. Na čas sam se pobojao, da moj odgovor ne će 
pasti na dobro tlo. Gdje bi liječnici, koji se istom kuće u stranoj zemlji imali vremena 
upoznavati se s nesuvremenim predmetom kao što je Stari Zavjet! U tili čas moje su 
bojazni iščezle. Moj domaćin prihvati odgovor spremno i s ljubavi. Njegovi su sudovi 
o Bibliji bili izazovni; bogati suvremenim znanjem. Divio sam se. Dok sam bio đak, 
uvijek sam gledao u zagrebačkom sveučilištarcu odgojenog i naobrazbom 
zaokruženog mladića. Kad bismo se mi drugi đaci iz pokrajinskih mjesta našli preko 
praznika s kojim od njih u društvu oko Zagrepčanina bismo se okupili i pomno ga 
slušali. Tijek razgovora one večeri potvrđivao je moje držanje o studentu s Hrvatskog 
sveučilišta, Moj se prijatelj prihvati Knjige Rutine. S koliko je dragosti, kaže, čita! 
Nenadmašiva je idila jednostavnog seljačkog života; biser u svjetskoj književnosti; 
pripovijest, kojoj nema ravne... 

Vraćajući se kući, mislio sam: Biblija zaista sadrži puno blaga za svakoga. Treba 
je samo čitati. Priznajem, da je i meni one večeri biser u svjetskoj književnosti zasjao 
još većim sjajem. Došavši naime kući, čitao sam ponovno Rutinu knjigu. Kratka je to 
pripovijest. U izvorniku obuhvata nepunih šest stranica, ciglih 129 redaka. U svakom 
se retku zrcali toplina; iz svakoga izbija sućut s dna srca, samozataja i nesebičnost 
jednog ljudskog bića prema drugom. Pisana je jednostavnim jezikom, iskreno i 
uvjerljivo, te je i danas smatraju dobrim primjerom pisanja pripovijesti. 

Rutina knjiga opisuje prizore, koji se svake godine obnavljaju među seljačkim 
svijetom. Njive i vrtače, zasijane bijelim žitima, ograđene plotovima i suhozidinom, 
B akovih viđamo po našim kraškim krajevima, jednaki su kao i negdašnji posjedi 

uzo\i. S užarenih obraza njegovih žetelica kapale su krupne kapi znoja; žustro su 
^ahale srpovima; vezale snopove i pred večer snosile na gumno. Takovom jednom 
^tvom počinje pripovijest u Rutinoj knjizi. Glavna junakinja, Ruta, dobrotom 

1 og Boazova srca napaljetkovala je onog dana svojoj svekrvi i sebi nekoliko kila 
^ema. Došavši kući, jedva je ječam sasula u kotluše, javlja se starica Naomi i počinje 
Prr ela j-, 12 k °jf g se već naslućuje sretan svršetak. Ne znam, koliko je puta moj 
j e J . ale| j gledao žetelice po našim njivama — roditelji mu potječu iz sela Rakitna, gdje 
m / e 'va 1 vršidba još glavni događaj u selu — pa mu se Rutina pripovijest, kao i 
nameće ladostima seljačkoga žvota, za kojima iz ove daljine možemo samo 

čeznuti. 


Knjiga se Rutina propisno i danas čita u sinagogama na blagdan Tjedana. To je 
vrijeme žetve pšenice. Nisam prisustvovao čitanju ni u jednoj sinagogi niti sam o 
Rutinoj knjizi slušao razlaganje rabina. No sjećam se, kako sam čitajući je u iz¬ 
vorniku one noći zastao na 4. retku drugoga poglavlja. Tada mi je prvi put oko 
zapelo za pozdrav, kojim je Boaz pozdravio svoje žetelice: 

»Jahve immakem!« — Gospodin s vama! 

Isti sam pozdrav izgovorio toliko puta, a nisam bio svjestan, odakle potječe. Svaki 
ga je svećenik izgovorio osam puta na misi, dok je misu slavio po starom obredniku, 
u upotrebi sve do Drugoga vatikanskoga sabora. Boaz je njim pozdravio svoje 
žetelice dolazeći iz Betlehema. Nisam u Boazovu dolasku iz Betlehema viđao otkriće 
nikakve nove bogoslovne istine, ali mi je ipak došla u pamet jedna svježa misao o 
povezanosti Starog i Novog Zavjeta. Isus Krist, središnje lice Novoga Zavjeta, 
obećani Spasitelj, betlehemsko je Rođenče, Sin Boga Oca, Boga Jahve, Gospodina 
Staroga Zavjeta. 

Izraelac se je uvijek kretao u nazočnosti svoga Jahve; najveća mu je želja bila, da 
ga Jahve nikad ne ostavi. Tu svoju želju izražavao je i svojim pozdravom Jahve 
immakem! 

Ispunjenje Staroga Zavjeta potvrđuje Novi. Pozdrav anđela Gabriela Djevici 
Mariji, kako ga donosi sv. Luka na početku svoga Evanđelja, ne izražava više želju, 
nego potvrđuje činjenicu: Gospodin je s tobom! Sv. Pavao u Poslanici Filipljanima 
zalazi u dubinu ove temeljne istine kršćanskoga vjerovanja i u njoj nam otkriva 
božanstvo, kojim je Jahve, Bog Otac, zaodjenuo svoga Sina, Isusa Krista. 

božje ime: jahve 

Jahve je glavno ime Boga u Bibliji. U samom Starom Zavjetu upotrebljeno je 
6.823 puta u izvornom obliku. Ime u Bibliji označuje stvarnost. Kod starih naroda 
ime nije davano samo za raspoznavanje osoba međusobno, nego, u neku ruku, ime je 
označivalo bit, narav, istovjetnost nositelja imena. Jahve je zaštitnik svoga naroda; 
od događaja na brdu Sinaju on je Židovima vođa u ratovima; dobitnik svih pobjeda. 
Stoga Jahve stječe neograničeno povjerenje i ulijeva u svoje štovatelje 
strahopočitanje, koje će se jednom ispoljiti u toliko poštovanje prema njegovu 
imenu, da se štovatelji ne će više usuđivati izgovoriti sveto, proslavljeno ime: Jahve. 
Tako će naziv postati: Neizrecivo ime. Dogodilo se je to poslije Babilonskoga 
sužanjstva. Od onda je bilo dopušteno izgovoriti ime: Jahve samo Velikom svećeniku 
i to jedanput na godinu u Glavnom svetištu hrama na blagdan Ispaštanja. Kad bi se 
pri čitanju biblijskih odlomaka naišlo na ime Jahve , čitatelj bi izgovorio: Adonaj - 
Gospod. Neki kršćanski prepisivač u srednjem vijeku pogrješno je umetnuo 
samoglasnike riječi adonaj među suglasnike prvog pisanja naziva JHVH i skovao 
riječ Jeh ova, koja se ovdje-ondje uvukla i u hrvatsku književnost. Izgovor je imena J' 
a-h-v-e. To znamo sigurno. Za to nam jamči arheološka znanost. I značenje je imena 
danas dosta sigurno utvrđeno zahvaljujući arheologu Albright-u. Dolazi od starijega 
oblika pomoćnog glagola hajah , što znači biti. Glagol se u obliku Jahve nalazi u 
uzročnoj sprezi, te znači proizvesti nešto u bivovanje, stvarati. Tako, u hrvatskom bi 


najpribližniji prijevod bio: Stvoritelj. Neki je kršćanski pisac u 17. stoljeću tako 
zaista naziv i prevodio. Nazivom Stvoritelj ime Jahve skoro na svakom mjestu u 
Bibliji bi se moglo najbolje prevesti. Biblijsko tumačenje imena u 3. poglavlju Knjige 
Izlaska samo je pokušaj pisca na pučki način ime protumačiti. 

Prvi prevoditelji Biblije na grčki, Sedamdesetorica, povedavši se za židovskim 
običajem svoga vremena, preveli su ga s riječi Kyrios - Gospodin. Novozavjetni su 
pisci usvojili taj naziv u svojim knjigama. Tako smo i mi u hrvatskom dobili 
božanski naziv: Gospod. Kamo sreće da smo ga svuda i isključivo zadržali za 
božanski naziv! Kako bi Gospod lijepo zvučio u misi i drugim bogoštovnim činima! 
Ne da nam se uvijek udariti u pravi čavao. Mjesto naziva Gospod , puna značajnosti, 
s nešto prizvuka drevnosti, što vjeran prijevod riječi traži, priklonismo se istrošenom, 
svagdašnjem: gospodin. Živi jezici, koji imaju sličan naziv, engleski lord i francuski 
seigneur , na primjer, dosljedno su ih zadržali u svojim bogoštovnim činima. 

subota u židovskom Jeruzalemu 

Međutim, dođe moj dan napuštanja Izraela. Od svih dana u tjednu morala je to 
biti subota! U subotu ondje počivaju ljudi i sve što se rukama miče; počivaju i 
životinje. Ulicama ne viđate autobusa, nema čak ni auta, osim kojeg turističkog; 
vlakovi počivaju, škole su i trgovine zatvorene. Po ulicama viđate samo svijet, gdje 
ide u sinagoge. Sedmoga dana je subota Gospodnja... tada je i on počivao. Stoga je 
Gospodin blagoslovio subotu i posvetio... U stara su se vremena subotni propisi 
opsluživali vrlo strogo. Za ustanka braće Makabejaca bilo je vojnika, koji su se 
pustili radije biti ubijeni, nego, braneći se, prekršiti subotni počinak. Davno se je 
odustalo od tako strogog tumačenja zakona, ali je ipak subota sačuvala sve vanjske 
oznake dana molitve. Služba se drži jutrom i kasnim popodnevima po sinagogama. 
Sinagoga je puna zemlja. Nema mjesta, nema gradske četvrti, koja ne bi imala 
bogomolju, svoju sinagogu. 

Ustanova sinagoge od posebne je važnosti za židovski narod. Uz Bibliju i subotu, 
ona je najviše pridonijela narodnom održanju. Postanak ove ustanove obavit je 
tajnom. Ipak se općenito drži, da su sinagoge stupile u život za Babilonskoga 
sužanjstva. Neki pisci navode, da je u Isusovo vrijeme u samom Jeruzalemu bilo 480 
sinagoga. Bit će, da je brojka previsoka, no svakako jamči za veliku množinu kao i 
danas. Kao što se je starješina po katoličkim samostanima do jučer morao pobrigati 
da se izmoli brevijar zajednički u crkvi, tako je upravitelj sinagoge dužan osigurati 
prisustvovanje barem deset osoba službi u sinagogi. Ako ne može drukčije, mora 
rrtolitelje platiti. Dok je to pravilo još na snazi kod vjernika Staroga Zavjeta, u 
Mnogim redovničkim zajednicama dužnost zajedničkoga molenja časoslova u koru je 
dokinuta. 


Znajući što subota znači pravovjernom Židovu, — istina, primijetio sam, da mlađi 
^ Vl Jet baš ne žuri u sinagogu i ne drži se strogih subotnih propisa, — ipak nisam htio 
^ojim pratiocima onemogućiti prisustvovanje vjerskoj službi. Stoga, kad smo pravili 
s Pored za zadnji dan u Jeruzalemu, rečem: 

»Sutra je vaš blagdan. Ako se ne varam, vama nije dopušteno hodati subotom 
Un ° više od jednog kilometra. Znate, da mene taj zakon ne obvezuje.« Oni se 

nasmiješe. Onda nastavim: 

»No psalmi su nam zajednička svetinja. Njihove naloge i ja nastojim opsluživati. 
U psalmu 48. moli se: 


U ophodu obiđite Si on, 

prebrojte mu kule, 

zidine mu pažljivo promotrite, 

pregledajte njegove tvrđave, 

da budućim naraštajim kazati možete: 

To je Božje! 

H. B. 

»Ovu zapovijed «, dodam,»jedino sutra mogu izvršiti. Zato predlažem, da najprije 
obavimo svoje jutarnje molitve; vi pođite u sinagoge, a ja ću u crkvu. Poslije ćemo se 
sastati, te ćete mi pokazati Sion i glavne znamenitosti u svom Jeruzalemu.« 

S tim se oni slože. 

Sion se spominje u Bibliji više od 150 puta. Često se upotrebljava kao drugo ime 
za Jeruzalem. Držim, da ga je bolje u hrvatskom zvati brijegom, nego brdom. Sav se 
Sion nalazi u židovskom dijelu grada. — Govorim o diobi Jeruzalema na Jordanski i 
Izraelski, kako je bilo 1966. — Najglavniji spomenik za kršćane na Sionu je 
blagovaonica Posljednje večere. Zove se Cenakul, od latinske riječi coena , večera. U 
nekim krugovima vlada mišljenje, da je kršćanima nemoguće posjetiti Cenakul. U 
zbirci jednog talijanskog propovjednika veli se, da je nekoj skupini hodočasnika bilo 
zabranjeno pomoliti se u blagovaonici Isusove posljednje večere. I sam sam to 
navađao u jednoj propovijedi za primjer vjerske nesnošljivosti. Franjevci, kod kojih 
sam otsjeo, govorili su mi, da ću teško moći u Cenakul unići. Ima ograničenja, nema 
sumnje. Glavni razlog tome stoji u činjenici, što Cenakul obuhvataju zidine zgrade, 
za koju Židovi drže, da se u njoj nalazi grobnica kralja Davida. Za Izraelca u svoj 
njegovoj zemlji nema svetijega mjesta od Davidove grobnice. Za kršćanina na cijelom 
svijetu nema veće svetinje od Cenakula. Tako, hodočasnici, koji zažele posjetili 
Cenakul moraju prolaziti kroz ista vrata, kroz koja ulaze židovski hodočasnici 
Davidovu grobu. Posrijedi su, dakle, vjerski, antagonistički razlozi. Ne otklanja ih 
dokazana povijesna Činjenica, da se Davidov grob ne nalazi uopće na Sionu, nego 
negdje u Betlehemu. Predaja o pokopu Davida na onome mjestu potekla je negda u 
12. stoljeću i, po svoj prilici, povezana je s prenašanjem kostiju sv. Stjepana na Sion. 
Nadajmo se, da će novi duh sporazumijevanja među vjerama i na ovom području 
stvoriti prijateljske odnose. 

Međutim, što se tiče moga posjeta, nisam uopće osjetio, da postoji ikakva 
zabrana. Pače, da svetu misu nisam onog jutra već bio slavio, da sam imao 
dopuštenje od svojih crkvenih poglavara, potrebnu opravu i misni pribor, kruh, vino 
i vodu, mogao sam misu nesmetano slaviti u Cenakulu. Siguran sam također, da bi 
mi svi troje pratilaca rado bili poslužitelji kod mise. 

na sionu 


Penjemo se uz brdo. 

»Gore je na vrhu,« velim, »mjesto, koje vi štujete kao grobnicu velikog kralja 
Davida. A gore je i mjesto, gdje je moj Kralj, Isus Krist, blagovao svoju Posljednju 
večeru. Ondje se želim pomoliti; želio bih, da me u nju dovedete.« 

»Vrlo rado,« odgovore. 

Zaustavimo se u malom dvorištu pred drevnom zgradom. Izgleda kao kakova 
neosvojiva tvrđava. Sazidana je od teškoga kamena, naslagana u debele zidove. 
Široka vrata bila su širom otvorena. Svijet na njih ulazio i izlazio. Posjetitelja je bio 
lijep broj. To radi toga, što Židovi slave o blagdanu Tjedana i spomen kralja Davida. 
Mnogi hodočasnici izdaleka uspjeli su posjetiti grob istom one subote. Jedan od 
mojih pratilaca, Abraham, ode unutar ispitati, gdje se nalazi Cenakul. Poslije nekog 
vremena vrati se i reče, da mu nitko nije znao kazati, kako se k Cenakulu ide; možda 
da i nije u onoj zgradi. 

»Oho,« pomislim, »zbilja ga ne ću ni ja posjetiti!« 

»Pođite za mnom!« reče Nica. 

Prođemo jednu pa drugu sobu. Ni sva svjetlost žarkog istočnjačkog sunca nije 
uspijevala rastjerati mrak, što su ga duga stoljeća ugonila u prizemne prostorije i 
krivudaste hodnike. U kutu jedne sobe bio je okrugao stalak. Na njemu je gorjelo 
mnogo svijeća. Ni građom ni oblikom stalak se nimalo nije razlikovao od stalka za 
svijeće po katoličkim crkvama. Na njima gore voštanice. Pale ih vjernici iz 
poštovanja prema svecima. Ondje su gorjele iz poštovanja prema Davidu. Oko stalka 
se nalazilo desetak žena, u crno obučenih. Za neke mi se činilo, da su klečale. 
Prošavši kroz sobu, izbijemo na danje svjetlo, u malo dvorište. Tu smo. Na lijevu 
stranu izdizale se stepenice od bijelog kamena. Sredinom istrošene, kao da ih je netko 
dubao, da s njih može voda otjecati. Ne, to su učinile noge i koljena neizbrojivih 
vjernika, koji su se dugim stoljećima penjali da se poklone mjestu ustanovljenja 
presvetog Oltarskog sakramenta. Bio sam ih prebrojio. Ali kad sam se spremao za 
ovaj opis, .opazim da sam broj zaboravio. Obratim se na svoje prijatelje u Izraelu i 
zamolim, da odu u Cenakul, stepenice prebroje i jave mi. To su rado učinili. Ovo su 
podaci povađeni iz njihova pisma: petnaest stepenica vodi k vratima na prvi kat. Na 
vrhu je šira kamena ploča; na njoj počivaju dvije stepenice za ulaz. Kad smo se onog 
jutra mi popeli, vrata su bila otvorena. Uniđemo u predsoblje. Manja je to soba; 
mjere joj nemam, no nešto je dulja, nego šira. Prema propisima Vazmene večere, 
barem bogatiji, imali su dvije prostorije: predsoblje, gdje bi se gosti sastajali na 
razgovor, i pred-objednu zakusku i pića, ono što se u Americi zove cocktail , u nas 
meza. U ovoj je sobi Isus prao noge Apostolima. Velim: u ovoj sobi. Tim mislim reći, 
da je Cenakul prvotno izgledao kao što izgleda danas, a ne tvrdim, da je ovo ona 
prvotna soba. Na dnu ove sobe nalazi se ulaz u blagovaonicu. Saberem se i stupim 
unutar. Koljena me izdadoše i spustim se na gole daske. Poslije nekoliko časaka 
očujem šapat svojih pratilaca te se dignem. Nikad mi nikakav prostor nije izgledao 
onako prazan i u isto vrijeme prepun nečega, što se ne da očima vidjeti, ali se ipak 
dušom osjeća. Tri gotska prozora u crvenoj boji uvlače unutar sunce, da posjetitelju 
koji vjeruje osvijetli mjesto, na kojem je vječna Ljubav najočitije prešla u djelo. 
Dvorana je duga nešto preko 15 m, a 9 m i nešto široka. Takovom su je ostavili 
majstori s otoka Cipra u 14. stoljeću. U njoj više nema ništa, nikakva pokretna 

predmeta. Na tri debela stupa počiva šiljasti svod. 

U svom sam dnevniku samo stavio: Cenakul...O Bože! Ništa drugo onog jutra 
nisam zabilježio. Zaboljelo me u dno duše. Ni veličanstvena crkva Sv. Petra u Rimu 
ni sve kićene katedrale nisu me uvjeravale, da čovjek nije Krista na onom mjestu 
napustio. 

O mjestu blagovanja posljednje večere ima različitih mišljenja. U jednom se ipak 
sva slažu: Kuća, u kojoj su blagovali večeru Krist i apostoli, bila je na Sionu. One 
kuće, istina, više nema nauzgor. No mjesto, na kojem je kuća stajala, zna se. To su 
utvrdili franjevci, vjerni čuvari svetišta u Svetoj Zemlji. Njihova me je pripovijest 
uvjerila i zato je ovdje donosim. 

Blagovaonica Posljednje večere kolijevka je kršćanstva. U njoj su apostoli primili 
Duha Svetoga; u njoj su se sastajali na svoje zajedničke molitvene čine; iz nje su 
polazili na svoja misijska propovijedanja. To je, dakle, crkva-matica cijelog 
kršćanstva. Kad je rimski vojskovođa Tit razorio Jeruzalem 70. godine, kuća 
Posljednje večere ipak je ostala neoštećena. Istu je sreću imala i za rušenja grada po 
caru Hadrijanu. O tom nas uvjerava sv. Epifanije, pisac iz 4. stoljeća. Sve do 
vremena cara Konstantina bila je to jedina crkva u Jeruzalemu. Nad njom je onda 
Konstantin naredio gradnju velike bazilike. Ovu su baziliku porušili vojnici per¬ 
zijskoga cara Kosroa početkom 7. stoljeća. Neko vrijeme poslije toga kršćani su 
ponovno sazidali crkvu na istom mjestu. Tu su opet spalili muslimani i Židovi 23. 
svibnja 966. Koncem 11. stoljeća križari podignu veličanstvenu crkvu i uza nju 
sagrade samostan. Čuvanje svetišta povjere kanonicima sv. Augustina. U 13. stoljeću 
Saraceni pretvore svetište u štalu. Nad Cenakulom se je tada izvijao minaret, ali je 
svetište ipak ostalo nauzgor. Cenakul nije nikad pretvoren ni u sinagogu ni u 
džamiju. Hodočasnici iz Europe su ga vidjeli; jedan je svećenik iz Europe u njem 
slavio misu. Za to stoje pismeni dokazi. Zapravo, od vremena Saladina — on je 
osvojio Jeruzalem 1187. — svetište Cenakul bilo je napušteno; na nj se samo čuvala 
spomen u kršćanskim srcima; samo koji rijetki hodočasnik imao je sreću posjetiti ga. 
Kad je sv. Franjo stigao u Jeruzalem 1219., našao ga je u žalosnom stanju. Plakao je 
nad njim, ali se istodobno za Cenakul i pobrigao, koliko je mogao. Ostavio je, 
naime, iza sebe nekoliko svojih sljedbenika, da nastoje svetište steći. I zaista fra 
Ruđeru Garin-u pođe za rukom godine 1336. Cenakul pribaviti u franjevački posjed. 
Tada je pripao članovima provincije s otoka Cipra. Platio ga je novcem egipatskom 
sultanu Melek-el-Naseru. Novac su mu dali pobožni vladari iz Napulja. Svota je 
iznosila 20.000 zlatnih dukata, što je prigodna Papina bula nazvala grdnim izdatkom. 
Cenakul je tada bio popravljen i prostorije su stekle oblik, koji i danas imaju. To su 
utvrdili arheolozi. Uz Cenakul je bio sagrađen i samostan. Od tada franjevački 
starješina u Jeruzalemu nosi nadimak: Gvardijan od Siona, a franjevci su postali 
čuvari svetih mjesta u Palestini. Sultan Melek-el-Naser koji je ipak bio sklon fra- 
njevcima, umre. Za njegova nasljednika opet počnu borbe za svetište na Sionu. U tim 
je borbama ondašnji gvardijan opet morao davati novac za kršćanski posjed. Tome 
je gvardijanu bilo ime fra Nikola. Kako mu je bilo prezime, nisam mogao ustanoviti. 
Kupo-predajni su poslovi završeni 1345. Je li to mogao biti Nikola Tavelić, prvi 
hrvatski svetac? Je li se on nalazio u Jeruzalemu te godine? Ne znam. U franje¬ 

vačkom časopisu stoji, da je fra Nikola Tavelić, koga članak zove Šibenčanin, 
poginuo na Sionu 1367. U jednom vodiču za hodočasnike veli se, da je Nikola, 
gvardijan-kupac, odveden s drugovima u Damask 1365. i ondje u tamnici umro. 
Godina njegove smrti mogla bi biti 1367. U franjevačkom časoslovu veli se, da je naš 
fra Nikola mučen 1391. No mjesto, gdje se to čita poslovično je nesigurno. U svakom 
slučaju fra Nikola Tavelić boravio je neko vrijeme u samostanu na Sionu i bio jedan 
od njegovih čuvara za najtežih godina proganjanja. 

Samo toliko znamo o hrvatskom sudjelovanju u pripovijesti o Sionu. Nastavljamo 
dalje slavnu franjevačku pripovijest o kršćanskom Sionu. Za pet godina Sion je ostao 
u rukama muslimana. Godine 1370. opet ga franjevci otkupe i za sedam daljnjih 
godina vladao je mir. U samostanu je tada živjelo dvadesetak članova. Zajednica je 
postala neovisnom o ciparskoj provinciji, a postala podložnom izravno upravi Reda. 
Sionski gvardijan upravljao je još svetištima Svetog Groba i bazilike Rođenja u 
Betlehemu. Zavist mjesnih Židova brzo je opet narušila mir. Početkom 15. stoljeća 
franjevci budu istjerani, ali Sion zaposjednu muslimani, a ne Židovi. Zbog nevaljalih 
postupaka jeruzalemskih Židova prema kršćanskim svetinjama, u Europi počnu 
progoniti Židove iz osvete. Nedugo poslije toga posjed bude vraćen franjevcima. 
Tako je to išlo iz godine u godinu; Sion je mijenjao svoje lice i vlasnike već prema 
tome kako su franjevci uspijevali nagovarati kršćanske vladare i stjecati novac za 
otkupninu. Sultan je, naprimjer, 1438. sve crkve u Jeruzalemu pozatvarao, a fratre 
odveo u Kairo. Zbog toga je prosvjedovao Negus iz Abesinije i zaprijetio se, da će Nil 
za Egipat presušiti: on će ga odvratiti na drugu stranu. Sultan se pobojao i popustio. 
Zauzimanje Palestine po Turcima, stvar je još više pogoršalo. Velika Porta u 
Carigradu dosudi 1523., da nevjernici kauri ne mogu boraviti u neposrednoj blizini 
njihova svetišta grobnice kralja Davida. Kralja Davida naime štuju i muslimani. 
Badava su se zauzimali kršćanski vladari, Carigrad nije popuštao. Franjevci su se 
spočetka bili sklonuli u jednu pekaru u blizini. I iz nje su naskoro morali iseliti. 
Konačno, 1560. smjeste se u georgijanski samostan u blizini Sv. Groba. Tu i danas 
boravi gvardijan kršćanske crkve-matice. Godine 1936. franjevci su se ipak povratili 
na Sion, u istu kuću, iz koje su bili istjerani. Kuća se nalazi tek nekoliko koračaja od 
Cenakula. Odatle se danas u Cenakul zagledaju i jedino tako nad njim stražu straže. 

narod knjige 

S krova zgrade Davidove grobnice puca krasan vidik na grad. Desno se br- 
jegovima i dolinama stere novi Jeruzalem. Onamo, na zapad diže se bijela kupola, 
spomen-zgrada Biblije. Na kupoli se čita velikim slovima Sefer-Knjiga. Muhamed, 
sin Abdula i Amine, utemeljitelj Islama, prozvao je Židove Narod Knjige. Taj im 
naziv zbilja pristaje. Kad se je neki kršćanin zahvaljivao rabinu, što su kroz toliko 
vjekova uspjeli sačuvati Bibliju, rabin je odgovorio: Ne tako! Nismo mi sačuvali 
Bibliju, nego je Biblija sačuvala nas. Židovski je narod svjestan svoga dugovanja 
Bibliji. Zato je Biblija i danas u središtu svega njegova života. 

Prije par godina židovska je vlada završila gradnjama velikoga skupa novih 
zgrada: sveučilišta, muzeja i različitih upravnih zgrada. Među njima se posebno ističe 
zgrada Knjige. Postavljena je u središte i izdiže se iznad svih. Tim je, kao slovima, 
velikim poput brda, židovski narod ispovjedio svoju ovisnost o Bibliji i javno joj 
iskazao štovanje. 

kršćanski jeruzalem 


Na lijevo, u starom, jordanskom dijelu grada, blistala se je opet u zlatnom sjaju 
kupola Omarove džamije. Zaprema šestinu prostora Starog grada. Na onom je 
mjestu nekad stajao Salomonov hram. Iz njega su se pušile žrtve Jahvi. Danas od 
njega nema ni spomena; nema spomena ni od Drugoga ni od Trećega hrama. Borac 
za židovsku nezavisnost, Bar Kokba, uzalud je kušao obnoviti ga početkom 2. 
stoljeća kršćanskog doba. Jednako je propao i pokušaj Otpadnika Julija dvjesta- 
dvadeset godina kasnije. Onda je u 7. stoljeću egipatski kalif Ibn Mervan sagradio 
muslimansku bogomolju i tim omeo nove pokušaje starozavjetnih vjernika za ob¬ 
novom svoga Hrama na onome mjestu. Obveza prinašanja žrtava Jahvi očito je 
svršila. No jednako u svom pokušaju nije uspio ni graditelj džamije. Istina, on je 
podigao veličanstvenu zgradu, ali se njegova namjera: njom nadomjestiti 
muslimansko -svetište u Meki, premjestivši ga u Jeruzalem, nije ostvarila. Grad 
Jeruzalem već je poprimio novo obilježje; postao je sveti grad iz Ivanova Otkrivenja 
— Novi, Kršćanski Jeruzalem. Tim danas kršćanskom posjetitelju grad predstavlja 
velebna bazilika nad Kalvarijom, mjestom Otkupljenja. Nju je još u 4. stoljeću 
naredio zidati car Konstantin. Nekršćanski vojnici srušili su je, istina, nepunih trista 
godina kasnije. No kršćanski je žar brzo sagradio drugu. Križari su konačno podigli 
treću, baziliku u obliku križa. To je crkva Svetog Groba, koja danas, iako u 
stanovitoj mjeri izobličena, pripovijeda junačku pripovijest o svojim slavnim 
graditeljima i čuvarima. O ovaj spomenik žive vjere razbile su se mnoge oluje. 
Jednom mu je prijetila opasnost, da ga nestane, da se sruši. Bilo je to polovicom 16. 
stoljeća. No Božja je providnost dala, da je onih godina bio upraviteljem franjevačke 
zajednice naš čovjek — Hrvat, fra Dobroslav Dubrovčanin. Oprostite, njegova 
prezimena ne znam. Zovimo ga Slavni. Tako ga zaista zove jedno djelo na engleskom 
jeziku. Brižnim zauzimanjem našeg fra Dobroslava, bazilika Sv. Groba bila je 
spasena od očite propasti. 

Žarko se je sunce već bilo popelo na vrh neba. Dolje pod njim, nekoliko 
kilometara na jug, po brežuljcima se krilio Betlehem — grad Izaijina Imanuela. I u 
Betlehemu je car Konstantin podigao baziliku u slavu Rođenja. Istog je oblika i iste 
veličine kao i ova u Jeruzalemu. U svojim glavnim obrisima ona bazilika i danas 
stoji. 


tri bazilike — tri kršćanske istine 

S tri crkve: na Sionu, nad Grobom i u Betlehemu veže se povijesnost triju glavnih 
istina kršćanskoga vjerovanja. Polovicom 4. stoljeća hodočasnica Eterija pribivala je 
bogoštovnim obredima u tim crkvama. Iz njezina dnevnika doznajemo mnogo 
dragocjenih pojedinosti. Tako, na primjer, svetkovine: UzašaŠće i Duhove ondašnji 
su kršćani počinjali slaviti u crkvi Rođenja u Betlehemu. Zašto? Jer su Isusovo 
rođenje, njegovo uzašašće na nebo i silazak Duha Svetoga svodili u uzročnu 
povezanost. Da se Bog utjelovi, sišao je s neba; da pošalje UtjeŠitelja, Duha Svetoga, 
koji će se u Crkvi nastaniti, uzašao je na nebo. Tako, kao što je Krist sišao s neba, 

sišao je i Duh Sveti; zato ove blagdane treba zajedno slaviti. To je zaključak 
novozavjetnog bogoštovlja. Putopis Eterije sačuvan nam je u latinskome jeziku. 
Njezin latinski zaostaje u mnogočem za latinskim klasičnih vremena, ali su opisi 
svejedno živi, zanimljivi. Evo nekoliko navoda o Liturgijskom tjednu u Jeruzalemu. 
Navodim prema talijanskom prijevodu: 

Da vaša Ijubeznost dozna, Eterija opisuje svoje putovanje za neke 
redovnice, — koje nekad zove gospođama, — kakva se služba 
održaje svaki dan u svetim mjestima, držim svojom dužnošću 
izvijestiti vas. Znam, da ćete voljeti doznati ove stvari... Suvišno je 
opisivati vam ukrase crkve, jednako Uskrsnuća i Križa kao i onu u 
Betlehemu. Gledala sam samo zlato, dragocjeno kamenje i svilu; 
sve su misnice od svile, zlatom izvezene... Drugi bogoštovni 
predmeti, svake vrste, što se onog dana izvlače napolje, zlatni su, 
draguljima načičkani... A što vam mogu reći o kićenosti zgrada, 
koje je Konstantin, pod nadzorom svoje majke, uz raspologanje 
svih riznica iz cijeloga kraljevstva, uresio zlatom, mozaicima i 
skupocjenim mramorom; jednako je on uresio glavnu crkvu 
Uskrsnuća i Križa kao i druga sveta mjesta u Jeruzalemu... Od 
Vazma do Pedesetnice, to jest do Duhova, ovdje nitko nimalo ne 
posti; ne poste čak ni zavjetovani. — Pod ovim imenom 
podrazumijevaju se oni, koji su postili sve dane u godini. — 
...četrdeset dana poslije Vazma, uoči četvrtka, to jest u srijedu, 
poslije šest sati, svi idu u Betlehem na slavljenje uočnice. Uočnica 
se održaje u betlehemskoj crkvi, u kojoj se nalazi spilja, gdje se je 
Gospodin rodio. Sutradan, u četvrtak, četrdeseti dan poslije 
Vazma, redovito se drži svečana misa, za kojom propovijedaju 
svećenici i biskup. Upriliče propovijedi za dan i mjesto. Navečer 
poslije toga svatko se vraća u Jeruzalem. 

Tako izvješćuje sv. Eterija. 

Meni se je naprotiv vrijeme poći u Betlehem bilo primaklo. Tako ću u mislima 
susretati prve kršćane. Sutradan, 29. svibnja, osvićala je svetkovina Duhova. Slavit 
ću silazak Duha Svetoga na mjestima, gdje su ga slavili prvi kršćani. Počet ću misom 
u crkvi Sv. Groba, a popodne ću ići u Betlehem, u crkvu Rođenja. Ne će li se i za 
mene, mlakog, primiti nešto od svetoga žara prvih kršćana... 


oproštaj s izraelom 

Na povratku u samostan Terra sancta o. gvardijan me već čekao autom, da me 
Prebaci k Mendelbaum-kapiji. Franjevci u jordanskoj kraljevini idu i van u habitu. 
Kralj Husein je negdašnji franjevački gojenac. Ima posebno poštovanje prema 
franjevačkom habitu. Opazio sam, da franjevačku odoru poštuje i običan svijet. Kad 
J dete uskim jeruzalemskim ulicama, provlačite se između svijeta po trgovima, nitko se 
u^as ne će zagledavati, što nosite habit; svijet će se ukloniti i nakloniti, da prođete. 
Tako sam se i ja presvukao iz običnog građanskoga odijela u franjevački habit. 

Kad sam se tako pojavio pred svojim židovskim pratiteljima, opazim, da sam im 
postao osobito zanimljiv. Dugo su me gledali u mojoj novoj odori. Zamalo, 
međutim, moj im je habiti zbog prelaženja u muslimansku zemlju, izgledao opravdan 
i prikladan. Ne ću se puno razlikovati među beduinima s njihovom dugom haljinom. 
Osobito kukuljica može dati ruke u pustari. Stavljena na glavu, zaštićivat će od 
sunca. 

Pružim pratiocima ruku riječima: 

»Hvala vam na svemu! — Jahve immakem!« 

»Gospod s tobom!« — odgovore — U hebrejskom nema izvještačenog vi. 

Gledao sam ih kroz prozor auta, kako mi mašu rukama i sreću žele na daljnjem 
putovanju. Uzvraćao sam im istim željama. Molio sam, da ustraju u čitanju Knjige. 
Tko zna, može Bog dati, došavši do riječi svoga proroka Miheje, u nje se zamisle i 
značenje im spoznaju. Riječi su to: 

Betleheme, rodan li si ti! 

Najmanji si u Jud inu rodu; 

No, svejedno, iz tebe će meni poteći 
onaj, što vladat će Izraelom. 

H. B. 

Tada bi im Knjiga bljesnula u punom sjaju; znali bi, da je rodni Betlehem svoj 
Rod već donio; da su se želje drevnog pozdrava već ostvarile: Gospod, utjelovljen, 
među ljude je davno stupio. 

Devet kilometara na jug nalazi se Betlehem, mjesto rođenja Mesije, kojega je 
Jahve obećao njihovim očevima. 

Bio sam na putu u nj. 

Tako sam se rastao sa svojim suputnicima od četiri-pet dana. Mnogo su mi valjali. 

Rastanak sam s njima zabilježio na ovome mjestu, jer ovdje moja starozavjetna 
pripovijest na području Izraela završuje. Novozavjetna počinje u državi današnjega 
Jordana, a nastavlja se opet u Izraelu; svršetak joj se tek odigrava u Starom 
Jeruzalemu, koji se onda nalazio u Jordanskoj kraljevini. Zbog strogog čuvanja 
granica nisam mogao prelaziti iz zemlje u zemlju, kako bi stvarno odvijanje 
pripovijesti zahtijevalo. No ipak ću nastojati ispripovjedit je do kraja onim 
povijesnim redom, kojim se je odvijala. 

PLOČA MAZANJA ISUSOVA TIJELA 

Vjeran primjerak nalazi se na ulazu u crkvu Groba. 


RASPETI OSUĐENIK 

Arheološki crtež osuđenika iz Isusovih dana. 
Židovski su arheolozi naišli 1968. na mrtvački 
sanduk u jednom grobu van jeruzalemskih 
zidina. Ime je nesretnom osuđeniku bilo 
Jehohanan. O nalazu je naširoko pisao američki 
tisak. Tako New York Times, 4. siječnja 1971. 
Nožni se čavao iskrivio lupanjem čekića. Ča\ao 
pogodio u vrž i iskrivio se. Onda su grobari 
jednostavno presjekli noge i dio križa te položili 
zajedno s komadićem drvela na stopalama u 
sanduk. Tako presječenim kostima, arhelozi su 
utvrdili, da je osuđenik umro na križu, kako 
prikazuje slika. Ivan Evanđelist piše: Isusu ne 
prebiše golijeni jer je već bio umro. Sveti će Petar 
opet reći: Naše grijehe ponese na drvo u tijelu 
svome 

VAZMKNOJANJKŽRTVOVANO 
Sliku izradio talijanski umjetnik A. da Messina u 15. si. 





























MARIJA MAGDALENA 


I/radio nizozemski umjetnik Rembrandt 

NAJSTARIJK KVANĐKIJK 

Gornje je otisak Markova Kvandelja, kako je prepisano u 3. stoljeću. Muka Isusova i 
njegov križ u Markovu su Evanđelju vrlo živo predočeni. 

NedaMio nađen ii blizini Jeru/alema. Imisu* ji* grob, i/'orno napravljen 
/a Josipa i/ Arimaleje, sličio ovom grobu. 


žalosna priča bazilike rođenja 

Desetak kilometara na sjeveroistok od Imotskoga, u prančioku ispod krševite 
strane, nabio se jedan komšiluk kuća. Obične su to seljačke kuće, zidane isklesanim 
kamenom na četiri ćoše. Ničim kuće ne upadaju u oči; sve su od bjelkastog zida, s 
crvenim ciglanim krovovima; jedne su s jednim, druge s dvojim vratima; s dva ili 
četiri prozora, već prema tome ili je kuća pravljena na dvoje ili samo na jednu 
trenicu. Tek se jedna kuća razlikuje od svih drugih. Pokrivena je slamom i šiljasta 
krova. No ni svojim slamnatim i šiljastim krovom ne upada u oči toliko, koliko 
svojim uskim i niskim vratima. Našavši se jednom pred onom kućom, pitao sam: 
»Zašto su joj vrata onako malena, uska i niska?« 

»Ona je kuća građena za turskog zuluma,« odgovori mi vlasnik Rajko. »Onako 
malena vrata ostavljena su zbog potrebe. U teškim vremenima, kad je kuća 
pravljena, spahije su znale zajahati svoje bedevije i po selu ugoniti porez. Jao si ga 
kućaninu, koji ne bi mogao dati koliko je turčin tražio! Ljuta spahija zatrkala bi se 
na konju u kuću; gnječila staro i nejako. Da tome izbjegne, jaani je svijet pravio 
malena vrata na svojim kućama. Stoga su ovako malena ostavljena i na ovoj.« 

Jedan jediti put našao sam se pred onom kućom. No toliko mi se usjekla u pamet 
svojom tužnom pričom, da je nikad ne mogu zaboraviti. 

Ono je rodna kuća moje majke. 

Mnogo žalosniju priču pripovijeda Bazilika Rođenja u Betlehemu ima blizu 400 
godina. I njezina su vrata s pročelja vrlo uska i niska, jer su morala biti zazidana 
zbog istog razloga: da konjanici ne taru puk, dok se unutar Bogu molio. Tako je, 
nekoć krasno pročelje bazilike Rođenja, danas iznakaženo. Mene se je jednako bolno 
dojmilo kao i rodna kuća moje majke. 

Vanjština crkve govori o dugim i teškim godinama, koje je proživljavala. Više sliči 
glomaznoj tvrđavi, nego crkvi. U 17. stoljeću Turci su s nje skinuli olovni krov i 
upotrijebili ga za salijevanje taneta. Čitao sam negdje, da je jedan od uzroka 
Krimskoga rata bila bazilika Rođenja. U Britanskoj enciklopediji stoji, da su uzroci 
on 0 ® 3 rata između Rusa s jedne, a Engleza i Fancuza s druge strane, zapleteni i 
nejasni. Bi li ih ispitivanje u vezi s gornjom tvrdnjom imalo moglo objasniti? 

Uz baziliku Rođenja prislonjena je crkva Sv. Katarine. Njom upravljaju franjevci 
To je župska crkva za betlehemske katolike. Crkva Rođenja danas je vlasništvo 
pravoslavnih. Iz nje su katolici isključeni. Tako vjernik, koji se nađe na mjestu, gdje 
se je rodio Knez Mira, doživljuje istodobno dvije boli: jednu, što nastaje iz znanja, 

„ a ond J e ni J e bll ° mira u prošlosti; da mir ondje i danas vjesi o tankoj niti; a drugu, 
sto pred sobom gleda očit dokaz o podjeli Kršćanstva. Sve se to ondje zorno očituje 
sve srce para. * 

Betlehem se spominje na više mjesta u Starom Zavjetu, dok u Novom o njem više 
nema spomena poslije pripovijesti Rođenja. Ime gradu prvotno znači: Kuća božice 
Lahame. Semitski Beth-ilu-Lahama. Kasnije su Židovi prozvali grad: Beth-lehem - 
kruha. Kad se je koncem 4. stoljeća u Betlehemu nastanio sv. Jerko, pisao je- 
Betlehem, najsvetije mjesto na zemlji, sad je naš...Zasjenio ga je bio Tamuzov gaj..., 

a u spilji, u kojoj je jednoć plakalo Dijete Mesija, bila je ljubavnice Venere, zbog 
čega smo jecali. Car Konstantin očistio je Betlehem od poganskih božanstava, a nad 
spiljom Rođenja podigao krasnu baziliku. Stotinu godina kasnije njegovu su crkvu 
srušili Samaritanci, pa je sagradio novu bizantinski car Justinijan u 6. stoljeću. 
Zidovi Justinijanove bazilike dobrim su dijelom postavljeni na prvu Konstantinovu 
baziliku. Zgrada je, istina, poslije više puta popravljana, dodavani su joj novi zidovi, 
ali je, uglavnom, sačuvana do danas onakova, kakova je bila na početku. 


ovdje 

Bazilika Konstantina-Justinijana prekriva spilju Rođenja. U spilju vode dvoje 
stepenice. Obje su kratke. Pođete li bilo niz jedne bilo niz druge, doc. ćete pred 
Mjesto. Svakim vam se korakom čini, da se spuštate u dubinu, u neizmjernost. O 
bezdane bogatstva, mudrosti i znanja!, ponavljate sa sv. Pavlom. Pedeset i tri svje¬ 
tiljke prosiplju svjetlo da spilju rasvijetle, ali ne uspijevaju uklonuti Tajanstvenost, 
što se ondje zgrnula. Dušu obuzimlje nazočnost Boga, a tijelo treperi ritmom 
uljanica. Korak, dva i tu ste. Jedva da ste pročitali riječ Hic, padale na koljena, ///c 
de Virgine Marta Jesus Christus natus est — Ovdje je Djevica Manja rodila Isusa 
Krista. Tu je Riječ, postavši čovjekom, izišla iz Marijina krila \ nastanila se među 
nama. Tu je Bog postao članom ljudske obitelji u krvi, mesu i kostima. 

No dok je porod u obitelji događaj svih članova, cijelog susjedstva; dok se svi nad 
porodom vesele, dotle su za Isusovo rođenje onog časa znale samo dvije osobe. 
Majka Marija i poočim Josip. Samo se je njih dvoje radovalo nad Isuso 
porodom. Od svih drugih ljudi čas Isusova rođenja ostao je sakriven^ Jos v, st . 
Mjesto rođenja kao da je svemožni Bog htio sakriti. Računa se, da je selo Betlehem u 
ono vrijeme brojilo oko tisuću žitelja. Nijedan od njih nije znao, kako se važan 
događaj zbiva u njihovoj sredini. Bog je mogao vrlo lako osigurat, porod svoga Srna 
u kakvoj doličnoj kući, mjesto u ovoj spilji. Istina, ono nije bila obična spilja, u 
kojoj se čovjek ne bi mogao ispružiti. Ona je bila prostrana, puna svježa zraka . 
topla Ukratko: bila je priređena za stanovanje. U sličnim je spiljama u ono vrijeme 
živjelo mnogo svijeta. Nismo sigurni, ali po svoj prilici, da je sprijeda imala ozidanu 
dodanu sobu s vratima. Takovih je spilja u onom kraju bilo mnogo, i svl J el lh 
iskorištavao za svoje stanove. U sobi sprijeda stanovala bii obitelj, a otraga bi sp.lj 
služila za marvu. Drži se, da one noći u spilji Rođenja nije bilo nikakve stoke. Cak n. 
za jaslama, u koje je Majka Marija položila Isusa, nije nikakvo z.v.nce b o pnveza 
da Isusa grije svojim dahom, kako koji put propov.jedmci Božičnog panegirik 
tvrde. Jasle su služile za spremište slame. 

Postanak Božjeg Sina čovjekom tajna je Vjere. Bog je odabrao taj način da izvede 
Otkupljenje ljudi. Ima još vjera, koje govore o utjelovljenju božanstva, na p J 
hinduizam. No u hinduizmu utjelovljenje slijedi iz pobozanstvenja svega, iz P . 
teističkog naziranja; u njem je utjelovljivanje bez osobnosti; bez osobitog značenj 
bez svrhe, da se izvede otkupljenje. Isusovo Utjelovljenje, naprotiv,, njegovo rođen f 
u Betlehemu biva po Božjoj promisli i s određenom svrhom: da se izvede Otkuplj 
ljudi. Tako, bez vjerovanja u Utjelovljenje, nema Otkupljenja. 

spilja — stan božjeg sina 


Sveta je Obitelj morala provesti u spilji nekoliko dana poslije prvog Božića 
Betlehem je bio prenatrpan svijetom zbog popisivanja pučanstva, što ga je naredio 
car August iz Rima. August je htio znati, koliko ima podanika i koliko poreza može 
utjerati. Stoga je Josip morao čekati neko vrijeme, dok nađe ispražnjenu kuću 
Pogledajmo stoga pobliže ovaj prvi stan Božjeg Sina. Pobožni su kršćani, naravno, 
spilju poljepšavali; obložena je mramorom od poda do vrha; nešto je i proširena ali 
je, uglavnom, spilja sačuvala svoj prvotni oblik. Duljina joj je 12 m i 30 c; širina je 3 
m i 15 c. Tri-četiri koraka od mjesta Rođenja nalazi se udubina, gdje su se nalazile 
Jasle, u koje je Dijete bilo položeno. Ovo je jedino mjesto, koje pripada katolicima. 
Nad njim bdiju franjevci i k njemu vode ophod svake večeri. Prema predaji Jasle se 
danas nalaze u crkvi Santa Mario Maggiore u Rimu. Na dnu spilje nastavlja se prolaz 
u podzemne prostorije ispod crkve Sv. Katarine. U ovim se prostorijama nalaze: 
Kapelica Nevine djece, sobica Sv. Josipa, Radna soba sv. Jerke; u njoj je Svetac 
prevodio Bibliju; njegov grob, ali bez kostiju Sveca; kosti se sv. Jerke čuvaju u 
rimskoj crkvi gdje se nalaze i Jaslice. Usto se još vide grobovi: sv. Euzebija sv Paule 
i njezine kćeri. 

Kako su god stoljećima ruke kršćana kitile ukrasima spilju Rođenja, tako je i 
mašta oko nje plela pobožne priče. 

priča i zbilja o zvijezdi mudraca 

Jednu sam priču onih dana čuo prvi put. To je priča o Zvijezdi Mudraca. Obiluje 
starinskim poimanjem o zvijezdama. U ovoj se priča: Kad je konačno Zvijezda 
dovela Mudrace k Isusu, da mu se poklone, upala je u bunar, te se i danas nalazi na 
njegovu dnu, ali je mogu vidjeti samo ljudi čistoga srca. Bunar sa Zvijezdom nalazi 
se na kraju spilje Rođenja. 


U opisu Matejeva Evanđelja pojava je Zvijezde čudesno Božje djelo Ono je 
nebesko tijelo proizvedeno u tu svrhu. Takovim su ga smatrali mnogi stari 
umačitelji. Za to tumačenje prianjaju i mnogi suvremeni pisci, među njima i G. 
Rtccotti, čije djelo Život Kristov smatraju dosad nenadmašivim. Ima opet drugih 
oji čudesnu pojavu zvijezde povezuju uz naravno kretanje nekog nebeskoga tijela’ 
rakovo je mišljenje zastupao veliki svetopisamski učenjak Lagrange; a slično je 
tvrdio i poznati astronom J. Kepler. 

r ° vako *° se tu mačenje upravo nameće, kad se nastoji utvrditi godinu Kristova 
rođenja Danas je općenito prihvaćeno, da godinu Rođenja treba pomaknuti natrag 
Uve retke pišemo u osmini Božića. U kalendarima i knjigama stoji, da je ovo tisuću- 
evet-stotina-šezdeset-sedmi Božić. A nije. Još je nekoliko više godina prošlo od 
Kristova rođenja, što ih našem brojenju godina treba dodati 

Koliko godina treba dodati? Kako je došlo do pogrješke u određivanju godine 
ovog najvažnijega događaja na svijetu? 

Evo ovako: 

n a r P H° lman K e i Vremena ' vremensk °8 dijeljenja na: prošlost i budućnost starim je 
narodima bilo nepoznato. Oni su mjerili vremenske razmake nekom vidljivom 













promjenom; vezali razdoblja uz nešto predmetno, konkretno. Tim je počinjao i 
svršavao njihov vremenski odsjek. Izlaz sunca označivao je početak dana; sunčam 
zalaz označivao je konac, noć. Kad bi na jesen obrali plodove, smatrali su, da su se 
dani izredali, krug se dopunio, te bi počinjali brojenjem drugoga, novog kruga. 
Biblijski naziv za godinu šanah , znači zapravo povratak na nešto, dakle: početak 
nove godine, u kojoj će se opet obnoviti dva doba: kišno i sušno. Egipćani su dijelili 
godinu prema pojavama na rijeci Nilu u doba: natapanja, isušivanja polja i na 
bezvodno doba. Kako je poznavanje nebeskih tjelesa napredovalo, tako je godina 
stjecala svoju praviju mjeru. Napokon je odmjerena prema Suncu na 365 dana. Ako 
baš želite biti točni, dodajte ovamo još onu dugu odmjerenu brojku: 24219879. Sad 
vam je račun točan. U jednu riječ: stari su duljinu vremena označivali jednim 

dopunjenim, zatvorenim krugom zbivanja ili prirodnih pojava. 

Grčki su se mudraci konačno dovinuli i počeli podijeljivati vrijeme na jednake 
računske jedinice od neke zamišljene točke sad naprijed i natrag, u prošlost i 
budućnost. Ovakovo je poimanje vremena navelo Grke da počnu računati svoje 
godine prema Olimpijskim igrama. Slično su opet Rimljani računali svoje godine od 
Utemeljenja Rima. Bilo je i drugih računanja; svaki se je skoro narod držao svog 
vlastitog brojenja godina. Nije bilo jednakosti, vladao je nemar za točnost, osobito 
za početak dobi. Tako su Egipćani najednom počeli računati svoje godine od nastupa 
cara Dioklecijana na prijestol. Toga se računanja i danas drže Abesinci i Kopu. 
Dioklecijan je rodom s našeg jadranskoga žala; negdje, nedaleko Splita, vele, da je 
ugledao svjetlo dana. Svakako, pod svoje stare dane povukao se u Solin i bavio se 
vrtlarstvom, gdje je razmišljao o svojim ludostima iz dana carevanja. Tako, iako ga 
možemo smatrati listom svoje gore, ne mislim, da se njim možemo ponositi. Bic je 
okrutan dozlaboga. Na početku vladanja pokazivao se pametnim i dobrim carem. 
Već prošireno kršćanstvo puštao je na miru. I njegova žena Priska i kći mu Valerija, 
ako nisu već bile primile sv. krsta, bile su na putu primiti ga. No poslije se car 
Dioklecijan prometnuo u pravu moru ondašnjega svijeta. On je bio onaj, koji je 
upriličio posljednje progone kršćana. Njegovi su progoni trajali dugo; bili opći i vi o 
krvavi. U današnjim hrvatskim zemljama baš najkrvaviji. Iz njegovih dana imamo 
mučenike: sv. Ireneja, sv. Anirina, Dominika i Filipa iz Siska. Zato je nazvano 
vladanje Dioklecijanovo: doba mučenika. Stotinu godina poslije Dioklecijanove 
smrti svijet je još živo pripovijedao o njegovim progonima. Tako su se bili usjekli u 
pamćenje! Pa kad je sv. Ćiril Aleksandrijski, svetac 5. stoljeća, izrađivao Vazmenu 
tablicu da odredi nadnevak za slavljenje Isusova uskrsnuća, računao je godine o 
Dioklecijanova vladanja. No stotinu godina kasnije tablicu je nastavio Dionizije 
Mali. Prozvao se malim ne zbog stasa, nego iz poniznosti. Dionizije nije računao 
godine od Dioklecijanova vladanja nego od Utjelovljenja Gospodinova. Odbacivanje 
prijašnjeg računanja obrazložio je: Nismo htjeli vezati svoje doba uz ime bezboznog 
progonitelja, nego smo radije odlučili godine bilježiti od Utjelovljenja naše g 
Gospodina Isusa Krista. Tako je tada prvi put počelo računanjem godina, kako s 

danas služimo. a 

No Dionizije Mali uzeo je 754. godinu od Utemeljenja Rima za godinu Isuso 
rođenja — prvu našeg kršćanskoga doba. Iz drugih izvora, međutim, znamo, a 
godina Rođenja morala biti 749. Krist se je, dakle, rodio pet godina prije. To jes • 
Božić, 1967., jest zapravo: tisuću-devet-stotina-sedamdeset-drugi Isusov rođendan. 

Taj prvi svoj Božić Sveta je Obitelj skromno proslavila u betlehemskoj spm 1 ' 


Kratko vrijeme poslije iz spilje je izišla i nastanila se u nekoj kući u Betlehemu. Tu je 
provodila dane kao i svaka druga, koju je rođenje obradovalo. U ono nekoliko 
tjedana poslije Rođenja u Betlehemu se ništa važno nije dogodilo. Zamukao je bio 
anđeoski pjev; pastiri su obavili svoje klanjenje i povratili se k svojim stadima. 
Marija i Josip prepustili se u ruke Božje i gledali, kako će se zaputiti natrag u 
Nazaret, kad se vrijeme učini, kad zimske kiše prestanu. 

Gore u Jeruzalemu sjedio je na Davidovu prijestolu siledžija Herod. Tri je vlastita 
sina ubio, smakao ženu Mirjamu, iako ju je od svih svojih deset žena najviše ljubio; 
na drugi je svijet poslao nekoliko članova svoje najbliže rodbine. Stoga je car August 
rekao: Sigurnije je biti Herodovo svinjče, nego njegov sin. Car je nešto znao o 
židovskim običajima. Znao je, na primjer, da Židovi ne kolju svinje za hranu. Držao 
je, da i Herod opslužuje taj zakon. Herod je, međutim, prihvatio židovsku vjeru 
samo prividno, da se svidi židovskom narodu, dok je u svojoj duši i dalje ostao 
poganin. Istina, sagradio je veličanstven Hram za Židove u Jeruzalemu, ali isto je 
tako i u isto vrijeme gradio i poganski hram u Cezareji na Moru. S jednom nogom 
već u grobu, naredio je, da se četrdeset mladića užga kao zublje i pred Hramom spali. 
A kad se je svalio na smrtnu postelju, izdao je naredbu, da pohvataju sve židovske 
prvake i poubijaju. Tim je mislio osigurati naricanje za sobom na dan svoga pokopa. 

Koju godinu prije nego je smrt uklonula Heroda s ovog svijeta, stigne u Jeruzalem 
skupina ljudi s Istoka. Ne znamo točno, koliko ih je bilo. Kršćanska ih je predaja 
svela na trojicu. A moglo ih je biti i više. Ni njihov zavičaj ne znamo sigurno. Naziv s 
Istoka može obuhvatiti sve zemlje istočno od Jordana. Općenito je ipak mišljenje, da 
su stigli iz Irana. To pokazuje njihovo ime magi. Tamo i Ricciotti postavlja njihovu 
domovinu. Onamo dakle, na iranskim visoravnima, kolijevci naroda iranskoga 
podrijetla, koje su još u starini proizvodile krepak svijet, da napuči mnoge zemlje na 
zapadu, treba tražiti zavičajno mjesto naših maga — Mudraca. Tko zna, možda da u 
kojem od mnogih iranskih naroda, koji su nadživjeli sve duge vjekove, i danas kola 
njihova krv. Mudraci su bili po svoj prilici članovi obrazovanog svećeničkog staleža 
svoga vremena, sljedbenici velikog Zaratuštre. Mnogi suvremeni povjesničari drže, da 
je Zaratuštra živio u vrijeme židovskog Babilonskog sužanjstva. Tako se je i sam 
mogao upoznati s vjerovanjem Židova o dolasku Mesije. Svakako, u učenju njegovih 
sljedbenika, koje je sačuvano u knjigama Aveste, govori se o pojavi nekog božanskog 
pomoćnika , o spasitelju. Općenito je mišljenje vladalo, da će se pojaviti u Palestini. 

»Gdje je novorođeni židovski kralj? Vidjesmo, naime , njegovu zvijezdu gdje 
izlazi, pa dođosmo pokloniti mu se.« 

Tako su u svojoj bezazlenosti Mudraci pitali po Jeruzalemu. Kakovim je okrutnim 
posljedicama urodilo njihovo pitanje, pripovijeda sv. Matej. Kralj Herod poklao je 
mušku novorođenčad u Betlehemu i okolici i tako dodao ionako premnogim kr¬ 
voprolićima još drugih dvadesetak. 

Zvijezda, koja je vodila Mudrace ovdje nas posebno zanima. O jednoj novoj 
zvijezdi, što se je pojavila na istočnom nebu u vrijeme Isusova rođenja, nedavno su 
objelodanjeni stari kineski spisi. Prikupio ih je jedan američki profesor-pisac sa 
sveučilišta u Berkeley i iznio potanko u svom djelu Priručnik za biblijsku 
kronologiju. Osobno osjećam veliku zahvalnost prema gosp. profesoru, a držim, da 

ćete mu i vi biti zahvalni, kad ih, u suštini, ovdje pročitate. 

Astronomi su nedavno ustanovili, da su stari Kinezi vodili najtočniji popis o 
pojavama novih zvijezda. Tako je otkriveno, da se u njihovim spisima nalaze potanki 
podaci o zvijezdama repaticama od 611. godine prije Krista do 1640. poslije Krista. O 
takozvanim novama od 134. prije pa do 1828. poslije Krista. Kineski su podaci o 
zvijezdama toliko pouzdani, da se suvremeni astronomi njima i danas služe u 
proučavanju radio-aktivnosti pojedinih zvijezda. Sedmi Međunarodni kongres 
povijesnih znanosti, držan 1953., ovako je izjavio: 

Pretpostavka, da je Zvijezda Mudraca bila jedna nova dobiva 
mnogo na snazi, kad znamo, da se je pete godine prije Kristova 
rođenja pojavila jedna nova , koju su opazili kineski promatrači 
zvijezda. Opstoje dva različita izvora o ovoj, očito, sjajnoj pojavi. 
U jednom izvoru stoji, da se je nova vidjela više od 70 dana, u 
drugom, da se je vidjela 70 dana. Prema tome, Mudraci su mogli 
imati dostatno vremena stići iz bilo koje zemlje s Istoka. Tako su 
se mogli naći u Jeruzalemu za trajanja ove nove. 

Naziv nova poklapa se s našom riječi i znači: nova zvijezda. Pojavi se u nebeskim 
visinama naglo i u sjajnom svjetlu. Prema nauci zvjezdoznanaca njezina svjetlost 
može potrajati nekoliko tjedana, ili čak mjeseci. Onda iščezne s obzorja. A sad se 
povratimo opet piscu gore spomenute knjige, sveučilišnom profesoru g. Jack 
Fineganu. Ovako on završava svoje razlaganje: 

Predmet, koji su vidjeli Kinezi u travnju četiri godine prije 
Krista, zove se po hing — munjevita zvijezda. To je mogla biti 
jedna nova\ mogla je biti nebeska pojava u pozadini izvještaja o 
Betlehemskoj zvijezdi. Ona repatica iz ožujka, pet godina prije 
Krista, koju su također Kinezi zabilježili, mogla je navesti Mudrace 
na njihovo putovanje. Morali su stići u Judeju prije Herodove 
smrti, što ga je snašla između 12. ožujka ili. travnja 4. godine 
prije našega računanja godina. Repatica iz travnja 4. godine mogla 
je sjati u to vrijeme. Kako je Herodova naredba o pokolju djece 
uključivala djecu od dvije godine i više , Isusovo rođenje moglo jc 
biti čak dvije godine prije proljeća 4. godine. No budući da su 
Mudraci došli, kad je Isus bio rođen i budući da su ga našli s 
Marijom, njegovom Majkom — pri tom evanđelist upotrebljava 
riječ dijete — što se čini vjerojatnim, da se rođenje nije zbilo prije. 
Tako, postavljanje nadnevka Isusova rođenja možda nekad u zimu 
od 5 do 4 godine prije sadašnjega računanja najbolje zadovoljava 
sve dokaze, koji su nam na raspolaganju. 

Znanost, dakle, pojavu Zvijezde ne isključuje. 

Morao sam se dosta naglo oprostiti s Betlehemom. Popodne već trebalo mi je poći 
na sjever. Lica naše pripovijesti, koja su Betlehem označila najsvetijim mjestom na 
zemlji , morala su također iz njega naglo seliti. 

iz betlehema bježe 


Najprije Mudraci. Upozoreni od Boga, nisu se vraćali u Jeruzalem, nego produlje 
na jug. Putujući neko vrijeme prema jugu, naiđu na stazu za istočne strane. Njom 
okrenu na lijevo i udare svojim domovima. Sv. Matej nastavlja: Kad su oni otišli , 
anđeo se Gospodnji ukaza Josipu u snu i reče mu: *Ustani , uzmi Dijete i njegovu 
Majku pa bježi u Egipat...* Tako je i sv. Obitelj morala naglo poći na put, isto na 
jug. Pođimo s njima dolje do Hebrona. Do Hebrona ima svega 29 km. Cesta nas 
vodi krajem, koji je bio pozornicom mnogih događaja. Moj šofer i vodič, jedan 
arapski mladić, upozorava me sad na lijevo i jedan brežuljak, onda opet na poljce 
pred nama. No zaokupljen sam samo s onim uspomenama, koje su povezane s 
Nositeljem Novoga Zavjeta. Naziv nekog sela ondje čuva spomen na Pastire iz prve 
Božične noći. Ono je kršćansko selo. U Betlehemu kao i u najbližoj okolici do 
nedavno su kršćani bili u većini. Tako je trajalo sve do prelijeva arapskih bjegunaca 
poslije rata od 1948. Onda je grad Betlehem imao oko 7.000 žitelja. Danas ih ima oko 
50.000. Oni su razvukli granice Betlehema na sve strane. Žive u krajnjem siromaštvu, 
većinom pod šatorima. Zanimljivo, među betlehemskim starosjediocima čuje se često 
španjolski jezik. Nekad, u starini, mnogo je svijeta ovdje doselilo iz Južne Amerike. 
Iza sela Pastira prostire se ravnica. Tuda su se negda sterale Boazove njive, na kojima 
je Ruta pabirčila; gdje seje čuo Boazov pozdrav: Gospod s vama! Danas onuda rastu 
masline. Prolazeći onim krajem, pala mi na pamet jedna poučna stvarčica iz dana, 
kad sam spremao gradivo za svoj putopis. U jednom naime gradu u Europi izdali 
veliko djelo o Svetoj Zemlji. Revija na velikom međunarodnom glasu donijela mu 
prikaz, vrlo pohvalan. Naredim to djelo. Raskošnije knjige, a i skuplje, nikad u 
rukama nisam držao. Osigurana je s onim Ništa se ne protivi i Neka se tiska! No 
knjiga me je uvelike iznenadila. Za ono polje veli, da je po njemu nekad skupljala 
klasove Rahaba. To isto ponavlja ispod slike o Boazovim njivama. Jadna Ruta! Da 
uvijek nije bila žena samozataje, kako bi se nad ovakovim javnim nijekanjem svoga 
imena morala ljutnuti! Mnogo je očiju čitalo rukopis, pa im je ipak ovakova 
pogrješka ostala nezapažena. Koliko je teže umaći pogrješkama u knjizi, koju od 
početka do kraja čitaju samo dva oka! No je li ono zbilja samo nepažnja, da nije, 
možda, dokaz nepoznavanja starozavjetnih lica i knjiga? Pa šta ćemo. Više se 
Rahaba spominje u Bibliji. Najčuvenija je ona, koja je u svojoj kući sakrila Jošuine 
uhode, kad su istraživali krajeve oko Hebrona i Jeriha. Onda, u rodoslovlju 
Matejevu Rahaba se spominje kao majka Boazova. Boaz je oženio Rutu. Prema 
Matejevu Evanđelju Boaz je bio Isusov praotac u tridesetom koljenu. 


Osam kilometara na jug od Betlehema nalaze se razvaline Herodove grobnice. Tu 
se je nalazio jedan od mnogih dvoraca kralja-silnika. Zovu ga: Herodij. Nekad je 
prkosio sjajem, danas od njeg strše samo ruševine i živo pripovijedaju dostiživost 
Božje pravde. Isus je morao bježati pred Herodovim žbirima u tuđi svijet tek koji 
mjesec dana poslije poroda. No zemlja je danas puna velebnih spomenika Isusu u 
čast. Još su brojniji i velebniji oni spomenici, koji mu se dižu u srcima ljudi i žena: 
onih, koji izgaraju ljubavlju prema njemu, dok je spomen na Heroda sačuvan samo u 
kojoj ruševini i u kojoj knjizi, gdje se mora govoriti o Herodovim zlodjelima. 
Pripovijesti, što ih pripovijedaju, ugone strah u kosti. Konačno, dvije godine poslije 
Isusova rođenja, Herod je umro. Flavije piše, da su mu se u tijelu bili zakopitili crvi i 

njegovim se tijelom, još živim, hranili. Umro je u Jerihu, odakle je donesen za ukop 
u ovu grobničetinu. 


noć u hebronu 

Vrlo su mršavi podaci o bijegu sv. Obitelji u Egipat. Tek o nekoliko pojedinosti 
možemo biti sigurni. Sveta je Obitelj morala putovati ovim istim putem. Put je i onda 
bio dobro utrt. Često su ovuda prolazile karavane i povorke putnika. Josip i Marija 
spremili su na brzu ruku ono svoje siromaštine i natovarili na magare. Majka je 
nosila sinčića u naručju. Kad bi se umorila, sjela bi i sama na magare. Spočetka su 
išli nešto brže, da se čim prije udalje od progonitelja. Odmaknuvši od Betlehema, 
uspore korake. U Hebronu su po svoj prilici proveli noć. Možda su mogli prvog dana 
i dalje putovati, ali pretpostavljamo, da su konačili u Hebronu. U njemu, u spilji 
Makpeli, počivaju kosti Abrahama i Sare, Izaka, Jakova i njihovih žena. Oni su bili 
Isusovi praroditelji s ljudske strane. Tako će Josip i Marija moći pripovijedati Isusu, 
kad odraste, kako su jednu noć proveli zajedno s njime u mjestu, gdje su pokopani 
njihovi slavni očevi. U Hebronu je bilo svratišta. Josip je za ovo putovanje bio dobro 
opskrbljen. Mudraci su Isusa obdarili, među drugim darovima, i suhim zlatom. Njim 
se je Josip rado poslužio, ako je trebalo sobu i skupo platiti. 

Ne znamo, je li se sv. Obitelj navraćala u spilju Makpelu, da cjeliva grobove 
patrijarha. No znamo, kad bi to danas htjeli, da bi teškom mukom, ako ikako, 
dopuštenje dobili. Za strožiju zabranu nisam čuo. Arheolozi ne sumnjaju u smještaj 
spilje, u koju su patrijarhe pokopane. Nalazi se pod današnjom džamijom Božjeg 
prijatelja. Tako muslimani-Arapi zovu Abrahama. Kako se smatraju Abrahamovim 
potomcima po njegovu sinu Išmaelu, pravo nad patrijarškim grobovima posve sebi 
svojataju. Teško bi bilo naći kutić igdje na zemlji, gdje bi potomci jednog brata 
nijekali prava potomcima drugoga kao što je to nad spiljom Makpelom u Hebronu. I 
to sve tamo od, 12. stoljeća, kad su svetište zauzeli Arapi. Od onda do danas u spilju 
je pristup bio svakom zabranjen. Priča se jedino, da je neki engleski vojnik 1917. 
pogrješno u nju zalutao. Badava su bila sva moljakanja u prijašnjim vremenima, da 
bi se spilja pogledala; badava su bili i svi pokušaji arheologa naših dana. Nad spiljom 
se izdiže džamija, ozidana kamenjem, ogromnim poput naših stećaka; svaki je od tri 
do pet metara dug, a skoro metar debeo. Upadna čvrstoća zidova rječito govori i o 
otvrdnulosti sadašnjih čuvara svetišta, da pristup u nj dijele bilo s kim. Isti su zidovi 
nekoć, u križarskim vremenima, služili katoličkoj crkvi. U džamiji se nalaze 
nadgrobni spomenici onih, čija tjelesa pod njima počivaju. 

Bismo li smjeli zaviriti u glavu Djeteta Isusa, dok se je nalazio u Hebronu i pitati 
se: Kakve je misli mislio? Lako nam je naslutiti, da se, kao dijete-čovjek nije uopće 
bavio mislima. Smješkao se Majci i Poočimu; plačem tražio mlijeka kao i svako 
dijete. Ali kao sveznajućem Bogu bio mu je poznat nacrt ljudskog Otkupljenja. Bog, 
njegov Otac, davno je svoj zavjet zavjetovao Abrahamu: Od njegova koljena izlazi 
Otkupitelj svijeta. Ovo je kraj, gdje je taj zavjet dat i zajamčen. Na putu sutra 
roditelji će ga pronijeti blizu mjesta, gdje je Bog govorio Abrahamu: 

Uhvati mi junicu od tri godine, kozu od tri godine, ovna od tri 

godine, jednu grlicu i jednog golubića. Sve mu to donese i rasiječe 

na pole, i metnu sve pole jednu prema drugoj;.. Kad je sunce bilo 
pri zalazu, dubok san obuze Abrama, a onda se na nj spusti gust 
mrak, pojavi se zadimljen žeravnjak i goruća zublja te prođu 
između onih dijelova. Toga je dana Jahve sklopio Savez s 
Abramom rekavši; ' Potomstvu tvojemu dajem zemlju ovu..., 

H.B., Sv. I. 

Takav je bio način sklapanja ugovora. Stranke, kojih bi se ugovor ticao, prošle bi 
između raspolovljenih životinja. Tim su zazivale: Ne budemo li se držale obećanja, 
što smo ga zadale, neka se s nama dogodi onako, kako se je dogodilo s ovim 
poklanim životinjama. U potvrdu Jahvina obećanja, između komada je prošao 
žeravnjak i zapaljena zublja. Prvi dio toga zavjeta, kako ga opisuje 15. poglavlje 
Knjige Postanka, davno je ispunjen. Abraham je bio svjestan njegova djelomičnog 
ispunjenja. Zato je smiren mogao u grob leći. No sad nastupa vrijeme za ispunjenje 
drugoga dijela. Do njega, Isusa, stoji, da taj zavjet u cijelosti, na dlaku bude ispunjen 
u krvi: prolijećem njegove vlastite krvi. Ta i do najveće cijene ljudi jedva nešto drže; s 
druge strane opet neizmjerni Bog zadovoljava se samo neizmjernom zadovoljštinom. 
Sve je to Isus znao. Kao što je njegov drugi praotac David bio pomazan za kralja 
ovdje u Hebronu, tako će se i on priznati Kraljem, kad vrijeme dođe. 

»Jesi li ti kralj?,« pitat će Pilat. 

»Jest, ja sam Kralj. Ja sam za to rođen i zato došao na svijet,« odgovorit će glasno 
i jasno. 

Srsi su morale prolaziti njegovim tijelom, iako je obuhvatalo neizmjernoga Boga. 
No opet, znao je, da nena velikih djela bez truda, osobnih žrtava i muka. Ljudsko je 
Otkupljenje najveće djelo. Mora se izvesti najvećim žrtvama. 

Isus se je već nalazio na putu, da izvodi ljudsko Otkupljenje. 

Zaželimo sv. Obitelji sretan put! Trebat će joj puno Božjega blagoslova da sretno 
stigne k svome cilju. Na putovanju će biti čitav tjedan dana. Predmijevamo, da će od 
Beer-Šebe okrenuti desno, da čim prije izbije k obali Sredozmenoga mora. Onuda će 
joj putovanje koliko-toliko biti sigurnije. Putovati pustinjom, uvijek je značilo nositi 
glavu u torbi. Osim toga, naši su putnici bili u strahu i od Herodovih progonitelja. 
Straha će se osloboditi — kao i bjegunci naših i svih drugih vremena — istom kad 
prijeđu granicu druge zemlje. To je moglo biti negdje na mjestu, gdje prestaje 
azijsko, a počinje afričko kopno. Tu je svršavala vlast Idumejca Heroda, a počinjala 
egipatska pod nadzorom Rimljana. Tu je, dakle, sv. Obtelj prešla granicu svoje 
domovine i sklonula se u tuđu zemlju. 

nazaret 

Oprostivši se u mislima sa sv. Obitelji, pošli smo na sjever, u Nazaret. U grad 
uđemo u rano poslije podne. Vedrina se dana odrazivala po kućama, otsijevala s 
prozora. Pirio je laki gorski vjetar i vrućinu gurao dolje u dolinu. Gore pri strani 
lako ste mogli brojiti: stabla maslina i smokava i trsove loze. Tako je bio proziran 
dan! Naša je ulica krivudala prema crkvi Navješćenja. Vozili smo polako i motrili 
grad Isusova djetinjstva i njegova skrovitog života. Nazaret je pravi novozavjetni 
grad u starozavjetnoj sredini; jedno izrazito kršćansko mjesto u Svetoj Zemlji. Isusov 

život u njem postavio ga je na zemljovid. Samo se radi toga zna za Nazaret. Grad se 
u Starom Zavjetu uopće ne spominje. Donedavno je njegovo žiteljstvo bilo pretežno 
kršćansko. No svršetak rata između Židova i Arapa sliku je izmijenio kao i po 
drugim mjestima. Nekoliko časaka poslije ulaska u grad stekao sam prilično jasnu 
sliku o sadašnjem stanju grada. To mi je omogućio susretaj s jednim natovarenim 
magarcem. — Neka oprosti, Što ga opet spominjem! — Tu, iza jednog zaokretaja 
ispade pred nas pod tovarem. S desne strane visjela mu napola napunjena vreća, a s 
lijeve mu se strane staklio nov hladnjak. Jednu podlanicu ispod visokih ušiju pružala 
se pruga, bijela kao mlijeko; druga, isto tako bijela, spuštala se s vrha čela sve dolje 
do nozdrva. Tako je to izgledalo skladno s onim svjetlo-bijelim hladnjakom na 
njemu! Susretaj s magarcem predočio mi je današnje stanje u Nazaretu: stari dio 
grada čuva svoj starinski izgled. Magarac je u njem još na službi kao i u ona davna 
vremena. Novi dio, koji izgrađuju židovski doseljenici, spušta se niz dolinu. Tamo 
dolje nove se kuće opskrbljuju novim izumima: hladnjacima i drugim izumima 20. 
stoljeća. 

Od svetišta u Nazaretu, naravno, najsvetije je crkva Navješćenja, podignuta na 
spomen događaja, kad je anđeo Gabriel navijestio Mariji, da je izabrana za 
Bogorodicu. Trajna je predaja čuvala spomen na to mjesto: nalazi se danas pod 
glavnim oltarom crkve. Riječi: Ovdje je Riječ postala tijelom označuju mjesto. 
Crkva Navješćenja kao i sve druge u ovim krajevima, pamti burnu povijest. Na 
mjestu je najprije bila sagrađena krasna bazilika za kršćanskih stoljeća. Srušili su je 
Saraceni; drugu su podigli križari; ovu su porušili Arapi. Pripovijeda se nekoliko 
žalosnih zgoda iz onih mutnih vremena, kad su se provodile vjerske osvete. Početkom 
7. stoljeća perzijski kralj Kosro navalio na Palestinu sa sjevera. Da što lakše zauzme 
Jeruzalem, pridruže mu se Židovi iz Galileje, posebno iz Nazareta. Tom su prilikom 
jeruzalemske crkve bile srušene, a vjernici poubijani. Desetak godina kasnije 
bizantinski car Heraklije povede vojnu i protjera Perzijance iz svetih mjesta. Kršćani 
su tada likovali, ali se i nekršćanski ponijeli, U Nazaretu su tada svi Židovi bili 
istrijebljeni. Od tada do nedavno Nazaret je bio čisto kršćansko mjesto. 

Novija povijest Nazareta, od konca 18. do početka 19. stoljeća, veže se uz ime 
jednog Hrvata. Bilo mu je ime Ahmed Jasar. Tako mu barem ime pišu izvori, na koje 
sam se namjerio. Bio je rodom iz Bosne. U mladosti je služio kod nekih egipatskih 
begova. Odvažan, kako je bio, steče glas dobra vojnika i vrsnog vojskovođe. 
Konačno postade vladateljem Sirije i velikog dijela Palestine. Takav, sukobio se s 
vojskom Napoleona. Do odlučne je bitke došlo kod Akra, mjesta na obali 
Sredozemnog mora, nedaleko Haife. Tu je bitku Napoleon izgubio. Veli se, da je nad 
tim porazom ponosni Napoleon stalno plakao i govorio: Da je Akre pao, izmijenio 
bih naličje svijeta! Akre je branio naš sunarodnjak Jasar, koji se, među drugim 
ponosio i tim, što je bio Guverner Nazareta. 

Uz crkvu Navješćenja u Nazaretu su još znamenita svetišta: crkva Arkanđela 
Gabriela, Josipova Radionica, Djevičino Vrelo i ostaci sinagoge, koju je Isus 
pohađao. Nad onom se sinagogom danas diže melkitska crkva. To su Istočni kršćani 
u zajedništvu sa Svetom Stolicom. 

Glavna svetišta čuvaju franjevci. Trudom i velikim žrtvama uspjeli su sagraditi 

novu crkvu Navješćenja. Baš se dograđivala za mog posjeta. Krasna je to crkva! 
Fratri su bili upravo za objedom, kad sam se sa svojim društvom našao pred novom 
crkvom. Nisam se bio najavio, pa nisam htio smetati. Osim toga, u Seporiju, samo 6 
km od Nazareta, živio je naš brat Hrvat fra Ivan Franjković. S njim sam želio 
provesti sve vrijeme, što sam ga mogao uštedjeti. Jedan nas je radnik proveo kroz 
novu crkvu i pokazao neke znamenitosti u njoj i oko nje. 

»Kroz ovaj otvor,« reče, »možete vidjeti stan blažene Djevice Marije.« 

Nadvirio sam se i gledao u prostor ispod poda crkve. Nije se mnogo moglo vidjeti. 
Na zbijenom podu od zemlje bila je hrpa novaca: različite veličine i boje, u srebru i 
papiru i, bez sumnje, iz različitih zemalja svijeta. Hodočasnici su na ovome mjestu 
osobito darežljivi. U vezi s ovim mjestom potekla je pobožna priča o nekoliko 
Marijinih svetišta. Najčuvenija je ona o prijenosu Marijine stojne kuće u naš Trsat. 
Kad su muslimanski vojnici oteli Nazaret iz križarskih ruku 1263., htjeli su crkvu 
Navješćenja pretvoriti u džamiju. Anđeli su se, veli priča, nenadano pojavili i 
Marijinu kuću prenijeli na naše obale, u Trsat. Kasnije opet, kad je svetištu 
zaprijetila opasnost od Turaka, odnijeli su je u Loreto, u Italiju. I danas je ondje. No 
još krajem 15. stoljeća i najmanju mrvicu vjerojatnosti priče opovrgao je jedan 
putopisac, kad je rekao: Oblik Loretske kućice nigdje se u Palestini ne može vidjeti. 
Nijemac Kopp u svom kritičnom djelu o svetim mjestima popraćuje: Tako, Tajna 
Navješćenja samo čini svetim ono mjesto — Nazaret. 

za isusova boravka u gradu 

Kad se je sveta Obitelj povratila iz Egipta i nastanila u Nazaretu, Isusu je bilo oko 
dvije godine. U Nazaretu je proveo nešto više od trideset godina. Drži se, da je u to 
vrijeme gradić mogao brojiti kojih 300 duša. Koncem 1967. franjevac B. Bagatti 
objavio je u Jeruzalemu djelo o svojim iskopavanjima starog Nazareta. Bio je to u 
ono Isusovo doba zaselak težaka s kojih dvadesetak obitelji. Evanđelje ga ipak 
nazivlje gradom. Tako ga zove sv. Luka, za kojeg Bagatti tvrdi, da je i sam posjetio 
Nazaret. Očito, naziv grad ne znači isto, što mi danas razumijevamo. U Evanđelju je 
Nazaret nazvan tako prema prijevodu Sedamdesetorice. Oni prevode hebrejsku riječ 
ir na grčki polis — naš: grad. No u hebrejskom ir označuje svako samoupravno 
mjestance, koje je donekle utvrđeno i nad kojim straža stražu straži. 

U Nazaretu je Josip imao svoju kuću, u kojoj je stanovala sv. Obitelj. Predaja 
tvrdi, da je Josip po zanimanju bio drvodjelac, stolar. No ova je predaja nastala 
istom u 17. stoljeću, i nema oslona na stvarnost. Drvodjelstvo je bilo nepoznato u 
Palestini onog vremena. U zemlji nije uopće bilo drvodjelstva zbog pomanjkanja 
šuma. Kuće su i sav namještaj u njima bio od kamena. U Evanđelju se, istina, 
Josipa zove tesarom. No to je samo jedno značenje izvorne grčke riječi, koja isto 
tako može značiti i zidara. Po svoj prilici, to je Isusov poočim Josip i bio: klesao 
kamen, zidao kuće i tako izdržavao svoju obitelj. Lako nam je zamisliti, da mu je u 
tom poslu Isus pomagao. 

Godine prije toga provodio je u kući s majkom. Tu ga je ona učila Božje 
zapovijedi. U Petoj Mojsijinoj knjizi naređuje se roditeljima: Zapovijedi ove, što ti ih 
danas naređujem, neka ti ostanu u srcu. Utuvi ih svojoj djeci! Arheološka znanost 
osvijetlila je dosta dobro ono doba. Danas znamo, da su židovski dječaci u svojoj 

šestoj godini pošli u školu , gdje su uz učenje Nauka učili čitati i pisati. U mnogim 
mjesuma nalaz.le su se Škole za dječake između 15 . i 17 godine života. Obično su rt 

i Dismn 7 UZa Slna ®° 8e ' gradlli su ih ' uzdržavali mještani, a u njima su poučavali leviti 
ptsmoznanci. Nemamo razloga sumnjati, da je ovakove škole pohađao Isus i u 
njima uco. Tu je stekao poznavanje Biblije i vještinu u propovijedanju U školama 
se ucHo aramejskim jezikom, ali se u njima predavao i hebrejski. U ono je doba u 
Galileji bilo mnogo svijeta, koji je govorio grčki. Posebno u susjednom gradu Sipori 
ko možemo nagađati, da je i Isus poznavao grčki i od vremena do vremena ovim se 
jezikom služio Nazaret je, kako ga evanđelisti opisuju, bio uzor židovsko mjesto- u 
njem je vršenje Nauka bila svačija dužnost. Sva udaljenost od Jeruzalema nije 
r JCtU red ° Vit ° hodočastiti u ^eti g^d. O tome nas izvješćuje st 
Bogom i ljudima. ^ * mpred ° Va ° u mudrosti - ‘ milosti pred 

Tako piše sv. Luka. 


na posjetu kod subrata franjkovića 

Barem po imenu bila su mi poznata glavnija mjesta, koja se spominju u Bibliji 
prije nego sam stigao u Svetu Zemlju. Iz Nazareta sam pošao potražiti fra Ivana 
Franjkovića, elana franjevačke zajednice Sv. Ćirila i Sv. Metoda. S njim sam se 
nekoć dopisivao. Tada je fra Ivan živio negdje u Galileji, ali mi ime mjesta nije 
nikako moglo u glavu. Ni danas ne znam, kako bih ga zvao. Židovi ga pišu Tsipori 
drug! Zippon, u nekim novijim knjigama zove se Sepphoris ; u arapskom je Saf- 
dUr ‘J °' , ! m Janl su zval ' m j est0 Diocesarea. Toliko naziva ima ono mjesto, a meni ni 
pod jednim nije bilo poznato. Hajde, prozovimo ga u hrvatskom prema židovskom 
izgovoru Stpon. U Svetom se Pismu nigdje ne spominje. Prema predaji, ondje se je 
rodila sv. Ana; ondje su živjeli roditelji Bogorodice Marije. Prema nekima u 
Siporiju se je rodila i blažena Djevica Marija. Za prvih stoljeća kršćanskoga doba 
mjesto je bilo važno i veliko. U Isusovo vrijeme moglo je brojiti oko 40.000 žitelja 
Bilo je glavno trgovačko mjesto za Galileju i neko vrijeme sijelo kralja Heroda; onog 
Heroda, kojeg Evanđelje nazivlje ta Uja. U mjesto je jamačno zalazio i Isus, ako ni za 
sto drugo, a ono barem u pratnji roditelja, kad bi išli kupovati kakve potrebšline. 
Bilo je pravo svjetovno, svjetsko mjesto. Svijet ga se više ne sjeća, ja za nj nisam ni 
cuo prije dolaska u Svetu Zemlju. Sipori se jamačno izgubio u sjaju i slavi Nazareta. 

1 onda, kad sam se našao ondje, gdje je nekoć stajao cvjetni grad, teško nam se bilo 
snaći i pronaći stan našega fra Ivana. Uto izbijemo na jednu glavicu. Vrhunac joj je 
zaokruživala kamena ograda. Dođemo pred kapiju. Ćulo se, da netko unutar rešeta 
žito. Kapiju otvori jedan arapski mladić i povede nas unutar. Odmah do ulaza 
na azila se jedna kućica. Tridesetak koračaja naprijed bila druga. Između njih malo 
gumno. Na njemu je majka mladića ćućila i žito rešetala. Pogledam je. Iscijeđeno i 

naborano lice bilo je odraz njezina teškog života. I sin i ona govorili su talijanski 
dobro. 

»Gdje je fra Ivan?« 

»Pođite za mnom,« reče mladić. 

Velika kamena ploča stajala je pred pragom stana fra Ivanova. Popnem se i tučem 
na strzena vrata. Otvore se širom. Fra Ivan je bio barem dva metra visok, a širok. 
Sagne se i stane na prag. Imao sam nakanu s njim zbiti jednu malu šalu, zatajivši na 

neko vrij.m. svoj. ima. ali nisam mo.ao. F-.da mnom 

kao kakav hrast na osami, kad mu bura p Q tko oslovio za posljednjih 

nije vjerovao. No hrvatska riječ £°-> se g za$vi J le , glas mu zape. Baci se na me. 

svila ’ milovala me po Ucu - Jedva sam se na kamenu 
°Trfe me unutar, u svoj stan. Bila je to 

dva. Uza zid je bio prislonjen k J e * et ’ a ° d "„^"je b Ua druga sobica s jednim stolićem, 
stolica bila je sve drugo pokućstvo. Nad J j? tjnama 8 To je bio fra Ivanov stan, 
punim knjiga, jednim sandukom i nek P J ^ nj kuhinj£i ni smo čnice. Nešto 
sva njegova imovina na ovome svij • ; ec j n om na tjedan neke časne Sestre iz 

bi mu za jelo spremila ona arapska obi te; J, ^ d obj£d Tako je fra i van živio, 
nekog talijanskog zavoda u btazim posla oni na nogama; stari krev et 

Zovnem unutar i svoje pratioce. Cijelo J ^ šljivovice. Častili smo se i 

sigurno ih ne bi izdržao. Fra Ivan iz svo jim doživljajima. Iz 

razgovarali. Prmao m, j. o imao sam osj.daj, da j. fra 

- *-*-« m ““" a po Gali,eil - 
zorio je među njima i tihi život ovog hrvatskog isposmka. 

Tak o je završio Ivan FranjkovJĆ.^ornik ^ *^£**^1 
čuvar drevnog kršćanskog svetl ^ a - 0d g J Tu se čuva Svetotajstvo. 

iTim, .Cdtima nadTom 'jS ^“.'narodnjak i £ a'.ao j. »a najv^. oroba. 
’Taa moj. prati«, fra Ivan j. or.a.io dubok dojam. Rm.av« « a "i™. 

slidan »lim biblijskim prorocima. Nisam znala. 

da dobaci Abraham. 

■Z^II “iS nal. židovske lljivo.ic redi C. rreda. 

ZAPLETAJI I RASPLETAJ 


Duh Gospoda Boga je na meni; 

ta Gospod me pomaza: 

bijednima navjestiteljem Radosne vijesti; 

poslao me povezivati rane slomljenih srdaca , 

suznjevima slobodu proglasivati; 

na slobodu tamničene puštati; 

po Gospodu navijestiti godinu milosti 

Iz H. B. Sv. VI Izaija, 61: 12 






sijač riječi po prvim njivama 


U Nazaretu pokazuju samo jedno mjesto, gdje se je u Isusovo vrijeme nalazila 
mjesna sinagoga. Jednog subotnog jutra Isus je u njoj držao propovijed. Bilo je to 
pri kraju bogoštovnih obreda. Završilo se bilo čitanjem odlomaka iz Nauka; 
izgovorile se pohvale Božjem imenu, a onda se prešlo na čitanje takozvane haftarah , 
odlomka iz knjige Proroka. Običaj čitanja iz proročkih knjiga potječe iz vremena 
postojanja Drugog hrama. Tim bi se odlomkom tješio narod sjećajući ga Božjih 
obećanja o Otkupljenju; da puk nikad ne izgubi vjere u izvršenje zadanog Božjeg 
zavjeta. Osoba, kojoj bi upravitelj sinagoge ponudio čitanje, smatrala se 
počašćenom. Onog jutra upravitelj izabere navedene stihove iz Knjige proroka Izaije i 
pozove Isusa, da o njima progovori. Nijedno evanđelje nije sačuvalo Isusovu 
propovijed onog jutra. No sv. Luka navodi početak. Danas se ovo pismo, koje ste 
čuli svojim ušima, ispunilo. Slušateljima je govor zvučio izazovno... svi se u sinagogi 
razeste; ustanu te ga istjeraju iz grada. Zapletaj, prvi u drami Isusovog zemaljskog 
života, tako je započeo. Građani Nazareta prvi su Isusa odbacili. Za njima će se 
povesti drugi, dok ga konačno ne odbaci narod, kome ga je Bog obećao poslati. Prvo 
odbacivanje Isusa dogodilo se u Galileji. Pa ipak Galilejci su prvi Isusa prihvatili. 

Područje Isusovog javnog nastupa bila je Galileja. To je najsjeverniji kraj 
Palestine. U ono je vrijeme Galileja bila nastanjena različitim narodima. Naziv 
Galileja dolazi od riječi galil , skraćeno od gelil ha-ggojim krajina naroda. Ljepota 
kraja i bogatstvo tla bilo je poslovično. Govorilo se: Lakše je prehraniti čitavu legiju 
u Galileji samo rodom iz maslinika, nego odgojiti jedno dijete u ostalom Izraelu. 
Smokve ondje rađaju deset mjeseci u godini, veli Flavije. Galileja je u Isusovo 
vrijeme mogla brojiti kojih 300.000 duša. Prostor od 80 km duljine i jedno 40 km 
širine, što se obično zove Galilejom, zaista je bio napučen. 

Suvremena arheološka znanost otkrila je, da se je baš na području Galileje 
čovječanstvo najprije počelo pripitomljivati; u Galileji je najprije zabilježilo svoj prvi 
korak k uljudbi. Možda se sutra otkrije sličnih koraka i drugdje na licu zemlje; 
možda su ljudi i u kojem drugom kraju koračali k napretku uporedo s onim u 
Galileji, arheologija takova možebitna otkrića ne isključuje, nego tvrdi, da zasad 
Galileja pruža dokaze o prvom ljudskom koraku k uljudbi. Ondje je čovjek najprije 
počeo proizvoditi svoju hranu zasijavanjem njiva; ondje je najprije prestao biti 
lutalac, koji se samo bavi lovom; ondje je prionuo za obrađivanje tla. Bilo je to 
negda u Srednjem kamenom dobu. O tom se našlo više svjedočanstava. U spilji Vadi 
na brdu Karmelu našlo se više od šezdeset ljudskih kostura s ostacima srpova, kojima 
su se žela prva žita na zemaljskim njivama. Na ovu spilju i nalazak u njoj upozorio 
me Njegova Uzoritost Franjo kardinal Šeper, kad je bio na posjetu Hrvatskoj crkvi u 
New Yorku, 1966. Onih se dana ja baš spremao na put, pa mi je Kardinal 
pripovijedao o svom putovanju po Svetoj Zemlji. Toliko se pojedinosti sa svog 
putovanja sjećala naša Eminencija! Usprkos mnogim i odgovornim službama, naš je 
Kardinal nalazio vremena baviti se i arheološkim pitanjima. Tako, dok je Europa još 
čamila pod debelim naslagama leda, u Galileji je čovjek već posjedovao svoje oranice 
i svoje vinograde. 

Kao što je čovjek najprije počeo sijati žita po galilejskim njivama, da hrani svoje 

iskopini: starog jkriha 

Svjedoče o životu u Jerihu u Kamenom dobu 













RIJEKA JORDAN 


KRIVUDA 


BRDO SINAJ 

Na krševitoj ravni podno brda l/raelci su čekali za sklapanje Saveza s Bogom Jahve, dok se gordi masiv tresao . 
I u je započelo oblikovanje Izraelaca u Izabrani narod. 








RAMSES DRUGI 



EGIPAT 

Veliki dio Egipta je pustara i pustinja. Tlo je obradivo tek uz rijeku Nil. 



PIRAMIDE — ČUDESA STAROG DOBA 

Vide se tri podignute nedaleko Kaira. Srednja je Keopsova iz 2.650. prije Krista. 
Piramide izrazuju vjeru u život s onu stranu groba. 



SPOMENIK 

FARAONA MERNEPTAHA 

Jedina van-biblijska isprava o izraelskom 
boravku u Egiptu; naziv: Izrael uklesan je 
na spomeniku. 














NEGDAŠNJA CRKVA SVETE SOFIJE 

Sagrađena g. 537. Turci podigli uza nju svoje minarete i crkvu pretvorili u džamiju. 
Danas jp turski muzej. 



KAPELICA NAD GROBOM 
SV. PETRA 

Podignula u 2. st., izrađena prema 
arheološkim podacima, stečenim 
otkopavanjem u Vatikanu od 1940. do 
1953. 



EFEZ, ZAVIČAJ SV. IVANA, EVANĐELISTA 
I sveti je Pavao pohodio više puta negdašnji cvatući grad 



FILIPI 

Razvaline: Agore, trga, gdje je jamačno propovijedao sv. Pavao i osnovao crkvu, 
prvu na europskom tlu. 

JEZIK —GRČKI: KOINE 

Tim su jezikom ispisane sve novozavjetne knjige. Slika predočuje odlomak pisma sv. Pavla 
Rimljanima, poznala: Poslanica Rimljanima, Vatikanski kodeks. 


tijelo, tako je, evo, i Božji Pomazanik počeo onuda najprije sijati Riječ Božju, kojom 
će ljudi hraniti svoje duše: Evanđelje seje u Galileji najprije počelo propovijedati. 

Naši su prijevodi usvojili izraz Vesela vijest za riječ evanđelje. Izaija na 
navedenom mjestu upotrebljava riječ basar što znači: najaviti, nekog obradovati 
dobrom vijesti. Učinak je dobre vijesti veselje. Tako se ne može poreći, da izraz 
vesela vijest ne odgovara značenju hebrejske, ali jednako ne vidim razloga da se nije 
moglo ostati pri već usvojenom nazivu evanđelje, hrvatski blaga vijest. Možda bi čak 
ova izražavala izvornu biblijsku bolje, a grčku polatinjenu evangelium pogotovu, vrlo 
je očito. No sad svejedno. Preko brjegova i dolina, njiva i polja putovao je Isus iz 
mjesta u mjesto i propovijedao. Iziđe sijač sijati svoje sjeme. Prostodušni i 
bogobojazni puk slušao ga je i za njim išao. Židovi po Galileji bili su jednostavan i, 
nada sve, iskren svijet. U Judeji se govorilo, da među Galilejcima više vrijedi 
poštenje, nego novac. Među tim poštenim svijetom Isus je proveo skoro cijelo 
vrijeme svoga javnoga naučavanja. Koliko je to vrijeme trajalo, teško je odrediti. 
Obično se drži, da je moglo trajati koji mjesec manje od tri godine, ali ih ima, koji 
vele, da je trajalo tek mjesec-dva više od dvije godine. Pri nastupu javnog naučavanja 
Isus je bio u trideset-četvrtoj godini života. U to ga vrijeme viđamo koji put gdje 
prisustvuje narodnoj svečanosti u Jeruzalemu; jednom ili dvaput našao se u 
krajevima istočno od Galileje, samo jednom u Sidonu. To su bili svi izleti, što ih je 
zabilježilo Evanđelje. 


peto evanđelje 

Po obalnim mjestima Genezaretskoga jezera proveo je Isus najviše vremena. 
Zapravo, onamo je preselio na početku svog javnog djelovanja. Na sjevero-zapadnoj 
strani jezera bilo je mnogo mjesta, napučenih jednoličnim židovskim žiteljstvom. K 
njima je Krist najprije pošao izlagati svoju nauku. U mjestu Kafarnaumu apostol 
Petar imao je svoju kuću. Kod njega se Isus zarana nastanio; ondje, oko jezera, 
najviše je i propovijedao. 

Genezaretsko je jezero biser Galileje. Na svijetu ima zamamljivijih jezera pogledu, 
ali sumnjam, da ima igdje jezero s onoliko oprečnog čara. Za kratkog posjeta, 
recimo, u ljetno doba u njegovim bistrim vodama vidite odraz brda i bujnog 
raslinstva. Nigdje vala, nigdje gibanja vode; sve počiva u nekom tajanstvenom 
pokoju. No u tili čas, za ranih popodnevnih sati, jezero će se usplahiriti, nadimat će 
se pobješnjelim valovima kao da želi iskočiti iz svojih dubina. Biva to zbog oštrih 
vjetrova, što se iznenada na nj spuste s okolnih brda. Evanđelja bilježe zgode, kad su 
se apostoli pobojali za vlastite glave. Gospode , izgibosmo /, znali su viknuti. Jezerske 
vode obiluju tečnom ribom. Čini se, da je ribe u njem bilo više za prijašnjih vremena. 
Sa zapadne strane, pri sjeveru, prostire se dosta široka ravnica. Njom protječe 
nekoliko rječica i potoka te se slijevaju u jezero. Na ovoj se ravnici nekoć nalazilo 
mjesto Genesar , po čemu je ravnica prozvana. Od njeg je konačno jezero dobilo 
jedno od svojih mnogo imena. Dugo je 21, a široko 12 km. Ima oblik čovječjeg srca. 
No postoji opasnost, da će u skoroj budućnosti svoj oblik izgubiti. Izraelska vlad^ 
ima nacrt, da sjeverno od jezera odvrati vode rijeke Jordana za natapanje svoje 
zemlje. Tim će se jezerska površina smanjiti; jezero će drukčije izgledati. Ali, da dođe 

vrijeme pa i posve presuši, izvor božanske nauke, koji je ondje otvoren, nikad ne će 
presušiti. Ono je Isusovo jezero; on je njim plovio, oko njega i po njemu čudesa je 
tvorio. 

mjesto mira , rat 

Jedva sam čekao naći se na Isusovu jezeru i slušati mu slatku priču o miru. Tako 
sam je slušati želio! Pola stoljeća već slušam pripovijesti o krvavom ratovanju. 1 baš 
kao za inat, za mog kratkog boravka u Izraelu ratne su prijetnje bile najžešće i 
najčešće. Dodije čovjeku trajno strepiti od rata. Onih dana iz susjednih država samo 
se grmjelo ratom na Izrael. Dan prije moga dolaska javio se poglavar države Sirije: 
Hoćemo posvemašnji , neograničeni rat; ral za uništenje cionizma. Dva dana poslije 
izjavi njegov ministar obrane: Nikad ne ćemo tražiti mira; na mir ne ćemo pristati 
...Onu smo zemlju odlučili krvlju natopiti... Jučer se opet oglasio Naser iz Egipta: 
Naša je prva zadaća uništili Izrael. Od egipatske sam granice bio dosta daleko, ali ne 
od sirijske. Put me v#odio upravo k njoj. Vojnik, na koga sam se namjerio na izlasku 
iz Sipori, išao je gore u svoje rodno mjesto, samo četiri kilometra daleko od Sirije. 
Na upit: 

»Hoće li doći do rata?« vojnik je samo odgovorio: 

»Mi se ne ćemo dati.« 

Kad je poslije godinu dana rat zbilja izbio, sjetio sam riječi onog vojnika. Imao je 
pravo. Židovi se nisu dali onog puta. Ono pogranično mjesto bilo je poprište 
ratovanja. Zamišljao sam, kako u nj jure vojnici s puškama i mitraljezima, sa sjevera 
i juga, da mu pomute blagdansko raspoloženje, u kojem sam ga ostavio. Bio je petak 
popodne, kad sam iz njega otišao. Svijet se spremao za svetkovanje subote. I tako, 
zbog opakih ljudi, koji odbijaju Isusovo učenje o miru, bio sam najbliže ratovanju, 
upravo na ratnom bojištu, i po prostoru i po vremenu, baš ondje, gdje je Isus 
proglasio svoju veliku: Blago miroljubivima! 

susret s drugim hrvatom 

Spontano sam pritiskao benzinsku pedalju i žurio na brdo Blaženstva. Znao sam, 
da na njemu i u neposrednoj okolici ima mnogo kršćanskih zavoda. Upravitelj 
najvažnijega među njima je naš domorodac, vlč. dom Brzić. Dom Brzić je član 
slavnog benediktinskoga reda. Rođen je na otoku Braču. Kao mladić, dao se na 
pomorski život. U dvadesetim godina svoga života stigao u Svetu Zemlju. U njoj 
osjetio poziv za redovnički stalež te mu se posvetio. Toliko sam o njem znao, piije 
nego sam se s njim sastao. Mislio sam, da ću imati prigodu potanje s njim 
razgovarati i još štošta doznati iz njegova života, ali je moje znanje o njem ostalo pii 
tom. Dugo smo vremena izgubili, dok smo pronašli njegov samostan. Nalazi se u 
mjestu Tabga. Najprije, teško nam bilo naći samo mjesto. Čudnovato, nikako 
upamtiti ime. A opet, ne treba se ni čuditi. Dolazi od sažimanja dviju gičkih liječi 
hepta pegon , biva: Sedam vrela. Od tog su Arapi napravili naziv: Tabga. Koliko 
domišljatosti, strpljivosti i znanja treba za odgonetavanje naziva prema korijenu 
riječi! Tu se, kako rekoh, nalazi benediktinski samostan, u kom je dom Brzić 
starješina. Stignemo pred lijepu crkvu. Na njoj su sva vrata bila širom otvorena. Kao 
da su htjeli, da je povjetarac s jezera ispuni svakim blagoslovom. Uz crkvu se veže 

prostran samostan. Isto rastvoren. Hodočasnici su vrvjeli na sve strane. I u crkvi je 
bilo vrlo živo. Jedan je benediktinac tumačio starine. A crkva ih je puna. 
Naglasovitiji su mozaici na podu s brojnim likovima ptica, izrađivanih u 5. stoljeću. 
Meni se najviše svidjela izradba košare, krcate kruhovima. Na svakoj je strani po 
jedna riba. Predaja je, naime, pogrješno prenijela Isusovo čudo o Umnažanju kruha 
s istočnih strana jezera u ovo mjesto. Stoga se ova crkva zove Umnažanje. 

Pred ulazom u samostan čovjek, omanjeg stasa, u radničkom odijelu, rumena i 
lijepa obličja, rastovarao je jedan polu-teretnjak. Pristupim k njemu i pitam: 

»Želio bih govoriti s vlč. Brzićem. Znate li, molim, gdje je?« 

Ne sjećam se, kojim sam jezikom počeo. Čovjek se, međutim, ispruži i reče: 

»S njim već govorite.« 

Počnem hrvatski i rekoh mu svoje ime. Dom Brzić je držao u rukama neku veliku 
kutiju. Dogonio je životne namirnice za samostan i hodočasnike. Kad ču hrvatsku 
riječ, spusti kutiju na zemlju i ispruži se. Potom se rukujemo i zagrlimo. Glas mu je 
podrhtavao. Bio je ugodno iznenađen. Vidio sam, da je prezaposlen. Njegova 
zajednica marno obnavlja evanđeoski prizor hranjenja gladnih. I onog je dana čekala 
skupina hodočasnika na objed. Stoga dom Brzića nisam htio dugo zadržavati. 
Oprostimo se, i on pođe za svojim poslom, a ja za svojim. 

Tabga i ovo benediktinsko svetište čuvaju spomen Govora na gori. To je ondje 
glavna privlačivost, kao što je i propovijed Isusova o Blaženstvima kamen-temeljac u 
zgradi Božjeg kraljevstva na zemlji. 


govor na gori 

Bilo je valjda u mjesecu lipnju 28. godine kršćanskoga doba. Nekoliko je mjeseci 
već Isus proveo propovijedajući o Božjem kraljevstvu. O novom učenju Proroka iz 
Galileje glas se pronio po svim mjestima onih krajeva. Svijet je dolazio sve u višem 
broju, da ga čuje. Isus je opazio, da je vrijeme nastupilo poći korak naprijed u 
zidanju svoje velebne zgrade. Patrijarh Jakov, kome je Bog promijenio ime u Izrael, 
imao je dvanaest sinova. Od njih se razvilo po vremenu dvanaest židovskih plemena. 
Njima je davana Objava Staroga Zavjeta, da je čuvaju i namiru drugim pokolje¬ 
njima. Slično će i Isus izabrati sada dvanaest apostola i njima povjeriti drugi dio 
Objave. Njihova će zadaća biti: Objavu čuvati zdravu i širiti je među druge narode. 

Tako, gore negdje na onome brdu, dva-tri kilometra od ovog benediktinskoga 
svetišta na sjever, Isus je proveo noć u molitvi. Kad se ujutro našao okružen svojim 
učenicima, od njih izabere dvanaestoricu. Tih dvanaest odabranih ljudi zovemo 
Apostolima. U knjigama Novog Zavjeta poznatiji su pod imenom: Dvanaestorica. 
Izabravši ih, pođu niza stranu. Sunce je sjalo i razgonilo hladnoću, što se noću bila 
spustila. Jezero je bilo spokojno kao malo kad. Na njemu se vidjelo nekoliko 
ribarskih čamaca. Na ovom mjestu, pri obali, skupilo se bilo mnoštvo svijeta. 
Najednom netko poviče: Eno Prorok silazi! Svijet mu nagrne u susret. Poviše gore 
pri strani nalazi se manja ravnica. Tu Isus zastane s Dvanaestoricom. Kad se je puk 
sabrao, Isus stane na jedan kamen i počne govoriti. Nikad mu riječi nisu tekle onako 
glatko, niti je kad slušateljstvo pozornije slušalo. Propovijed onog jutra, kako je do 
nas stigla, mogla bi se izreći za kojih dvadeset minuta. Vjerojatno, dok je izlazila iz 

Isusovih usta, trajala je dulje. No nikad na cijeloj zemlji oni kratki časovi nisu 
korisnije upotrebljeni. Više je poticaja za izvađanje dobrih djela poteklo kod ljudi i 
žena zbog onog Isusova govora nego li je rijeka Amazonka izlila kapi u Atlantik; o 
onom je govoru izrečeno više pohvala nego ima dlaka na glavama svega svijeta u 
New Yorku. Čini se, da je Ricciotti pohvale o Govoru na gori najbolje sažeo. Kaže: 

Govor se na gori može usporediti s veličanstvenom skladbom, 
koja već u prvom taktu, cijelom orkestracijom, najavljuje, jasno i 
odlučno, glavne motive. Motivi su posve neočekivani; nigdje se na 
svijetu za nje nije prije čulo; posve su različiti od motiva, što ih je 
dosad izvađao bilo koji zbor, pa ipak su izvježbanom uhu izvedeni 
posve naravno i neusiljeno. Zaista, do Govora na gori svi ljudski 
zborovi, mada su se međusobno razlikovali, jednoglasno su 
proglasivali: čovječje se blaženstvo nalazi u sreći, u zasićenosti i 
zadovoljavanju; u uživanju i ispunjavanju želja; u držanju do 
časti, što se steče. Govor na gori, međutim, najavljuje, odmah na 
počeku svojih skladova, da se čovječje blaženstvo nalazi u nesreći; 
da se užitak nalazi u posvemašnjoj izgladnjelosti; da mu se radost 
nalazi u nepostignutoj zadaći, a čast u nečasti. Konačan uspjeh 
svega postizava se nagradom, što ga čeka u budućnosti. Slušatelj se 
snebiva, dok sluša te motive. No zbor nastavlja izvađanjem jednog 
po jednog u svoj vedrini; ponavlja ih vrlo glasno i protkiva 
razlikostima. Onda, uz glasne zvukove s limenih glazbala, prikupi 
druge motive, što su ih violine bojažljivo nabacivale, pa ih popravi, 
preobrazi i prožme uzvišenošću; zavitla ih na vrhunac, što ga zvuk 
može dosegnuti te u sudaru činela utopi starinske nastrane glasove 
i napjeve drugih orkestracija iz daljine. Konačno, iz stvarnog 
svijeta i ljudstva, kakovo već jest, pretopljen glazbom val raste i 
diže se, da se razlije blaženstvom nad čovječanstvo, koje više nije 
obično, samo ljudsko, niti je svijet više samo tvaran, nego 
pobožanst venjen. 

Stari su stoici zvali tvrdnju, što se protivila prihvaćenom 
shvaćanju paradoks. U tom je smislu Govor na gori posvemašan, 
temeljit paradoks, kao nijedan drugi. Na zemlji se nikad nije 
održao razorniji govor; nikad prevratniji. Bijelo nije samo naz¬ 
vano tamno i smeđe, nego posve crno, a ono, što je crno, sjajno- 
bijelim. Što je do onda bilo smatrano dobrim, svrstano je u red 
zla, a zlo je prozvano dobro... 

Ovo izvrtanje stvari podneseno je ne kao plod dugog, umnog 
istraživanja, nego glasom oštre i kratke zapovijedi, koja se oslanja 
samo na ovlaštenje govornika: Ovako je, jer to kažem ja, Isus... 

A što je Isus kazao mnoštvu onog jutra? Proglasio je ustav Božjeg kraljevstva na 
zemlji; objavio je uvjete ljudske sreće prije i poslije smrti. Sve je to sažeto u Osam 
blaženstva. 

zapletaj biva zapleteniji 


Među slušateljima onom prigodom bilo je svijeta sa svih strana. Bilo ga je i iz 
Jeruzalema. Poslali ih narodni predstavnici, da doznaju, što to propovijeda taj novi 
prorok iz Galileje. O njemu se je govorilo i u glavnom gradu na sav glas. Neki su 
tvrdili, da se otvoreno proglasuje obećanim Mesijom. O tom više nema sumnje: Isus 
zaista za se tvrdi, da ga je poslao Bog Otac, silni Jahve, da ostvari Mojsijin Nauk, 
ispuni davno Božje obećanje. 

Izaslanici su podnijeli svoje izviješće onima, koji su ih poslali. 

Zapletaj je postajao zapleteniji. 

Među slušateljima se našlo i nekoliko pristalica jedne buntovne židovske skupine. 
Današnjim bismo ih jezikom zvali revolucionara. Apostol Šimun pripadao je ovoj 
skupini. Djela apostolska njega zovu revnitelj. To je prijevod aramejske riječi 
kananaj. Bila je to neke vrste politička organizacija, čiji su pripadnici htjeli 
poštopoto zemlju osloboditi od tuđinske vlasti i uspostaviti narodnu nezavisnu 
državu. Da postignu svoj cilj, često su dizali ustanke. Kao usijane glave, srljali su u 
vlastitu propast. Ovi revnitelji, zeloti bili su u manjini; Rimljani su na njih budno 
pazili i svaki pokušaj za uspostavom židovske države ugušivali u krvi. Kao i većina 
naroda, i zeloti su bili duboko prožeti vjerom; bili su čvrsto uvjereni, da će Bog 
poslati svoga Mesiju, da narod povede u rat za oslobođenje. Baš onih vremena 
iščekivanje Mesije bilo je na vrhuncu. I oni su, evo, čuli, da se Isus proglasio 
Mesijom. No njihovu razočaranju u nj nije bilo kraja. Krist za njih nije bio obećani 
Mesija, vojskovođa, nego tužni Jahvin službenik-patnik, što ga opisuje Izaija Mlađi. 
Ovaj je Izaija pisao: Volja je Božja, da Mesija umre i svojom smrću oslobodi ne 
samo Židove, nego i cijeli svijet. Isus je govorio o oslobađanju duše od grijeha, a oni 
su sanjarili o oslobađanju naroda ispod rimske vlasti. Sukob je bio neizbježiv. U 
očima zelota Isus je izdao narodnu stvar. 

Zapletaj drame penjao se vrhuncu; jurio k svom konačnom raspletaju. Kao i sv. 
Petar nekoć, izdaleka sam slijedio događaje, da vidim, kako će završiti. 


drevni i novi galilejac 

Ostavljam okolicu starog Kafarnauma. Grad se nalazio nešto sjevernije odavde. 
Bio je veliko trgovačko središte. Evanđelje govori o mnogim čudesima, što ih je Isus 
učinio u onom gradu: uskrsnuo je Jairovu kćer, ozdravio Petrovu punicu, ozdravio 
uzetog i mnogo drugih. Pri otkopavanju Kafarnauma naišlo se na ruševine jedne 
sinagoge, za koju su mnogi tvrdili, da je Krist u njoj naučavao. Međutim se je 
ustanovilo, da ruševine potječu od zgrade iz 4. stoljeća kršćanskoga doba. Misli se 

ipak, da je ova sinagoga stajala na istom mjestu, na kom se nalazila i sinagoga iz 
Isusovih dana. 


™.aiuidiid cesta vodi obalom na jug. Jezero miruje i nečujno upija vrućinu 
P 0 ^^, ^ evi *°& sunca - Ne buni se nad velikim gubitkom vode, što iz njega odlazi, 
spo Tagbe počinje odvodni prokop, otvoren 1964. Njim odlazi silna količina vode 
za natapanje pustarskih krajeva u Izraelu. Gubitak se vode na jezeru još ne zapaža. 

aprotiv, stručnjaci su ustanovili čudnu pojavu: kao i na Mrtvome moru, površina se 
Genezaretskoga jezera diže. 

Prelazeći preko drage Amud, prekinuo sam misli o evanđeoskim događajima i 
sjetio se jednog znamenitog otkrića. U jednoj spilji ondje Turville-Petrie, student iz 
Oxforda našao je 1925. čovječju lubanju, danas poznatu pod imenom Galilejski 
čovjek. Antropolozi su utvrdili, da lubanja potječe od nekog mladića, koji je živio 
barem stotinu tisuća godina prije. Nalazak je u svijetu izazvao veliko zanimanje onih 
godina. Zanimanje za spilju, gdje se je lubanja našla još nije prestalo. Tako su 
Japanci poslali skupinu svojih istraživatelja 1961. i u istoj draži našli još jednu 
lubanju iz istog doba. Galilejski seje čovjek zaista davno popeo na pozornicu svijeta. 

Malo dalje na jug nalaze se ruševine stare Magdale, zavičajnog mjesta Marije 
Magdalene, neustrašive junakinje prvog Vazmenog jutra. Kolikim je zanosom ona 
širila vijest o Uskrsnuću najpoznatijeg Galilejca, Boga-Čovjeka, Isusa Krista! S 
njegovim Spasiteljskim djelom ništa se ne može usporediti; ništa! od svega, što je 
izvedeno na pozornici svijeta, bilo prije, bilo poslije njega. 

Kad bismo se približavali kojem mjestu, gdje se zbio kakav znamenit događaj iz 
Staroga Zavjeta, moji bi pratitelji upozorili na dotično mjesto. O mjestima i 
događajima oko Genezaretskoga jezera, područja Novog Zavjeta, nisu mnogo 
govorili. Ovdje-ondje ja bih njima spomenuo koji evanđeoski događaj. Oni bi 
saslušali; svoga mišljenja ne bi odavali. Nisam očekivao, da prihvate moje poglede. 
Jednu moju staru zagonetku njihovo je držanje činilo još zagonetnijom: Kako to, da 
oni odbijaju Krista? Milijuni su kršćana voljni za nj i svoj život dati; milijuni su 
zaista to učinili u prošlim vremenima; ima ih mnogo, koje imenom znamo, koji su 
isto tako umrli za nj i u našoj zemlji Hrvatskoj i u prošlosti i u sadašnjici. Na svakom 
dijelu zemlje Krist ima svojih zagrijanih sljedbenika. I smjer moga vlastitoga života 
određen je prema njegovu učenju; njegovi savjeti postali su zavjetima moga života; 
žrtve, što podnosim, istina, bez ugodnoga mirisa , kako bi rekao starozavjetni pisac, 
ali svejedno, kakve su, takve su, podnosim ih zbog njega. A svijet ovdje, u Kristovoj 
domovini, prolazi mimo nj kao da ga nigda nije bilo. Meni je to jedna od najvećih 
tajna. 

Bili smo u blizini Arbel-doline, pa mi se ta životna zagonetka nametala još oštrijim 
upitom. Prema starom židovskom vjerovanju, naime, Mesija će se na koncu svijeta 
pojaviti u dolini Arbel. Očekivao sam, da će me moji pratitelji upozoriti na to mjesto. 
Mislio sam, da ćemo tako zametnuti razgovor o Mesiji i mesijanstvu. Bio sam 
spreman reći im, da je u učenju moje Vjere, Mesija već došao. No dolinu Arbel 
prođosmo, a da o njoj ne rekoše ni riječi. Možda se ni sami nisu sjetili; možda o 
vjerovanju i pojavi Mesije u Arbelu nisu ni čuli. Ne znam. Svakako, poslije kraće 
šutnje upravim im pitanje: 

»Što vi držite o Kristu?« 

Mjesto odgovora, mjesto bilo kakva odgovora, čuh upit: 

»Tko je bio on?« 

Pred oči mi izbi prizor iz Evanđelja: Isus i apostoli nalazili se negdje u blizini 
Cezareje, što se zove Filipova. Nalazi se na sjeveru od Genezaretskog jezera. Krista je 
zanimalo, dokle je doprlo poznavanje njega kod njegovih apostola. Stoga ih je pitao: 

»A vi za koga me držite?« 

»Ti si Mesija , Sin Boga živoga!« odgovorio je Šimurt, ben Jonah, u ime svoje kao 
i u ime drugih apostola. Unatoč odgovoru, što ga je davno dao apostolski pivak, uz 

Krista najpoznatiji Židov, još i danas se postavlja pitanje: Tko je bio Krist? I to baš u 
kraju, gdje se je, uglavnom, odvijalo blagotvorno Kristovo djelovanje. Meni je to 
prava Božja tajna. 

Ako je želim bar donekle shvatiti, moram se sjetiti povijesnog razvoja događaja. U 
Isusovo doba židovski se je narod osjećao ugrožen, jednako i u svom narodnom 
opstanku i u izvršenju svoga poslanja kao Izabrani Božji narod. Stranka farizeja 
predvodila je borbu za narodno održanje. Farizeji su bili uvjereni, da vrše volju 
Božju, dok štite vjerske zasade svoga naroda od vanjskih nasrtaja. Njihova je 
tragedija bila, što su u žučljivoj borbi za narodno održanje zaboravili na Božja 
obećanja i s vida izgubili pravi lik Mesije. Kad se je konačno kršćanstvo odvojilo od 
starozavjetne zajednice, međusobno nepovjerenje sve se više zaoštravalo. 
Jeruzalemski kršćani vidjeli su, na primjer, u primicanju Rimljana gradu ostvarenje 
Isusovog proročanstva o opustošenju Jeruzalema i sklonuli se s onu stranu Jordana u 
mjesto Pela. Tu su ostali na životu. Židovi su u njihovu bijegu gledali izdaju vlastite 
domovine, nazivali ih izdajicama. Kršćani su odgovarali zovući njih Bogo-ubojicama. 
Ovakove optužbe i protu-optužbe kovane su baš u ovome kraju. Kad je Jeruzalem bio 
srušen, godine 70., i židovski narod doživio nepamćenu nesreću, grad Tiberija postao 
je središtem svega židovskoga života. U Tiberiji je izrađen Talmud , koji je 
mjerodavan za sve ono, što podrazumijevamo pod imenom judeizam , židovstvo. 
Talmud je zbirka židovskoga učenja i vladanja u svagdašnjem životu. 1 naziv talmud 
znači: učenje. Obujmom je Talmud glomazno djelo. Postoje dva: Palestinski i 
Babilonski. Babilonski je Talmud sadržajem mnogo opširniji. U njem se nalazi dva i 
pol milijuna riječi, dok je Palestinski znatno manji, samo 750 tisuća riječi. Talmud 
nazivlje Krista nedostojnim imenima i zato je bio izvorom smutnja i mnogih trvenja 
između kršćana i Židova. U 13. stoljeću neki obraćenik sa židovstva, Nikola Donin, 
podnio je optužbu francuskim vlastima o nedoličnom pisanju u Talmudu. Poslije 
istrage Ljudevit Deveti naredio je, da se svi primjerci knjige pokupe i spale. Dvadeset 
četvera kola primjeraka Talmuda tom je prigodom spaljeno. Slični su se prizori 
događali i na drugim mjestima. Bolje je na njih zaboraviti i pustiti vremenu, da rane 
liječi. Dosta je zla već učinjeno; mržnja je dugo vladala. Iz zaboravljanja i opraštanja 
rađa se povjerenje i ljubav jednih prema drugima. Na sreću, našlo se je ljudi velikoga 
srca i među Židovima i među kršćanima, kojima je stalo do uklanjanja nepovjerenja. 
Tako je već 1934. profesor povijesti na sveučilištu u Jeruzalemu, Josip Klausner, 
izdao znamenito djelo Isus od Nazareta: Njegovo doba , njegov život i njegovo učenje 
u kojem je posve raskrstio sa starim židovskim držanjem o Kristu. Dr. Klausner 
smatra Krista utjelovljenjem vjerskog i ćudorednog idealizma. U tom djelu veleučeni 
profesor ne nameće svojim sunarodnjacima Krista za Mesiju, ali traži, da ga prihvate 
za najveću ćudorednu pojavu. Djelo je izdano na hebrejskom jeziku te se i danas 
smatra vrlo važnim u učenim židovskim krugovima. Svakako je ovim djelom 
probijen led i oštrice međusobnog nepovjerenja među Židovima i kršćanima počele su 
otupljivati. Papa Ivan Dvadeset-treći i Drugi vatikanski sabor učinili su opet sve sa 
svoje strane. Ponosno sam istaknuo svojim pratiteljima, kako je baš Hrvat, kardinal 

epei, stekao mnogo zasluga u hvalevrijednom nastojanju zbližavanja Židova i 
kršćana. 

kroz grad masoreta 

Grad Tiberiju zidao je Herod Antipa, dok je Isus boravio u Nazaretu. Tim ga je 
imenom prozvao u počast cara Tiberija, koji je onda vladao rimskim carstvom. To je 
onaj car, koji je za života jadikovao nad svojom osamljenošću i nazivao se sam 
najtužnijim čovjekom. I Plinije Stariji tako ga zove u svojim spisima. Umro je sedam 
godina poslije smrti Kristove. Tada je istom car Tiberije upoznao svu stvarnost svoga 
života na zemlji te je imao još više razloga tugovati i suze liti. Za njegova vladanja 
odigrali su se najveći događaji na svijetu: umro Spasitelj; doživjelo se Uskrsnuće; 
Duh Sveti sišao na zemlju; osnovala se Crkva, a on je mimo sve te događaje prošao 
kao da se nisu dogodili. Uvijek je bio zaokupljen poslima svoga kraljevstva na zemlji, 
tako da nije imao vremena posvetiti ni časa Nebeskom kraljevstvu, koje se upravo 
osnivalo na području njegova zemaljskog kraljevstva. 


Evanđelje ne spominje, da je Krist ikad ulazio u Tiberiju. Ni mi se nismo 
zaustavljali u gradu; žurilo nam se na Tabor; željeli smo gore stići prije zalaska 
sunca. Prolazeći kroz grad, na pamet mi je došlo još nešto, što je s Biblijom najuže 
povezano. Ovdje su za nekoliko stoljeća radili masoreti na čišćenju i utvrđivanju 
izvornog štiva Starog Zavjeta. Njihova je zasluga, što je Božja Riječ do nas stigla, 
kako je prvotno napisana. Zbog njihovog marnog rada danas znamo, kako Božju 
Riječ treba izgovarati. Istina, ne možemo biti sigurni, kakav je bio, na primjer, 
izgovor u vrijeme patrijarha ili čak u klasično doba proroka, ali možemo biti sigurni, 
da su nam sačuvali točan izgovor iz njihova doba: 7. i 8. stoljeće poslije Krista. Da to 
omoguće, tiberij ski su masoretski učenjaci providjeli znakove za izgovor 
samoglasnika u čitavom Starom Zavjetu i tim označili značenje riječi na pojedinim 
mjestima. Bez njihova rada bilo bi,nam nemoguće znati, što je koja riječ značila i 
kako se izgovarala na pojedinim mjestima. Da u hrvatskom jeziku pišemo, na 
primjer, samo suglasnike, koliko bismo teškoća imali da pravo odgonetnemo 
značenje riječi, napisane, recimo sa slovima: p-1. Ne bismo znali, ili ta dva slova 
označuju pilu , onaj komad domaćinskog oruđa, ili da je neka žena pila vodu, ili opet 
da znači pile, porod kokoši. Slično i u hebrejskom jeziku. Riječ napisana s ta dva 
slova i nečitanim alefom, može biti vlastito ime, može značiti divan ; na drugom 
mjestu opet čudesan i t. d. Zasluga je masoreta, što znamo značenje riječi na 
pojedinom mjestu. Naveli smo prije, da su prvi prevoditelji Starog Zavjeta na grčki 
jezik jednoj riječi dali pogrješno značenje štap , a ne krevet. No nakon što su masoreti 
označili izgovor riječi, takovo se nešto više ne može dogoditi. Na navedenom mjestu 
riječ treba čitati w/7ta-krevet, a ne matte -štap. Samoglasnički su izgovor masoreti 
označili točkicama i posebnim znakovima povrh suglasnika u dotičnoj riječi. Bilo je 
više takovih pokušaja, ali je konačno primljen način, koji su proveli učenjaci iz 
Tiberije — masoreti. Stoga im, zaista, možemo biti zahvalni. 

Neka posluži ovaj primjer, da se vidi, kako su važni masoretski samoglasnički 
znakovi i kako ih treba pomno čitati. U 34. poglavlju Knjige Izlaska iz Egipta 
pripovijeda se, kako se je Mojsijino lice sjalo, dok je silazio s brda poslije razgovora 
s Bogom. Glagol, upotrijebljen ondje, znači: svjetlošću izbijati, sjati se. Ali, ako 
stavite drugu točkicu, glagol će značiti: biti rogat. Latinski prijevod Vulgate zaista 
prevodi glagol u tom smislu. Veliki Michelangelo na temelju toga prijevoda izradi 
Mojsijin lik, napravi Mojsijin kip, gdje mu iz glave rastu dva roga. Kip se čuva u 

crkvi u Rimu, Sv. Petar od Veruga, i stalno upozoruje prevoditelje hebrejskoga iz¬ 
vornika na krajnju pažnju. 


u kraju kršćanske tragedije 

Jedva izidosmo iz onoga slavnog grada, puna uspomena iz prošlosti židovskoga 
naroda i nađemo se u kraju, gdje se je odigrala jedna kršćanska tragedija; gdje je 
vođen jedan boj u viteškim vremenima na neviteški način. Kraj je obrastao žutim 
cvijećem galilejskih ljiljana i suncokreta, ali bi mu bolje pristajalo kakvo crveno, 
krvavo cvijeće, kad ionako raste iz grobova mnogih poginulih vitezova. Gore pri 
strani, nadesno, isprsile se dvije glavice. Zovu ih Hatinski rogovi. Oko njih se stere 
manja ravan. Na njoj su kršćani izgubili bitku, koja je za stoljeća zapečatila sudbinu 
svetih mjesta u Palestini. Čudni su uzroci doveli do onoga rata. Sultan Saladin 
potpisao bio primirje s Jeruzalemskim kraljevstvom 1180. Pristup k svetim mjestima 
bio je slobodan. Pet godina poslije Veliki templarski meštar Chatillon zarobi neku 
muslimansku karavanu, koja je išla na hodočašće u Meku. U kravani se nalazila i 
Saladinova sestra. Zato se sultan razjari gnjevom, opozove primirje i povede rat 
protiv kršćana. Sam se Saladin utabori u Tiberiji. Do konačnog okršaja dođe kod 
Hatinskih rogova. Bilo je 4. srpnja 1187. Sunce je peklo svom žestinom. Križarska 
vojska, cvijet kršćanskog viteštva iz Europe, iznemogla od dugoga puta, slegla se oko 
Hatinskih rogova. Uz mnoge muke, koje su križari trpjeli, žeđa je bila najstrašnija. 
Dolje pred njima plavilo se Genezaretsko jezero i dražilo svojom pitkom vodom do 
mile volje. Najednom se među križarima prolomi poklik: Na jezero! Mislili su probiti 
se kroz saracenske redove i do vode doći. No Saladin postupi vrlo neviteški: naredi 
svojoj vojsci da zapali Šikaru. Požar je planuo i začas je cijeli kraj bio u plamenu. U 
vatri je tada izgorjelo oko dvadeset tisuća vitezova, dok ih je drugih tridesetak tisuća 
zarobljeno i prodano u ropstvo. 


div se kupao na suncu 

Nešto južnije od tog krvavog bojišta ceste se križaju. Okrenemo lijevo. Brdo se je 
Tabor vidjelo, gdje se poput kakva diva kupa na suncu. Za nekoliko časaka nađosmo 
se u dvoredu topola i jablana. Prošavši ga, počesmo se penjati. Uspon je na Tabor 
svega 455 m, dok mu vrh doseže 588 m nad morskom površinom. Naziv visoko brdo , 
kako veli Evanđelje, opravdan je činjenicom, što se nalazi na ravnici i što nema u 
okolici drugih brda; Tabor je iznikao u eocensko doba naše Zemlje. U tom razdoblju, 
tvrde zemljoznanci, cvjetno je bilje bilo već dobrano zemljom rasprostranjeno. Na 
Taboru je danas došlo do savršenstva. Sve je bilo odjeveno šarolikim cvijećem. Tako 
je cvijeće gusto i raznoliko, da biste htjeli reći: Sve puste godine, što su protekle od 
doba eocena, trebale su ovom cvijeću, dok je oko Tabora splićalo svoj sag. Još jednu 
tvrdnju učenjaka potvrđuje brdo Tabor. Sjetimo se: Po Galileji su ljudi najprije 
počeli zasijavati njive. Na Taboru i danas raste divlji ječam. Tako ga zovu. No zvali 
ga pitomim ili divljim, ja nisam mogao vidjeti razlike na onom ječmu od ječma, koji 
se nekoć sijao po njivama moga oca. 


Penjanje je na Tabor umorno i u autu. Put je uzak, a zaokretaji oštri. Na vrhu 
brda nalazi se ravan, nešto preko jednog kilometra duga, a manje od pola široka. 

Đak sa Širokoga Brijega ne može ne zapaziti očitu sličnost između ova dva fra¬ 
njevačka svetišta. Meni je sličnost upadala u oči na svakome koraku. Širokobriješki 
silaz niz Grabovinu prema Listići dozivlje u pamet stazu, kojom sam se netom uspeo. 
Skup zgrada, što se na oba vrha nalaze, i svrhom i brojem su jednake. Crkve to 
osobito ističu. Pred objema su kamena dvorišta; obadvije su položene u istom sm¬ 
jeru. Kad sunce nagne prema zapadu i upre svojim zrakama u široko pročelje, svaki 
vam klesanac otskoči u svoj svojoj nesavladivoj snazi. Ni u godinama građenja 
crkava nema velike razlike. Širokobriješka bazilika nije bila pravo ni dovršena, kad je 
ova započeta, 1921. No ima ipak jedna razlika: Ova na Taboru svršena je za tri 
godine bogatim doprinosima iz čitavog katoličkog svijeta, dok širokobriješka, zbog 
siromaštva svojih vjernika, još čeka završetak svojih radova. Tako smo pisali 1967. u 
prvom izdanju ove knjige. No u ovom drugom možemo pisati: Konačno je dovršena i 
širokobriješka. Hvala Bogu! 

Nema dana da se skupina hodčasnika ne popne na brdo Tabor. Onog je dana bilo 
nekoliko skupina. Predstavivši se jednom fratru, sav se je od dragosti rastapao. 
Jednako sam radostan bio i ja uza nj. Uvede nas u sobu za goste, gdje nas je častio 
pivom. Pivo je bilo vrlo hladno, te ga nisam mogao piti. Bilo je 28. svibnja, a meni je 
bilo studeno. Moje tanko odijelo nije me štitilo od hladnog vjetra. Malo koji dan 
ima, da na Taboru ne puše hladan vjetar. 

Za tumača su nam dali fratra, rodom iz susjednog Brooklyn-a. Rado nam je sve 
pokazao; svu nam povijest ispričao. Starozavjetna Debora svladala je na polju podno 
Tabora Siseru; Vespazijan je jednom brdo osvojio; Saladin je odavde protjerao 
benediktince; u 13. stoljeću kršćani su stekli brdo ponovno; onda ga opet izgubili. 
Više od četiri stotine godina Tabor je bio napušten. Konačno su se na njem naselili 
franjevci u 17. stoljeću. No sve ove zgode i nezgode iščezavaju pred glavnim 
događajem: Isusovim Preobraženjem. Krasna je bazilika tome događaju posvećena. 
O tom događaju uvjerljivo svjedoči. Povrh glavnog oltara izrađen je Kristov lik u 
mozaiku. Nijedna mi se Kristova slika nije onako usjekla u pamet. Od prelijevanja 
boja lik je bio živ. Sunce se nalazilo u visini pročelnih prozora. Činilo mi se kao da je 
sve svoje zrake skupilo, da mi pomogne shvatiti tajnu Preobraženja. No meni je vjera 
bila dosta: Gledao sam Krista preobražena ...njegovo lice zasja kao sunce. Tako piše 
sv. Matej u svome Evanđelju. 

Onog je dana meni Kristov lik sjao neviđenim sjajem. 

Prije nego smo se zahvalili o. vodiču, netko mu iz moje skupine upravi pitanje: 

»Čim se, velečasni, može dokazati, da se je Preobraženje zbilo baš ovdje?« Pitanje 
je bilo na mjestu, jer evanđelja ne spominju brda po imenu. Matej mjesto zove 
visokom gorom , a Luka jednostavno brdom. Upit mi je bio još zanimljiviji, što ga je 
postavila vjernica Staroga Zavjeta. 

»Ni čim drugim, draga moja,« odgovori franjevac, »nego predajom.« Fratar malo 
zastane, onda nastavi kao da govori učenicima u školi: 

»O Taboru, mjestu Preobraženja, govori stalna predaja sve tamo od 4. stoljeća. 
Preobraženje se je zbilo nekoliko dana poslije Isusovog proroštva o vlastitoj muci i 
smrti: 

Evo, uzlazimo u Jeruzalem, gdje će se ispuniti sve, što 
su Proroci pisali o Sinu čovječjem. Bit će, naime, 


127 


predan poganima...Bičevat će ga i ubiti. 

Stari kršćanski pisci vele, da se je Krist na Taboru pokazao u svoj božanskoj moći, 
kako bi učvrstio svoje apostole u vjeri u se za dane Muke. Leon Veliki kaže: Očitovao 
im se u svojoj slavi, da se ne zbunjuju nad vlastitom smrću kao ni nad smrću 
Učitelja. Jednaku svrhu u Preobraženju gledaju i suvremeni tumačitelji: vrijeme seje 
muke primicalo; apostole je trebalo odgojiti da ustraju, čvrsti ostanu. Isus je 
smatrao, da je obavio posao po Galileji. Još su mu ostajala koja tri mjeseca 
zemaljskoga života. Ta će tri mjeseca, uglavnom, provesti u Judeji i Jeruzalemu. 

Naš je vodič govorio ovako i slično. Ni na kraj mu pameti nije bilo, da govori 
starozavjetnim vjernicima. Mislim: neka čuju. Predaja u cijeloj Bibliji igra tako 
veliku ulogu. 


svetišta muke najbrojnija 

Kod sv. Luke opis Muke zaprema devetinu njegove knjige Evanđelja. U knjigama- 
vodičima za hodočasnike po Svetoj Zemlji, koje imaju, recimo, 750 stranica, 250 ih je 
posvećeno Jeruzalemu, svetištima i uspomenama posljednjih dana Isusovog života. 
Događaji Muke počeli su na Cvjetnicu. One je godine padala na 31. ožujka. Tada je 
Krist jedini put unišao u Sveti grad Jeruzalem na svečan, kraljevski način. Kao da je 
htio svojim svečanim ulaskom pružiti narodnim prvacima opravdanje za njihove 
dolazeće postupke. Kaifa je, naime, poslije Lazareva uskrsnuća uočio sve neželjene 
posljedice po se i svoje svećeničke krugove. Ako pusti Isusa, da nesmetano nastavi 
svojim radom i tvorenjem čudesa, izgubit će narod ispod svoga utjecaja. Zato je 
sazvao sjednicu Vrhovnog vijeća, na kojoj je donesena odluka: Isus mora umrijeti. 

Klupko zapletaja svezano je, evo, posljednjim, najčvršćim uzlom. 

Isus je naumio to klupko rasplesti jednim potezom: svojom smrću. Ali, u dan, 
koji on izabere: na blagdan Pashe — Vazma. Tada se je žrtvovalo Vazmeno janje na 
spomen izbavljenja Izabranog naroda iz egipatskog sužanjstva. Tako će on — 
Jaganjac Božji — prikazati sebe na križu za izbavljenje čovječanstva ispod vlasti 
grijeha. Tim će se činom dati Evanđeljima i svim knjigama Novoga Zavjeta potpun 
sadržaj. Događaji onih šest posljednjih dana odvijali su se ubrzano. 

Posjetiti sva svetišta, koja su im u Jeruzalemu posvećena, trebalo bi mnogo više 
dana nego sam imao. Stoga sam se ograničio samo na najglavnija. 

Pođem najprije u Getsemanski vrt. U njem je Krist počeo svoju Muku. U hr¬ 
vatskom je jeziku prihvaćen naziv Getsemani prema izgovoru u nešemitskim jezicima. 
Ustvari bi se u riječi morao čuti glas 5 , tako gat-šemani. Naziv znači lijesak za ulje. U 
mom selu samo je jedna kuća posjedovala nekoliko stabala maslina. Kuća je imala i 
svoj tijesak, kojim su masline gnječene, da se iz njih istisne ulje. Tijesak se sastojao 
od jednog okruglog kamena, slična mlinskom, samo mnogo manjeg obujma. U 
sredini je probušen. Žlijebasta izdubina u živcu kamenu napunila bi se zrelim 
maslinama; onda bi se u žlijeb navukao okrugli kamen, te bi ga dva čovjeka vukla 
gore-dolje. Tako bi se masline gnječile i iz njih se iscijedio sok — ulje kroz otvor na 
dnu izdubenog žlijeba. — Zanimalo me, kakvim se spravama služi svijet po onim 
krajevima. Jamačno imaju uspješnijih, suvremenih sprava po većim mjestima, jer je 
industrija ulja od velike koristi za ondašnje žiteljstvo. Ali se seljački svijet još uvijek 

služi spravama kao što je bila ona u mojoj Bobanovoj draži. Takovih je bilo najviše u 
vrijeme Isusovo. Po obroncima Maslinske gore bilo je takovih mnogo. Na mjestu, 
međutim, koje zovemo: Getsemanski vrt pri dnu Maslinske gore sa zapadne strane, 
morala se je nalaziti veća, poznatija sprava, po kojoj je nastao naziv Getšemani. 

»Dolje ispod brijega,« reče mi šofer, »nalazi se Getsemanski vrt, vaše veliko 
kršansko svetište.« 

Nekoliko časaka poslije auto stade. Tu smo. Vrt je opasan novom zidanom 
ogradom. Povrh zida širilo se gusto granje maslinskih stabala; sav je vrt njima 
ispunjen. Između njih se provlači staza, obrasla cvijećem. Predaja tvrdi, da su ove 
masline svjedoci Kristove borbe. Drugi to niječu. Kažu: Ni masline ne mogu toliko 
dugo živjeti. Neki prirodoslovac pisao je u jednoj stručnoj reviji 1947., da masline u 
Getsemanskom vrtu mogu biti stare i tri tisuće godina. Zadržavši se na otoku Majorci 
one godine na povratku u Ameriku, doznao sam, da na Majorci žive jedno maslinsko 
stablo više od tisuću godina. Pričao mi je prijatelj Viktor Herenda, da na Dugom 
otoku u Jadranu ima više maslina starih preko šest stotina godina i još dobro rađaju. 
Stoga mi se čini vjerojatnijom tvrdnja botaničara: Getsemanske su masline mogle biti 
svjedoci Kristove muke. Kad već jedno stablo doživi prvu tisuću godina, što mu 
smeta da živi i dalje. 

O pitanju starosti maslina u Getsemanskom vrtu nameće se, međutim, druga 
teškoća: možda su stabla, što su slušala uzdisaje Spasitelja, bila kasnije posječena. 
Znamo, na primjer, da su rimski vojnici za opsjedanja Jeruzalema išli po drva u 
udaljenosti od 20 km. No ako su one masline bile i sasječene i više puta, ništa ne 
smeta, da držimo, e da su iz njihovih panjeva udarale mladice, od kojih^su uzrasla 
današnja stabla. 

Svakako, svako bi ono stablo moglo pričati mnogo pripovijesti, što su ih duga 
stoljeća oko njih splela. Mjesto njih, ispričat ću vam najnoviju o jednoj grančici s 
onog najdebljeg u sredini Getsemanskoga vrta. 

»Kad prijeđete na jordansku stranu,« pitala me jednog dana Alicija iz Rosarija u 
Argentini, »mislite li posjetiti Getsemanski vrt?« 

»Svakako,« odgovorim. 

»Por favor, učinite mi jednu uslugu: Pošaljite mi nekoliko lista s jednog 
maslinskoga stabla ondje. Teško bi mi se bilo vratiti kući bez njih. Kad sam odlazila 
iz Rosarija, moja susjetkinja, jedna dobra starica, zamolila me, da joj donesem 
uspomenu iz Getsemanija. Meni nije moguće posjetiti Getsemanski vrt, jer jordanske 
vlasti ne puštaju u svoju zemlju nas od židovskoga roda. A tako bih željela udovoljiti 
molbi svoje drage susjetkinje, koja je katolikinja kao i vi.« 

Rado sam joj to obećao. Ni svog udivljenja nad njezinom usrdnom prošnjom 
nisam mogao sakriti. Kolika je snaga ćudoređa, kojim Biblija odgaja svoje čitatelje! 
Alicija je to pokazala u punoj mjeri. Da nije bila odgojena po Bibliji, što bi joj 
smetalo odlomiti grančicu s bilo kojega maslinovog stabla negdje u Izraelu i na 
povratku doma svojoj susjetkinji reći: Evo Vam uspomena, koju ste tražili! Ali ne! 
To bi se protivilo učenju Biblije. Bila bi to laž. A laganje Biblija osuđuje. Ni nitko se 
od mojih pratitelja tom prigodom nije našalio kakvom nezgrapnom doskočicom. 

Fratru, čuvaru Getsemanija, izrazim Alicijinu želju. Ne samo da mi je odobrio 
otrgnuti grančicu, nego mi pomogao naći lijepu, punu razvijenih mesnatih lista. 
Odlomim je i u omot stavim. Ali: Odakle je poslati? Arapske zemlje nemaju ni 

poštanske veze s Izraelom. Tako je grančica putovala sa mnom u Afriku, opet natrag 
u Aziju i konačno u Europu. Iz Rima je zračnom poštom, kao nekoć u kljunu Noeve 
golubice, grančica stigla u Izrael. Odande, godinu dana kasnije, odnesena je na 
četvrti kontinent — u ruke dobre gospođe u Argentini. Starica se je jamačno 
obradovala svojoj grančici kao što se je i patrijarh Noa radovao tisućljećima prije. 
Zapravo, mogla se je radovati i više. Golubica je Noi donijela samo jedan list, dok je 
gospođa u Rosariju dobila cijelu grančicu, punu lišća. 

moje muke u mjestu isusove muke 

Crkva Agonije podignuta je na mjestu, gdje se je Krist znojio krvavim znojem 
uoči svoje smrti. Pred glavnim oltarom nalazi se stijena, s koje je Krist vapio: Oče! 
Ako hoćeš otklonuti ovaj kalež od mene! Današnja je bazilika posvećena 15. lipnja 
1924. Sazidana je novcem iz različitih zemalja svijeta. Stoga se zove i Crkva svih 
naroda. Imena zemalja doprinositeljica za gradnju one veličanstvene crkve urezana su 
na kupolama, ispisana ispod slika. Nižu se tu imena naroda iz obiju Amerika i 
Europe. Na ogradi oko pećine Agonije čita se ime daleke Australije. No badava mi je 
bilo tražiti ime Hrvatske naše. Otkad se zove našim hrvatskim imenom, uvijek je bila 
najuže povezana sa svim onim, po čem je Sveta Zemlja svijetu sveta. Hrvatsko ime tu 
nije zabilježeno. To me je boljelo. Onda sam razumio: Kad se je Bazilika gradila, 
Hrvatska se je sama našla u svojoj agoniji. Ako joj je poziv za sudjelovanje u gradnji 
Crkve svih naroda bio i upućen, nije mu se mogla odazvati. Jadna naša Hrvatska! 
Zaboravljena je i na svetom mjestu! No nije u hrvatskim srcima, i dok je njih, bit će 
Croacije! 

Išao sam dalje od svetišta do svetišta. Toliko ih ima po obroncima Maslinske gore! 
Nađem se u crkvi Očenaša. Davno sam negdje čitao, da se u njoj nalazi Očenaš na 
hrvatskome jeziku. Ricciotti veli: Blizu vrha Maslinske gore, u Crkvi Eleona, ova 
prva kršćanska molitva ispisana je na jeziku svakog naroda pod suncem. Gledam i 
tražim, ali ne vidim hrvatskoga Očenaša. Tu je Očenaš na hebrejskom, na više od 
pedeset drugih jezika, čak i na Esperantu, no oči moje nigdje zapeti na riječima: Oče 
naš... Kipio sam od jada. Zar Hrvati nisu narod pod zemaljskim suncem? Zar nas 
hoće da izguraju i iz Kraljevstva nebeskoga? Patro nia..., pardonu al ni niajn 
šuldojn! molio sam na Esperantu, tim ničijim jezikom da očitujem svoje negodovanje 
i želju za ravnopravnošću. — Ali ustvari moram sada moliti za vlastito oproštenje, 
jer sam se bio nepravedno raspalio ljutinom. I na hrvatskom jeziku ondje se nalazi 
Očenaš. Tako je izvijestio putopisac Hrvatskoga hodočašća u Glasu koncila 1967. 
Onda sam se utješio i ublažio. Mojim je očima nekako izmakao. Progone nas i niječu 
na svakom koraku, pa je lako misliti, da nas niječu i na svetim mjestima. 


lica u muci 

S vrha Maslinske gore puca krasan pogled na Jeruzalem. Hodočasnik, koji se 
približno dobro upozna s položajem grada, lako može vidjeti, gdje se je pojedini 
prizor iz Muke odigravao. U mom slučaju, jer je onih dana grad bio podijeljen među 
dvije vlasti, te se nije moglo lako prelaziti iz jednog dijela u drugi, pogled s kojeg 
vrha je jedini način povezati mjesta, u kojima su se zbivali događaji iz Muke. To sam 

pokušao odande. 

Pogled mi se najprije zaustavio na suprotnoj, zapadnoj strani grada, blizu 
Cenakula. Ondje negdje na južnim obroncima Siona, bio je stan Kaifina tasta, bivšeg 
Velikog svećenika Ane. K njemu su vojnici i Hramska straža doveli Isusa svezana iz 
Getsemanskoga vrta. Bilo je to rano izjutra na prvi Veliki petak, 7. travnja. 
Ispitivanje je u Aninu stanu potrajalo kratko. Tu je Isus bio prvi put ošamaren. U 
međuvremenu, ondašnji Veliki svećenik, već je bio sazvao Veliko vijeće na zasjedanje 
u svoj stan. Gdje se je nalazio Kaifin stan, teško je odrediti. Stara ga predaja smješta 
na zapadnu stranu, nedaleko Cenakula i Anina stana. No ovo je nekima teško 
prihvatiti. Zašto, vele, nisu onda uhvatili Isusa, dok je sjedio za stolom pri 
Posljednjoj večeri? Što su ga morali tražiti van gradskih zidina onako kasno u noći? 
Stoga ovi drže, da se je Kaifin stan nalazio negdje u blizini Hrama. U svakom 
slučaju, Vrhovno je vijeće zasjelo na sjednicu vrlo rano. Isus se je pred članovima 
Vijeća našao optužen zbog zlodjela protiv otačke vjere. I Vijeće je osudilo Isusa na 
smrt. 

Mjesec, koji se već bio oborio niz nebeske strmine, požuri, da ne bude svjedok 
rugobe, što će se izvršiti na posesetrimi Zemlji. 

Smrtna osuda Velikoga vijeća nije se smjela izvršiti bez izričitog odobrenja 
građanske vlasti. Nju su obnašali Rimljani. Poncije Pilat bio je izvršitelj te vlasti kao 
carski namjesnik. Pilat se tih dana sam nalazio u Jeruzalemu. Bio je otsjeo u tvrđavi 
Antoniji, koja se nalazila tek malo na sjever od Hrama. Pilat je ustanovio, da je 
Optuženik nevin. Kao takovog, htio je Isusa pustiti bez kazne. No kako tužitelji nisu 
odustajali od optužaba, Pilat je pred njima kukavički popustio i Isusa predao u 
njihove ruke. 

Slični se sudski postupci i danas zemljom odigravaju. I naša ih je Hrvatska puna 
ovih dana. U Americi su poznati pod imenom kangaroo courts. Najpoznatiji 
osuđenik s jednog takovog suđenja bio je Hrvatski metropolit Alojzije kardinal 
Stepinac. 

Meni je Pilat najgore lice u Isusovoj drami Muke. Nije izvršio svoju dužnost, 
izdao je pravdu; i to poslovičnu rimsku pravdu. Pilat je zato u mojim očima pravo 
strašilo. Neki noviji pisci kažu, da je bio bezbožac. Donedavno se nije znalo ni za 
kakvu pisanu ispravu s njegovim imenom. Prije nekoliko godina, međutim, otkrili su 
u Cezareji na Sredozemnom moru jedan kameni spomenik s njegovim imenom. Kad 
sam se našao u onom gradu rimskih namjesnika i razgledavao mu razvaline, vidio 
sam onaj stup s Pilatovim imenom. Pri jednoj ogradi naslagana je velika hrpa 
arheoloških nalazaka. Ima ondje vrčeva i vaza, ostataka od zidova i podova, raz¬ 
bijenih mramornih stupova i različitih ukrasa, cijelih i polupanih kipova bogova i 
božica. Sve sam ja to i prije gledao u ovom ili onom obliku, iz ove ili one dobi. No 
jedino sam ondje ‘drhtao od straha gledajući stara djela nepoznatih umjetnika. Među 
spomenicima, naime, strši jedan stup, razbijen. Na njem se vide slova. Primaknem se 
i čitam Tiberieum...tius Pilatus. U trećem retku stoji...Ectus Juda. Biva: Praefectus 
Judaeae. No triju slova s ove zadnje riječi davno je nestalo, vrijeme ih izglođalo. 
Tako se samo mogu pročitati slova Juda. I pravo je, pomislio sam, što je ta riječ 
ostala uz njegovo ime. Pilat je mogao Isusa izbaviti iz ruku njegovih lažnih tužitelja, 

da je imao odvažnosti. Stoga, stvoriti ispravan sud o Pilatu i njegovu ponašanju u 
Muci, nije teško. Mnogo je teže prozreti dubinu Judine tajne. Obično se veli, da je 
Judu na izdaju navela pohlepa za novcem. No Juda primljenih trideset srebinika nije 
uživao, nego se, ni od koga prisiljen, s novcem raskrstio. Tako nisu isključeni ni 
drugi razlozi, koji su ga naveli na zlodjelo. Tko bi znao, što ga je na izdaju navelo? 
Je li Juda mogao trpjeti od umišljenosti o svojoj veličini? Od te bolesti mnogo svijeta 
danas trpi. On je bio jedini ne-Galilejac među apostolima. Judejci, Jeruzalemćani 
pogotovu, poprijeko su gledali na pokrajince iz Galileje. Možda se je i kod Jude 
porodila misao: najbolje se je osloboditi ove neželjene skupine i svega, što bi od nje 
moglo poteći. Ako je to bio slučaj kod Jude, lako je mogao doći do zaključka: ot- 
stranivši Krista, cijeli će pothvat pasti u vodu, u zaborav. No kažem: Tko bi znao? 
Juda je svoju tajnu odnio sa sobom. Tek znamo, da je učinio gori pazar nego itko 
prije ili poslije njega. Za nekoliko kukavnih novčića prodao je Neizmjerno dobro. — 
Prije nekoliko godina našli su za nekog otkopavanja u Jeruzalemu vrstu srebinika, 
kojima je Juda bio isplaćen. Danas se mogu vidjeti u Jeruzalemskom muzeju. Sitan i 
jadan je to novac, kao mala puceta. Naoči vrlo neugledan, gadljiv. 

krist — vazmeno janje — žrtvovan 

Bilo je oko jedanaest i pol sati izjutra, kad se je povorka otisnula iz tvrđave 
Antonije i povela Isusa na stratište. Prema židovskim propisima osuđenika je trebalo 
dovesti na mjesto, gdje će se izvršiti smrtna kazna za vidjela, danjega svjetla. Neka ga 
tu svatko može gledati i na njegovoj se kazni učiti. Duljina puta bila je manja od 
jednog kilometra. Put je bio krivudast, nizbrdit, pa opet uzbrdit. Današnji Put križa 
kroz stari Jeruzalem, iako je tim imenom označen istom u 15. stoljeću, pruža vjernu 
sliku Isusovog putovanja pod križem. Ako danas njim pođemo, dovest će nas u 
baziliku Svetoga Groba. Nema nikakve sumnje, da se među zidinama ove velike 
zgrade nalazi Golgota i Isusov grob. 

U Isusovo vrijeme stratište za Jeruzalem bilo je van gradskih bedema, na sjevernoj 
sirani grada. Ondje su se križala dva puta. Tu se nalazila jedna kamena glavica. 
Izdizala se povrh drugih u visinu od jedno pet metara. Oblikom je sličila čovječjoj 
lubanji. Zato joj je u aramejskom jeziku ime Golgota. Kod nas je uobičajen naziv i 
Kalvarija , prijevod latinske riječi calvus. Korijensko je značenje ove riječi ćelav. 

Izvršenje smrtne osude razapinjanjem na križ nije židovski način. Oni su svoje 
osuđenike na smrt obično zasipali kamenjem. To je bio najjeftiniji način. 
Razapinjanje su uveli Rimljani; oni su ga opet primili od divljih istočnih naroda. 
Latinski književnik Cicero zvao je razapinjanje najokrutnijim i najužasnijim načinom 
smrti. 

1 tako, nekoliko časaka poslije podne počeli su Isusa pribijati na križ. Izvršitelji 
osude bili su vješti svome zanatu kao što su to obično dželati, pa je posao išao brzo. 
Osim toga, Isus se nimalo nije otimao ni opirao. On je svoje žrtvovanje sam odabrao. 

lzvađanje posljednjih prizora u drami Muke primicalo se kraju. Konačno je zastor 
pao, kad je Isus izustio riječi Svršeno je! Bilo je to oko 3 sata poslije podne — 7. 
travnja, tridesete godine njegova rođenja. Sveti će Pavao pisati nekoliko godina 

kasnije: Krist — naše Vazmeno janje — žrtvovan je na križu, da otkupi od ropstva 
grijeha novi: Božji Izrael. 

Na ovom članku Vjere počivaju temeljne istine kršćanskoga učenja. 

One sam noći kasno pošao u krevet. Iako sam bio umoran, nije mi se dalo zaspati. 
Glavom mi se vrtjeli prizori iz Muke. Na koliko su sve načina umjetnici prikazivali 
Božanski čin Otkupljenja! U moju se pamet najdublje usjekao prizor, što ga je 
narisao američki vojnik-pisac Wallace u svom glasovitom romanu Ben-Hur. Wallace 
je bio general za američkog Građanskoga rata. Iako vele, da je ono bio posljednji rat, 
što se vodio na viteški način, bio je jedan od najkrvavijih. Ima više bojišta, kojima je 
ljudska krv, doslovno, tekla u potocima. Tih prizora Wallace nije nikad zaboravio. 
Zato je valjda i uspio prikazati Isusovu smrt na križu onako slikovito, neodoljivo. 
Posebno, kad se prizor gleda na filmu. 

Sjećam se svog prvog gledanja onoga slikokaza u Mostaru, 1932. Moj kolega dr. 
fra Gracijan Raspudić i ja otišli film vidjeti. Sala ondašnjeg Central-kina bila je puna 
gledalaca. Držim, da su gledaoci bili većinom kršćani, ali bez sumnje, bilo je nazočno 
i muslimana i pokoji starozavjetni vjernik. No Raspeti na križu oči je sviju na se 
privukao; nitko se nije micao; nitko kašljao. A kad je s grmljavinom i sijevanjem 
udario pljusak i saprao krv s mrtvoga tijela, na čas se je sva glavica crvenjela u krvi; 
za drugi čas opet kao u stotinu voda, bila je oprana. Krv je s nje tekla u potocima; 
kamene su se ploče kristalno bjelile; sve je bilo saprano, sve čisto. 

Tim je pisac zorno predočio Kristovo Otkupljenje svijeta: pranje Zemlje u 
Isusovoj krvi. 

Malo poslije toga fra Gracijan je otišao na bečko sveučilište studirati bogosloviju. 
Prošlo je više od četvrt stoljeća, a mi se nismo vidjeli. Kad smo se opet našli u 
Americi, poveo sam fra Gracijana u New York, da zajedno ponovno vidimo slikokaz 
Ben-Hur. Ovaj se put davao kao premiera u jednom od najpoznatijih kina na 
newyorškom Broadway. Tehnika američke filmske industrije u onom je slikokazu 
dosegla vrhunac. Izvedba vas ostavlja pod dojmom triju dimenzija. Kristova se smrt 
na križu tako živo prikazuje, da gledaoci od strahote prizora zatvaraju oči. Moga 
kolegu Gracijana i mene zapala sjedala negdje u sredini velike dvorane. Bilo je više 
tisuća gledalaca. Bili su različitih vjera, a sigurno i onakovih, koji nisu imali nikakve 
vjere; jamačno i različitih zvanja i naobrazbe. No učinak velikog prizora Muke na sve 
gledaoce bio je jednako neodoljiv. Svatko je mirovao u svom sjedalu kao skamenjen. 
Izišavši iz kina, potsjetim Gracijana, da smo jednom, davno, davno, gledali 
prikazivanje Ben Hura u Mostaru. Odmah seje sjetio. Pitao sam ga dalje, kakovi su 
njegovi dojmovi o prizoru Muke. On je sad bio obogaćen dubljim teološkim zna¬ 
njem, pa sam željno očekivao njegov odgovor. 

»Jednako neodoljiv kao i onda u Mostaru,« reče mi. 

Gledanje Isusove Muke na svakog gledaoca djeluje potresno, bez obzira kojoj 
vjeri pripada. Nije čudo. Jer, Krist je umro i otkupio sve ljude svih vremena i svih 
zemalja. 

Kristovom smrću na križu Novi je Zavjet stupio na snagu. 

CRKVA ISUSOVA GROBA — DANAS 
Ispod slike crkve pokrajna lađa prve građevine cara Konstantina, 4. si. 
































BAAL-BEK 

U pozadini brdo Lebanon 

KAPELICA, SPOMEN ISUSOVA KRŠTENJA NA JORDANU 
Podigli su je franjevci, čuvari svetih mjesta. 


ATENSKA AKROPOLA 



































DVORAC KRAK 



PROLAZ U PETRU 
Unići, Ireba proći kroz usko grlo. 
























































































STARI GOSTINJAC MILOSRDNOG SAMARITANCA 

KRŠĆANSTVO NASTUPA 
I 

SVOJE KNJIGE PIŠE 


Židovi i vi svi što boravite u Jeruzalemu! 

Ovo primite do znanja i pailjivo poslušajte što ću 
reći... 

Bog je pred vama potvrdio Isusa Nazarećanina 
moćnim djelima i čudesnim znacima koje , kako i sami 
znate , Bog učini po njemu među vama. Njega,..koga 
ste vi... razapeli i ubili , Bog je uskrisio , oslobodivši ga 
od lanaca smrti... 

Obratite se! ... Neka se svatko od vas krsti u ime 
Isusa Krista za oproštenje grijeha... 


Iz Petrove propovijedi na prvu svetkovinu 
Duhova u Jeruzalemu. Djela apostolska, 2:14-38 




























kukavice postaju junaci 


Nikad olujom poharana šuma nije pružala žalosniju sliku od one, koju su pružali 
Isusovi sljedbenici poslije njegova sprovoda; nikad na poraženim vojnicima u boju 
nije se odrazivala duševna slomljenost, kakva se je odrazila na apostolima poslije 
Isusove smrti. S Učiteljem u grobu, bile su pokopane i sve njihove nade. Samo je 
ljubljeni učenik Ivan smogao snage ispratiti Isusa na stratište s pet-šest žena. Druga 
desetorica apostola razbjegla se kojekuda: posakrivali se. Za koji dan, kad po gradu 
zamre spomen na Raspetoga Nazarećanina, apostoli su se mislili povratiti u Galileju, 
nastaviti ribarenjem na Genezaretskom jezeru i u njegove vode utopiti svoja 
posljednja razočaranja. Ali isto tako, nikakva vijest, što su ikad izrekla usta bilo koje 
žene, nije jače zasjekla u život bilo koje skupine ljudi kao vijest Marije Magdalene, 
kad je učenicima rekla: Vidjela sam Gospodina! Po njoj su apostoli postali muževi, 
junaci; novi ljudi, neustrašivi propovjednici Isusova uskrsnuća. Sjetimo se, kako seje 
Petar pied nekom sluškinjom uticao zakletvi i tvrdio, da Krista uopće ne poznaje. No 
nisu prošla ni dva mjeseca, Petar ustaje pred tisućama ljudi i žena te im propovijeda 
ništa manje nego da je Krist — mrtav jednom — oživio, ustao iz groba. 

Uskrsnuće je apostole posve osvojilo; od tada su oni bili neumorni navjestitelji i 
propovjednici Uskrsnuća; odsad Uskrsnuće ravna njihovim životima. 

Sve se apostolsko propovijedanje temelji na Isusovu uskrsnuću; ono je središnja 
istina učenja prvih propovjednika kršćanstva i zalog osobnog spasenja svakoga 
čovjeka. Zgrada kršćanstva počiva na uvjerenju: Krist je uskrsnuo od mrtvih. Zbog te 
istine napisane su sve knjige Novoga Zavjeta. Ujedno su ove knjige naši jedini 
pismeni izvori, koji o Uskrsnuću pripovijedaju. 


uskrsnuće je kršćanska istina 

Može nam se činiti čudno, što događaj, na kojem je sazidana najvelebnija 
duhovna zgrada svijeta, drugi izvori uopće ne spominju; za nj jamče samo njegovi 
prvi propovjednici. No ne treba nam se puno čuditi. Ukoliko su nam dosad poznali 
pismeni izvori iz onih vremena, potječu od pisaca farizejske skupine. Ona je Krista 
načelno odbacila. Priznati ga uskrslim, značilo bi prihvatiti ga Mesijom. Ni na 
aramejskom ni na grčkom iz onih vremena nigdje u Palestini arheologija još nije 
otkrila većeg spisa. Na svjetlo je izneseno, istina, više natpisa, koji se često puta 
sastoje od cigle jedne riječi. Jedini židovski pisac, Isusov suvremenik bio je filozof 
Filo. No on je cijeli svoj život proveo u Egiptu, u gradu Aleksandriji. Tu se bavio 
mudroslovljem i o njem samo pisao. Mogli bismo još navesti već spominjanog Josipa 
Flavija. Za nastupanja kršćanstva Flavije je bio mladić. U svojim povijesnim 
djelima, objavljenim oko pola stoljeća poslije događaja Uskrsnuća, Flavije spominje 
Krista i neke apostole. U njegovu djelu Židovske starine o Isusu se veli: I zaista trećeg 
dana ukaže im se živ još jednom. Noviji stručnjaci drže, da je gornja stavka, barem u 
obliku kako se sada nalazi, u Flavijevo djelo umetnuta kasnije te nema povijesne 
vjerodostojnosti. Ni u hebrejskim spisima, koji su otkriveni po jamama uz Mrtvo 
more prije 21 godinu dana — knjiga prvi put pisana 1968. — nema spomena o 
Uskrsnuću. Prema mišljenju učenjaka, oni su spisi završeni nekoliko desetljeća prije 
nastupa kršćanstva. Tri rimska pisca: Plinije Mlađi, Tacit i Svetonije, govore o 


137 


razvoju Kršćanstva; dva posljednja spominju Krista imenom — zovu ga Crestus — 
ali ni govora o Uskrsnuću, kruni Isusova života na zemlji. Ne, Uskrsnuće je 
kršćanska istina i samo je kršćanstvo objašnjuje. 

Ipak ovdje želimo dodati jednu misao. Najstariji pismeni izvori Kristova uskr¬ 
snuća ne potječu ni od jednog člana prvotnog apostolskog zbora, nego od sv. Pavla. 
On se obratio na kršćanstvo koje tri godne poslije silaska Duha Svetoga. U svojoj 
Prvoj poslanici Korinćanima, za koju se zna, da je napisana godine 57., piše: Predao 
sam vam, što sam primio; da je Krist, suglasno Pismima, umro za naše grijehe, da je 
pokopan, da je treći dan, suglasno Pismima, uskrsnuo; da se pokazao Kefi, Petru, 
potom Dvanaestorici. Zatim se ukazao braći, konjih je bilo zajedno više od pet 
stotina, od kojih većina još živi... A naposljetku ukazao se i meni kao nedonoščetu. 

praznina groba dokaz uskrsnuća 

U dnevniku, što sam ga vodio za boravka u Starom Jeruzalemu, zabilježio sam: 

Jutros sam se probudio vrlo rano. Na nogama sam bio već u dva i 
pol sata. Gledao sam dulje kroz prozor svoje sobice. Ne znam, 
koje je ovo krilo razbacanog franjevačkog samostana. Hodnicima 
moram praviti toliko zaokretaja, desno-lijevo, lijevo-desno, dok 
dođem u svoju sobu te se nikako ne mogu snaći, na koju mi se 
stranu nalazi Grob. Znam, da sam u njegovoj neposrednoj blizini; 
sigurno od mene nije dalje od 50 m... Blizina Isusova groba sili me 
na razmišljanje... S vedrog neba trepere zvijezde — jedini svjedoci 
Uskrsnuća... Grad spava kao što je spavao i one noći, 9. travnja, 
godine 30. Tko je Uskrsloga mogao vidjeti u ovo gluho doba, daje 
sve šetao gradom u svom ljudskom tijelu. Njegov se je grob, 
uostalom, onda nalazio van jeruzalemskih zidina... Po kaldrmi 
samostana jednim hodnikom klopotaju tvrde sandale. To je onaj 
stari brat-lajik. Zguren je, ali ustane rano svako jutro, spremi se na 
vrijeme, da ne propusti nijednu misu, koja se slavi u Grobu. Prva 
počinje u 4 sata. Ja ću početi u 5 i pol...Uzimljem službenu 
obavijest i čitam. To je posebno ovlaštenje, da mogu i ja slaviti sv. 
misu na najsvetijem mjestu. — In sanctissimo Sepulchro san- 
crosanctum Missae Sacrificium celebrabit die 2 Junii 1966, hora 
5:30. 

In — unutar , u Grobu. To mi je zapelo za oči. U Grobu nema Isusovog tijela; Grob 
je prazan. Zato ću ja moći unutar unići i misu slaviti. 

Praznina Groba meni je dokaz Uskrsnuća. O praznini, što je napunila Isusov 
grob, svjedoče svjedoci od najstarijih vremena, od Uskrsnog jutra prve Vazmene 
nedjelje neprekinutim nizom sve do danas. Što je bilo od mrtvoga tijela? »Jedini grob 
u povijesti svijeta,« veli biskup Sheen, »pred koji se navalila kamena ploča i postavila 
vojnička straža, bio je Kristov grob.« No unatoč ovim mjerama sigurnosti, grob je 
ipak ispražnjen. 

Za prve čuvare Isusova groba bili su postavljeni oni, kojima je Isus bio stranac. 
Stranci i danas stražu straže nad njegovim grobom. Sve tamo od 13, stoljeća ključeve 
crkve Groba čuvaju dvije muslimanske obitelji. Vlasnicima se crkve smatraju tri 
vjerske zajednice: katolička, koju predstavljaju franjevci, grčka-pravoslavna i 
pravoslavna armenska. Još druge tri zajednice služe se crkvom. Bilo koja od glavnih 
triju zajednica ima pravo zatražiti otvaranje crkve. Ona, koja zatraži otvaranje, plaća 
novčanu odštetu. Posebni propisi određuju postupak otvaranja: Na glavnom ulazu 
nalaze se dvokrilna vrata. Na jednom krilu velikih vrata izrezana su mala vratašca. 
Zajednica, koja zaželi, da joj se crkva otvori, pokuca na ta vratašca. Očuje to 
sakristan grčko-pravoslavne zajednice. On vikne muslimanskom vrataru. Ovaj donese 
ljestve i proturi ih kroz onaj otvor. Ljestve su potrebne da se s njih dosegne brava. 
Potom zazvone propisno tri zvona i najave otvaranje. Zvona su vlasništvo dotičnih 
triju zajednica. Prvo zvoni zvono zajednice, koja je zatražila otvaranje, onda drugih 
dviju, koje nužno pristaju na otvaranje. — Kako čovjek čovjeku može biti dosadan! 
— Hajdemo mi k sv. Luki. On je čovjek Božjega duha. Piše on... žene dođoše... 
Nađoše kamen odvaljen s groba. Uđoše unutra, ali ne nađoše tijelo Gospodina Isusa. 
Kolika nenametljivost! Jednostavnost i jezgrovitost izbija iz ovog izvještaja. 

Praznina je Groba Isusove učenike u početku zbunila; nisu mogli shvatiti, šta je 
bilo od tijela? Ukazanja Uskrslog, što su slijedila, potvrdila su vjerovanje apostola u 
Isusovo uskrsnuće. Toliko je lakše prihvatiti, da je prazni grob vjeru u Isusovim 
sljedbenicima začeo, nego li da je vjerovanje u Isusa izmislilo prazan grob. 

Dok događaj Uskrsnuća vjernike osigurava u njihovu vjerovanju, dotle druge 
bode, izazivlje. To je jasno: Ako je Krist uskrsnuo, slijedi: da je Bog. A ako je Bog, 
onda se njega mora slušati. 

Tako je Krist, baš po svome uskrsnuću, najveći znak kojemu će se protiviti. Jedno 
su vrijeme neki nijekali vjerodostojnost evanđeoskog izvještaja o mjestu pokopa, 
tvrdeći da se Golgota nalazila unutar gradskih zidova. A po židovskom običaju, bolje 
reći zakonu, u gradu nitko nije mogao biti pokopan. Dakle... govorili su. Međutim su 
nedavno arheološke iskopine nepobitno utvrdile, da otkriveni drugi zid stvarno 
potječe od Heroda Agripe, koji ga je podigao poslije Isusove smrti, to jest 43. 
godine. Na taj je način onda Golgota došla unutar zidova, dakle poslije Isusova 
ukopa i Uskrsnuća. U prošlom stoljeću opet, najprije jedan Nijemac, poslije njega 
Englez Gordon, uvjeravali su, da se Golgota i po tom Grob, nalazi na drugom 
mjestu, južnije od Nadgrobne crkve. Franjevci su, međutim, proveli iskopavanje oko 
svog samostana, koji je povezan s bazilikom Groba piije pet-šest godina, 1961. 
Njihova su nastojanja rodila krasnim plodom, uvjerljivim dokazom: došli su do 
prvotnog tla, što ga je nekoć obrađivao Josip iz Arimateje prema Evanđelju S\. 
Ivana, Grob se nalazio u Josipovu vrtu. Tu su našli ostatke Venerina hrama, koji je 
na Kalvariji bio podigao car Hadrijan. 

Iako nemamo pismenih izvora, koji bi crnim na bijelu utvrdili smještaj Groba, 
bilo bi upravo nepojmljivo misliti, da prvi kršćani za Grob Isusov nisu znali i k 
njemu hodočastili. Manjkanje isprava nekima je razlog nijekanja vjerodostojnosti 
smještaja Groba. No činjenica, da je car Hadrijan naredio još 135., da se na Kalvariji 
podigne kip Jupiterov, a nad Grobom hram Venerin, govori uvjerljivije nego ikakvi 
spisi. Car je, naime, izdao takovu naredbu, da kršćane odvrati od pohođanja ovog 

svetišta i konačno izbriše na nj spomen. Nije mu pošlo za rukom. Točno dvjesta 
godina kasnije dovršena je gradnja veličanstvene bazilike, zapravo triju crkvi u 
jednoj zgradi: Uskrsnuća, Groba i Muke. Blagoslovu nove crkve prisustvovalo je više 
od tri stotine biskupa iz cijelog ondašnjeg svijeta, o čemu nas obavješćuje povjesničar 
Euzebije, koji je i sam bio prisutan toj doonda nečuvenoj slavi. Tko pažljivo čita 
Bibliju, opazit će različit način izražavanja, kad se opisuju zgode uskrisivanja mrtvih. 
Kod većine se slučajeva veli jednostavno: pokojnik se probudio, povratio na život ili 
slično. Za Isusovo Uskrsnuće ima drugi izraz Anastasis. To je ime, kojim je bila 
okrštena Konstantinova bazilika. Mada je nje i njenog blistavog sjaja davno nestalo, 
svrha, zbog koje su je bili podigli njezini graditelji, i danas pruža jasan dokaz 
Isusovog uskrsnuća. 

Do Petrovog javnog nastupa na Sionu, 28. svibnja, 30. godine, obično se uzimlje, 
da je bilo Kristovih sljedbenika oko 620 osoba. Većina ih je bilo u Galileji, dok ih je 
u Jeruzalemu živjelo jedno 120. 

crk va počinje 

Bez sumnje, na onoj Duhovskoj skupštini bilo je prisutno dosta ovih prvih 
sljedbenika, ali je bilo mnogo više onih, koji su čuli za Krista prvi put onog jutra. Bili 
su to većinom židovski hodočasnici iz stranih zemalja. Njima je Petar upravio poziv 
na obraćenje i primanje krštenja. Mnogi su poziv zaista prihvatili. Djela apostolska 
kažu, da se je tada skup povećao s 3.000 novih članova. Drugi veliki uspjeh onog 
dana bio je proglas ispunjenog Obećanja. Kad su se hodočasnici vratili u svoja 
mjesta, sa sobom su ponijeli i pričali o događaju, što su ga u Jeruzalemu svojim 
očima gledali. 

Zamašit je korak bio zakoračen — Crkva je javno stupila u život; odsada će ona 
biti Grad na gori; sastavni dio svijeta; pokretač njegovih najboljih zbivanja. 

Naziv crkva korijenski dolazi od grčke riječi kvriakon. Naša iiječ crk\a 
napravljena je od te riječi prema gotskom obliku, koji je jednako poslužio gei- 
manskim jezicima za svoje Kirche , kerk ili staroengleskom kirk i današnjem chuu/i. 
U svakom jeziku naziv znači skup puka na bogoštovnom činu. Pojam je posuđen iz 
Staroga Zavjeta od izraza Kehal Jahve , Jahvin puk , sabran na \jerski čin. Taj nam 
izraz objašnjava i naziv puk Božji , s kojim se često susrećemo u našim danima. No u 
našem bogatom hrvatskom jeziku upotrebljuje se i za ovaj pojam narod. Meni se 
čini, da bi bilo bolje upotrebljavati puk. Riječ narod mogla je ostati za sveukupni 
narodni pojam: Hrvatski narod, u kojem ima onih, koji s kišanima ne sudjeluju u 
njihovim vjerskim činima, a našu lijepu staru riječ puk upotiebljavati u ovome 
smislu. Nisu li naši stari zaista govorili: Puče moj , što učinili tebi...? 


mjesto najsvetije — slika najžalosnija 


Popodne, na samu svetkovinu Duhova, izbijeni u franjevački samostan Svetoga 
Groba. Čim se s kovčezima pojavim pred vratima, jedan brat, imenom Benedetto, 
stavi mi se na raspolaganje. Fra Benedetto je rodom sa Sicilije. Dosta je viemešan, a 
debeo, Bog ga v idio, da ga nigdje ne bih mogao obuhvatiti objema rukama, osim oko 

vrata. Ipak se je brzo kretao i bio mi vrlo uslužan. Odmah me je poveo da mi pokaže 
Sveti Grob i druge svetinje. Stupimo pred baziliku. Mjesto poklika udivljenja, 
pročelje izazivlje uzdisaje boli. Naprave za popravljanje zidova i krova, potpornji 
svuda naokolo. Poslije smrti Isus je bio položen u tuđi grob. Do danas kao da na svoj 
grob nije stekao vlasništva. Oni, koji bi crkvu mogli temeljito popraviti, ili čak i novu 
sazidati, ne mogu k poslu pristupiti, jer nisu pravi posjednici. Godinama se već 
bazilika Groba samo krpljačinama drži nauzgor. Godine 1961. početi su sadašnji 
popravci, ali nitko ne zna, kad će završiti. Zbog mraka, koji je iznutar ispunjao cijelu 
zgradu, nisam je mogao pravo ni razgledati. Ali zato sam u njoj slušao ovdje žamor, 
ondje razgovor i glasno moljenje. Tako je bilo za moga posjeta po svoj prostranoj 
crkvi. Bilo je vrijeme, kad su obavljali obrede: katolici i pravoslavni obaju obi eda, 
grčkog i armenskog. Katolici su molili latinski, drugi opet svojim pučkim jezicima. 
Bez obzira, kamo bih u onom polumraku pošao, pratile su me njihove glasne molitve. 
Rekoše mi, da je u stanovite dane u bazilici još življe. Biva to kad osim ovih triju 
glavnih skupina obavljaju svoje obrede još sirijski jakobinci, pa Kopti i Abisinci. 1 
ovi imaju neka prava na upotrebu bazilike Groba. Šta ćemo! O kršćanskoj stvarnosti 
pruža, eto, žalosnu sliku pocjepkanosti i ovo sveto mjesto. 

Nedaleko od ulaza, na lijevu stranu, udara u oči duga ploča od crvenog kamena. 
Njom se čuva spomen na mjesto, gdje je Isus, skinut s križa, pripiavljen pomastima 
za ukop. Točno pod kupolom nalazi se 14. postaja Križnog puta. Tu se diže zasebna 
kućica, podignuta nad Grobom. Kućica je duga nešto manje od 8 i pol metara, a 
široka skoro 6 m. I ona završuje u kupoli, ito moskovskoga oblika. Kućica nad 
Grobom iznutar je podijeljena na dvoje: predsoblje i grob. Tako su imućniji među 
Židovima pravili svoje grobove. Takav je bio grob i Josipa iz Arimateje. U pi\i dio, 
što se zove Kapelica anđela, možete unići stojeći uspravno. U sam grob prolazi se 
kroz vrata, zapravo uska vratašca. Pisac je malog stasa pa se je ipak morao sageti. 
Kad sam ulazio slaviti misu, poslužnik stavi svoju ruku na moje tjeme i poškaklja 
me, da upozori: Sagni se! Sagibanje je znak poniznosti. Te kreposti ne treba nigdje 
kao u Isusovu grobu. Krist, svemožni Bog, ovdje se je najviše ponizio, podvrgavši se 
smrti, jedinoj pravoj kazni. — Grob je dug 2 m i 7 e, a širok 1 m i 93 c. Od prvotnog 
Isusova posmrtnog počivališta ne vidite ništa. Stijena, na kojoj je ležalo mrtvo tijelo, 
prekrivena je mramorom. To je sve, što je sačuvano. No to je dosta. Sve drugo nudi 
Vjera: Krist je ovdje ležao mrtav od večeri prvog Velikog petka do ranog Vazmenog 
jutra. On je umro, da mi možemo živjeti u Vječnoj sreći, u raju. Iako zbog ovih 
posve sebičnih razloga, rekao sam mu: Hvala! Izišlo mi je s dna sica. 


tragom prvih osnivača crkve 

Ovog dana, međutim, prije 1936 godina — mislim o godini izdavanja knjige 1968. 
— Petar je pozivao na obraćenje i krštavanje. Apostoli i drugi učenici latili su se 
posla. Jutros sam se nalazio na Sionu, odakle je prvak apostola upravio svoj poziv. 
Sutra ću već poći u krajeve, u kojima su apostoli postavljali temelje Crk\i. Biblijska 
pripovijest Novog Zavjeta poklapa se s pripoviješću o osnivanju i životu Crkve prvih 
godina. Sreća me je poslužila, te sam mogao poći po onim krajevima i izbližega 
motriti i pisanje novozavjetnih knjiga i osnivanje prvih cikava. 

Članovi redovničkih samostana često se puta zbog poslova znaju po danu razići i 
jedan drugog ne vidjeti cijelog dana. Ali su za večerom u blagovaonici redovito svi 
naokupu. Obično je taj zajednički čin i najveseliji. Osobito u velikim i dugim 
blagovaonicama. Kad se braća postave u dvored prije pred-objedne molitve pa se iza 
starijih nanižu mlađi u dugim redovima, to je za fratra najopojniji cocktail. Tada on 
zna, da će netko nastaviti ondje, gdje on prestane. Blagovaonica franjevačkog 
samostana u sjedištu Kustodije Sv. Zemlje bila je one večeri puna fratara. Mi, gosti, 
sve smo poskakivali od veselja. Rijetko se to više doživljuje. Ali Kustodiju op¬ 
skrbljuju osobljem i neke druge provincije. I naš o. Golubić, čini mi se, pripada 
onom samostanu, iako ga one večeri nisam vidio. Imaju ondje još dva fratra iz Istre, 
dva rođena brata. Hrvatski govore dobro, ali se priznaju Slovencima. Mene zapalo 
sjediti za stolom s jednim fratrom iz Irske. Ime mu je Fergus. Profesor je u 
bogosloviji u Pretoriju, u dalekoj Južnoj Africi. Kad smo se upoznali, zapita me, 
kamo kanim sutradan? Nisam imao izrađenog nacrta za put i to mu rečem. 

»U sto dobrih časa!« kaza. 

»Ići ćemo zajedno.« 

»Kuda?« 

»Na sjever, u Damask i dalje.« 

Moj budžet nije predviđao putovanje u one krajeve. Ali pomislim: Kad se putuje u 
dvoje, možda bi se mogao rastegnuti. Uostalom, uvijek se može mnogo loga izbjeći, 
ako se baš hoće. O. Fergus je već bio iznajmio auto i šofera. Nisam se mogao ponudi 
oduprijeti. Ne vidjeti Tir, Sidon, Biblos i davno opjevani Ugarit, ako je ikako 
moguće, bio bi propust, koji bih ikad teško zaboravio. Zato pristanem. Dogovorimo 
se krenuti sutra popodne. 

Tako, na Duhovsku nedjelju, 1966. poslije podne ostavimo Jeruzalem, kako su ga 
ostavili i mnogi obraćenici one prve Duhovske nedjelje, kad su, napunjeni Duhom 
Božjim, razišli se širiti Crkvu. Oni su putovali pješke per pedes apostolorum — na 
noge. Mi smo išli autom. Bio je to američki buiek , izvana crn, a iznutar obložen 
crvenom kožicom. Pažnja, koju je arapski mladić posvećivao svome jedinom 
bogatstvu, nije mu otkrivala godina života, dok ne bi izbio na hrapav put. Onda bi se 
počeo tresti i svoj dugi vijek odavati. 

putem milosrdnog samaritanca 

Cesta je vodila na sjevero-istok, prema Jerihu. 1 s onu stranu Jeriha nastavit će u 
istom smijeru i prevesti nas preko Jordana. Vodit će sve sjevernije, dok najednom ne 
upravči točno na sjever. Namjera nam je bila provesti onu noć u Damasku. 

Izlaskom iz Jeruzalema, našli smo se u pustari. Da čovjek ne zna, da će ga ova 
cesta dovesti u druga naselja, čudom bi se čudio, zašto je građena onim krajem, gdje 
nitko ne živi; gdje je sve suho, mrtvo. Zamislimo samo široko uzburkano more, kad 
se na njemu dignu valovi. Onda najednom valovi stanu, okamenjeni. Takav je onaj 
kraj. Neko vrijeme cesta zaobilazi oko najviših valova, drugi put udari preko njih; 
spusti se dolje, da opet zajaši koji val. Putnik se ondje osjeća posve osamljen i u 
strahu. Za oboje ima razloga. Malo je gdje strah od napadača opravdan kao u onom 
kraju. I u davnini je onuda prolazio put u Jeriho. Prije su putnici bili izloženiji 
razbojnicima nego danas, mada ni danas nisu posve sigurni. Još su manje bili sigurni 

u Isusovo doba. Zato je Krist odabrao onaj kraj za svoju priču o Dobrom 
Samaritancu. Kako je njom slikovito objasnio zapovijed o ljubavi prema bližnjemu! 
Jedva bi se mogla zamisliti jasnija slika s većim oprečnostima. Omraženi Samaritanac 
stara se za ranjenog Židova, a svećenici i leviti, koji su živjeli od doprinosa svijeta i 
kao takovi snosili veću odgovornost za vršenje djela milosrđa, prolaze mimo ra¬ 
njenog, a da se na nj ni ne osvrću. Žurilo im se prispjeti na vrijeme prinašanju žrtava 
u Hramu. Kao da u glavnom gradu ionako nije bilo dosta svećenika. Računa se, da je 
u Jeruzalemu za Isusova vremena živjelo samih svećenika 7.000. Prema predaji, na 
polovini puta između Jeruzalema i Jeriha odvajkada se nalazilo svratiste. Kršćani su 
nekoć na istome mjestu podigli udoban gostinjac. Zgrada postoji i danas, ali više ne 
služi za gostinjac, nego za redarstvenu postaju. Odatle jordanska redarstvena straža 
nastoji zaštićivati putnike. Tu smo se na čas zaustavili. Obilazeći oko zgrade, 
namjerim se na jednu praznu bocu za nekakvu američku sodu. To mi je bilo dosta 
uvjeriti se, kako je staro i na ovome mjestu iščezlo pred novim... 


prvi grad na svijetu 

Približavali smo se Jerihu. To je mjesto, gdje se novo i staro još može uporedo 
promatrati. Popnite se na iskopine drevnog Jeriha i, ako ste imalo upućen u 
arheološku znanost, vidite arheološke uspjehe kao na dlanu. Grad, star barem deset 
tisuća godina, pred vama je razgoličen; u njem možete čitati sustavno najstariju, 
neprekinutu pripovijest o ljudskom uspinjanju k uljudbi i pitomosti. Podignite opet 
svoje oči s ruševina, i pred sobom gledate kuće novog grada, koji se prostire između 
drvoreda palma, vrtova banana, naranača i vinograda. Stari su grad najprije počeli 
otkopavati stručnjaci iz Njemačke; nastavili su drugi iz Engleske i Amerike. Najviše 
je zasluga stekla Engleskinja Kathleen Kenyon. Ona je utvrdila starost grada, te u to 
više nema sumnje. Osam tisuća godina prije Krista grad je već bio opasan zidinama; 
zidovi kuća polagani su na kamene temelje. Ovo prvo žiteljstvo Jeriha u arheologiji je 
okršteno Natufijevci. Bio je to svijet, koji je ostavio tragove, što zadiru u starost od 
više stotina tisuća godina. Ima učenjaka, koji drže, da je onaj svijet konačno stigao u 
Europu, rastjerao jadnog Neaderlanskog čovjeka, brata našeg Krapinca i naselio 
Europu. Albright navodi u jednom svome djelu, kako je neki njemački stručnjak u 
šali to ustvrdio za zasjedanja jednog kongresa antropologa u Kopenhagenu. Bilo je to 
prije Drugog svjetskoga rata. Kongresu je prisustvovalo i nekoliko njegovih 
sunarodnjaka, ali zagriženih strančara njemačkog nadčovjeka. Kad su to čuli, pokupe 
svoje rute i prkosno napuste kongres. Onih su godina takove tvrdnje još mogle 
izgledati preuzetne. Danas su već dokazane činjenice. Jeriho, sa svojih četrnaest 
naslaga, o tom uvjerava svakog posjetitelja. Jedinu teškoću zadaje starozavjetna 
Knjiga Jošue. U njoj se nalazi opis, kako su Izraelci porušili grad na svom ulasku u 
Obećanu zemlju. Arheologija je, međutim, ustanovila, da je grad bio porušen prije 
navale Jošuinih vojnika. Tako tvrdnja starozavjetnog pisca još čeka razjašnjenje. 

Blizina Jeruzalema, kako je i očekivati — daljina iznosi 30 km — davno je u 
Jerihu uspostavila kršćansku zajednicu. Jerihiski se biskup spominje još 325. godine. 
Posljednjih nekoliko stoljeća u gradu nije bilo katoličke crkve, ali su franjevci 
konačno crkvu sazidali i otvorili župu 1950. 

Uz grad i okolicu vežu se mnoge zgode iz Evanđelja. Nedaleko odavde Isus je 
proveo 40 dana u postu, da se spremi za svoj javni nastup; u blizini Jeriha izliječio 
jednog slijepca; ondje je Ivan krstio Isusa. To je ono najglavnije zbog čega sam kraj 
posjetio. 

Krštenjem osoba stupa među Kristove sljedbenike; ono je iskaznica pripadništva 
kršćanskoj zajednici; prvi od Sedam sakramenata. Sama riječ u našem hrvatskom 
jeziku taj pojam lijepo izražava: krstiti nekoga znači: učlaniti ga u kršćansku 
zajednicu. U mnogim drugim jezicima riječ je napravljena od grčkoga glagola bapto , 
što znači: uroniti u vodu. 

neka se svatko od vas krsti! 

I prije kršćanskih vremena u mnogim vjerskim zajednicama vršio se obred pranja, 
kome se pripisivalo slikovito značenje. Primatelj obreda redovito bi očitovao svoje 
prekršaje i nakon pranja u vodi osjećao se od njih oslobobođen, očišćen. U pred- 
nastupnim godinama kršćanstva i sve do kraja našeg prvog stoljeća i sabirači židovske 
predaje tannaim , obredu pranja pridavali su više važnosti nego li samom obrezanju, 
sunjećenju. Sv. Ivan Krstitelj podijeljivao je krštenje kao pripravu za kraljevstvo 
Božje. Ivanovo krštavanje povezano je s rijekom Jordanom. U njezinim je vodama i 
Isus primio Ivanovo krštenje. Zato su stari kršćani gajili osobito štovanje prema 
Jordanu. Bilo je pobožnih kršćana, koji bi sišli u rijeku, zamotani u bijelu plahtu. 
Kasnije bi tu plahtu ponijeli doma i čuvali je, da u njoj budu pokopani. Talijanski 
hodočasnik Antonin iz 6. stoljeća piše, kako silno mnoštvo svijeta odlazi na uočnicu 
Vodokršća na Jordan i skače u njegove vode sve od rane zore. 

Gdje je zapravo Ivan krstio Isusa, ne zna se sigurno. U Evanđelju Sv. Ivana veli 
se, da se je to dogodilo u Betaniji, s onu stranu Jordana. U starim rukopisima stoji 
Betabara, mjesto Jordan. Betabara se nalazi nekoliko kilometara južnije od Jeriha. 
Danas se općenito drži, da je to mjesto Isusova krštenja. 

Iako je naš vozač bio musliman, tamo nas je poveo, da nam nije trebalo ni 
napominjati mu. Ondje svatko zna, gdje je mjesto Krštenja. Nekoliko časaka poslije, 
auto je stalo. 

»Tu smo,« reče vozač. 

Izađemo i pođemo prema rijeci. Jordan je većinom svoga tijeka brzica kao i naše 
kraške rijeke. Da se probije kroz gudure, zavija i muči se, na mjestima se jedva 
uspijeva provući kroz uske klance. No na onom se mjestu Jordan, kao da je umoran, 
razlio i, rekao bih, počiva među vrbama. Uz obalu, s druge strane, obavljalo se jedno 
krštenje. Činilo mi se, da sam jučer slušao na Sionu propovijed sv. Petra: Neka se 
svatko od vas krsti!, a ovdje, evo, gledam izvršenje te zapovijedi. Kao kakva 
pozornica, nad vodom se dizala cimentna krstionica. Na pozornici se nalazilo osam 
osoba. Kum i kuma bili su okrenuti prema rijeci, dok je svećenik izvodio obred 
krštenja. Na fotografskoj snimci, koja mi je, začudo, ispala lijepo, jedan se ribar 
Primakao i pozorno motri, dok s vrha obližnjeg zida neka mala djevojčica u bijeloj 
košuljici, poput Matejeva goluba, kao da govori: Ovo je moj brat. 

Ne znam, ili je krštenik bio muško ili žensko; je li djevojčici bio ikakva krvna 

rodbina, ne znam ni to, ali znam, da joj je krštenjem postao brat. Bilo Židovi , bilo 
Grci; bilo robovi, ili slobodnjaci svi smo kršteni jednim Duhom da tvorimo jedno 
tijelo y veli sv. Pavao. 

Poredbe s razvojem ljudskoga tijela osobito su mile starim piscima. Stoici ih 
upotrebljavaju vrlo često. Tako i Pavao ovdje ispoređuje Crkvu s tijelom. Zamislimo 
Crkvu, kad joj je bilo tri-četiri godine. Sjedište joj je u Jeruzalemu. Apostoli 
propovijedaju, tvore čudesa, i Crkva se širi, uglavnom, među vjernicima Staroga 
Zavjeta. Svi članovi Crkve vjerno pohađaju službe u Hramu. Porast Crkve Židovi 
gledaju prijekim okom; prijete se apostolima; bacaju ih u zatvor i kažnjavaju. No oni 
ne odustaju od propovijedanja Evanđelja. Sukob je neizbježiv. Zaoštrava se osobito 
smrću sv. Stjepana; kršćani napuštaju Jeruzalem; odlaze u Samariju i u pokrajna 
mjesta po Judeji. Tako po novim mjestima niču kršćanske zajednice. Crkva je još, 
tako reći u povojima. Uto na kršćansku pozornicu stupa Pavao. 

šaul — pavao 

Potresna je pripovijest o Pavlovu susretaju s Kristom. Prekaljeni farizej, kakav je 
bio, Šaul je žudio za uništenjem Crkve. Nije se zadovoljavao, što je Kristove sljed¬ 
benike progonio po Jeruzalemu, nego je pošao u Damask hvatati ih i u Jeruzalem 
dovoditi. Na tom je putu doživio svoj susretaj s Kristom. Bilo je to negdje blizu 
grada. Od tada Pavao postaje neumorni širitelj Kristova evanđelja. Prvi i najplodniji 
pisac Novoga Zavjeta, glavni bogoslov kršćanske nauke; onaj apostol, koji je s mlade 
Crkve skinuo preživljene obveze Staroga Zavjeta i širom rastvorio njezina vrata svim 
ljudima. 


u zemlji prvog evanđelja 

S Pavlom ćemo se susresti više puta u našoj pripovijesti. Zasad bismo željeli 
istaknuti, da se Sirija može ponositi Pavlovim rođenjem Crkvi. No ne samo 
apostolom Pavlom, nego, po svoj prilici, i rođenjem Prvog Evanđelja. Naravno, 
Kristovo je evanđelje jedno. No navikli smo govoriti o četiri Evanđelja, jer potječu 
od četiri različita pisca. Prilično smo sigurni za mjesta, u kojima su napisana tri 
posljednja, dok smo za prvo, Matejevo Evanđelje, prisiljeni nagađati. Svojim je 
Evanđeljem Matej htio poslužiti kršćanskim crkvama, koje su sačinjavali obraćenici 
sa židovstva. Za to svjedoči cijela knjiga. Takove su bile crkvene zajednice po ovim 
krajevima. Siriji su u ono doba pripadali svi ovi krajevi, kojima putujem. Njezin 
glavni grad Antiohija bio je sijelo rimskih carskih namjesnika, ali i stjecište židovskih 
trgovaca. U prvim već godinama kršćanskog nastupa Antiohija je postala njegovo 
glavno žarište. U Antiohiji su najprije sljedbenici Novoga Zavjeta prozvani kršćani. 
Možda je u njoj i Matejevo Evanđelje najprije izdano na grčkome jeziku. Grad se 
danas nalazi u granicama Turske, i ne kanimo ni kušati posjetiti ga, ali smo svakako 
željeli proći Pavlov put zavidjela. Nije nam pošlo za rukom. 

Sv. Pavao i njegova pratnja nije trebala putnica. Sve ove zemlje, danas raz¬ 
dijeljene među posebne države, onda su se nalazile pod jednom, rimskom upravom; 
nije bilo granica ni pograničnih ispitivanja kao danas. Tako, stigavši na jordansku 

sjevernu granicu, jedan mladi činovnik primi nas vrlo ljubezno. Na čas ovjerovi 
putnicu o. Fergusa. Potom mu ja pružim svoju. Kad opazi, da dolazim iz New 
Yorka, zađe sa mnom u razgovor. Veličina ga grada New Vorka silno zanosila. Tako 
bi reče, želio vidjeti taj velegrad. Spomenem mu američku poslovicu: Lijepo je New 
York posjetiti, ali je drugo u New Yorku živjeti. Svejedno, činovnik se je ispod 
štucovanih brčića New Yorku smiješio i za njim žudio. Udari svoj muhur na moju 
putnicu, ali kad prevrnu još jednu stranicu, pusti putnicu te se objema rukama udari 
po čelu. Znao sam, što se dogodilo: opazio jadan, odakle sam stigao u njegovu 

zemlju — iz Izraela. .. . . 

»Vi ne možete dalje.« Uozbilji se. »Niste smjeli prije k njima, nego k nama!« 

Toga mi je već bilo dosta, ali sam se svladao. 

»Samo vi mene pustite naprijed,« rekoh. »Kušat ću.« 

»Badava vam je kušati; kušali su toliki prije vas, pa im nije uspjelo. Vratite se u 
Aman,« nastavi. »Večeras ćete imati vlak odavde dolje.« 

Zahvalim mu se, uzmem svoje isprave i izađem napolje. 

»Što od vas bi?« pitaju me suputnici. Kažem im, što se dogodilo. Obojici im je 
bilo žao. Nato vozač uzme moju putnicu, i pođemo naprijed prema sirijskoj granici. 
Sirijska se stražama prijetila zatvorenim vratima 

posljednji okršaj s ogom 

Sirijski će činovnici obaviti svoju pregledbu u mjestancu Dera. To je staro 
biblijsko mjesto. U Knjizi Brojidbe u pustari zove se Edrei. Tu su se Izraelci zaratili s 
kraljem Ogom. Og je bio zadnji gorostas na zemlji. Nekoć su pokazivali njegov grob 
i tvrdili, da je bio dug devet lakata. 

Međutim, dođemo pred sirijsku stražarnu. Zaboravih na Oga i Izraelce. 

»O. Fergus i ja,« reče šofer, »ići ćemo unutar sami. Vi ostanite u autu.« Još nešto 
smrsi na arapskom, i njih dvojica odu unutra. 

Dugo ih nije bilo van. Mislio sam: Slabo! Natežu se za me. Sirijanci me ne će 
pustiti. Ne će, sigurno, kad vide, da dolazim iz Amerike. Sirija nema nikakva pov¬ 
jerenja u Ameriku. Kad joj je predsjednik Eisenhovver nudio gospodarsku pomoć, 
odbila je čiptile. Kako će pustiti putnika s njezinom putnicom! Drugo mi ne preostaje 
nego natrag. Svjetovnog odijela nisam sa sobom imao. Noću ću morati vucariti ovo 
prtljage i tražiti konačište po Amanu. 

Konačno se njih dvojica pojave van. Gledam ih. Šofer je stupao slavodobitno. 
Otvori vrata na autu, pokuči mi putnicu, upali motor i potjera napiijed ... 

»He smuggledyou in!« reče o. Fergus. Biva: Prošfercovao te! Postupak mi se nije 
sviđao. Ali opet mislim: To je valjda običaj po ovim zemljama. A običaje, ako su 
dobri, treba čuvati. Često puta i usprkos policijskim zakonima. Pitam šofera, kakvu 
strategiju upotrijebi? 

»Nisam činovniku dao do riječi doći,« kaže. »Najprije sam mu pružio putnicu o. 
Fergusa. A onda se raspričao o vama dvojici derviša. Obojica ste, velim mu, rodom 
iz Europe. Jedan živi u Americi, drugi u Africi. Ipak ste se našli u el-Kuds zajedno. 
— El-Kuds je arapski naziv za Jeruzalem. Znači: Svetište. — Sad idete razgledavati 
druge svetinje po našim zemljama. Činovnik je samo slušao,« pričao je šofer raz- 
dragano. 

Ovdje dobro pristaje svršetak pripovijesti o Ogu. Međutim,... kralj Og... da Izraelce 
izazove u rat,... izađe pred njih kod Edreja... Ali Jahve reče Moj šiji: ‘Ne boj ga se! 
Predao sam, naime, u tvoje ruke: njega, sav njegov narod i njegovu zemlju... I oni Oga 
potuku... Tako stoji u Knjizi Brojidbe u pustari. 


poslije mnogo godina našao sam odgovor 

Sutradan, ranim jutrom, već stigosmo na lebanonsku granicu. Odahnuo sam. Od 
Damaska dovde bili smo zaustavljani od redarstva sedam puta. Pregledavanja i 
ispitivanja na putu dodiju. Pogotovu u mojim okolnostima. Zato sam se osjećao 
lakše našavši se pred zgradom Opće sigurnosti lebanonske republike. Francuski, a ne 
engleski, ondje je drugi jezik žiteljstva. Ona mi je zemlja uvijek bila draga. Njezino je 
žiteljstvo toliko pretrpjelo. Jadni maroniti! Koliko su stradali zbog svoga vjerskog 
uvjerenja! Ime im potječe od svećenika Marona, koji je u 4. stoljeću u onom kraju 
sjedinio različite skupine pustinjaka i povezao ih pravilima redovničkoga života. 
Kršćanstvo je ondje zasađeno odmah poslije mučeništva sv. Stjepana. Tako vele 
Djela apostolska: Oni, koji bijaše raspršiki progonstvo..., stigoše do Fenicije. 
Crkveni obredi, sačuvani u bogoslužju po onoj zemlji, odišu najvjernije starim 
kršćanskim duhom. Današnji Lebanonci baštinici su i stare feničke slave. Nisu li 
Feničani bili rasadnici uljudbe i prosvjete po cijelom sredozemnom bazenu. Uništila 
ih je istom rimska sila. Kartaga je bila posljednja kula Feničana. 

Nisu ovo svi razlozi, radi kojih sam se ulaskom u Lebanon obradovao. Tu sam 
naišao na odgovor i na svoj jedan stari upit. 

Sve od đačkih dana mučio me naziv moga rodnog kraja Bekija. Profesori su mi 
govorili, da naziv potječe od neke turske riječi, koji da znači: najposlije osvojena 
krajina. Tako je držao dr. Dominik Mandić sve do svoje smrti. 

Evo, kako sam ja došao do drugog mišljenja: Kad sam prevodio Knjigu Postanka, 
naišao sam u 11. poglavlju na riječ bika. Tim je označen plodni kraj u južnoj 
Babiloniji, u zemlji starih Šumeraca. Po njima je kraj u Bibliji stekao naziv Šinar. 
Značenje je riječi bika nizinska ravnica, polje. To mi ostalo u glavi. Čitajući kasnije o 
ovim krajevima, namjerim se na naziv Beka. Pisac je govorio o plodnoj dolini, 
iskockanoj obrađenim njivama i poljskim skladima. Ta se dolina stere između 
gorskih kosa Lebanona i Anti-Lebanona. U dolini se nalazi drevni grad Baalbek, 
kamo je nas put vodio. Ali šofer nije znao, u kojem se smjeru grad nalazi. Dugo smo 
vremena lutali kroz kukuruzna polja. Kad je šofer naišao na nekog gospodina, 
zamoli ga, da mu kaže, kuda udariti u Baalbek. Gospodin je bio vrlo uslužan te se 
ponudi poći s nama. Kad sjede u auto, zapitam ga: 

»Biste li mi, gospodine, znali reći: Gdje se nalazi dolina Beka?« 

»Ovo je Beka!« odgovori lijepo francuski na moj traljavi upit na francuskom. 

Bilo mi je dosta. Beka i moja Bekija nazivom dolaze od iste riječi. Samo što je 
Beka veća od Bekije. To je jedina upadna razlika. U obje riječi dva korjenita 
suglasnika jasno označuju potjecanje naziva od istog korijena. Suglasnik j u hr¬ 
vatskom izgovoru je umetnut prema pravljenju završetka tuđih riječi u našem jeziku, 
slično kao i u romanskim jezicima, kad umeću i u naziv Bosnia. Prvi samoglasnik e 
ne igra nikakvu ulogu. U hebrejskom stoji i. Slovo a na kraju riječi može biti 
ispušteno kao i u nazivu Baalbek. 

Obje su krajine okružene brdskim strminama. U Hermonu sam gledao golu 
Biokovu, o kojoj svijet pjeva: 


Bi okov a za nebo se veže... 

Na upit: Kad je moj rodni kraj prozvan Bekijom , ne bih znao odgovoriti. Jamačno 
vrlo, vrlo davno. Zna se, da je u davnini u bekijskom selu Gorici postojala grčka 
naseobina. Kad su Rimljani zagospodarili krajem, u njem su također osnovali svoja 
naselja. Spomen se na jedno i danas čuva u nazivu Runovići , što dolazi od latinske 
riječi res nova. Tako je kraj, otkad znamo, bio u vezi sa svijetom, kojemu je bila 
poznata Beka, kako ćemo vidjeti iz daljnjeg pripovijedanja. U međuvremenu nudim 
nekoliko riječi i izraza, što se upotrebljavaju u bekijskom kraju, koji nužno sile na 
neke zaključke. To su zeitin, mjesto ulje, tipična biblijska, šemitska riječ. Čuje se i 
poslovično Dosta, majko, zejtina, i sutra je dan. Svijet u Bekiji ne kaže Egipat , nego 
Misir. Sad znamo, da naziv potječe iz iranskog jezika, posuđen u Bibliju. Izraz: 
plodan ko Misir često se čuje. Negdje u brdima ima jedno selo Akrap , isto biblijska 
riječ, mjesto štipavac. 

Ni na upit: Kad su se ovi biblijski izrazi i kako udomili u bekijskom kraju? 
odgovora nemam. No da tome ima uzrok, činjenice jasno govore. Možda bih ipak 
mogao dodati: Pisac se je uvjerio čitanjem hrvatskih povijesnih stručnjaka i svojim 
dvostrukim posjetom u iranske zemlje u hrvatsko iransko podrijetlo. O tom predmetu 
piše u svojoj knjizi Od Pradomovine do Domovine, pa se nada, da će naskoro 
ugledati svjetlo dana. U knjizi raspravlja o židovskom i iranskom susretu stoljećima 
prije Kristova rođenja. Jedni su na druge utjecali; utjecali su osobito Iranci na Židove 
u tolikoj mjeri, da su neke iranske riječi unišle i u Bibliju. Neke takove riječi, 
zajedničke Židovima i Irancima, i Hrvati još upotrebljavaju u svome jeziku. 
Dolaskom Hrvata u današnje svoje zemlje, govorili su čajkavskim narječjem. 
Čakavština se najdulje održala, bez tuđih primjesa, u zaleđu Splita, preko Bekije sve 
gore do Rame u Bosni. Nisu li ovi nazivi i izrazi mogli biti sačuvani sve tamo od one 
iskonske hrvatske davnine? 

baalbek — otsijev moći rimskog carstva 

Naziv mjesta Baalbek, kamo smo išli, znači u kanaanskom, šemitskom jeziku: 
Gospodar Beke. Baal je bio ime njihova božanstva. S njim se u Bibliji susrećemo na 
mnogo mjesta. Grad Baalbek je bio u starini nadaleko poznat. Mnogo je priča 
biblijskog sadržaja povezano uz ovo mjesto. Tako se u jednoj veli, da je ovdje živio 
Adam; da je u nekoj provaliji, nedaleko od mjesta, Kain ubio Abela; u drugoj, da je 
Noa ondje pokopan. 1 Abraham je u onom mjestu, tvrde drugi, imao svoj stan. 
Okolica je krasna. Sve se prelijeva bujnim raslinstvom. Stari su mjesto zvali: Raj za 
bogove. Nedaleko izvire manja rijeka. Rimljanima je mjesto zapelo za oči. Čim su 
kraj osvojili, u Baalbek su se naselili i počeli ga izgrađivati. Podigli su više 
veličanstvenih zgrada, među njima i tri velika hrama. Od glasovitog Jupiterova 
hrama još nauzgor stoji šest stupova s dijelom zida, koji je na njima počivao. Stupovi 
su visoki 20 m, na svijetu najviši rimski rimski stupovi. Slični stupovi, na primjer, u 
Atenskom Partenonu nisu bili ni 7 m i pol visoki. Kamo god pođete, nailazite na 

rimske ostavštine: građevine, umjetnine, prokope, kanale. Da prođete cijelim carst¬ 
vom, ne biste naišli na ovako malom prostoru ovako dobro sačuvane spomenike u 
ovolikoj količini. Baalbek zaista pripovijeda pripovijest o negdašnjoj snazi Rimljana 
i o njihovim vremenitim postignućima. 

Baalbek me potiče ne samo da u pamet dozovem prostranost rimskoga carstva, 
nego i korisnu ulogu, koju je carstvo odigralo u širenju kršćanstva. Istočna granica 
carstva išla je ovim krajevima. Carstvo je obuhvatalo dio Afrike i skoro cijelu 
Europu. Kad je kršćanstvo stupalo u život, carstvo je bilo sređeno; barem neko 
jedinstvo zemalja oko Sredozemnog mora, makar silom nametnuto, bilo je ostva¬ 
reno. Razvijeni putevi bili su prava novost za ona vremena. Neki se trgovac iz Male 
Azije hvalisa na svom nadgrobnom spomeniku, da je za života putovao u Rim 72 
puta. 

Rimsko je carstvo uvelike pogodovalo brzom razvitku kršćanstva. Širilo se 
propovijedanjem Riječi. Punih dvadeset godina apostoli i njihovi učenici 
propovijedali su Kristovo evanđelje, a da nijedna novozavjetna knjiga još nije bila 
napisana. Prošlo je drugih deset godina, da nijedno evanđelje još nije bilo povjereno 
slovima. Apostoli su oponašali Isusa u svemu: On nije ništa pisao, pa spočetka nisu 
pisali ni apostoli. Nijemac Wegener navodi još jedan razlog za propust pisanja Riječi. 
On kaže, da su prvi kršćani čvrsto vjerovali, da će se Krist naskoro povratiti na svijet, 
suditi mu i onda osnovati svoje kraljevstvo. Stoga nisu ni mislili na pisanje knjiga. 
Kome će trebati? 


istočne obale mediterana neodjeljive od biblije 

Uto izbijemo u Bejrut, najveći grad na istočnoj obali Sredozemnog mora. Dio 
grada, kojim prolazimo, nov je, rekao bih, pun bogatstva. U mojoj biblijskoj 
pripovijesti nema Bejrutu mjesta. Biblija ga uopće ne spominje, tako grad brzo 
prođemo i nađemo se na moru. Pođite odavde bilo na sjever, bilo na jug i naići ćete 
na mjesta puna biblijskih događaja. Samo 40 km na sjever nalazi se mjesto, koje nam 
je dalo riječ Biblija. Gib/os — Biblos je bio od najstarijih vremena rasadište vjere, 
duhovno središte ne samo okolnih naroda, nego i onih iz dalekih zemalja. U Biblosu 
su božanstva prisutna, opipljiva. O svemožnosti nekog Nevidljivog govorilo je široko 
more, a njegovo milosrđe i skrb za ljude očitovala je plodna obala kao nigdje 
drugdje. 1 u pričama starih Egipćana Biblos se spominje vrlo često. Njihovim je 
božanstvima Biblos bio osobito mio te su se u nj često navraćali. Tako je Biblos 
davno bio preodređen, da svoje duhovno obilježje nikad ne izgubi. Naziv Knjige , u 
kojoj je pohranjena Božja Riječ, malo naroda ne zove imenom ovog grada. Tim će 
uspomena na Biblos vječno živjeti. 

Nastavak naše pripovijesti, međutim, upućuje na jug; u Sidon, Tir i dalje u 
Cezareju. Sve te obalne gradove sam sam prošao. U Cezareji sam naišao na tragove 
svijeta iz naših krajeva. U prošlom stoljeću naime stiglo nekoliko hrvatskih 
muslimanskih obitelji u Cezareju i naselilo se na njezinim razvalinama. Onda ih 
najednom odande nestalo — nekamo otselile. Isprave kažu, da su bile iz Bosne. A ' 
su u stvari mogle biti i iz Hercegovine. Pače je to vjerojatnije. Hercegovina čiiav 
svijet naseli, sebe ne raseli. Vani, u stranom svijetu, Bosna je poznatija nego Her¬ 
cegovina. No, bili, odakle bili, neka njihove potomke, gdje su, da su, prati dobu 

Allah! 

Cezareja čuva spomen na mnoge događaje iz prvih kršanskih vremena. Onda je 
grad bio izrazito ne-židovsko mjesto. Naseljavali ga uglavnom Grci i Rimljani. 
Odmah u početku kršćanstvo je među njima brojilo lijep broj sljedbenika. U Cezareji 
je živio propovjednik Filip, onaj đakon iz Djela apostolskih; ondje je propovijedao 
sv. Petar i u krilo Crkve, među drugima, preveo stotnika Kornelija; propovijedao je u 
Cezareji i sv. Pavao u više navrata i u njoj proveo dvije godine u tamnici. O svemu 
nas ovome izvješćuje glavni povjesničar prvih godina Crkve sv. Luka. Još nekoliko 
lica iz ranog života Crkve, Luka dovodi na pozornicu u Cezareju. Njemu je mnogo 
toga poznato iz ovih strana, o čemu drugi novozavjetni pisci šute. Luka se sjeća, 
kako je sa skupinom kršćana iz Tira na obali klečao i molio; zna, da je Pavao imao 
nekoliko dobrih prijatelja u Sidonu; oni su se spremno zauzeli za Pavla; o Filipu iz 
Cezareje veli, da je imao četiri kćeri: sve su četiri bile proročice. 

Ističemo: Luki su dobro bili poznati ovi krajevi. Je li moguće, da je Luka u kojem 
mjestu u ovim stranama dulje živio i čak svoje Evanđelje napisao? Prevladava 
mišljenje, da je Luka napisao svoje Evanđelje u Rimu. Sv. Jerko i Grgur 
Nazijazenski poricali su tu tvrdnju. Oni su bili mišljenja, da je Lukino Evanđelje 
napisano negdje u Grčkoj. No ni za Rim ni za Grčku nema potvrde u vanjskim iz¬ 
vorima. Tako je pitanje još otvoreno. Na mogućnost, da je Luka napisao svoje 
Evanđelje u Cezareji, naišao sam kod spisateljice Irene Allen. Luka, veli ona, navodi 
u svom Evanđelju nekoliko zgoda i pripovijesti, koje su poznate samo njemu. Tako, 
na primjer, pripovijest o Isusovu djetinjstvu, priča o Milosrdnom Samaritancu. Ove 
svoje posebnosti Luka je morao čuti u nekom manjem mjestu, gdje je proveo dulje 
vremena. U Cezareji je, po svoj prilici, proveo dvije godine, dok je Pavao čamio u 
tamnici. Da je ove zgode, recimo, čuo u Jeruzalemu ili Rimu, o njima bi znali i drugi 
evanđelisti i zabilježili ih. Ovako bi zaključivanje moglo biti posve prihvatljivo, da ne 
nameće drugih teškoća, posebno pitanje vremena: Kad je Luka napisao svoje 
Evanđelje? Na ovaj upit nemamo odgovora još. 

nepretaljeni propust 

Krah bankarstva i svjetska kriza, što je nadošla tridesetih godina našega stoljeća, 
zasjenila je najveće arheološko otkriće, koje je baš onih dana izbilo na svjetlo. I u 
običnim se novinama pisalo o otkriću jednog drevnog grada na sjevero-istočnoj obali 
Mediterana, no vijest je ostala više-manje nezapažena. Svijet se je onih godina silno 
bio zabrigao za svoju budućnost te nije mario upoznavati se otkrićem iz drevne 
prošlosti. No nijedno otkriće dosad — otkriće Eble, dok ovo prepisujemo koncem 
ožujka 1979. — još nije temeljito ispitano. Zato je opravdano reći, da nijedno otkriće 
ne osvjetljuje život staroga svijeta kao grad Ugarit, današnja Ras Šamra u sjevernoj 
Siriji. Kako beznačajan naziv! Ras Šamra znači: glavica komorača — a koliko je 
naslaganih vjekova, nabitih podacima o ljudskim nastojanjima i postignućima, pod 
sobom krila! — Zašli smo dosta daleko u pripovijedanje novozavjetne pripopovijesti, 
ali zbog okolnosti načas je ostavljamo. Sutra, stigavši u Damask, nastavit ćemo s 
Novim Zavjetom. — Ugarit je toliko važan za Stari Zavjet, da se ne smije mimoići. 
2ato sam ga i ja svakako želio posjetiti. Onog popodneva bio sam u njegovoj blizini. 
Ali, kad ste u društvu, zbog društva morate često puta odustati od svojih najvrućih 
ze lja. O. Fergus je htio posjetiti križarski dvorac Krak. Taj se nalazi u unutrašnjosti, 

u sirijskoj pustari. Put, koji vodi k dvorcu, nas je vodio u nepriliku za neprilikom. 
»Vremena nema za posjećivanje obaju mjesta,« dokazivao je vozač. Zato sam morao 
odustati od svoje namjere. Da sam propustio posjet Ugarita, zbog čega vrijedna, ni 
pol muke, nego zbog jednog ukletog dvorca! Branitelj Kraka, templarski meštar 
Chatillon, svojom neobuzdanošću upropastio je Latinsko carstvo, što su ga križari 
bili utemeljili u Svetoj Zemlji; toliko je štete nanio kršćanskoj stvari, da ga je 
najbolje zaboraviti. Fra Fergus mi je ipak govorio, da se ne smije povratiti u Južnu 
Afriku, ako Krak ne posjeti. Tako su mu pripelili članovi njegovog profesorskog 
zbora. Na koncu, poslije mnogih neprilika — morali smo iznajmiti sirijsko auto, 
sirijskoga šofera i njegove pratioce; vlasti naime nisu dopuštale, da nas odveze naš 
Jordanac. Na putu od nekih dvadesetak kilometara, novo je vozilo stalo pet puta, 
nije moglo preko kamenja; par puta se kvarilo, najposlije posve izdalo. Tek u gluho 
doba noći našli smo se blizu cilja; zaustavili se pola kilometra daleko zbog strane; 
auto od pola puta nije moglo ići bez upiranja, samo niza stranu. Na vrhu jednog 
brijega u noći je zjačio dvorac Krak kao kakva sablast. Neko smo vrijeme u nj zurili 
pri mjesečini. Činio mi se ukletiji od svih ukletih dvoraca iz starih priča; ni udaljenost 
ni noć nije mi mogla sakriti prokletstva, što je iz njeg izbijalo. 

Propust posjeta iskopinama Ugarita donekle sam nadoknadio posjetom Narod¬ 
nom muzeju u Damasku. Ondje sam u ugaritskoj sali gledao glavne nalaske. A sa 
samom pripoviješću o Ugaritu sam se upoznao čitajući o njoj na više mjesta. Ovo bi 
bila ugaritska pripovijest u glavnim potezima: 

Od svih nalazaka u Ugaritu najglavnija je knjižnica, puna ispisanih opeka, što 
sadrže književnost drevnih naroda. Knjižnica se nalazila uz dvor Velikoga svećenika. 
Neke sobe knjižničke zgrade služile su za školu; u njoj su učenici učili strane jezike, 
između drugih predmeta. Tu se našlo opeka u tri jezika: akadskom, šemitskom, 
ugaritskom, isto tako šemitskom i hurijskom. Opeke su učenicima onda bile, što su 
rječnici nama danas. Grad je bio nastanjen svijetom iz različitih zemalja: pravo 
kozmopolitsko mjesto! Arheolozi su brzo pročitali opeke i doznali njihov sadržaj te 
ga preveli u suvremene jezike. Tri su se stručnjaka, jedan Nijemac dva Francuza, 
prihvatili posla i neovisno otkrili značenje s ploča. Nije bilo sumnje u vjerodostojnost 
njihovih zaključaka, i arheološka znanost pravom je slavlje slavila, jer je bila 
obogaćena novim podacima o narodima, koji su stanovali po obalama istočnog 
Mediterana, u Mezopotamiji i čak u unutrašnjosti Egipta u 15. i 14. stoljeću prije 
Krista. Tada je Ugarit bio u svom najcvjetnijem razvitku i iz tih stoljeća potječe 
njegova otkrivena književnost. 

Od tada se mogu čitati tri duga eposa o vjerovanju starih Kanaanaca. Sadrže 
ništetnost i sujevjerje, to je istina, ali s druge strane objašnjuju dosad nejasna mjesta 
u Bibliji. Pisci Biblije, na primjer, nikad ne zovu svoj jezik hebrejskim , nego jezik 
Kanaana. Nakon otkrića ugaritske književnosti, vidi se, kako je naziv opravdan. 
Biblijski jezik bio je govor naroda, koji je nastanavao južne krajeve, dok se 
ugaritskim govorilo na krajnjem sjeveru zemlje. To su, dakle, samo dva narječja. 
Ali, kako su Židovi na ulasku u Palestinu, bili na nižem stupnju uljudbe i 
prosvijećenosti, tako su i u jeziku bili pod utjecajem Ugarićana. Mnoga mjesta u 
Bibliji, koja su doonda bila nejasna, otkrivenjem ugaritske književnosti, postala su 
jasna. Slikoviti izrazi, koje pisci Biblije pridaju Bogu Jahve, često su zbog pomanj¬ 
kanja izraza u vlastitom govoru, posuđeni iz ugaritskoga jezika. Tako se, na primjer, 

Jahve nazivlje jahač na oblacima u pjesmi Knjige Tumačenje nauka: 

Nema boga kao Boga Ljubimčeva! 

Po nebesim svojom moću jezdi, 
nebeskim visinama jezdi u svom veličanstvu. 

H. B. 

Slično su i Ugarićani pjevali o svome Baalu. Onda dalje, mnogi su ženski nakiti i u 
starini bili bez svrhe. Zato nazivi nakita zadaju prevoditeljima posebne teškoće. Riječ 
ha-šebisim kod Izaije jedna je takva teškoća, koju je objasnilo ugaritsko štivo. Bio je 
to neki nakit u obliku sunca, izvora zraka. Dosad je prevađana riječ svakako, samo 
ne tako. No još je važnije ugaritsko štivo za vlastita imena kao: Abram, Izrael, 
Mojsije. Bilo je vrijeme, kad se postojanost ovih osoba stubokom nijekala. No 
ugaritska književnost potvrdila je njihovo opstojanje. 

U sali Narodnog muzeja u Damasku nalazi su iz Ugarita osobito pregledni i 
poučni. U jednom staklenom ormaru izložena je ploča s prvom abecedom. Trideset 
slova slijedi istim redom kao i u suvremenom grčkom alfabetu. Ploča potječe iz 14, 
stoljeća prije Krista. Nije moguće pred njom sakriti osobnog udivljenja prema onim 
drevnim učiteljima. Francuz Virolleaud, koji je stekao najviše zasluga za 
odgonetavanje ugaritske književnosti, izjavio je: Narod, koji je bio u stanju stvoriti 
takovo čudo, zaslužuje našu zahvalnost; zaslužuje posebno mjesto u povijesti svijeta. 
No pođite dalje salom i pogledajte druge izloge. Čudom ćete se čuditi i — snebivati. 
U njima vidite oprečnost u punom izražaju. Narod, koji se bio popeo na onako visok 
stupanj vremenitog napretka, u kipovima svojih božanstava, ostavio je dokaz svog 
niskog vjerskog shvaćanja. Kad motrite ona ništavila, onda istom otskoči u pravom 
svjetlu lik Boga Jahve, što ga je klesao židovski narod, da ga zaodjene neprom¬ 
jenljivom istinom i ostavi u svojoj Bibliji budućim naraštajima. 

O društvenim grijesima, koje je čovjek počinjao u onom dobu protiv svoga 
bližnjega, čita se na mnogim mjestima. Izvještaji su toliko okrutni, da su nam više 
puta nevjerojatni. Ugaritska sala, međutim, pruža nepobitan dokaz ondašnjih 
okrutnosti. U njoj se čuva jedan kip nekog ugaritskoga kralja, kako svojim mačem 
kopa oko nekog neprijateljskog poglavice. Jedva da ste uočili svu okrutnost prizora, 
ispred njega se uklanjate, bježite. Zamah kraljev davno je skamenjen, ali je njegov 
mač i danas oštar, da vam dušu para... 

pavao počinje propovijedati 

»Idi u ulicu, koja se zove Prava ,« govorio je Gospod Ananiji, »potraži čovjeka iz 
ar za.« i nama je potražnja te ulice bila najvažnija stvar u Damasku. Grad je velik, 
Pun cara, ali i zbrke. Idete ulicama, a nad sobom ne vidite neba, nego kameni svod; 
pro\lačite se između svijeta, slušate viku iz stotinu grla; svatko vam nešto nudi na 
prodaju, voće i zelje, med i meso, kavu i hladna pića, uspomene, odjeću, obuću, ama 

je ondje na prodaju. S vikom ulice miješa se mujezinov poziv s mnogih minareta. 

a masku ima 260 džamija. Žiteljstvo je u velikoj većini muslimanske vjere. Ali 
lma i ^ e P b r °j kršćana. Kršćani stanuju u svojoj četvrti, koja se nalazi u Starom 
8radu - Ondje su se kršćani nastanili u početku Crkve i ondje su do danas ostali. U 

kršćanskoj se četvrti nalazi i ulica Prava. U arapskom se i danas zove tim imenom eb 
Derb el-Mustakim. U njoj je negdje imao svoju kuću neki Židov Juda, kojemu j e 
apostol Pavao doveden slijep. U toj je kući kršćanin Ananija našao Pavla; vid mu 
povratio i krstio ga. Judinoj kući više nema traga. Na kraju jedne obližnje ulice 
pokazuju kuću sv. Ananije. Pod kućom se nalazi kapelica, kripta, koja čuva spomen 
na ove događaje iz Pavlova života. U ovom istom dijelu grada, bile su sinagoge, u 
kojima je sv. Pavao počeo propovijedati Božje sinovstvo i Isusovo mesijanstvo. U 
njima je dakle Pavao otpočeo svoje kristoslovlje , koje će kasnije razviti, produbiti, 
da je postalo dublje nego najdublje more. 

Damask broji na tisuće godina života; postojao je još-u doba Abrahama. Mijenjao 
je često gospodare i vladatelje, ali je samo jednom bio spaljen, nikad posve uništen. 
Damask je nas ipak zanimao samo u vezi s događajima iz Novoga Zavjeta. Stoga, 
kad smo se našli na mjestu, o kojem Pavao veli: Bog, Otac Gospodina Isusa,... zna, 
da ne lažem. Namjesnik kralja Arete u Damasku čuvao je grad s nakanom da me 
uhvati. I kroz prozor su me ljudi spustili u košari preko gradskih zidina i tako sam 
izbjegao njegovim rukama, naše je razgledanje grada svršilo. Na onome mjestu uza 
stare zidine nalazi se kapelica i čuva spomen na Pavlov bijeg; odande je apostol 
otišao u Jeruzalem. 

grad kralja arete 

Iz Damaska smo i mi najposlije stigli u Jeruzalem, ali zaobilaznim putem. Kralj 
Areta, čijeg su namjesnika damaščenski kršćani onako nadmudrili, stolovao je u 
gradu Petra, hebrejski Sela. Iz Damaska do Petre ima 483 km, ravno na jug. 
Odlučimo dolje poći. Nimalo mi nije žao, što sam prevalio onaj dugi put i dosta 
naporan. Grad Petra je pravo čudovište, jedinstveno djelo ljudskih ruku i umovanja. 
Ondje gledate hramove, kazališta, mauzoleje kao da su ih istom juče majstori 
ostavili. Sve to gledate nad sobom, a ne pred sobom ili pod sobom kao drugdje. Petra 
se, naime, nalazi u jednoj dubokoj draži. Strane su drage okomiti zidovi, više stotina 
metara visoki. U stranama su izdubeni stanovi i javne zgrade. Pročelja javnih zgrada, 
osobito, prava su remek-djela umjetnosti. Dvije tisuće godina jednako stoje i 
zadivljuju posjetitelje. Istina, više je stotina godina spomen na Petru bio izgubljen, 
onda je grad pronašao švicarski arheolog J. Burckhardt 1812. Od tada je jedno od 
najprivlačivijih turističkih mjesta. 

Da se dođe u uvalu, kojom se je grad prostirao, treba proći kroz usko grlo, uže od 
dva metra. Prošavši ga, vidik se tek malo proširi; još se s obiju strana prijete oštre 
klisure kao da govore: Natrag! Ne uznemirujte vjekove, što među nama počivaju! 
Najednom stanete ko ukopan. Pred sobom gledate pročelje zgrade na dva kata. 
Prelijeva se crvenilom crvene ruže sve: gorostasni stupovi, oklesano kamenje. 1 el 
visokih korintskih stupova još stoje nauzgor, šesti je srušen; glavice su im načičkane 
ukrasima; izradba je na njima u istom stilu; bogatstvo umjetnosti osvaja vam dah 
Nigdje barok ne izgleda kićen kao u onom brdu. Stupovlje, korniši, baldakini i sami 
su jednom bili dio gordih klisura, a onda ih je majstorsko dlijeto oblikovalo, od njih 
izradilo umjetnička djela kao da su iz brda izrasla. Pročelje je ovog hrama visoko 
jedno 40 m, a široko dvadesetak. Zgrada ima ime: Faraonova riznica. Tako ju i e 
nazvao okolni svijet, jer je vjerovao, da je u njem pohranjeno faraonovo blago: onog 


faraona Ramsesa Drugoga, za čijeg su vladanja Židovi ostavili Egipat. 

Izraelci,., zatražiše od Egipćana; srebrn i ne i zlatnine, i 
odjeće. Gospodin je naklonio Egipćane narodu, pa 
davahu. Na taj su način oplijenili Egipćane. 

H. B. 

Priča je valjda nastala na temelju gornjih riječi iz Knjige Izlaska iz Egipta. Zato 
urođenici, našavši se pred zgradom, svaki put napune pušku i ispale u nju u nadi, da 
će tanetom pogoditi mjesto, gdje je blago sakriveno. Arheolozi su, međutim, 
ustanovili, da spomenik potječe od kralja Arete Četvrtoga. On ga je napravio za 
svoju grobnicu. Lajiku u umjetnosti spomenik dozivlje u pamet Herodov hram u 
Jeruzalemu. Kad sv. Luka kaže, na primjer, da je Hram bio ukrašen lijepim 
kamenom njegova se ljepota i danas vidi u onom krasnom stupovlju. U tom je glavna 
znamenitost ovog spomenika. Druga je u činjenici, koja potvrđuje točnost izvještaja 
Novoga Zavjeta. Kralj Nabatejaca — Nabatejci su bili žitelji grada Petre — imao je u 
ono vrijeme svojih podložnika u Damasku. Njima je vladao njegov namjesnik. Kad 
je sv. Pavao došao u sukob svojim propovijedanjem sa Židovima u Damasku, oni se 
obrate na svog srodnika-namjesnika, da im pomogne dočepati se Pavla. Zato je 
Pavao bio noću u košari spušten preko zida. 

Možete provesti duge satove razgledavajući znamenitosti Petre. Došavši do zgrade, 
koja je nekoć služila za gradsku vijećnicu, sjašim s konja. Nekoliko koračaja uzgor 
kao uz ražanj i na moje ugodno iznenađenje opazim pred sobom mali kipić. Ni danas 
ne znam, što kipić prikazuje: kakva bogčića, pobjedonosnog vojskovođu, ili kakva 
dobitnika u nekom natjecanju. No bilo jedno, bilo drugo njegovim se nalaskom 
danas smatram ja dobitnikom, jer ukrasuje moju sobu. 

sjećajte se naših duša! 

Konačno se okreneno i pođemo natrag. Istom nam tada vodič ispripovjedi jednu 
žalosnu pripovijest. Prije tri godine, 1963., neki francuski svećenik doveo ovdje jednu 
skupinu hodočasnika. U skupini se nalazilo dvadeset pet osoba. Neopazice i naglo 
nebo se naoblači, oblak se prolomi, draga nahrupi. Na mjestu, gdje su se hodočasnici 
toga časa našli, navalila voda tri metra duboka, zahvatila ih sve i u smrt odnijela. 
Potvrdu ove nesreće našao sam kasnije u jednoj francuskoj biblijskoj reviji. Tako 
smo i njih preporučivali u molitvi za mrtve, koji su se odande preselili u vječnost. 

Petra je inače poznata po žalovitim natpisima nad nadgrobnim spomenicima: 
Sjećajte se naših duša! Natpisi su u latinskom, grčkom i aramejskom. Na jednom 
stoji: Neka se vrši spomen pred Dušarom za sreću i mir Avidova sina Nabula! Nigdje 
se ne shvaća pravo značenje riječi nefeš kao na onim spomenicima. Korijenski riječ 
znači dah, onda duša, najzad osoba. Jednako kao i u hrvatskom, kad se kaže: Grad 
lma toliko i toliko duša. Dušara je bio naziv vrhovnog božanstva Petre. Tako smo 
molili za sve: za one, koji su vjerovali u Dušaru kao i za sve druge, koji su upoznali 
milostivog Oca Novog Zavjeta. U 4. stoljeću Petra je bila sjedište katoličke biskupije. 


154 


153 




































tko bi svijetu ugodio / 


Jedva sam čekao, da mi je kroz grlo opet proći, s konja sjašiti. Jahanje mi bilo 
dodijalo. Konj je bio sitan i mršav; svako mu se rebro moglo prebrojiti. Nisam htio 
jahati na prvom mjestu. No mladići su čekali i svoje konje nudili. Tom se zaradom 
uzdržavaju. Zato smo najviše i pristali, najmili konje i vodiča. Ali, kako je neki svijet 
sklon sve na zlo tumačiti! Nekoliko koračaja preda mnom jahao je fra Fergus. 
Dovukosmo se pred grlo. Tu se je po kamenju odmarala oveća skupina francuskih 
turista. Bit će, da je netko od njih dobacio kakovu šalu na naš račun, jer su se 
grohotom smijali, kad su nas ugledali. O. Fergus je već bio mimo nje prošao. On je 
na glavi nosio bijelu maramu, a habit, nepodvezan, visio mu na sve strane. Vidjelo se 
da nikad nije služio po Hercegovini. Onuda su fratri običavali habit lijepo podvezati, 
kad bi oblazili bolesnike i penjali se uz kršne strane. Kad stignem k njima, pozdravim 
ih: Bon jour! Ozdrave, a onda se isprsi neka gospođa i poče brusiti ljutilo: 

»To mi je socijalna pravda!...Vi jašite, a vodič ide pješke. Što ne pustite njega, da 
jaši, a vi pješačite!...Tako jašite i na ...,« Zvrndala je gospođa. 

Iznenađen, stanem i odvratim: 

»Izvolite uzjahati, gospođo, i vi i on! Meni je ionako dodijalo,« počnem engleski. 
No primijetim, da ne shvaća moju ponudu, te pokušam francuski. Zapinjalo mi. Uto 
stane Fergus i poče joj brusiti. — O. Fergus je govorio jednako brzo i jednako dobro: 
engleski, francuski i talijanski. 

»Plemenita gospođo! Tako neplemenito nastupate,« govorio je Fergus. »Upravo 
smo zbog socijalne pravde najmili ove konje i vodiča. Tako smo mu pružili priliku 
nešto zaraditi. Vi, kako vidim, niste ni to učinili; putujete i bez vodiča i bez konja...« 
Tako joj je odgovorio; mene pozva da pođem i doda: 

»Tko bi svijetu ugodio!« 


prvi crk veni sabor u jeruzalemu 

Vraćali smo se u Jeruzalem. Ovo je ujedno meni bio posljednji put, što sam se 
navratio u Sveti grad. Sutra ću ga ostaviti i poći dalje te dovršiti moju biblijsku 
pripovijest. Pridružit ćemo se kršćanskim misionarima, gdje se god s njima sretnemo. 
Prvi misionari polazili su iz Jeruzalema; u njem se je nalazila crkva-matica; ona je 
davala upute i zazivala Božji blagoslov na one, koji su odlazili propovijedati 
evanđelje po drugim zemljama. 

Dozovimo u pamet, na primjer, godinu 49. Za Kršćanstvo se već pročulo, 
nadaleko. U mnogim zemljama oko Sredozemnog mora postojale su kršćanske 
zajednice. Pavao, Barnaba i Marko već su propovijedali na otoku Cipru, čak i u 
Maloj Aziji te godine. Vidni su uspjesi pratili njihove napore; u Crkvu su stupali ne 
samo sljedbenici Mojsijina Nauka, nego i pogani. Tim je izbilo na površinu jedno 
krupno pitanje: Treba li prije podvrgavati Mojsijinu učenju i pogane, koji u Crkvu 
stupaju, a onda ih istom krštavati? Da je svatko poznavao postupke Apostola, 
pitanje ne bi uopće iskrslo. Apostoli su i prije te godine u Crkvu primali i neobrezane, 
jednako kao i obrezane. No mlada Crkva nalazila se do tada, uglavnom, u židovskoj 
sredini. Našlo se dosta židovskih kršćana, koji su zahtijevali, da se obraćenici prije 
podvrgnu i vanjskom opsluživanju Mojsijina zakona. Ne možemo se puno čuditi 

njihovu zahtjevu. Kršćani dotle nisu imali vlastitih crkvi; svoje bogoštovne čine 
obavljali su po sinagogama; opsluživali su subote. Običnom je svijetu bilo teško 
ustanoviti: Dokle sežu obveze Staroga Zavjeta? Dugo je vremena prošlo, dok su se 
kršćani svugdje i posve odijelili od Staroga Zavjeta. U nekim krajevima Palestine 
nabrojila su se i stoljeća, dok je došlo potpuno oslobođenje od starozavjetnih obveza. 
U mjestu Avdat, koje je bilo naseljeno Nabatejcima — s njima smo se danas 
oprost ili _ nedavno su otkrili crkvu iz prvih kršćanskih vremena. U njoj je nađena 
jedna ploča, ispisana grčkim jezikom. Otisak sam te ploče i sam vidio. Uz prvi redak 
urezan je znak križa, na dnu ploče opet se nalaze dva križa, a među njima menorah , 
svijećnjak, najizrazitiji znak starozavjetnog vjerovanja. — Menoru, uostalom, vidite 
i na pročelju svakog sveska Hrvatske Biblije. — Ona je ploča ispisana u 4. stoljeću 
kršćanskoga doba. Kad je tako bilo držanje u jednom pokrajinskom mjestu, 
stoljećima kasnije, možemo istom misliti, kako su usko bili povezani novozavjetni i 
starozavjetni vjernici prvih godina u središtu, u Jeruzalemu. — Usput bih ovdje 
mogao pripomenuti, jer ne mislim, da ću igdje na drugom mjestu imati bolju priliku: 
Među kršćanima u današnjem Izraelu postoji pokret ponovnog uskrisivanja starog 
naziva: židovski kršćani. Novi su obraćenici osobito oduševljeni tim nazivom. To je u 
skladu sa shvaćanjem, koje ističe: židovstvo je narodni, a ne vjerski pojam. 
Ministarstvo vjera u Jeruzalemu čak izdaje tromjesečno glasilo: Izraelske kršćanske 
vijesti. 

Po sudu apostola — u tom se poslu isticao sv. Pavao — vrijeme za otvoren nastup 
oslobađanja kršćanstva od starozavjetnih propisa bilo je zrelo još godine 49. Spasenje 
je pribavio Isus Krist; da čovjek postigne svoje osobno spasenje, dosta mu je op¬ 
služivati njegov — Novi Zakon. U suštini to je proglašeno na apostolskom vijećanju 
u Jeruzalemu one godine. Tako su apostoli držali i doonda; sad su to učenje i 
službeno objavili. Tim je dat novi zamah razvoju Crkve. 

u zemlju faraona 

Poslije crkvenog zborovanja u Jeruzalemu, Pavao se je dao na svoje Drugo 
misionarsko putovanje; zaputio se među Kelte u Maloj Aziji. Ovaj nam je narod 
poznat u Novom Zavjetu pod imenom Galaćani. To su pređi današnjih Francuza i još 
nekih drugih naroda. Uz Pavla Djela apostolska još navode: Barnabu, Marka, Silu, 
malo kasnije Timoteja i Luku. To su samo neki od stupova Crkve na poslu 
misionarenja poslije ovog prvog zborovanja. K njima možemo pribrojiti i Tita, iako 
Djela njega ne spominju. Tit je prisustvovao i Prvom saboru. Nije bio Židov i kao 
takav nije obrezan, sunećen. Možda je baš to bio razlog, što ga je Pavao poveo sa 
sobom: da posluži za živ primjer o neobrezanicima u raspravi na Saboru. Tako je 
ovaj apostol naših krajeva, Tit, igrao značajnu ulogu i na saboru u Jeruzalemu. 

Bit će prigode opet ga spomenuti. Zasad se s njim i s drugim misionarima 
rastajemo. Iz Jeruzalema su oni otišli nadesno, na sjever. Moj put vodi na jug, r 
Egipat. 

Pravo je čudo, da se ni u jednoj novozavjetnoj knjizi ne govori o Crkvi u Egiptu. 
Eh će to običan, slučajan propust. Nema pismenih podataka, da je ijedan apostol 
zalazio u Egipat. S druge strane, možemo biti sigurni, da ie Kršćanstvo zarana u 

Egiptu bilo ustaljeno. U Aleksandriji je živjelo mnogo Židova na okupu, više nego 
igdje drugdje van Palestine. Tako nam je lako pojmiti, da su mnogi od njih prigrlili 
kršćansko učenje. Predaja, istina, tvrdi, da je sv. Marko utemeljio crkvu u 
Aleksandriji. To je zabilježio crkveni povjesničar Euzebije. No današnji povjesničari 
nisu toga mišljenja. Misionarska su nam putovanja evanđelista Marka poznata do 66. 
godine. Nijedno ga od njih nije vodilo nigdje u Egipat. A da se je kršćanstvo u 
Aleksandriji, na primjer, udomilo prije toga vremena, nema sumnje. Car Klaudije 
pisao je pismo svome namjesniku u Egiptu 10. studenoga godine 41. U pismu veli, da 
ne želi, e da mu aleksandrijski Grci postavljaju spomenik. Onda naređuje, da 
aleksandrijski Židovi ne smiju domamljivati k sebi svoje sunarodnjake iz Sirije ili iz 
drugih krajeva Egipta. Pa nastavlja: Tako bi mu to dalo priliku sumnjati, da šire 
neku vrst bolesti, koja okužuje cijeli svijet. Pismo cara Klaudija objavljuje Anne 
Fremantle u svom djelu, u kome raspravlja o počecima kršćanstva. Popratila je 
pismo upitom: Može li se ova zabrana odnositi na djelatnost kršćana? Navodi imena 
dvaju stručnjaka, koji tvrde, da careva naredba zaista ima na umu kršćane u 
Aleksandriji. Tako su rano kršćani u onome gradu izišli na glas! 

No i bez toga, biblijska se pripovijest ne da ispripovjediti bez Egipta; s onom je 
zemljom Biblija najuže povezana. Knjiga Izlaska počinje boravkom židovskih pređa 
u Egiptu; djelatnost svemogućega Boga u izbavljanju Izraelaca iz egipatskoga 
sužanjstva; njihova izbora za konačno ostvarenje Spasiteljstva, temeljna je istina 
Biblije; iz nje se je baš rodio Izabrani narod. 

Stoga sam i ja išao u Egipat. 

Na uzletištu u Jeruzalemu — onda je bilo pod vlašću države Jordana — bio je lijep 
broj putnika. Nije bilo nikakve užurbanosti ni zbrke. U salonski uređenoj čekaonici 
neki su putnici sjedili, drugi polako šetali. Izražaj nutarnjeg zadovoljstva, što se 
osjeća pred odlaskom, — jamačno je mnogima kao i meni to bio odlazak u novu 
zemlju, — otsijevao je na sve strane. Gledam svijet i nastojim čitati s lica. Neki 
gospodinu odijelu zapadnog kroja sam je šetao. Da mu na glavi nije bilo crvenog fesa 
s dugom kitom, rekao bih, da je kakav bankars newyorške Wall-ulice. Tako je bio 
pun samopouzdanja i gospodstva. Bio je sigurno dva metra visok, u tom je omjeru 
bio i širok, pravi div. Stalno je usnicama micao. Zagledam se bolje, ali ispod očiju. 
Prstima je prebirao zrnca krunice. Opazim, međutim, da zrnca na njegovoj krunici 
nisu nanizana na desetke. On je bio musliman, pa je molio krunicu svojih biblijskih 
proroka. Mnogo sam puta bio na uzletištima u Americi. Redovito od svijeta vrve, ali 
nikad nisam doživio sličan prizor. Istina, i na našim uzletištima bude sestara i 
svećenika, koji mole ondje krunicu, ali nitko s njom ne maše naočigled drugih. Neka 
ljudi ne gledaju vaša dobra djela! No ovo je Jeruzalem, sveti grad, ovdje se ljudi ne 
žacaju moliti i na javnim mjestima. Jedna mlada majka vodi za ručicu dvoje djece. 
Na njoj su široke dimije. Sva je u odjeći plave boje kao vedro nebo. Vide joj se samo 
rumeni obrazi i dva krupna oka. Iz njih izvire sjaj kao iz dviju usijanih žarulja. Kako 
je ushitno ženstvo čedne žene na Istoku! 

El-Kahira! — Kairo! Vrata se.otvaraju, i izlazim van. Još nekoliko koraka i unići 
ću u zrakoplov, ostavit ću Svetu Zemlju. Hoće li ovo biti moje posljednje koracanje 
po njezinom tlu? Ne znam. No ako i bude, ovo desetak dana, što sam po njoj hodao, 
ostat će mi trajnom, životnom uspomenom. Živim se sjećanjem danima, kad i sjetila 

obamru. 


događaji iz knjige izlaska 

Nije bilo vremena izazivati sjećanja onog časa. Bio sam zaokupljen pogledom na 
Jeruzalem. Grad se bjelio, širio kao labud, kad se sprema poletjeti. Onda se sklizao s 
gorskih vrhunaca u doline, da se opet popne i legne te se sunča na svojim vjekovnim 
visoravnima. Tek što smo s vida izgubili jeruzalemsku panoramu, pred nas iskrsnu 
druga, posve različita — gola pustara, onda pustinja. Najprije se razgoliči ravna 
pustoš, onda nikoše vrhovi brdina. Na prvi se mah nisam znao snaći, kuda letimo. 
Naskoro mi je bilo jasno: letjeli smo povrh Sinajske pustinje; povrh onog suhog, 
neprohodnog kraja, u kojem su izraelska plemena, pobjegavši iz Egipta, prekaljena u 
narod. 

S bijegom Izraelaca iz Egipta nameću se mnoga pitanja: U kojem su dijelu Egipta 
Židovi boravili? Koliko je naroda bilo? Kad se je bijeg zbio? Na kojem su mjestu 
prešli u pustaru? I slično. Ni egipatski, a ni izvori drugih naroda događaj bijega ne 
spominju. Danas smo ipak prilično sigurni, da je faraonu, koji je Izraelce pritiskao 
kulučenjem, bilo ime Ramses Drugi. Za njegova nasljednika Merneptaha — ovo je 
bio trinaesti od više od stotinu Ramsesovih sinova — Izraelci su napustili Egipat. 
Kraj, u kojemu su boravili zvao se Gošen. Tako se je zvao istočni dio Delte. Mer- 
neptah je vladao od 1224. do 1204. prije Krista. Visoka brojka mnoštvo od šest 
stotina tisuća , što navodi Knjiga Izlaska, još čeka konačan odgovor. Možda je 
pogrješka u prevađanju riječi elef, koja uz brojku tisuća , znači i koljeno , obitelj. 
Gdje su prešli preko mora? Najvjerojatnije, pri dnu Gorkih jezera. Ta su jezera 
danas dio Sueskoga prokopa, kanala. Biblija jezera nazivlje Trstično more. Grčki 
prijevod — još nitko ne zna: Zašto? — nazvao ih je Crvenim morem. — Možda u 
ovom drugom izdanju i sam mogu odgovoriti na ovo pitanje, kako me je upozorio u 
ocjeni knjige prvog izdanja dr. Ante Livajušič rekavši, da je naš dr. Stjepan Sakač 
pisao: Određivanje strana svijeta prema bojama: crna — sjever; crvena — jug; bijela 
— zapad; zelena — istok iranski je običaj. Tako se i u hrvatskoj povijesti govori: o 
Bijeloj Hrvatskoj, o Crvenoj Hrvatskoj, danas područje Crne gore. Drugim riječima: 
Ono je more nekima stajalo na jug i prozvali ga crvenim. Za grčkim se prevoditeljima 
povedoše svi drugi prijevodi, tako da je do najnovijih naziv Crveno ostao netaknut. 
Onda je izišao židovski prijevod Petoknjižja na engleskom, u kojem je najprije 
pogrješka ispravljena. Sjećam se kako su veliku senzaciju proizveli. Chicaška je 
Tribuna pisala na prvoj stranici: Nije više Crveno , nego Trstično more. Razlozi su za 
promjenu naziva posve uvjerljivi. Zato smo ga i mi bili usvojili u svom prijevodu 
Petoknjižja za Zagrebačko izdanje Biblije od 1968. Na moje — smijem li reći — 
neugodno iznenađenje — ondje je i dalje ostalo pri starom: Crveno. Pitao sam se: 
Zašto moramo klipsati, kad smo mogli trčati pred drugim? Hebrejski naziv Jam suf 
na hrvatski se može pravilno prevesti samo Trstično more. Tako stoji u Hebrejskoj 
Bibliji, s koje se prijevodi moraju izvoditi. Od svih promjena, napravljenih u mome 
rukopisu, za koje nisam našao razloga, ova mi se čini najneopravdanijom. 

Da ravno povučete crtu iz Kaira na istok, crta bi vam prošla nešto sjevernije od 
mjesta, gdje su Izraelci prešli po suhu. U ono su doba one vode tvorile jezera. U 
hebrejskom se jeziku upotrebljava ista riječ i za more i za jezero. S te strane nema 

teškoće. 

Čudilo me je, što u zrakoplovu nisu upozoravali na ove događaje i mjesta, kako to 
obično čini posada. No ono je bio egipatski zrakoplov. Zato sam se morao sam 
snalaziti i tražiti mjesta, što ih Biblija spominje. Na lijevo, daleko dolje, stršilo je 
brdo Horeb, gdje je sišao Jahve, da potpiše vječni ugovor s Mojsijom. Kako se je 
onih dana tresao gordi masiv! 


A preko sutra u osvit dana, dok je grmljavina tutnjila, 
munje sijevale, a gust se oblak nadvijao iznad brda, 
gromko je orila trublja, a sav narod u taboru je 
drhtao. Mojsije, međutim, povede narod iz tabora u 
susret Bogu, i zaustave se na podnožju brda. Cijelo 
brdo Sinaj zavilo se u dim, jer je Gospodin u obliku 
ognja sišao na nj. Dim se s njega pušio kao iz kakve 
klačine; cijelo se brdo strašno treslo. Glas je trublje 
bivao sve jači i jači, dok je Mojsije govorio, a 
Gospodin mu odgovarao grmljavinom. H. B. 

Prvo izdanje Deset zapovijedi bilo je objavljeno. Ja sam Gospodin, Bog tvoj, koji 
sam te izbavio iz zemlje Egipta... 


prokop , koji kontinente spaja 

Prirodna istočna granica Egipta je Sueski kanal, prokop. Kanal je granica i 
između Azije i Afrike. Ali Sueski kanal ne razdvaja, nego kontinente spaja. Tako bi 
morao spajati zemlje i narode. Tko bi opisao svu korist, koju je čovječanstvu 
donijelo njegovo prokopavanje! Pa ipak: Koliko je stoljeća moralo proći, dok se je 
namisao u djelo provela! Francuzi, osamljeni, morali su se natezati s drugim 
zemljama punih dvjesta godina, dok su pristupili poslu. Njima i njihovom tvr¬ 
doglavom inžinjeru Lesseps-u svijet duguje trajnu zahvalnost. Kažu, da je de Lesseps 
znao vrlo tečno spremati makarone. Tim svojim umijećem stekao je prijateljstvo 
Muhameda Saida. Zalaganjem Saida konačno je prebrodio teškoće kod egipatskih i 
turskih vlasti. 

Otvaranju Sueza Verdi je posvetio svoju božanstvenu Aidu. Velika opera uvijek će 
dozivati svijetu u pamet veličinu ovog međunarodnog pothvata. No s prokopavanjem 
Sueza veže se i jedna naša hrvatska pripovijest. Doznao sam je od jednog prijatelja, s 
kojim sam se dopisivao za đačkih dana. Napokon smo se sastali, parni je pričao o 
sudjelovanju Hrvata na kopanju Sueza. Ne mislim, da je pripovijest dosad ob¬ 
javljivana — barem meni nije poznato — pa evo je ovdje, iako nas ponešto udaljuje 
od predmeta. Prvu je lopatu za kopanje kanala u zemlju žabo sam Lesseps 25. 
travnja 1859. Obred blagoslivanja radova obavio je hrvatski svećenik fra Paško 
Vujčić, koji se tada našao u Aleksandriji. Kako su radničke nadnice na kopanju kanala 
bile dobre, fra Paško se povrati u Domovinu i pokupi lijep broj radnika po Južnoj 
Hrvatskoj te ih odvede i uposli na kanalu. Dušobrižnik je za radnike spočetka bio fra 
Ilija Tvrtković, rodom iz Bosne. Napokon je Vujčić premješten za biskupa u Bosnu. 
Kao franjevačkog starješinu u Zadru, naslijedio ga je fra Alojzije Ćurčija. Ćurčija se 

sad obrati na franjevce u Mostaru, ne bi li se mogli pobrigati za duhovnu pastvu 
naših radnika na Suezu. Ondašnji kustos Hercegovačke franjevačke provincije, fra 
Nikola Kordić, želji mu spremno udovolji i pošalje fra Jerku Karačića. Fra Jerko 
bude imenovan župnikom Sueskih radnika. To je dio hrvatske Sueške pripovijesti 
prema ispravama, koje mi je pokazao u Imotskom 1966. fra Vjeko Vrčić. 

i kairo se je bibliji odužio 

Kairo ima pravo na više opisivalačkih izraza na naj. Najveći je žiteljstvom na 
afričkom kopnu, skoro četiri milijuna, pa ipak je među poznatijim afričkim 
gradovima najmlađi. Njegovi hoteli, što se nižu uz Nil, vrhunac su raskošja; 
posjeduje najbogatije muzeje i t. d. Naziv se grada dovodi u vezu s planetom Mar¬ 
som. Kad je vojskovođa Gohaz postavljao temelje gradu, veli se u priči o postanku 
Kaira, Mars je baš prolazio iznad temelja. Kako se u arapskom Mars zove el-Kaher , 
tako je novi grad po planetu dobio svoje ime. U Kairu može biti silno vruće. Onog se 
dana toplomjer bio uspeo na 104 farenhajta. Izišavši iz zrakoplova, činilo mi se, da 
upadoh u užarenu klačinu. Sunce je pržilo po tjemenu, stopala je palio ugrijani 
cimenat. I kao da to nije bilo dosta, pustinjski vjetar s istočnih strana nagonio je u 
grad žar s usijanog pijeska. Vjetar je bio najnepodnosiviji. Zovu ga kamsin — 
pedesetnjak, jer duha pedeset dana u godini. U Egiptu ima krajeva, gdje ne padne ni 
kapi kiše za godine i godine. U Kairu pada samo pet do četiri dana u cijeloj godini. 
Podneblje je suho. Tim je baš Egipat postao važan za arheologiju: sve, što je 
napisano u davnini, moglo se je sačuvati. A Egipćani su bili pismen svijet i pisali o 
svemu: o vjeri, mudroslovlju, povijesti; kod Egipćana su se najprije pojavila pisana 
djela za zabavu, dakle, prava književnost. Grčki povjesničar i putopisac Herodot na 
svome posjetu Egiptu, polovicom 5. stoljeća prije Krista, piše: 

Dobro se sjećam, kako mi je tumačitelj rekao, da je potrošeno 
1.600 talenata u srebru za rotkvice, kapulu i češnjak, što su radnici 
pojeli, dok se je gradila Keopsova piramida. Tako stoji pisano 
egipatskim pismenima na jednoj ploči na toj piramidi. 

Te ploče više nema, ali ima bezbroj drugih natpisa, isprava i cijelih knjiga. 

Pukim slučajem u Kairu su, na primjer, otkrili koncem prošloga stoljeća jednu 
židovsku gemizu , u kojoj je nađeno nekih dvjesta tisuća spisa i odlomaka iz Biblije i 
Talmuda. Zidovi ne smiju ništiti svoje spise, u kojima se spominje ime Božje. Ne 
smiju ih čak ni spaliti. Zato se uza sinagogu uvijek providi jedna sobica, gdje se spisi 
čuvaju. Kad ih se nakupi dosta, pohrane se u kakav podzemni prostor i tu trajno 
drže. Tako se je dogodilo s glasovitom Kairskom gemizom. Sve, što su proizveli na 
Papiru, koži i pergameni godine i stoljeća, čuvano je i najposlije pronađeno. Tim je 
Kairo pridonio svoj veliki dio Bibliji. Nalazak ovih spisa od osobite je važnosti za 
starozavjetnu knjigu Siraha. Doonda smo posjedovali tu knjigu samo prema 
prijevodima, dok se je u gemizi našlo dvije trećine knjige u izvornom hebrejskom 
jeziku. 

Na obali Nila u Kairu pokazuju mjesto, gdje je nađen dječak Mojsije. Knjiga 
Izlaska pripovijeda: 

Faraonova kći siđe k Rijeci da se kupa, dok su njezine 
sluškinje šetale uz obalu Rijeke. Opazi ona košaricu u 
trstici, pa pošalje sluškinju, da je donese. Otvori je i 
pogleda, a to u njoj dijete! Muško čedo. Plakalo je. 
Njoj se sažali na nj. y Bit će to hebrejsko dijete! \ reče. 

H. B. 

Tako je majka spasila Mojsiju od očite smrti, kad je faraon bio naredio babicama, 
da usmrćuju pri porodu židovsku mušku djecu. O još jednom Šemićaninu, Sargonu, 
prvom caru na svijetu, pripovijeda se, kako ga je majka odmah poslije poroda stavila 
u košaricu i prepustila valovima Eufrata, da ga odgoje životu. Neki ga je vrtlar našao 
i posinio. Dječak je odrastao i postao car, utemeljitelj akadske kraljevske loze u 
Mezopotamiji. U ovim dvjema pripovijestima ima ipak velika razlika: za ime: 
Mojsije zna se sigurno, da je egipatska riječ; potječe od istog korijena kao i imena: 
Ah-mose, Tut-mose, Ra-mose i t. d. Prvi dio ovih složenica označuje božanstvo, koje 
je u imenu Mojsije ispušteno, ali je ostao oblik imena, koji utvrđuje Mojsijino 
egipatsko podrijetlo i prema tome vjerodostojnost biblijskoga izvještaja o Mojsijinu 
rođenju u Egiptu. Nadalje, duhovno kraljevstvo, kojemu je Mojsije udario temelje, 
još živi, dok se je ono Sargonovo davno raspalo i zaboravilo. 

U starom dijelu Kaira, opet, pokazat će vam mjesto, gdje je sv. Obitelj stanovala 
za svog boravka u Egiptu. To je kršćanski, koptski, dio grada. Ondje je, istina, sve 
staro, ali dokaza nemamo, da je i ona stara, podzemna izba nekoć bio stan sv. 
Obitelji. Slično možemo reći i za mjestance Matariju, desetak kilometara od Kaira, 
gdje vam pokazuju jedno, napola suho stablo sikomore. Pod njim je, vele, blažena 
Djevica Marija običavala sjediti. K njemu me je vozač odveo ne rekavši mi prije 
uopće: kamo me vodi. Iz poštovanja prema pobožnoj priči kršćanski putnici mjesto 
posjećuju. Tako je odveo i mene. 


jedno od sedam čudesa 

Stari je Egipat bio pun hramova. Egipćani su bili mnogobošci, ali vrlo 
bogobojazni. I sam naziv Egipat čuva na to spomen. Riječ dolazi od grčkoga izraza 
oikia tou ptou — Ptahov hram. Po vremenu se je izraz stegao u Egipat. Naravno, 
glavna su privlačivost u zemlji piramide, jedno od Sedam čudesa Starog svijeta. Tri se 
najveće nalaze nedaleko Kaira. Među ovim trima opet najveća je i najstarija 
Keopsova. Kad bismo je mogli zvati zgradom bila bi to najveća zgrada, koju je ikad 
bilo gdje podigao čovjek. Meni je izgledala više kao kakvo brdo od naslaganog 
kamenja — brdo, čiji se vrhunac diže u visinu od 137 m. Nekoć je bila punih 146.59 
m visoka. Podnožje Keopsove piramide je četverokutno. Stranice su duge 230 m. 
Silan je prostor, što ga zauzimlje podnožje piramide. Da joj se predoči veličina, 
obično se veli: Sv. Petar u Rimu, katedrala u Milanu i Firenci, Westminsterska 
opatija i katedrala Sv. Pavla u Londonu mogle bi se odjednom smjestiti u Keopsovu 
piramidu. Jest, kad bi piramida bila iznutar šuplja. Ali nije. Samo nešto šupljeg 
prostora ima u nutrini čitave piramide. Najglavnije je počivalište, u koje je bio 
položen faraonov lijes. K njemu kroz piramidu vodi prolaz, na jednom mjestu uzak i 
nizak. Mora se leći potrbuške i puzati uza stranu. Počivališni prostor je deset i pol 
metara dug, nešto preko pet metara širok i skoro šest metara visok. Na sredini počiva 
kameni sanduk, bez poklopca. Danas je prazan. Ne zna se, što se je dogodilo s 

faraonovim tijelom. Soba zjaje prazninom. I u polumraku se nazrijeva glomaznost 
granitnih ploča, tako vješto postavljenih jedna na drugu, da se sastav nigdje ne može 
primijetiti. 

čvrsta vjera u život s onu stranu groba 

Nema velike teškoće popeti se izvana na vrh piramide. Kao uza svako strmo brdo, 
s kamena na kamen, i stigne se do vrha. To je cilj skoro svakog posjetitelja. Zbog 
groznice, koja me je onog dana tresla, morao sam se vratiti s pola puta. Tako toga 
cilja nisam postigao. 

To ipak nisam smatrao nenadoknadivom štetom. Do počivališta mrtvačkog 
sanduka sam dopuzao iznutar. Ono, za što piramide svjedoče, svakome je jasno, ako 
toga očima i ne vidi. Svjedoče za živu vjeru u život s onu stranu groba. U Keopsovu 
piramidu uzidano je oko 2,300.000 komada kamenja; svaki je kamen težak poprječno 
dvije i pol tone. Nilom su ih dovažali robovi. Herodot veli, da je na poslu građenja 
radilo oko stotinu tisuća robova po tri mjeseca godišnje za dvadeset godina. Tako 
silan posao mogla je obaviti samo vjera, čvrsta vjera kao i ono granitno kamenje. U 
tom je glavna znamenitost piramida — i drugih gradova mrtvih. To je naziv za 
egipatska groblja. Njih je pun Egipat. U shvaćanju Egipćana život se smrću nije 
uništavao, nego samo zamijenjivao življenjem drugdje. Pokojniku je trebalo 
osigurati dobar, čvrst stan; opskrbiti ga potrebštinama, i on će nastaviti živjeti i dalje. 
Dok su drugi suvremeni narodi, pa i Židovi, smatrali, da pokojnik odlazi nekamo u 
podzemlje — kod Židova se to zvalo Šeol , odakle nema povratka, mada je u nekim 
Psalmima izražena Vjera u Uskrsnuće — dotle su Egipćani vjerovali, da dobro 
življenje na zemlji osigurava blaženo uživanje poslije smrti. Debela knjiga o Mrtvima 
objašnjava jasno građenje piramida i vjerovanje Egipćana u život poslije smrti. 

Vrijeme je povratiti se Bibliji i njezinim licima. 
dvije uspomene s cipra 

Prema nacrtu puta trebalo mi je iz Kaira poći u Carigrad. Onamo se po mjestima 
Male Azije susresti s apostolima i piscima novozavjetnih knjiga. No iz Kaira ne bi 
izravne veze za Carigrad. Tako sam se najprije spustio na otok Cipar. Nije na odmet, 
Cipar je poznat i Starom i Novom Zavjetu. Kako se god za otok u našim danima 
otimlju Grci i Turci, tako su se za nj otimali narodi i u starini; kao što otok spominje 
Biblija, tako ga spominje Ilijada i Odiseja. S Cipra potječe apostol Barnaba; odmah 
poslije mučeništva sv. Stjepana na Cipru su osnovali Crkvu. Ovim je otokom 
proputovao i sv. Pavao; na njemu je bio i sv. Marko. U starini je otok bio poznat po 
kovini bakru. Ta se kovina ovdje kopala u velikoj količini. Imenom otoka Cipra 
kovina se i danas zove u mnogim jezicima. Riječ bakar je kod nas, kažu, tuđica. Je li 
m oguće, da potječe od istoga korijena? 

Od uspomena s cijeloga puta dvije posebno strše u mojim sjećanjima. Obje su s 
otoka Cipra. Prva je: ondje vozač auta vozi sebi na lijevu stranu. To je engleski 
običaj. Kad sam se sreo na cesti s prvim autom, stresao sam se od straha. Druga je: 
Po uredima u javnim zgradama izvješena je slika predsjednika otočke republike, 

nadbiskupa Makariosa. Nikako mi nije išlo u glavu, da predsjednik jedne kršćanske 
crkve bude i upravitelj zemlje. Doba je teokratskoga vladanja davno prošlo. 
Oživljavati ga, izgleda mi previše nesuvremeno. No pravoslavna crkva na Cipru 
uvijek je uživala poseban položaj u Kršćanluku: nije bila podložna nijednom 
patrijarhatu, uvijek je bila izdvojena, nepodvrgnuta nijednoj crkvenoj upravi. Tako 
valjda Ciparci imaju svoje poglede i o ovom pitanju. 


mala azija — velika opreka 

Cipar je udaljen od kopna Male Azije samo 65 i pol km, a od sirijske je obale otok 
daleko više od 160 km, pa ipak je vanjštinom mnogo bliži Siriji i zemljama Bliskog 
istoka nego Turskoj. Cipar je krševit i raslinstvom vrlo oskudan. Uz razbacane 
vinograde i maslinike po krševitim brjegovima vidi se tek nešto crnogorice. Inače je 
tlo golo. Mala je Azija posve drukčija. Sva je u zelenilu. Bio je pravi užitak gledati iz 
zrakoplova šumovita brda i obrađene doline, ispresjecane rijekama i načičkane 
jezerima. Sve je buktilo od života. 

Ali, kako oprečnu sliku u životu Crkve pruža Mala Azija! Kad je kršćanstvo 
nastupalo, u Maloj Aziji brzo je uhvatilo korijen. Djela apstolska i Knjiga Otkrivenja 
o tom svjedoče. Dva prva Opća crkvena sabora držana su na njezinu tlu. Ona je rodila 
sv. Pavla; bila je pozornicom apostolskog djelovanja sv. Ivana; u njoj su sjale velike 
zvijezde kršćanskoga učiteljstva: Polikarp, Gregorije, Ivan Zlatousti; u Maloj je Aziji 
napisano dvanaest knjiga Novog Zavjeta. No danas jedva jedan postotak žiteljstva 
Turske pripada svim kršćanskim zajednicama. Tursko osvojenje zemlje, naravno, 
glavni je razlog ovoga stanja Crkve. No pođemo li dalje u povijest, naići ćemo na 
česte smutnje, krivovjerja i razmirice, koje su izbijale u Crkvi na području današnje 
Turske. Ni pisac Knjige Otkrivenja nema puno pohvalnih riječi za crkve, kojima 
upućuje svoje djelo već u prvom kršćanskom stoljeću. Od sedam crkvenih zajednica, 
koje izričito spominje, za Filadelfijsku kaže, da je sačuvala njegovu riječ ; za Smirsku 
veli, da je progonjena ; dok za drugih pet ne štedi naziva kao što su: hladna, 
popustljiva, pokvarena, mrtva, ili čak ohola. U 4. stoljeću već za zasjedanja drugog 
Općeg sabora bilo je prisutnih otaca, koji su govorili, da carigradski biskup ima 
prednost pred Papom, jer je Carigrad novi Rim. Klanjanje svjetovnoj vlasti uvijek je 
bilo štetno po Crkvu. Četiri stoljeća kasnije došlo je do podjele Kršćanstva. Da do 
podjele nije došlo, jamačno bi stanje Crkve u cijeloj Maloj Aziji bilo danas 
ružičastije. Ovakovo, kakovo je, samo je bolno sjećanje na negdašnju slavu. 

Crkva Svete Mudrosti u Carigradu, jedna od najumjetničkijih kršćanskih 
građevina, ujedno spada među najveće zgrade na svijetu. Zidana je u 6. stoljeću. Veli 
se, da je car Justinijan, za čijeg je vladanja bazilika pravljena, dovršivši je uskliknuo: 
Salomone, nadvisio sam te! Padom Carigrada pod tursku vlast 1453., bazilika je 
pretvorena u džamiju. Godine 1932. pretvorena je u muzej. Turci su sve poduzeli, da 
se iz crkve Svete Mudrosti ukloni premaljivanjem svako obilježje, svaki kršćanski 
spomen. I zaista, nastojao sam, ne bih li gdje na visokoj i širokoj zgradi spazio trag 
kakove kršćanske slike, koji crtež, bilo kakav znak. Nema ga! Svega je kršćanskog iz 
nje nestalo kao što je nestalo i Salomonova hrama u Jeruzalemu. Samo četiri masivna 
stupa, na kojima počiva veličanstvena kupola — mjerio sam ih svojim koracima — 
još stoje čvrsto. Ona četiri stupa dozivlju u pamet četiri apostola Crkve u onim 

krajevima: Ivana, Pavla, Barnabu i Luku; na njima još uvijek počiva malo-azijska 
Crkva, iako u velikoj mjeri odstranjena iz sadašnjice one zemlje. 

u zavičaju svetog bogoslovca 

Poslije jednosatne vožnje naš se zrakoplov spustio u Smirnu. Mjesto se danas zove 
Izmir. Koliko mi je god taj na/ ; v bio tuđ, tako mi se je i sve u mjestu činilo tuđe. 
Nepoznavanje turskog jezika bio je tome glavni razlog. U Carigradu je bilo drukčije. 
Stanovao sam u talijanskom franjevačkom samostanu, i sve je išlo glatko. Na 
ugodno iznenađenje s uzletišta me povezao mladić, taksist, koji je znao više hrvatskih 
riječi. Otac mu se doselio iz Tuzle 1911. i nastanio se u Turskoj. Tako je i on od svog 
oca naučio nešto hrvatski. U Carigradu mora biti dosta svijeta, koji govori hrvatski. 
Negdje sam čitao, da ima cijela gradska četvrt, u kojoj se može slušati milozvuk naše 
lijepe riječi. Tako sam jedne večeri bezbrižno šetao ulicama, ne bih li se namjerio na 
tu četvrt. Nisam se namjerio. Prisluškujući pred nekom trgovinom, čujem cjenkanje i 
shvatim riječ: Jok! I Turci je izgovaraju jednako kao i svijet u Hercegovini: sva tri se 
slova izgovaraju tolikom snagom, da riječ ostavlja utisak trostrukoga nijekanja. 
Silno naše: Jok! I danas sam mu zahvalan. Nema usklika s jasnijim i jasnijim 
značenjem od nijekanja: Jok! 


U Smirni je živio i podnio mučeničku smrt sv. Polikarp. Na mučenju je izjavio, da 
je postao kršćaninom prije 86 godina. Poginuo je polovicom 2. stoljeća. U svojoj 
Poslanici, koja nam je djelomično sačuvana, sveti biskup za se veli, da nije stručnjak 
u Svetom Pismu. Ipak, u Poslanici ima mnogo navoda iz Novoga Zavjeta. O Starom 
nema skoro ni spomena. Kršćani onih vremena Starim su se Zavjetom rijetko služili. 
Sveti Irenej, koji je također odrastao u ovom mjestu, tvrdi, da je sv. Polikarp osobno 
poznavao sv. Ivana apostola i evanđelista. Jedno 60 km južnije nalazi se Efez, Ivanov 
grad. Tu je Ivan pisao svoje Evanđelje, a vjerojatno i svoje tri poslanice. Obično se 
drži, da je apostol Ivan umro koncem 1. stoljeća u Efezu. Tako su sve knjige Novoga 
Zavjeta bile dovršene prije konca prvog kršćanskoga stoljeća. Nekad, nije davno bilo, 
držalo se, da je četvrto evanđelje napisano mnogo godina kasnije. Nedavno, 
međutim, našlo se je odlomaka Evanđelja Sv. Ivana u Egiptu, za koje se danas zna, 
da potječu najkasnije iz 150. godine. 

U Efezu pokazuju jedan brežuljak, koji se zove u turskom jeziku Sveti bogoslovac. 
To je časni nadimak, kojim Istočna crkva zove sv. Ivana evanđelista. Predaja također 
tvrdi, da je i blažena Djevica Marija provela svoje posljednje godine života na zemlji 
u gradu Efezu. Onim časom, kad ju je umirući Sin na križu povjerio brizi ljubljenog 
učenika Ivana, od njeg se više nije rastajala. Na jednom brijegu, 16 kilometara od 
obale Egejskoga mora, čuva se spomen na boravak Djevice Marije. Druga opet 
Predaja tvrdi, da je blažena Djevica preminula u Jeruzalemu. Ondje se diže krasna 
cr kva (oj uspomeni. Nemoguće je dokazati, koja je od ovih dviju predaja 
vjerodostojna. U Efezu je držan Crkveni sabor 431. u crkvi posvećenoj Mariji. Na 
° v ome je saboru službeno proglašeno učenje Crkve, da je Djevica Marija — 
°gorodiea. Mnogi u ovoj činjenici vide potvrdu predaje o Marijinu boravku i smrti 
u Efezu. 

Prvu crkvu u Efezu utemeljio je sv. Pavao i njom upravljao jedno tri godine. Do 
nas je došla jedna Pavlova poslanica pod nazivom Efezanima. Danas se općenito 

drži, da je Poslanica bila prvotno upućena svim rasijanim crkvama u Maloj Aziji. 
Mnogi noviji stručnjaci Novog Zavjeta drže, da je Pavao napisao još tri poslanice, 
dok je boravio u Efezu. Bile bi to: Filipljanima, Kološanima i Filemonu. Moglo bi to 
biti za njegova Trećeg misionarskog putovanja. 

Za prvih kršćanskih stoljeća Efez je bio napredan grad. U kasnijim su ga 
vremenima posve porušili. U ruševinama je ostao sve do danas. I Smirna poznaje 
svoju dugu povijest. U 7. stoljeću prije Krista bila je srušena i ostala u ruševinama 
oko trista godina. Onda ju je obnovio Aleksandar Veliki. Od tih je vremena Smirna 
stalno rasla i napredovala u vremenitosti. Danas je prostran lučki grad, po veličini 
drugi u cijeloj Turskoj. 


pjesnik na lađi iz smirne 

Davno prije, jednog se je dana iz smirnske luke lađom zaputio u Grčku pjesnik- 
pjevač Homer. Istina, za mjesto Homerova rođenja otimlje se sedam gradova. Među 
njima se Smirna navada na prvom mjestu. 

Godinu Homerova pomorskog putovanja ne možemo ni približno odrediti, ali 
znamo, da je to moralo biti poslije pada Troje. Arheolozi drže, da je sedmo naselje 
Troje ratom porušeno i onda spaljeno oko 1230. godine prije Krista. — Nekako istih 
godina židovskoga bijega iz Egipta i njihova življenja po pustari. — O padu Troje 
Homer je spjevao vrlo dugu pjesmu, svoju Ilijadu, poslije Biblije, najglasovitije 
književno djelo na svijetu. Od tada je Homerova Ilijada bila stalno prepjevavana, 
proširivana i dogonjena na tlu prave Grčke, dok nekad u 6. ili 5. stoljeću prije Krista, 
nije dobila oblik, u kojem je do nas stigla. Vrijednost je Ilijade za oblikovanje 
grčkoga jezika neprocjenjiva. Piscima grčke književnosti služila je uvijek jezičnim 
majdanom; iz njega je isklesan njihov bogat i određen izražaj. 

Ime je grada Troje u Ilijadi ovjekovječeno. Velika lica iz povijesti: Kserkso, kralj 
Iranaca, muž biblijske Estere i vladatelj naših hrvatskih pređa, dok su živjeli u 
pradavnoj Hruhatiji, Aleksandar, nazvan veliki, Julije Cezar, Troju su posjetili. Car 
Konstantin čak se bavio mišlju, da nad njezinim ruševinama podigne svoj glavni 
grad. Na koncu se odlučio za položaj na Bosporu. I sveti je Pavao posjećivao Troju 
više puta; znamo, da je u njoj bio u tri navrata. Istina, Troja u Pavlovo vrijeme nije 
stajala ondje, gdje i Troja Homerova, ondašnji se grad nalazio nešto sjevernije. U 
njem je bila kršćanska crkva, i Pavao je u njoj propovijedao. Za prvih kršćanskih 
vremena u Troji je bilo i sijelo biskupije. U 5. stoljeću i ova je Troja bila porušena; 
od tada su i stara i nova Troja pale u zaborav. 

autobusom u troju 

Otkopavanjem Troje prošloga stoljeća, rodio se zanos za upoznavanje starih 
svjetova: rodila se arheološka znanost. Našavši se u Smirni, u meni se rodila 
znatiželjnost i sam posjetiti iskopine Troje. 

Iz Smirne u Troju, cestom uz obalu, ima 350 km; iz Troje u Carigrad drugih 500 
km. Natjerati me na toliki put u autobusu, gdje ću sa sjedala poskakivati, znojiti se, 
biti u neprilici zbog nepoznavanja turskog jezika, mogla me je na put natjerati samo 
neodoljiva znatižljenost, ako ne prava želja za arheološku znanost. Znatiželje sam 

svakako imao na pretek pa sam se zaputio u Troju. 

Dok je sunce sjalo, čas bih gledao na zapad i sunce, kako mu zrake svjetlucaju po 
moru, onda bih motrio obrađena polja na desnoj strani, krošnjata stabla smokava i 
iznemoglih maslina. Autobus je bio pun putnika. Razgovor je među njima bio živ i 
neprestan. Mene je zapalo sjedalo sprijeda, na suprotnoj strani vozaču. Putnik uza 
me pokušavao je nekoliko puta zaći sa mnom u razgovor. Na nešto bi me upozorio, 
onda bi mi tumačio. Jednom mi se učini, da me pita: Tko si? Ponavljam mu: Croato, 
Croata, a Croat, un Croate; prihvaćam za svoju kravatu, ne bih li mu njom označio 
svoju narodnost. Nije palilo ni to. Moj suputnik nije očito znao postanak kravate. 
Možda nikad nije čuo za narod, čije ukrasni ovratnik ime nosi. Glavom bi mahnuo, 
onda se opet u me zagledao svojim ispitljivim očima. Dodijalo mi njegovo piljenje u 
me, pa reknem glasno i polako: H-r-v-a-t. 

»Kako si?« poviče vozač. 

Odlanu mi. Ustanem i priđem vozaču. Nije ni on govorio najbolje hrvatski. Samo 
je neko kratko vrijeme boravio u Trstu i upamtio nekoliko hrvatskih riječi. Ipak mi je 
mnogo valjao. 

Moj me suputnik nije ništa više pitao. 

Kad smo bili blizu Pergama, tmasti oblaci, crni i puni prijetnje, objesili se ispod 
neba. Odavno ih nisam gledao onako blizu zemlji. Zamalo je pala noć; noć gluha i 
tamna. Baš smo bili uporedo s Pergamom. Grad nam je ostajao na desno. Oblaci, 
noc Pergam prijesiol sotone , kako ga zove pisac Knjige Otkrivenja, sve je to došlo 
odjednom. U Pergamu je podnio mučeništvo sv. Antipa. Prema predaji, bio je 
iskup u gradu. Tako sam se imao kome preporučivati, da nas brani od svih triju 
nevolja. U jednom mjestu, tik uz more zaustavismo se za večeru. Vozač, u koga sam 
se pouzdavao, da će mi pomoći u restoraciji, unutar ne uniđe. Nekamo se izgubio. Na 
sreću, u restoraciji su bila jela zgotovljena i izložena u staklenim ormarima, slično 
kao u kakvoj američkoj cafeteria. Nad jednim je loncem pisalo pilav. Kud ćeš bolje! 

z riječ je stajalo još nešto. Pilav se jede i kod nas. Čak i u nekim hrvatskim 
obiteljima . po Americi. To je lako i tečno jelo. Tako uprem prstom u pilav i u ono 
jos nešto. Dobijem rižu s kuhanom janjetinom. Da sam mogao i jezikom naručiti 
ečeru, sigurno je ne bih tečniju odabrao. 

skom^eT^f - C 0 P e, , aulobus stao ' Sti 8'i smo k cilju, u mjesto čanakkale. U tur- 
TrZ \ TJ U ,0m ĆU mjeStu P rovesti "*• Sutra, ako Bog da, u 

navodi da J ' 8a ’ V ° dlC P ° Turskoj ’ nazlv| Je mjesto Čanakkale velikim gradom- 
k ’ u . mjestu ima tn hotela. Rečem taksistu, da me vozi u hotel. Naredbu 

PažnjuVakon ^ ° b ' Čn °’ " h ° tel osrednje ci J ene - Misl 'm: Tijelo zaslužuje bolju 
sam Znam 1 T PU ‘° VanJ H a ’ PU , na drndanja ' Kako mi se je hotel zvao, zaboravio 
ću zaboraviti Ak , ? P S ' 3jaŠe j ° Š jedna riječ ' ° no 8 konačišta za dugo ne 

njem se e V i c u™"?’ 3 ono svakako Ze| i ez no doba u svojim počecima, u 
bilo nikikvTh h r “' h v T Sanih d3Saka VOdi ‘ e $U na drugi kaL Sa “rane nUe 

hodnV ne ?, Ca; I ? 1 *- ŠknPale> CViHle - Sredinom ' na drugom kata - z jao je 
m nogo duh a dT nJen: ‘ rebal °, je zak °račivati s merteka na mertek. Sobica je bila ne 

Posteljo! pVdno' kVeveV Šlr ° ka i° k ° ^ Uza Z ‘ d ' ijeV ° bioje krevetić sa slamnatom 
cijev, vi ?h l a? stršila je cijev, na vrhu savijena. Po česmi na zgrčenoj 
v,d,m. tuda nekad tece voda. Pod otvorom ipak nije bilo lavora niti ikakve 

posude; tako puštena, voda je otjecala na pod i kroza nj se gubila dolje, Bog zna. 
gdje. U sobi ni ručnika, ni sapuna, ni ogledala. Vrata nisam mogao zaključati, čak ni 
pravo zatvoriti. Ipak sam legao, ali zadugo nisam mogao zaspati. Čim je ujutro sunce 
ogranulo, svu je svoju svjetlost sasulo u moju sobicu; bolo me svojim zrakama, jer 
prozorčić nije bio ni čim zaštićen. Veselo sam sunce ipak pozdravio. 

Turske vlasti naređuju, da se turisti, koji žele posjetiti iskopine Troje, moraju 
unaprijed pismeno najaviti mjesnom redarstvu, te će ih njihov službenik pratiti na 
iskopine. Za ove naredbe niti sam prije čuo, niti sam ih se držao. Šofer, koga sam 
ujutro najmio, pobrigao se za potrebna dopuštenja, ali redara s nama nije bilo. Tako 
smo rano pošli u Troju. Putem nismo nikoga sretali. U jutarnjem pokoju pjevale su 
šume; s vrhunaca bajoslovnog brda Ide razlijevalo se sunce. Put je vodio šumovitim 
krajem; spuštao se u doline, penjao na brjegove. Ovuda su prolazile i čete trojanskih 
saveznika, da punih deset godina odbijaju grčku navalu na Troju. Kao da ih gledam 
sa štitovima, tobolcima i lukovima preko ramena. Najposlije će Trojanci podleći 
grčkoj varci, ponavljanoj i danas u izrazu trojanski konj. Tako će Troja pasti, a 
njezini junački borci ostavit će svoja mrtva tjelesa po žalu, dolje na morskoj obali - 
neopjevani. Homer pjeva samo o kraljevima, plemićima i vojskovođama. To su 
spominjana lica u Ilijadi, koja će živjeti u trajnoj ljudskoj uspomeni bez obzira ili su 
u životu živjela ili ne. Bez sumnje, mnoga su lica samo likovi pjesničke mašte. Danas 
ih ima, koji u otmici lijepe Helene gledaju uobličenje sukoba između Europe i Azije. 
Prema ovima, Trojanski se rat nije vodio zbog opjevane Krasotice od Sparte, nego 
zbog osvajanja Dardanela, kroz koje je za dugih stoljeća Troja smetala prolaz grčkim 
lađama. Tako bi osvajanje Troje označivao početak nadmoći Europe nad Azijom. 
Svakako je zanimljivo, da su Perzijanci držali, kako su zbog pada Troje postali 
zakleti neprijatelji Grka. 


troja: roditeljica arheološke znanosti 

Više može kazati jedna slika , nego tisuću riječi. Ta mi je kineska poslovica pala na 
pamet, kad sam se našao nad iskopinama Troje. Devet njezinih naselja bilo mi je kao 
devet živih slika; svaka je naglas pripovijedala svoju pripovijest. Tloris Troje nalik je 
je istrošenim stranicama rastvorene knjige. Treba knjigu samo prelistati, da se 
doznaju Trojine pripovijesti. Prva joj počinje s trećim tisućljećem prije Krista. Tada 
je Troja bila malen grad. Bila je opasana čvrstim bedemom. Temelji su bedema bili 
od kamena; gornji dio bio je od gline, nabacane među debele daske, možda bolje 
grede. Uz kapiju na obje strane dizale se obrambene kule. U gradu se nalazila 
dvorana za vijećanja građana. Kameno je oruđe još bilo u upotrebi; od kamena su 
pravljeni i kumiri. Ovu je Troju srušio potres. Druga uopće nije bila sazidana nad 
prvom nego nešto podalje. U ovoj je stajala velika kraljeva palača; lončarstvo druge 
ne razlikuje se mnogo od lončarstva prve. U pojedinim kućama našlo se mnogo većih 
posuda s dječjim kosturima; našlo se također predmeta od srebra i zlata. Ovu je 
Troju uništio požar. Treća i četvrta bile su obična sela; četvrtoga je nestalo koncem 
18. stoljeća prije Krista. Peta je opstojala suvremeno s Abrahamom i otprilike živjela 
koliko i Abraham. Onda je nastala šesta, najveća i najkrasnija. Gradske su zidine bile 
isklesane od kamena; kuće su uređene; pokućstvo je bogato, lonci su obojeni crveno 
bojom. — Iz doba ove Troje koja posuda, o čemu sam maštao u zrakoplovu povrh 


Atlantika, mogla bi uresivati i bogatiju kuću našega vremena. — Tako je bilo lijepo 
lončarstvo šeste Troje! Gradski odvodni prokopi bili su lijepo provedeni. I šestu je 
Troju uništio požar. Sedmu — Troju iz Homerove Ilijade — porušili su Grci, a onda 
je plamenom sažgali. Iskopine uvjeravaju, daje neki novi narod opet Troju obnovio, 
kratko poslije toga. Još se razabiru dvije Troje: osma i deveta. Osma je bila puna 
helenističkih oznaka, a deveta, uz ove, i rimskih. Stupovi su bili od brušenog kamena 
i s kićenim kapi teli ma. 

I obični posjetitelj trojanskih iskopina može uočiti promjene, razvoj i napredak, 
koji su postigli naraštaji u tri i pol tisuće godina: kroz život suza i radosti, u 
strahovanju od ratnih krvoprolića ipak su kročili naprijed, istina, sporo, ali su ipak 
kročili. To i jest suština života svih ljudskih naraštaja. U mnogočem je svijet naših 
vremena, barem u većini krajeva zemlje, napravio velik korak u ugodnijem življenju i 
napretku. No i suvremeni svijet provodi život između suza i radosti, strahovanja i 
nadanja. Tako, u bitnim oznakama života današnji se naraštaji vrlo malo razlikuju 
od života trojanskih građana. Uostalom, vremenski razmak, koji nas od njih dijeli, 
neznatan je, kad se drži na umu pusta duljina ljudskoga roda na zemlji. U pet tisuća 
godina odsada razlike u napretku bit će očitije; u tvarnom pogledu sigurno. No, hoće 
li se svijet osloboditi svakoga straha osim Božjega? Tome se jedino može nadim. U 
nadi ipak ima utjehe. 

To posjetitelj Troji nauči nad njezinim iskopinama. 
u slavnom mjestu najslavniji poziv 


Pavlovim posjetom Troji, otvara se novo razdoblje Crkve. Tu je Pavao dobio 
poziv od Boga, da prijeđe u Europu i na njezinom tlu zasadi Crkvu. Prešavši, stigne u 
mjesto Filipi i u njem osnuje prvu kršćansku crkvu - prvu na europskom tlu. Bilo je 
to za njegova Drugog misionarskoga putovanja. Crkva u Filipima ostala je vazda 
najmilija Pavlovu srcu. Iz Filipa je produljio u Solun i u njem također crkvu 
osnovao. S osnutkom crkvene zajednice u Solunu, najuže je povezana naša biblijska 
pripovijest. Kršćanima naime u Solunu upravio je Pavao svoje pismo: Prvu poslanicu 
bol u nj an ima — našu trinaestu knjigu Novoga Zavjeta, od svih novozavjetnih knjiga 
najprije napisanu. Pisao ju je iz Korinta 50. godine ili, možda, 51. Pozdravne riječi 
ove ^ oslanice: Haris himin kai eirene — Milost vam i mir! ujedno su podloga i 
sadržaj cijelog Novog Zavjeta. 


• Kavlorn je iz Troje, uz druge pratioce, pošao i evanđelist Luka. S njim smo se 
Ue susretali. Ovdje ga opet spominjemo. Činimo to radi posebnih razloga. Jedan 
dri a 3 os,ao u filipima upravljajući novo-osnovanom crkvom. O Luki se je 
lT u Vn ° općenito držal0 ’ da ni -i e bi ° Židov. Danas ih opet ima, koji kažu, da je i 
iz Fir 10 pnpadnlk Izabranog naroda. Ima ih, koji tvrde, da je Luka bio rodom baš 
je ieH a - ° veca žldovska naseobina zaista je opstojala u Filipima. Ako je tako. Luka 
novnT n ' Fpropejac pisac novozavjetnih knjiga. Prema običaju vremena, 
izv or , aV -, etnl P1SC ' nlSU P ot P' sivali sv oje ime na knjigu, koju bi napisali. Iz drugih 
a Po ' Z , Sam ‘ h djda ’ naSt0j ' Se us,anovi,i: Tko je što napisao? U Djelima 
posi m ’ koja je sigurno napisao Luka, po svoj prilici u Rimu desetak godina 
Je svoga susreta s Pavlom, piše, kako je neki Makedonac u viđenju zamolio 

Pavla, da pođe Makedoncima u pomoć. Ime toga Makedonca nije nigdje 
zabilježeno. Međutim, odlomak u Djelima, gdje se o toj zgodi pripovijeda, uvjerava, 
da gaje napisao sv. Luka. Odmah... nastojasmo otputovati u Makedoniju. Je li Luku 
vukla želja, da bez odgađanja pođe u svoje rodno mjesto i u njem osnuju prvu crkvu 
na europskom kopnu? Zašto se nisu zadržali bar neko vrijeme na otoku Samotraku? 
Taj je otok bio poznat po gnusnom štovanju božice Plodnosti. Mogli su se malo 
zaustaviti i u Neapolu. Ali ne, njima se žurilo u Filipe. — Misao je nova, koju će 
teško itko moći zaključno obraniti. Ali: Može li se bar postaviti i braniti? 

jezik novozavjetnih knjiga 

Namjerno smo ostavili početne riječi najprije napisane novozavjetne knjige u 
izvornom, grčkom jeziku, nazvanom koine , biva: zajedničkom jeziku. Tim se 
jezikom govorilo u biblijskim zemljama u vrijeme pisanja novozavjetnih knjiga. 
Koine se razlikovao od klasičnog grčkoga s više pogleda. Neka je na ovome mjestu 
dosta reći: bio je to pojednostavljen jezik, koji se mogao mnogo lakše naučiti od 
književnog jezika iz klasičnog grčkog doba. Dugom upotrebom na širokom prostoru, 
grčki je jezik postao jednostavnijim. Do ove se spoznaje nije baš davno došlo, istom 
krajem prošloga stoljeća. Doonda nije bilo jasno, kako su nastale velike razlike 
između klasičnog i biblijskog grčkoga. Jedan je njemački učenjak dokazivao, da je 
posebnim djelovanjem Duha Svetoga nastao biblijski koine. No drugi Nijemac, 
protestantski dušobrižnik Deissmann, namjeri se slučajno na neke stare egipatske 
spise svjetovnog sadržaja i opazi, da su pisani istim jezikom kao i Novi Zavjet. Nije 
posve točno ni mišljenje, da je zajednički, koine grčki nastao tek poslije osvajanja 
Aleksandra Velikog. Biblijske su zemlje davno prije Aleksandrova doba — ovdje tek 
napominjem misao, o kojoj pišem u svojoj knjizi Od Pradomovine do Domovine — 
biblijske su naime zemlje davno prije, dvjesta godina prije, zbližene međusobno i 
dobro povezane zajedničkim aramejskim, a donekle i iranskim jezikom, kojim se 
govorilo širokim iranskim carstvom, što ga je utemeljio biblijski pomazanik car Kir i 
ljudski njim nastavili vladati njegovi nasljednici Darije Prvi, sin mu Hšajarša, 
Kserkso i drugi, dok ih nije uklonio sa zemlje neukrotivi osvajač Aleksandar 
Makedonac. Uporedo s iranskom uljudbom ove su zemlje bile oplemenjivane i 
grčkom prosvjetom. Zasluga je Aleksandra i njegovih nasljednika, što su proveli veće 
jedinstvo između pokorenih zemalja i povezali ih središnjom upravom. Na taj je 
način bilo prošireno međunarodno trgovanje i izmjena pučanstva. Tako su potrebe 
života onoga doba dovele do zajedničkog, grčkog jezika. Do još većeg se jedinstva 
došlo za rimskoga carstva. Tada je istom biblijski grčki bio pravi opći jezik naroda. 
Ta svima su vladali rimski carevi. 


sveučilište starog svijeta \ 

Kad je kršćanstvo nastupalo, i Grčka je bila pod vlašću Rimljana. Međutim je ; 
osvojena Grčka, osvojila osvajača. Rimljani su prihvatili grčku uljudbu i dalje je 
raznosili. Žarište grčke uljudbe bila je Atena. S vrhunaca njezinih postignuća vidici 
uma prodirali su najdublje. Atenu, stoga, zovu Sveučilištem Staroga svijeta. Za nju i 
se je nadaleko čulo ne samo zbog traženja i dovinuća pojmovnim istinama po j 
njezinim velikim umovima, nego i po atenskim slobodnim ustanovama. Cvijet j 

slobode, mirisan i opojan, najprije je procvao u Ateni; njezini su građani najprije 
uživali demokratski poredak. I piscu Druge knjige Makabejaca bilo je to poznato. 
Zato su mnogi, u potrazi za istinom i onim najljepšim u životu, hrlili u Atenu. 
Jednog dana u Atenu se zaputio i sv. Pavao, da u njoj zasadi kršćansku istinu. 

Atenjani su bili bogobojazan i pobožan svijet. Za Pavlova posjeta gradu, u njem 
se moglo brojiti oko tri tisuće žrtvenika i kipova različitih božanstava. Idući u grad, 
Apostol opazi jedan žrtvenik, posvećen Nepoznatom Bogu. Kad su ga poslije neki 
građani pozvali na Areopag, Pavao je propovijedao o tom Bogu. Tom je prigodom 
Pavao držao učenu propovijed. Slušateljstvo se sastojalo od gornjeg sloja građanstva, 
od stoika i epikurejaca. Svi su ga slušali, dok je govorio o Božjoj naravi i njegovoj 
Providnosti. Ali kad je počeo govoriti o neumrlosti duše, prestali su ga slušati. U 
Ateni, u Pavlovo vrijeme nije više bilo umova Platonove i Aristotelove veličine. Ono 
se slušateljstvo sastojalo od malograđana, što se bavilo sitnim pitanjima svakod¬ 
nevnog života, dok ih nije puno zanimalo pitanje duše i života poslije smrti. Tu, na 
atenskom Areopagu, Pavao je doživio prvi i jedini neuspjeh na svojim misionarskim 
putovanjima. Poučen njim, odsada će se držati samo naučavanja o Isusu, i to 
Raspetom. Ipak je nekoliko Atenjana prigrlilo Pavlovo učenje. Među njima i jedan 
areopažanin , Dionizije, koji je postao prvim atenskim biskupom. 

nedjeljno jutro u ateni 

Nedjeljom ujutro kršćanin može proživljavati ushit duše na svakom dijelu svijeta. 
Zaboravivši zemaljsko, lako se uzdigne k onom, što je nebesko. No čini mi se, da je 
Atena za duševni ushit od svih mjesta najprikladnija. Nikad ne ću zaboraviti svog 
nedjeljnog jutra u njoj. Sve je pjevalo o slavi Božjoj, sve mirisalo, sve zanosilo: 
sunce, vedrina, umjetnine i ljepota. U Ateni je sve to u punini. Nimalo mi nije 
neshvatljiva tvrdnja jednog starog Atenjanina, da je prirodna ljepota Atene stvarala 
velike umove i nenadmašive umjetnike. 

Išao sam u crkvu sudjelovati u svetoj misi. Po gradovima u velikim župskim 
crkvama na nedjelje teško je naći vrijeme za slavljenje privatne mise; svećenik-putnik 
u najviše slučajeva pridruži se puku. Tako sam učinio i ja onog jutra u Ateni. Ako se 
ne varam, crkva je posvećena sv. Baziliju. Građena je u stilu rimskih bazilika. Sa 
Široke i prometne ulice k njoj vode bijele stepenice. Crkva je mramorna, skladna i 
prostrana. Pri misi u 9 sati bilo je puno svijeta. Nađem prazno mjesto otraga i tu 
stanem. Evanđeoski lik raskajanog carinika, koji je molio izdaljega, privlačiv je i mio 
predmet za razmišljanje. Misa je služena novo-grčkim, suvremenim jezikom zemlje. 
Novo-grčki se dobrano razlikuje od onog, kojim su pisane novozavjetne knjige, a 
Pogotovu od grčkog, koji se uči u klasičnim gimnazijama. No jezik nije smetao 
vjernicima. Među njima je bilo mnogo turista iz različitih zemalja. Vidjelo se to; 
m nogi su šutjeli, kad je trebalo odgovarati. Šutio sam i ja. No ipak sam se osjećao 
Članom kršćanske zajednice. U zajednici s cijelom Crkvom; u zajednici počevši od 
Apostola i stada atenskoga Dionizija, pače prije: od Abrahama, Izaka i Jakova; u 
zajednici sa svojim župljanima u Nevv York-gradu; sa svim kršćanima pa nalazili se 
0n i u hercegovačkom Izbičnu ili u Nairobi na Zanzibaru, iskazivao sam štovanje 
Bogu po Isusu Kristu. To je sadržaj bogoštovnog čina mise u svim krajevima svijeta, 
Sv >h vremena i svih naraštaja; svi su oni pripadnici Božjeg puka na zemlji. Osjećaj 

pripadništva Božjem puku na zemlji bio je vrhunac mog nedjeljnog ushita u Ateni. 

na zapad , ili na jug? 

Trebalo mi je birati: Ili na zapad, ili na jug? Samo 86 km na zapad od Atene 
nalazi se Korint. U Korint je zalazio sv. Pavao više puta. Uz već spominjane 
poslanice, u Korintu je napisao i Poslanicu Rimljanima, kojom se je želio predočiti 
sam kršćanima prije namjeravanog posjeta. Godina pisanja ove Poslanice bila je 58. 

Jedno 50 kilometaa na jugo-zapad od Korinta nalazi se drugo središte grčke 
kulture: Micena, mjesto najkrvavijih priča iz starine. Takovih sam priča bio sit. Da 
sam se odlučio poći na zapad, bilo bi radi drugih razloga. Negdje u okolici Micene 
nalazi se selo Harvati. Prije stotinu godina na nj je nabasao otkrivač Troje, 
Schliemann i o njem zabilježio, da je najsiromašnije i najnečistije, što ga je u Grčkoj 
vidio. Schliemannova putopisna opažanja nisu uvijek točna. Zato sam želio potražiti 
to selo i vidjeti svojim očima, kako danas svijet živi u tom selu. Naziv Harvati naime 
dolazi od našeg narodnog imena, slično kao i naziv sela Hrvači nedaleko Sinja. Kad 
se je skupina naših hrvatskih pređa u njem nastanila, ne bih znao. Možda davno, 
davno. U arheološkim iskopinama u Ateni naišlo se je na tragove hrvatskoga življa iz 
6. stoljeća poslije Krista. Jesu li se, moguće, neki Hrvati ondje tiastanili u to davno 
doba i našim imenom okrstili to grčko mjesto? Ne će li koji od sunardonjaka imati 
više vremena, kad se u Grčkoj nađe, pa posjeti selo Harvate. 

Mjesto na zapad, odlučim se za jug. Dolje me je vukla Kreta, starozavjetni Kaftor 
i traganje za Filištejcima. 

Let povrh Cikladskoga otočja je silno zanimljiv. Otok za otokom probije iz mora; 
naredali se kao da je kakav div otresao s nogu snijeg, dok je išao sniježnom 
poljanom. Tako su bijeli! I putnici i pjesnici opjevavaju njihovu ljepotu. 

Dalje na istok, u sklopu Dvanaest otoka , nalazi se Patmos, mjesto zatočenja sv. 
Ivana. Na Patmosu je Ivan doživljavao svoja viđenja. Objavio ih je u lijepoj Knjizi 
Otkrivenja, koju je na ovome otoku i napisao. To je jedina proročka knjiga Novoga 
Zavjeta. Napisana je, da bude izvorom utjehe progonjenima na zemlji: zemaljska 
stradanja, podnašana u vidu neba, zalog su vječnog veselja. Tako Otkrivenje lijepo 
pristaje mjestu, koje u popisu biblijskih knjiga zauzimlje: Bibliju zatvara, a nebo 
otvara. Otkrivenje je napisano između 95. i 97. godine. S njim završava i naša 
biblijska pripovijest na tlu Grčke. 

Popratimo joj daljnji razvoj prema zapadu i koncu. 

sjećanja na jednu žučIjivu raspravu 

Godinama prije raspravljala dva hrvatska bibličara o mogućnosti Pavlova posjeta 
i propovijedanja po hrvatskim krajevima. Bilo je za mojih đačkih dana, kad sam 
raspravu čitao. Više se ne sjećam imena pisaca, koji su raspravu vodili. Ako se ne 
varam, dokazi su svođeni na pitanje: Ili je otok, kod kojega je Pavao doživio 
brodolom bio Malta ili Mljet? Kad sam nedavno razgovarao s drom. fra Ivom 
Sivrićem o istom predmetu, on se sjetio zaključnih riječi pisca, koji je tvrdio, da se 
ima shvatiti Malta, a ne Mljet. Njegove su zaključne riječi bile: Sveti je Pavao doživio 
svoj brodolom kod Malte, a moj protivnik kod Mljeta! Mora da je rasprava bila 

žučljiva vrlo, kad je popraćena ovako zapaprenom doskočicom. 

Nema sumnje, da se onom prigodom Pavao nije dotakao naše obale; a još manje 
propovijedao po hrvatskim zemljama. Bio je pod stražom; stražar ga vodio u Rim. 
Pogled na zemljovid pokazat će, da je govor o Malti. Ali u Poslanici Rimljanima veli 
Pavao: 

Tako sam od Jeruzalema i naokolo do Ilirije potpuno 

izvršio dužnost propovijedanja Kristova evanđelja. 

Grci i Rimljani onih vremena pod nazivom Ilirija , Ilirik i Dalmacija razumijevali 
su današnje hrvatske zemlje. Bile su im dobro poznate. Iliri su zadavali Rimljanima 
tešku glavobolju. Konačno ih je pokorio car Tiberije; od tada je Dalmacija postala 
dijelom Ilirika. Bilo je to 9. godine poslije Kristova rođenja. Grčko pleme korintskih 
Kersikrajaca nastanilo se na Korčuli u 8. stoljeću prije Krista te se po njima otok i 
danas zove. Za kasnijih vremena osnivane su grčke naseobine po obalnim mjestima i 
daleko u unutrašnjost zemlje. Naseobina u Saloni, našem Solinu, bila je na veliku 
glasu. Bez arheoloških istraživanja naišlo se na tragove grčkog življa u Gorici kod 
Imotskoga. Za grčkim doseljenicima slijedili su poslije Rimljani. Pavao je bio apostol 
svih; ni daljine, ni napori nisu mogli ugasiti njegov misionarski žar. Zato nam se čini, 
da njegova izjava do Ilirije ima uključivo, a ne isključivo značenje. Tako je shvaćaju, 
na primjer, i tumačitelji najnovijeg talijanskog prijevoda. Drugi opet kažu: Nema 
spomena u Djelima o bilo kojem Pavlovu putovanju u Iliriju, ali se zbilja može 
uključiti u njegovu opću izjavu 20. poglavlja Poslanice Rimljanima, gdje veli: 

Na to se oprosti s njima i otputova u Makedoniju. 

Pošto je prošao one krajeve ... dođe u Grčku. 

Uvelike me čudi, zašto se kod nas ne gleda više jesno na mogućnost Pavlova 
posjeta nekom hrvatskom kraju. Jedni ga posve mimoilaze, a drugi niječu. Nema 
Španjolca, koji ne bi držao, da je sv. Pavao bio u njihovoj zemlji, iako novi, ne- 
Španjolci, tumačitelji Biblije, jednostavno u tu mogućnost ne vjeruju. Nama, eto, 
stranci vele, da se mogućnost Pavlova posjeta hrvatskim krajevima može donekle i 
braniti, a mi sami tu mogućnost odbijamo. Trpimo li i na ovom području od osjećaja 
vlastite nevrijednosti, kompleksa inferiornosti ? 

u rimu smo 

Istom je polovica lipnja, a već je tako neugodno hodati ulicama grada Rima. 
Sunce se ne vidi, sakrivaju ga oblaci. Objesili su se nad gradom kao težak poklopac 
nad uzavrelim kotlom. Sparina je nepodnosiva. Što će biti istom kad ljeto bude u 
jeku! Rimski građani, koji god mogu sebi priuštiti, odlaze iz grada za ljetnih dana. 
Kao što rade danas, tako su radili i u starini. 

Zamislimo da se nalazimo u Rimu mjesec dana od danas. Neka to bude u godini 
64- poslije Krista. Točno, 19. srpnja. Grad plamti u požaru. Tada je Rim brojio oko 
milijun žitelja. Panika, metež, zapomaganje na sve strane. Od 14 gradskih četvrti 
samo su četiri ostale netaknute. Drugo je sve izgorjelo. Sedam se tisuća vatrogasaca 

borilo protiv vatre punih šest dana. No bilo je sve uzalud. Ponosni Rim sveden je u 
pepeo. Značenje pepela: poniznost, skrušenje pred Bogom, Rimljanima je bilo 
nepoznato. U požaru je mnogo građana izgubilo živote; mnogo drugih, koji su požar 
preživjeli, izgubili su imovinu. 

Tko je zapalio grad? pitalo se na sve strane. Onako silan požar, proširen za ono 
kratko vrijeme, morao je biti podmetnut. Trebalo je naći krivca ili krivce. Za ljetne 
žege svjetina se još brže usplahiri. Bune po velikim američkim gradovima ovih 
posljednjih godina, Los Angeles, Chicago, i to za ljetnih mjeseci, to jasno pokazuju. 

Na carskom prijestolu sjedio je Neron. Neki su optuživali njega, da je grad spalio 
želeći ga nanovo podići i svome imenu posvetiti. Ne zna se. Tacit, vjerodostojan 
izvjestitelj događaja, kaže, da seje Neron za požara nalazio van grada: u Anciju. Ali 
čovjek, kakav je Neron bio, ubojica vlastite majke, bez osjećaja odgovornosti, 
mogao je i spaljenje narediti. Svakako se među građanima govorilo na sva usta o 
Neronu — spaljitelju Rima. 

Onih je godina u Rimu živjelo kojih 30.000 Židova. Kao i po drugim mjestima, 
Židovi su živjeli u zajednici za se. Uglavnom, bili su okupljeni u dijelu grada, Što se 
zove Trastevere. Poznatom žilavošću i marljivošću, mnogo ih se domoglo velikog 
bogatstva. Mnogim rimskim građanima Židovi su bili trn u oku. Svaliti na njih 
odgovornost za požar, nije bilo teško. Zaista se o tom počelo i govoriti. Optužbe 
protiv Židova stignu i do ušiju Neronove žene Popee. Popea je bila obraćenica na 
židovsku vjeru. 

Godinama prije u Rimu je bila utemeljena i kršćanska zajednica. Točne podatke o 
njezinu osnutku ne posjedujemo. Ipak, opravdano možemo predmijevati, da je 
kršćanska crkva u Rimu, kao i drugdje, najprije nikla među vjernicima Staroga 
Zavjeta. U 16. poglavlju Poslanice Rimljanima možemo razlučiti barem četiri osobe 
židovskoga podrijetla, koje su pripadale toj prvoj rimskoj crkvi. Sveti je Pavao 
sigurno nije osnovao. U istoj Poslanici veli, da ne želi zidati na tuđim temeljima. 
Opet, kao i drugdje, među kršćanima i starozavjetnim vjernicima, i u Rimu su 
vladale trzavice, gloženja i optuživanja. Čini se, da su Židovi u Rimu bili u boljem 
položaju pred vlastima. T'k sama careva žena bila je njihova štićenica. 

O kršćanima su se gradom pronosile ružne glasine; u očima mnogih, kršćani su bili 
najgori ološ. Dajmo riječ povjesničaru Tacitu: 

Da Neron učini kraj tim glasinama — donosimo prema 
jednom francuskom prijevodu — podvrgne ovaj 
prezreni svijet najdomišaljatijim kaznama zbog 
njihovih sramotnih djela. Narod ih je zvao kršćanima. 
Tražilo se one, koji su vjeru ispovijedali... Velikom 
mnoštvu njih manje se je mogla upisati krivica za 
požar, nego mržnja na ljudski rod. 

Na glavnom igralištu, zvanom circus , provodilo se mučenje rimskih kršćana, 
rastrgavanje od zvjeradi, spaljivanje na lomači, razapinjanje na križ. To je bio 

početak velikih i krvavih progona rimskih kršćana. 

Prvak apostola, sv. Petar, tada se je nalazio u Rimu. Odande je 63. ili 64. pisao 
svoju Prvu poslanicu kršćanima u Maloj Aziji. Sam u toj Poslanici veli, da je piše iz 
Babilona. Tako su kršćani nazivali Rim zbog njegovih nepodobština. U tom krvavom 
progonstvu, prema najstarijoj predaji, Petar je poginuo. Za neprekinutu predaju o 
Petrovoj smrti u Rimu i na brežuljku, koji se i onda zvao Vatikan , svjedoči 
najveličanstvenija kršćanska crkva: Sveti Petar. 

Koliko su pouzdane stare predaje! Sumnjivim je tomama trebalo pokazati, da je 
nad grobom sv. Petra u 4. stoljeću car Konstantin sazidao crkvu; da je nad tom 
crkvom u 16. stoljeću katolički svijet svojim darežljivim doprinosima podigao 
današnju velebnu crkvu Sveti Petar te da se pod njom Svečev grob nalazi i danas. To 
su zaista pokazala arheološka istraživanja u našim danima, vršena od 1949. do 1953., 
otkrivši prvotnu kapelicu — aedicula , u koju su položeni Petrovi posmrtni ostaci 
jednog dana 63. ili 64. godine. 

Poslije onog progonstva kršćani će biti obespravljeni po cijelom carstvu. 

Sveti se Pavao nije nalazio u Rimu one godine. Zato je jamačno i ostao na životu. 

1 on će, istina, primiti u Rimu svoj vijenac pravde, ali koju godinu kasnije. 

europsko evanđelje 

Pozdravlja vas crkva u Babilonu... i Marko, moj sin, završava Petar svoju 
Poslanicu. Marko, koga Petar ovdje spominje, naš je sv. Marko, pisac Evanđelja. 
Prilično se jasna slika da narisati o sv. Marku i njegovu Evanđelju. Posjedujemo 
sigurnih pismenih podataka, a nekoliko opet usmenih. Pokušajmo sabrati ih u 
cjelinu. Čitamo u Markovu Evanđelju, poglavlje 14.: 

Neki ga je mladić, zamotan plahtom po golu tijelu, 
slijedio. 1 htjednu ga uhvatiti, ali on ostavi plahtu te 
gol pobježe. 

Kad se je ovaj prizor odigrao u Getsemanskom vrtu, bila je noć. Nigdje u cijelom 
Novom Zavjetu, o ovom prizoru nema više spomena. Zgodica upada u oči 
nepovezanošću s opisom, što prethodi jednako kao i s onim što slijedi. Stoga se 
općenito drži, da ju je pisao očevidac, pisac ovoga Evanđelja. Do prizora je došlo po 
svoj prilici ovako: Posljednja se večera blagovala u kući Markove majke Marije. To 
je naš Cenakul, s kojim smo se oprostili, kad smo napustili Jeruzalem. Kasno u noći, 
nakon što je Isus održao svoj oproštajni govor, pošao je s učenicima na uobičajeno 
mjesto moliti. Poslije večere dječak Marko Ivan otišao je u krevet. Kratko vrijeme 
poslije toga uniđu u kuću sluge Velikoga svećenika s Judom tražeći Isusa. Marko je 
čuo, o čemu se radi. Kad su urotnici izišli, on, brže-bolje zamotan čaršafom, potrči u 
Getsemanski vrt, da upozori Isusa na opasnost, što mu prijeti. Iz Cenakula do Vrta 
može se dotrčati brzo dragom. Kameni buboljci bi istina frcali ispod nogu, ali kad se 
radi o glavi velikog prijatelja vlastite majke, treba sve poduzeti i spasiti ga. Mjesec je 
bio oborio strmo niza stranu, ali svejedno, još je svijetlio. Marko se pobojao, da će 
Sa netko opaziti. Zato udari zaobilaznim putem. Jao! stigao je kasno. Isus je već bio 
u njihovim šakama. Umal ne uhvatiše i njega. I bi, da nije pustio plahtu i pobjegao. 
Ovako je otprilike nejedan pokušao predočiti ovaj evanđeoski prizor. 
































Poslije Uskrsnuća Markova je majka stavila svoju kuću na raspolaganje 
apostolima i mladoj Crkvi. Mladić je Marko i sam prisustvovao sastancima i 
molitvenim činima. Kad mu je stric Barnaba postao suputnik Pavlov, i Marko ih je 
više puta pratio na misionarskim putovanjima. Kako je Barnaba bio od levitskoga 
roda, možda je toga roda bio i Marko, Misionarska su putovanja na Marka, ta još je 
bio mlad, nepovoljno djelovala. Često je na njima čeznuo za zagrljajem svoje dobre 
majke. Zato je jednom isred puta napustio strica Barnabu i Pavla te se vratio doma. 
Dugo vremena Pavao to nije mogao zaboraviti. Najposlije ga je shvatio i oprostio 
mu. Negdje se je Marko pridružio Petru i njega pratio. Petrovo se propovijedanje 
duboko usjeklo u Markovu glavu. Toga je odraz Markovo Evanđelje. 

U Neronovu je progonstvu Marko izgubio svoga oca Petra. Kršćanski su se redovi 
u Rimu bolno prorijedili. Nastave li ovakovim progonima, pomišljao je Marko, 
izginut će svi, koji posjeduju podatke o Isusu i njegovu djelu iz prve ruke. Istina, već 
su kolala Pavlova pisma, Petrova i drugih crkvenih prvaka, ali nije još bilo knjige, u 
kojoj bi bili zabilježeni svi važniji događaji iz Isusova života. U crkvama po Istoku, 
čuo je Marko, da se čita Matejevo Evanđelje na aramejskom jeziku. Tada se u njemu 
porodi misao, da sam sastavi evanđelje na grčkom. Dadne se na posao; sabere i 
poreda u cjelinu glavni sadržaj kršćanskoga propovijedanja onih godina: Nebesko je 
kraljevstvo utemeljeno na zemlji Otkupljenjem, što ga je pribavio Božji Sin Isus 
Krist; on je obećani Spasitelj; krštavajte se i stupajte u to kraljevstvo — u Crkvu. To 
je glavna misao, koja se provlači Markovim Evanđeljem. 

Od četeriju Evanđelja, oblikom, u kom su do nas stigla, Markovo je najstarije. 
Napisano je u Rimu, nedugo poslije Neronova progonstva, možda već godine 65. 
Tako se je rimska crkvena zajednica pravom mogla ponositi: grobom Prvaka 
apostola, sv. Petrom i Evanđeljem njegova učenika, sv. Marka. 

Tim bismo završili pripovijedanje o ulozi Rima u biblijskoj pripovijesti, kako je 
držano u Crkvi od najstarijih vremena do nedavno. Međutim, prema zaključcima 
najnovijih bibličara treba pribrojiti Rimu još barem Poslanicu Hebrejima. Mnogi, 
naime, drže, da ovu Poslanicu nije pisao sv. Pavao, kako se je na temelju držanja u 
Istočnoj crkvi, općenito mislilo, nego ju je napisao apostol Barnaba, Markov stric; i 
to, dok su njih dvojica bila zajedno u Rimu. Tvrdnja se čini vrlo prihvatljivom. 
Potkrijepimo je navodom jednog stručnjaka za ovu Poslanicu: 

Poslanica Hebrejima je prvo nastojanje većeg zamaha 
kristoslovno protumačiti Stari Zavjet. Pisac se u njoj 
sluti Starim Zavjetom ne samo za t izvor crpljenja 
dokaza, nego još više za izvor Vjere, koja osvjetljuje 
osobu i službu Krista. Za nj je Stari Zavjet kršćanska 
knjiga, koja se može shvatiti pravo jedino u svom 
usavršenju, ispunjenju, postignutim u Novom Zavjetu. 

Krist, prolivenom krvlju na križu, pribavio je Spasenje. U Poslanici Hebrejima 
Krist se uspoređuje s Velikim svećenikom židovskoga naroda u ulozi škropljenja 
krvlju i ispaštanja za narod. Muka i križ u Markovu Evanđelju vrlo su živo 


predočeni, i možemo biti sigurni, da opis potječe od očevidca. Posve je moguće, da su 
se Marko i pisac Poslanice Hebrejima služili podacima iz istoga vrela. Ako su to bili 
stric i bratić od levitske, svećeničke loze, postaje nam još jasnije. Svećeništvo 
Kristovo ističe se u ovoj Poslanici značajnim riječima. 

Križ, izrastao iz Sedmerostrukoga svijećnjaka, blista i danas u Rimu u punom 
svjetlu, u iskonskom sjaju. 

Ovu je misao želio živo predočiti crtežom na pročelju svih jedanaest svezaka 
prevoditelj-izdavatelj Hrvatske Biblije. 

odbačen 

Habit franjevca iz Hercegovine ističe se svojom širinom. Lijepo nabran habit, 
lijepo tijelu pristaje. Zgužva li se, ne da se nabrati i nije za danje svjetlo. 

Stoga sam i ja, stigavši u Rim, najprije potražio radnju, da mi habit ispegla. 
Onakovim, zgužvanim na dugom putu, nisam mogao ni u običan samostan, a kamoli 
u Vrhovnu upravu Reda. Tako sam prvog dana po Rimu hodao u običnom 
građanskom odijelu. 

Kasno popodne zapljusti kiša. Sklonem se pod naslon neke kavane. Tu sam ispijao 
capucino. Moj je stolić bio spročelja, pri kraju s desne strane. Uzduž kavane, za 
mojim leđima, bili su drugi stolići, također natkriveni. Tako, pijem kavu, prebirem 
dojmove s dugog putovanja, gledam, kako kiša pljušti i sapire izderanu kaldrmu. 
Najednom mi se učini, da iza sebe čujem razgovor na hrvatskom jeziku. Je li 
moguće? Prisluhnem bolje. Jest, neke su gospođe razgovarale. Odmah se dignem i 
okrenem se prema njima. Bile su četiri. Da i nisu govorile mojim jezikom, ne bih 
imao teškoće u njima prepoznati Hrvatice. Odavala ih je odjeća, a još više punina i 
crvenilo lica. Bile su mi ko četiri vile. 

»Dopustite, gospođe,..« počeh, »i ja sam od...« One se zgledaše u čudu. Jedva mi 
kazaše, da je jedna od Metkovića, dok su druge tri bile Zagrepčanke. Onog su jutra 
stigle iz Hrvatske, koju sam ja ostavio prije 28 godina. Toliko sam toga od njih želio 
doznati! Pokušavao sam im upraviti pitanja. Nikako se nisu htjeli upustiti sa mnom u 
razgovor. Nego, čim kiša prestade, pokupiše se i pođoše. Jedna dobaci: 

»Tko zna, tko je on...« 

Bilo mi je teško pri srcu. Tko zna, tko je on?... Osjetim se odbačen od svog roda. 

Nisam se dulje mogao odupirali čežnji — sili, koja me je vukla u Domovinu. Želio 
sam vidjeli, kako žive... Kako nad njom blista križ. 

Tri dana poslije zaista pođem u Domovinu Hrvatsku. 

drevni križ u novom sjaju 

Mjesec dana kasnije, točno 15. srpnja, na uočnicu Gospe Karmelske, sjedio sam s 
nekoliko susjeda pred rodnom kućom. Bilo je večernje doba, kad selom ozvanjaju 
komšiluci blejanjem ovaca; dok domaćice muzu krave, a muški svijet, izmoren 

težačkim poslima, sjedi pred kućama; sjedi i priča, gdje je tko okopavao kukuruz; 
gdje će ga naskoro trebati i ogrćati; u kojem će dijelu polja kukuruz ove godine 
najbolje roditi; kad će se duhan obrati, pošto će biti plaćen; kako je lozu u 
Markočevih sinova ubila mSća, a drugih se vinograda nije ni dotakla. Kad se dobro 
napripovijedaju i stopanjice budu gotove s večerom, izmolit će Boga, večerati i poći u 
postelju; netko negdje u sijeno, netko negdje na ledinu. 

»Nuder! koliki je križ u Runovićima!« reče netko. »Nikad nije bio onako velik!« 

»Nikad se nije onako svjetlio!« upadne drugi. 

Onamo, gdje se sjeverne strane Mosora spuštaju u polje, svijetlio se dug, širok križ 
svitnjaka. Bekijski svijet govori ikavicom. Među njima se još čuju starinski oblici 
jezika; oni još ne pretvaraju glas šć u št, nego govore: šćap, šćeta, šćavelj. — Onaj 
svijet pali ponosno svijetnjake uoči većih blagdana: Ivanjdana, Petrovdana, zaštitnih 
svetkovina župskih crkava i narodnih godova, ako padnu u ljetno doba. Svijetnjake 
većinom pale od drače i slame. Prije, dok sam živio u Domovini, svijetnjaci su paljeni 
obično pojedinačno: jedan ovdje, drugi ondje; jedva igdje tri zajedno. One ih je 
večeri u Runovićima morao gorjeti velik broj. Računali smo, da je dugi krak križa 
iznosio i na stotinu metara, unakrsni nešto manje. Da, svijetnjak do svijetnjaka 
plamtio je one večeri žarkim, rasplamtjelim plamenom. U čarobnoj, tamnoj noći 
križ je na se svraćao svu pozornost — blistao je neviđenim sjajem. 

Zašto križ od svijetnjaka? Čuva li ova pojava spomen na jedan prastari običaj? 
Zna se, da je vatra igrala veliku ulogu u bogoštovlju starih naroda iranskoga 
podrijetla, onih naroda, čiji su se predstavnici magi, kako piše sv. Matej u svome 
Evanđelju, došli pokloniti Isusu u Betlehemu. 

Pisac je uvjeren u hrvatsko iransko podrijetlo, o čem piše u svojoj knjizi Od 
Pradomovine do Domovine. 

Slava križa obasjala je ove krajeve istih godina, kad je zasjala i po drugim 
biblijskim zemljama. Bilo bi pravo čudo, da nije tako bilo. Dalmacija je u ono doba 
bila dio rimskoga carstva. Tit je... otišao u Dalmaciju , piše Pavao. Tu je Poslanicu, 
Drugu Timoteju, Pavao pisao posljednjih godina svoga života. Pisao ju je iz Rima! 
Dalmacija je bila poznata i Pavlu i Timoteju, jednako kao i Solun i Galacija, gdje su 
oba svojevremeno propovijedali o križu. 

Sve od apostolskih vremena Križ, Rimskoga oblika, jedino toga oblika, sjaji ondje 
i danas. U toj jedinstvenoj činjenici jest i posebna veličina Križa za ove krajeve. 

10 

BIBLIJA — KNJIGA 


biblija stvara knjigu 

Kad Američani poduzmu neki posao, poduzmu ga na najširoj podlozi i privedu 
kraju na poslovan, temeljit način. Tako je 1950. dvadesetak stručnjaka došlo u 
samostan Sv. Katarine na brdu Sinaju istraživati stare rukopise. Zadaća im je bila 
snimiti na film sva znamenitija djela u onom starom samostanu za Kongresnu knji¬ 
žnicu u Washingtonu. Tako su rukopise htjeli dostaviti za čitanje svima, koji se bave 
proučavanjem čovječjeg razvoja. Pothvat je poduzet pod pokroviteljstvom Američke 
zaklade za proučavanje čovjeka. U samostanu Sv. Katarine nalazi se najbogatija 
riznica starih rukopisa; iz njih se dobiva jasna slika čovječjeg umnog uspona. 

Ljudi su proveli na ovome poslu sedam mjeseci radeći sedam sati dnevno, šest 
dana u tjednu. Zimi su trpjeli od studeni, a ljeti od vrućine. Posao su obavili. Na 
tisuće filmova prenijeli su 1687 starih rukopisa. 

Sličan je posao obavljen i u dvjema jeruzalemskim knjižnicama, tako da danas 
učenjaci imaju slobodan pristup k 2.700 rukopisa, čovječjih umotvorina kodeksa. 

Od svih rukopisa u ovim knjižnicama najbrojniji su i najznamenitiji biblijski. 
Sirijski prijevod Biblije među njima je najdragocjeniji. Potječe iz 8. stoljeća poslije 
Krista. Najvažniji rukopis iz knjižnice Sv. Katarine Codex Sinaiticus, prepisan na 
grčki u 4. stoljeću, danas se čuva u Britanskom muzeju. Pronašao ga je polovicom 
prošloga stoljeća Nijemac Tischendorff i odnio ruskom caru u Petrograd. Godine 
1933. Englezi su ga kupili od Rusa. Najpotpuniji biblijski rukopis nalazi se u 
Vatikanskom kodeksu. Od konca 15. stoljeća čuva se u Vatikanu. Stoga nosi to ime. 
Kako je rukopis dospio u Vatikansku knjižnicu, ne zna se. Prepisan je u 4. stoljeću, 
po svoj prilici negdje u Egiptu. Ni u ovome kodeksu nema početka ni svršetka Biblije, 
izgubljeni su listovi Knjige Postanka do 46. poglavlja kao i Knjiga Otkrivenja te još 
neki dijelovi. Kodeks Vatikanski ima 759 lisova od fine teleće kože. Jezik je ovoga 
kodeksa grčki. 

Uz ove najvažnije kodekse opstoje i drugi, mlađi i još nepotpuniji, na primjer, 
Aleksandrijski, danas u Londonu, Efremski, u Parizu, Bezin u Cambridge-u i neki 
drugi. 

U povijesti Biblije riječ codex vrlo je obična; u kodeksima je Biblija stigla na 
Zapad; Biblija je stvorila kodeks. Kodeks je knjiga. Tako je Biblija stvorila knjigu u 
obliku, u kojem se danas izdaju knjige. 

Codex je latinska riječ. Prvotno znači trupina, komad drveta. Čudnovat, tup 
pojam, zar ne? Kako ga možemo povezati s pojmom knjiga; gdje čovjek dolazi do 
najveće umne oštrine? 

Do prvih kršćanskih stoljeća ljudi su pisali svoje tvorevine na svicima. Duljina 
svitaka, gdjegod bi se znala protegnuti i na desetke metara, nije najprikladnija za 
čitanje. Osim toga, gradivo, od kojeg su se svici pravili, koža i papir, bili su preskupi 
običnom svijetu. Stručni i praktični Rimljani dođu do drugog izuma za pisanje: 
komadića drveta. Oni bi drvo izblanjali i izglačali s obje strane; onda bi ga namazali 
voskom i tako pripremili za pisanje crnilom. Množinu komadića drveta određivao je 
predmet, o kom bi pisali. Tako ispisane drvene listove uvezali bi na lijevom kraju. 
Spolja je to izgledalo kao kakva trupina — codex, ali je u stvari to bila prva knjiga, 

kakovom se i danas služimo. Na izgled je bila siromašna, siromašne opreme. — U 
prvom sam izdanju dodao: Nešto slično kao i ova, koju držite u ruci. — Nadam se, 
da se isto ne će moći reći o ovom drugom izdanju. — Spočetka su se samo siromašniji 
služili takovom knjigom, dok su bogatiji, osobito u pisanju književnosti, i dalje 
ostajali pri svicima. Kako su članovi Kršćanske crkve, barem u početku, bili odreda 
siromašan svijet, to su usvojili ovaj način za pisanje i prepisivanje svojih svetih 
knjiga. Novozavjetne knjige nionako nisu pisane zbog književnih razloga, nego zbog 
duhovnih potreba. Negdje je trebalo protumačiti koju istinu; ondje opet poučiti 
crkvenu općinu u upravljanju, tamo stišati zadjevice i t. d. 

Mjesto drveta, po vremenu se i za ovakav oblik pisanja, počeo upotrebljavati 
papir i koža. Mnogi drže, da su sve novozavjetne knjige, osim Lukina Evanđelja i 
Djela apostolskih, izvorno bile ovako pisane i izdane. Držeći na umu ovu činjenicu, 
odnosno pretpostavku, neke nam donedavno neriješene teškoće sad postaju jasne. 
Općenito se na primjer drži, da Markovo Evanđelje izvorno nije svršavalo, kako je 
do nas došlo. Odgovor je: Izgubilo se nekoliko listova na kraju knjige. 

Kasnije su kodeksi uokvirivani čvrstim koricama, često puta od srebra i zlata. 
Tako bi knjige ostajale neoštećene. Sličan primjerak Biblije, Hebrejske, na kojoj se 
korice od gvožđa otvaraju i zatvaraju na stožerima kao mala vratašca, nalazi se u 
piščevoj radnoj sobi. 

prevađanja 

Da Biblija uzmogne vršiti svoju ulogu u životu pojedinaca i naroda, trebalo ju je 
prevađati na jezike, koje je puk razumijevao. Prva potreba prevađanja knjiga Starog 
Zavjeta nastupila je, kad je u 5. stoljeću prije Krista hebrejski jezik bio nadomješten 
aramejskim. Bilo je to onih vremena, kad su se Židovi povratili iz Babilonskoga 
sužanjstva. Aramejski, a ne hebrejski bio je već tada mnogim Židovima materinski 
jezik i u samoj Palestini. Još veća se je potreba prevađanja Biblije na grčki pokazala 
među Židovima u Egiptu, poglavito u gradu Aleksandriji. Tu je nastao prijevod 
Sedamdesetorice. Oko ovog prijevoda stvorila se priča, kako je Veliki svećenik iz 
Jeruzalema poslao 72 muža na zahtjev faraona Ptolomeja Drugoga, da prevedu 
židovske knjige na grčki. Priča po svoj prilici ima jezgru istine; faraon je htio 
nabaviti njihove knjige za svoju knjižnicu. Tako je Petoknjižje bilo prevedeno 
polovicom 3. stoljeća prije Krista. Potom je slijedilo prevađanje drugih knjiga. Ovim 
su se prijevodom služili novozavjetni pisci za svoje navode iz Staroga Zavjeta. Zato je 
to bio službeni prijevod Crkve u prvim stoljećima. U Istočnoj se crkvi tim smatra i 
dandanas. 

Prijevod se Sedamdesetorice odlikuje svojim posebnostima. Najprije, odaje posao 
mnogih prevoditelja, često puta bez osobite jezične spreme. Neke su knjige prevedene 
previše slobodno, druge opet ropski; u prijevodu ima većih dijelova, kojih nema u 
današnjem židovskom izvorniku. Utjecaj je Sedamdesetorice na daljnja biblijska 
prevađanja, počevši s Vulgatom, bio vrlo velik. I nestručnjak to može opaziti; 
osobito u imenima i riječima, koje imaju glasove, što ih mi u hrvatskom označujemo 
posebnim znakovima nad slovom. Kako grčki jezik nema tih glasova, mnogi 
prijevodi na jezike, koji te glasove i imaju, povode se u tom za prijevodom 
Sedamdesetorice, mjesto za izvornikom pa pišu: Samuel, mjesto Šamuel; Saul, mjesto 
Šaul; Hosana, mjesto Hošana. Mislim, da bi hrvatski prijevodi s takovim izvrćanjem 



Ivan Meštrović: SVETI JERKO 

Prvi prevoditelj Biblije na latinski jezik, 
slavnu Vulgatu. Učio hebrejski u Svetoj 
Zemlji pod učiteljima rabinima, da može 
Prevesti Stari Zavjet s izvornika. Svetac se 
f odio u Stridonu, današnjem hrvatskom 
Stržnju, dvadesetak km sjeverno od Duvna, 
krunidbenog polja hrvatskih vladara. Svečev 
Jop u naravnoj veličini izradio Meštrović- 
jegunac iz Hrvatske, 1955. za hrvatsku 
c rkvu u Detroitu, Amerika. 


Ivan Meštrović: BOGORODICA S 
DJETETOM. Gdje je bi. Djevica Marija 
sklopila svoje oči zadnji put na zemlji? U 
Efezu? — Jeruzalemu? — U umjetnosti živi 
svuda po svijetu. Hrvatski Michelangelo 
izradio ovaj Bogorodičin kip , za koji u knjizi 
Hrvatska crkvena umjetnost stoji: U brojne 
skulpture Bogorodice što ih je tijekom 
pedeset godina stvaranja izveo, ulio je kipar 
Meštrović svu blagost i ljepotu materinske 
ljubavi, prikazujući tako Bogorodičin lik 
ljudskim i pristupačnim svima. 

(Crkvena umjetnost, 124) 





























I)RA(,IU IZ AUOLSTONA DOBA 

^ bečkom mu/eju Umjetnosti nala/i se gornja slika, koju talijanska La Bibbia, III, na/ivlje: La Ciema 
^Ugustea. Rimsko je carstvo poboianstvenjivaio s\oje care\e. Pisac biblijske knjige Otkrivenja to isto 

carstvo /ove: Zvijer s deset rogova. 




STARI RIM — BABILON SV. PETRA 






































SVIJKĆNJAK U RIMU 


Za pobjedonosnoj: ophoda vojskovođe Tita Rimljani nose zaplijenjeni Svijećnjak. Prema Poslanici 
Hebrejima, zavazda je Svijećnjak uyašen. (.ornjeje otisak s Titova slavoluka u Rimu. 

kako se vidi i danas. 



STA KOZA V J KTNI SVIJKĆNJ AK 

Načini svijećnjak od čistoga zlata , naredio je 
sv. Mojsije. Svijećnjak je najprije /asvjellio 
*a življenja l/raelaca u pustari; poslije je 
neprestano svijetlio u Hramu. Kad su 
Kimljani srušili i Treći hram g. 70., 
Svijećnjak su odnijeli u Kim. 


CRKVA SV. PKTRA, RIM 

Krisudasta zupčasta crta označuje obris 
današnje crkve. Ravna crta unutar označuje 
prvotnu crkvu, podignutu u 4. st. Na vrhu pod 
polukrugom slovo: P, označuje mjesto, pod 
kojim se nalazi grobnica, kapelica sv. Petra. 



KRIŽ NAI) SVIJKĆNJAKOM — 
ZNAK HRVATSKK BIBLIJK 

Križ je zasjao sjajem 
i cijeli svijet obasjao. 








































PROČELNIK ZA NAUKU VJERE. HRVAT Dr. FRANJO KARDINAL ŠEPER, 

prima iz ruku dra. fra Bazilija Pandžića Psalme, III. svezak Hrvatske Biblije, posvećen 
NJEGOVOJ UZORITOSTI. 

Kardinal je primio i sve druge sveske Hrvatske Biblije. Primivši V. svezak, pisao je 
prevoditelju - izdavatelju: ...primio sam V. svezak Hrvatske Biblije PORUKA 
POVRATNIKA. Novi dokaz Vašeg neprekidnog stvaralaštva i neumornog tada. Srdačno 
čestitam! — Budući da Vi iznosite u nekim stvarima posve nove poglede , mene bi zanimalo 
kako su reagirali na Hrvatsku Bibliju naši stručnjaci — egzegete. U domovinskoj štampi 
nisam ništa našao. 

— Vaša Uzorilosli, Hrvatskoj Bibliji nije dopušten ulaz u Domovinu Hrvatsku. 






RAZVOJ HRVATSKE BIBLIJE 




HRVATSKA BIBLIJA U NOVOM PRIJEVODU 


SVEZAKI 


POSTANAK 
IZLAZAK IZ EGIPTA 
LEVITSKI ZAKONI 
BROJENJE U PUSTINJI 
TUMAČENJE ZAKONA 


PREVODI I IZDAJE 

SILVIJE GRUBIŠIĆ, franjevac 

PETOKNJIŽJE, doživjelo 4 izdanja 


PETI SVEZAK, izdan 1978. 




PREDVIĐENO: IZDANJE U 11 SVEZAKA 



Dosad objavljeno: 5 svezaka 















































Tiskar, nakladnik g. Josip Remenar predaje 
prevoditelju-izdavatelju V. svezak H.B. 


Gg. J. Remenar i Ralimir Štigler pri 
dovažanju V. sveska, pred vratima fra¬ 
njevačkog samostana u Chicagu, lipanj 1979. 


imena morali prekinuti, barem u riječima, koje još nisu dugom upotrebom postale 
dobro poznate. Ima jamačno i drugih mjesta, gdje bi se hrvatski prijevod mogao i 
morao oslonuti na izvornik, a ne na prijevode i misao potpuno izraziti. 

Prva potreba prevađanja Biblije na latinski jezik izbila je među kršćanima u 
sjevernim krajevima Afrike. Ondje je pod konac 2. stoljeća latinski prijevod bio 
dogotovljen. Nedugo poslije toga počeli su kolati različiti latinski prijevodi i po 
drugim zemljama Europe. Nisu to bili jednaki prijevodi. Sveti se Jerko tuži, da je u 
njegovo vrijeme bilo toliko prijevoda koliko i primjeraka. Razlog je bio taj, što su 
razni prevoditelji prevodili s drugih prijevoda, a ne s izvornog štiva. Kažu, da u ono 
vrijeme na Zapadu nitko nije znao hebrejski. Sveti je Jerko nastojao ove različite 
prijevode popraviti, uskladiti i ujednačiti. Na koncu ni sam nije s poslom bio 
zadovoljan. Na zahtjev pape Damaska radom je nastavio; učio hebrejski jezik, da 
može s izvornika prevesti Stari Zavjet. Gdje bi naišao na teškoću, obratio bi se na 
rabine, da mu pomognu. Tako je oko 400. godine Svetac dovršio svoj posao. 
Spočetka su na njegov prijevod gledali prijekim očima; Sveca su mnogi ljutili. Ni on 
nije ostajao dužan. Neke od svojih kritičara nazivao je: magarcima na dvije noge. 
Napokon je unatoć svim prigovorima njegov prijevod postao Vulgatom — pučkim 
prijevodom, mjerodavnim za svakoga. Tako su nastali prvi i glavni prijevodi Svetoga 
Pisma. Za njima su slijedili drugi kod pojedinih naroda. Danas se računa, da je 
Biblija prevedena na više od tisuću različitih jezika i narječja. Broj svih izdanja 
Biblije ne može nitko ni približno odrediti. Od 1452., kad je Gutenberg izdao u tisku 
prvi put Bibliju, strojevi se stalno okreću i nova izdanja tiskaju. 

hrvatski prijevodi 

U prvom tečaju bogoslovije đak se počinje pobliže upoznavati s Biblijom. Da steče 
barem nešto valjana znanja, mora Bibliju čitati. Sjećam se, kako smo često poslije 
predavanja pitali profesora dra. Antu Jelavića u Mostaru: Kad ćemo dobiti Hrvatsku 
Bibliju? Onda jednom, krajem 1932., reče: Treba čekati na tiskanje, a dotle se služiti 

Vulgatom. 

Otišao sam i u Ameriku za dušobrižnika, a čitavu Bibliju nisam bio pročitao. 

, ^sjećao sam manjak, osobito u spremanju propovijedi; pomanjkanje propov¬ 
jedničkih izraza, potkrepljivanje Biblijom, ukratko, trpio sam od osjećaja 
nesigurnosti na području, na kom se moram vrtjeti čitavog života. S druge strane, 
nailazio sam na tvrdnje, kako Biblija obogaćuje jezik svojih čitatelja. Ne jedan dobar 
Poznavatelj engleskoga jezika to priznaje. Zna se, da je Dostojevski pune četiri 
godine, dok se nalazio u zatvoru, čitao samo Bibliju. 

Međutim, na cijelu Bibliju na hrvatskome jeziku mi smo i dalje morali čekati. 

i B'hr 30 da '. U prošlosli bil ° su deno hrvatskim naraštajima, da im čekanje na 
'bhju bude najdulje. Prvo izdanje ugledalo je svjetlo istom u 16. stoljeću; drugo 268 
s° lna kasnije. Za prijevod dra. Šarića, koji je objavljen za godina poslije Drugog 
Jćtskog rata veli dr. Janko Oberški: ima dosta nedostataka. Mislimo, da je ocjena 
p e ° ,k |a .^° ' zrazena - U knjigama, koje je pisac pratio pripremajući svoj prijevod 

°knjižja, naišao je na mnogo mjesta prevedenih krivo. 

^rži se, da su djelomični prijevodi Biblije na hrvatski nastali najprije u 14. 















stoljeću. Nama se čini, da ih je moralo biti mnogo prije. U prvom tisućljeću 
kršćanskoga doba zar nije evala plodonosna zajednica benediktinaca na otoku Krku. 
Opat iz jednog samostana ondje piše Papi 1000. godine, da i on i njegovi redovnici 
slave misu samo hrvatskim jezikom; da latinski nisu uopće učili. Za Božju Riječ 
sigurno su upotrebljavali dijelove Sv. Pisma na pučkom jeziku. To je mogao biti 
samo hrvatski jezik. — Koliko je stoljeća trebalo proći, da mišljenje ovog 
benediktinca prodre u svijet i misa se počne slaviti narodnim jezicima! 

Posebno izdavanih dijelova Biblije, osobito Novog Zavjeta, bilo je mnogo i u 
starini među našim narodom kao i danas. Posljednji, koji je preveo cijeli Novi Zavjet 
s izvornoga grčkog jezika, bio je moj kolega dr. fra Gracijan Raspudić. Njegov je 
prijevod trebao izići u Americi. No veliki troškovi za izdavanje knjiga u ovoj zemlji, 
omeli su namjeru onih godina. Međutim se za izdavanje Gracijanova prijevoda 
pokazala potreba u Sarajevu. Na istom je prijevodu radio i dr. fra Ljudevit Rupčić, 
te je prijevod izišao već u dva izdanja, u Zagrebačkom izdanju Biblije 1968. — Za 
ovo drugo izdanje naše Pripovijesti treba reći, da su novi, najnoviji prijevod Novoga 
Zavjeta priredili franjevci dr. Bonaventura Duda i dr. Jerko Fućak te ga je izdala 
Kršćanska sadašnjost u Zagrebu 1973. 

Meni nije nikako moglo pod kapu ovako često izdavanje Novoga Zavjeta bez 
Staroga. Činilo mi se kao siječenje zdravog jedrog stabla u cvatu. Može li odsječeni 
dio, makar posađen u najbolje tlo, pravo dozreti i najbolje plodove donijeti? 

Uto mi dopane ruku Hebrejska Biblija. Sa svim znanstvenim aparatom obuhvata 
malo više od 1400 stranica. Nabavim više gramatika i rječnika. Služba, na koju sam 
poslije stavljen, tražila je da najviše vremena provodim u svojoj sobi. Nečim sam se 
morao zabavljati. Stoga se prihvatim prevađanja Starog Zavjet. Počnem najprije s 
Knjigom Joba. Smatraju je najtežom. Ako ustrajem do kraja, velim, druge će biti 
lakše. Prevedem i Velepjesan. U Zagrebačkom izdanju Biblije, 1968. u Uvodu u 
Knjigu Joba veli se: Ovdje-ondje poslužio nam je i rukopisni prijevod Silvija 
Grubišića. Kad sam to pročitao, osobito kad sam vidio Petoknjižje u svom prijevodu 
u onom uglednom izdanju, osjetio sam se osokoljenim i nastavim radom. 

Ali službe nas Hrvatskih franjevaca u Americi dosta su različite. Neke dopuštaju 
neko slobodno vrijeme, a neke ga ne dopuštaju. Otkad sam izabrao prevađanje 
Biblije za svoj hobby , imenovan sam četiri puta župnikom i tri puta starateljem 
mjesnih redovničkih kuća. Sutra mi je šezdeset-deveti rođendan. Jučer sam vidio V. 
svezak kod tiskara. Posao je na njem pri kraju. Kod mene je pri kraju prijevod VI. 
sveska. Prema mome nacrtu Hrvatska će Biblija izići u jedanaest svezaka. Tako bi ih 
još ostalo prevesti pet, ili oko polovina Biblije. Budući da sam u mirovnim godinama, 
nadam se imati više raspoloživog vremena te uz pomoć Božju dovršiti cijelu Hrvatsku 
Bibliju, kako sam zamislio. 

NAMJESTO NEOBJAVLJENIH POGLAVLJA 


Zgodicu, koju ovdje donosim, najradije bih nazvao slučajem. Zbilja se je 
dogodila pukim slučajem, mada kažu: Bez uzroka se ništa ne događa. Svakako 
meni uzrok ove zgodice nije ni danas poznat. 

Evo o Čemu se radi: 

Bilo je na carigradskom uzletištu. Većina je putnika već bila na svojim mjestima 
Na svim mjestima uz prozore putnici su bili posjedali, dok je sredinom bilo još 
mjesta praznih. Tako i mjesto uza me. Ali ne za dugo. Neki mladić, stasit, cr- 
nomanjast i bujnih crnih kosa sjede pokraj mene. Kratko vrijeme poslije vrata se na 
zrakoplovu zatvore. Uto se zrakoplov zatrča i poleti. Nosio nas je u Atenu. 

Mladiću je bilo ime David. Zađemo u razgovor. David je bio Američanin Bio je 
rodom iz San Francisca. Išao na hodočašće u Svetu Zemlju kao i ja. U razgovoru 
ustanovimo, da smo zajedno, istim zrakoplovom, stigli u Tel Aviv, iako je on 
pošao iz Amerike dan prije nego ja. Njegov je zrakoplov letio preko Sjevernoga 
pola. U Zurichu je prešao u zrakoplov, u kom sam bio i ja. Dane, koje sam ja 
proveo u arapskim zemljama, David je proveo u Izraelu. Iako američki građanin 
nije očekivao da bi bio pripušten u arapske zemlje pa nije ni pokušavao. David je 
naime bio potomak židovskoga naroda. Pripovijedao mi je o mjestima u Izraelu, 
koja zbog kratkoće vremena, sam nisam posjetio. Njemu sam ja opet pripovijedao 
o piramidama, o egipatskim mumijama i o Sfingi, koja još nije otkrila svoje tajne 
I David je sve to želio pogledati, ali, eto, nije pogledao. Egipćanin Sinuhe, uzdahne 

danas Pnje Ce ' m 8 ° dina slobodnije se je kreIao po onim zemljama, nego mi 

Iz Izraela je David stigao u Carigrad. Odande je otišao u Ankaru, dok sam ja 
posao u južne i zapadne krajeve Male Azije. On je posjetio razvaline Boghaz-Keui 
— nekoć glavni grad Hitijaca. Zanosno mi je pričao o prvom međunarodnom 
ugovoru, koji su sklopili Hitijci i Egipćani 1280. godine prije Krista. — David bi za 
događaje iz pred-kršćanskih vremena rekao prije naše ere.. — O onom su ugovoru 
nađene ispisane ploče, početkom našega stoljeća na više mjesta. 

Kad smo stigli u Atenu, rastali smo se pozdravom: So long! So long! Meni nije 
1 o ni na kraj pameti, a mislim, da nije ni njemu, da ćemo se opet vidjeti. No 
pozdrav: Doviđenja! bio je zaista proročki. 

Rano ujutro, pet dana kasnije, nađem se na atenskom uzletištu. Kad su oglasili 

uh,; k? J R ‘ m ’ dlgnem Se ‘ stupim u red - kop se bi ° prilično protegao pred 
u azom. Nadesno je bio isto tako dug red putnika. Čekali su pred vratima. Među 
J>ma, upravo nasuprot meni, bio je David. Pozdravimo se širokim smiješkom. 

»Kamo idete?« pitam ga. 

»U Rim.« 

»Ovaj zrakoplov ide u Rim!« rečem. 

»Ide i ovaj!« odgovori David. »Tutte le strade...« Svi putevi vode u Rim 

»Gdje ste proveli ovo pet dana?« 

»U Ateni i okolici.« 

»Šteta!« velim, »što niste išli u Knosos na Kretu. Vidjeli biste labirint i toliko 

a. Knosos je prvi europski grad; kolijevka zapadne, a po tom i američke uljudbe.« 

, »Drugi ću put.« 

»Kuda idete iz Rima?« 

»Prema sjeveru; možda stignem i u skandinavske zemlje. Želim proći zemljama, 
koje su postale biblijskim po učinku Biblije. — Ovako se je nekako David izrazio: 
The Biblical eountries that the Bible lived has so made. 

Nisam Davida prije pitao: čim se bavi? Sad pogotovu nije bilo vremena. Sunu 
mi u glavi misao; Da David nije rabin? 

Činovnica na vratima zvala na odlazak. 

» Good-by!« 

»Good-by!« 

Želio sam, da ovaj: Zbogom! ne bude pozdrav konačnog rastanka. Naumim 
Davida iznenaditi susretom u Rimu. Moj je zrakoplov stizao nešto prije nego 
njegov. Odlučim ga pričekati na uzletištu. Ako ne bude prigode za sastanak negdje 
u Europi, sastat ćemo se u New Yorku. Ovuda se je David vraćao doma. Tada 
ćemo, mišljah, jedan drugom moći opširno pričati o osobnim utiscima s puta; 
posebno s putovanja poslije Rima. 

David je bio vrlo zgodan za razgovor. I o krupnim pitanjima Biblije, posebno o 
onom, koje nas rastavlja polarnom udaljenošću, razgovarali smo prijateljski, 
mirno; slušali mišljenje jedan drugoga bez ikakva uzrujavanja. Nikad knjiga nije 
napisana, koja bi svojim sadržajem razdvajala kao što razdvaja Stari Zavjet svoje 
vjernike od vjernika, koji prihvaćaju oba. Ni mi u tom nismo nailazili na dodirne 
točke, ali smo ipak poštivali mišljenje jedan .drugoga. 

Nažalost, više se nismo vidjeli. 

Kad sam izišao na vrata carinarnice u Rimu i stupio u dvoranu, gdje sam mislio 
Davida iznenaditi, sam sam bio iznenađen. Dvoranom se je orila vika, kakva 
nastane, kad uzavre vruća talijanska krv. Na lijevoj strani u dvorani bilo je 
tučnjave. Nekoliko je redarstvenika onamo trčalo. 

»Što se ono događa?« pitam jednog. 

»Lo sciopero...« Štrajk... 

Jedni su radnici bili za štrajk, drugi protiv štrajka. Zato je putnicima bilo 
naređeno, da se smjesta udaljuju, idu u grad. Tako sam morao otići i ja. 

Davida više nisam vidio. 

Tako ni svih svojih doživljaja još nisam ispričao. 

Ispričao sam ih, međutim, u drugom dijelu svoje knjige Od Pradomovine do 
Domovine . 

ABECEDNI POPIS 
SPOMINJANIH OSOBNIH IMENA 


Abdija 80 
Abel 148 
Abišar 30 

Abraham, patrijarh, 15 20 22 23 25 
262728303132 44 49 
109 114 148 167 
Abraham, prat. 94 
Adam, Praot., 37 148 
Adams-Pythian, W.J. 60 63 
Ahab 72 75 
Ahaz, kralj 86 87 
Akerbland, arh., 6 

Albright, arh., 6 23 43 44 45 46 58 
59 60 63 81 91 
Aleksandar, Vel., 62 165 169 
Alicija, pratilica 33 129 
Allen, Irene 150 
Allenby, gen., 77 
Abdul-Amin 96 
Amos, prorok, 80 
Ana, vel. sveć., 130 
Ana, majka BLDM, 113 
Ananija 48 153 
Anirin, sv., 105 
Antipa, sv., 166 
Anton, pust., 50 
Antonin 144 
Areta, kralj, 154 
Arimatejac, Josip 17 139 141 
Aristotel 170 
Aron 22 40 
Astruc 24 
Atalija 73 

August, car, 104 106 
Augustin, sv. 31 
Avid 154 

B - Bagatti 112 

Barnaba, apost., 155 156 164 175 

Baruh, pror., 86 

Bra Benedetto 140 

Bertold, sv., 71 

Boaz 90 91 108 

Boban, Mile 11 

Born, pisac, 63 

Bossuet, biskup, 24 

Brzić, Dom, sveć., 119 120 

Barckhardt, J., arh., 153 


Champollion, arh., 6 
Cezar, Julije 165 
Cicero 132 
Clapp 45 

Cornefeld, Gaalyahu, arh., 58 
Crestus 142 

Ćiril Aleksandrijski 105 
Ćurćija, Fra Alojzije 159 

Čuvalo, Fra Ljubo 51 

Daniel, prorok, 86 
Darije, kralj, 65 

David 1 4 37 39 62 65 68 73 
74 82 93 96 106 
Debora, proročica, 76 127 
Deissman, pisac, 169 
Dioklecijan, car, 105 
Dionizije, sv., 170 
Dionizije, Mali 105 
Dominik, mučenik, 105 
Dubrovčanin, Dobroslav 97 
Duda, Dr. Bonaventura 183 
Dušara 152 

Eisenhovver 40 
Eleazar 42 
Eliezer 20 31 
Eneja 14 

Epifanije, pisac, 95 
Estera 165 

Eterija, redovnica, 9 50 98 
Euzebije, sv., 104 
Eva, praroditeljica, 37 
Ezav 20 31 
Ezekiel, prorok, 86 
Ezra, svećenik, 86 

Fra Fergus 142 146 150 151 155 

Filip, mučenik, 105 

Filip, propovjednik, 150 

Filo, pisac, 137 

Finegan, Jack 107 

Flavije, Josip 9 42 45 108 117 137 

Flinders-Petrie 7 

Flinders-Petrie 7 

Franjković, Fra Ivan 112-4 

Franjo, sveti, 95 
Fremantle, Anne 157 
Fućak, Dr. Jerko 183 

Gabriel, arkanđeo, 91 111 
Galileo 58 

Glueck, Nelson, arh., 28 
Golijat 63 
O. Golubić 142 
Gregorije 163 
Grubišić, Jerko 22 
Grubišić, Mila 22 
Grubišić, Silvije 183 
Gutenberg 182 

Hadrijan, car 95 139 
Hagara 27-8 
Hamurabi 25 28 83-4 
Hanibal 12 
Harland, J. P. 45-6 
Helcija, sveć., 82 
Helena 165 
Heraklije, car 111 
Herepda, Viktor 129 
Herod, kralj, 41 106 108 
Herod Agripa 139 
Herod Antipa 125 
Herod, lija, 113 
Herodot 160 
Hezekije 81-2 
Hilarije, sv., 50 
Hirkan 79 
Homer 63 165 167 
Hošaja 55 

Husein, kralj, 51 98 

Iknaton, faraon, 32 

Ilija, prorok, 32-3 71-3 75-6 

Immanue-El 87 

Irenej, mučenik, 45 105 

Išmael 20 28 

Ivan, evanđelist, 56 81 97 139 144 
164 171 

Ivan od Križa 38 

Izaija, prorok, 80-1 86-7 97 117 152 
Izak, patrijarh, 20 26 28 30-1 49 109 

Jadin, Jigael, arh., 54 
Jakov, patrijarh, 12 14 20 25-6 
30-1 49 109 120 
Jasar, Ahmed 111 
Jehuda, Ben 39 


Jelavić, Fra Ante 180 

Jeremija, prorok, 80 82 85 

Jerko, sveti, 8-9 23 34 71 102 104 182 

Jezebela 32 72-3 75-6 

Joakim, kralj, 84 

Joaš 55 

Josip, patrijarh, 12 14 18 25 

Josip, poočim, 103 106 109 112 

Jošija, kralj, 36 82 

Jošua 24 49 50 51-2 54-5 108 143 

Juda, izdajica, 132 

Judita 86 

Julije Otpadnik 97 
Justinijan, car, 79 103 

Kačić 58 
Kadmus 69 
Kaifa 128 131 
Kain 148 

Karačić, Fra Jerko 160 
Keller, Werner 23 
K. Kenyon 6 143 
Keops, faraon, 160-62 
Kepler, J. 104 
Kir, car, 86 
Klaudije, car, 157 
Klausner, Josip 124 
Kokba, Bar 97 

Konstantin, car, 95 97 103 165 174 

Kopp 112 

Kosro, car, 95 

Kranjčević, S. S. 41 

Krstitelj, Ivan 144 

Kserkšo-Hšajarša, kralj 165 169 

Lagrange 104 
Lesko, Mirko 52 
Lesseps 159 
Dr. Libby 7 
Lindbergh, Charles 5 
Livajušić, Dr. Ante 54 
Ljudevit Deveti, kralj, 124 
Luka, evanđelist, 43 68 91 112-3 117 
127-8 139 150 156 164 168 

Macalister, arh., 60 
Magdalena, Marija 137 
Makabejci 86 92- 170 
Makarije, pust., 50 
Makarios, biskup, 163 
Makedonac 168 
Manaše, kralj 82 

Mandić, Fra Dominik 147 
Marija, Djevica 18 43 71 91 103 106 
109 111-2 161 164 

Marko, evanđelist, 18 155-7 162 174 
176 181 

Maron, svećenik, 147 
Matej, evanđelist, 17 106 108 127 
145 175 177 
Melita 8 
Menandar 73 
Merneptah, faraon, 158 
Mervan, Ibn 97 
Mesija 122-4 
Mesa, kralj, 56 
Meštrović, Ivan 51 
Mechelangelo 85 
Mihaić, Fra Jerko 50-1 
Miheja, prorok, 46 81 99 
Mihovil, arkanđeo, 49 
Mirjama 40 

Mojsije 22 24 40 48-9 50-1 83-4 
112 147 159-61 

Muhamed, utemeljitelj Islama 18 
Nabot 75 

Nabukodonozor 55 84 
Nahum, prorok, 82 
Napoleon 83-4 111 
Naser, eg. predsjed., 119 
Naser, Melek-el-, sultan, 95 
Negus 96 

Nehemija, bibl. pisac, 86 

Neron, car, 173 

Nica, pratilica, 33 94 

Niebuhr, arh., 6 

Nikodem 17 

Fra Nikola 95 

Noa, patrijarh, 130 148 

Oberški, Dr. Janko 182 
Og, kralj, 146-7 

Faula, sv., 104 
Pavao, pustinjak, 50 
p avao, apostol, 15 28 82 91 103-4 
138 145 150 153 154-6 162-68 
170-72 174-7 
Pavao Šesti, papa, 8 15 
Peka 86 

Pellico, Silvio 12-3 

Petar, apostol, 14 118 122-3 137 174 
Pio Dvanaesti, papa 84 


Pilat 110 131 
Platon 168 
Plinije Mlađi 70 
Plinije Stariji 125 
Polikarp 163-4 
Popea 173 

Pritchard, James B. 53 
Priska 105 

Ptolomej, faraon, 181 

Rahaba 108 
Rajko 102 

Ramses Drugi, faraon, 154 158 
Ramses Treći, faraon 62 
Raspudić, Fra dr. Gracijan 133 183 
Razor, kralj, 86 
Rebeka 20 31 
Renan, pisac, 63 
Ricciotti, pisac, 104 121 
Rupčić, Fra dr. Ljudevit 183 
Ruta 14 90-1 108 

Saida, Muhamed 159 
Saladin, sultan, 126-7 
Salomon, kralj, 39 68 78 
Von Sanders 77 
Sara 20 28 104 
Sargon Drugi 79 161 
Schliemann 8 171 
Schokel, L. 29 
Sedamdesetorica 92 181 
Sefonija, prorok, 61 82 
Semple, Ellen C. 13 
Senaherib 13 54 81 
Sheen, biskup, 138 
Sila 156 

Simon, Rikard 24 
Sinuha 13 
Sirah, Knjiga 160 
Sisera 127 

Sivrić, fra Dr. Ivo 171 
Stanhope, Lady 62 
Starkey, James, arh., 29 
Stjepan, prvomuč., 93 145 147 162 
Strabo 45 

Šamuel 179 
Šarić Dr. Ivan 182 
Šaul, kralj, 37 62 74 181 
Šeper, Kardinal 117 124 
Šimun, apostol, 122 
Šišak, faraon, 61 

Tacit 37 45 173 

Tavelić, Nikola 95-6 

Tiberije, car, 125 172 

Tiglat-Pileser 86 

Timotej, sv., 58 156 177 
Tischendorff 180 

Tit, sv., 58 177 

Tit, vojskovođa, 95 

Tobija 86 

Tukidid 13 

Turville-Petrie 123 

Tutmes Treći, faraon, 71 77 
Tvrtković, Fra Ilija 159 

Tvvain, Mark, pisac, 11 

Wallace, gen. 133 
Wegener, pisac, 149 
Winkelmann, arh., 6 
VVright, bibličar, 6 

Young, arh., 6 

Zaharija, prorok, 17 
Zaratuštra 106 
Zlatousti, Ivan 163 
Zovko, Fra Karlo 1 
Zrinjski, Nikola 41 42 


Urban Drugi, papa, 9 


Valerija 105 

Vespanzijan, car, 79 127 

Virolleaud 152 

Vlašić, Fra Vlado 12 

Vrčić, Fra Vjeko 160 

Vujčić, Fra Paško 159 

